Felelős kiadó 

Haas János, 

aMagyarhoni Földtani Társulat elnöke 

Főszerkesztő 

Császár Géza 

Műszaki szerkesztők 

Piros Olga 
Simonyi Dezső 

Nyelvi lektor 

Philip Rawlinson 

Szerkesztőbizottság 

Elnök: Haas János 
Fodor László, Greschik Gyula, 
Palotás Klára, Papp Gábor, 
Sztanó Orsolya, Vörös Attila 

Főtámogató 

MOLNyrt. 

A füzet megjelenését támogatta: 

TXM Olaj - és Gázkutató Kft. 

A kéziratokat az alábbi címre kérjük 
küldeni 

Piros Olga, 1442Budapest, Pf. 106. 



Bulletin of the Hungárián Qeological Society 


Editor-in-charge 

János Haas, 

President of the Hungárián Geological 
Society 

Editor-in-chief 

Géza Császár 

Technicaleditors 

Olga Piros 
Dezső Simonyi 

Language editor 

Philip Rawlinson 

Editorialboard 

Chairman: János Haas 
László Fodor, Gyula Greschik, 
Klára Palotás, Gábor Papp, 
Orsolya Sztanó, Attila Vörös 


Sponsor 

MOLNyrt. 

The sponsor of this issue: 

TXM Olaj - és Gázkutató Kft. 

Manuscripts to be sent to 

OlgaPiROS, 1442 Budapest, P. O. 
box 106. 


Földtani Közlöny is abstracted and 
indexed in 

GeoRef (Washington), 

Pascal Folio (Orleans), 
Zentralblattfür 
Palaontologie (Stuttgart), 
Referativny Zhurnal 
(Moscow) and 
Geológiai és Geofizikai 
Szakirodalmi Tájékoztató 
(Budapest) 


Tartalom—Contents 

Horváth Ferenc, Dombrádi Endre: A magyar tektonikai gondolkodás fejlődése a Balaton és 
környéke kutatásának tükrében. —Ewlution of Hungárián tectonics : an overview of a century of 


researchon and around Laké Balaton . 335 

Tóth Zsuzsanna, Tóth Tamás, Szafián Péter, Horváth Anita, Hámori Zoltán, Dombrádi 
Endre, Fekete Noémi, Volkhard Spiess, Horváth Ferenc: Szeizmikus kutatások a Balatonon. — 

Seisimic investigations of Laké Balaton . 355 

Bada Gábor, Szafián Péter, Vincze Orsolya, Tóth Tamás, Fodor László, Volkhard Spiess, 
Horváth Ferenc: Neotektonikai viszonyok a Balaton keleti medencéjében és tágabb 
környezetében nagyfelbontású szeizmikus mérések alapján. — The neotectonic habitat of the eastern 

part of Laké Balaton and its broaderenvirons: inferencesfront high-resolution seismic profiling. . 367 

Horváth Ferenc, Marco Sacchi, Dombrádi Endre: A Pannon-medence üledékeinek szeizmikus 
sztratigráfiai és tektonikai vizsgálata a Dél-Dunántúl és a Balaton területén. — Seismic stratigraphy 

and tectonics ofLate Miocéné basinfill in Southern Transdanubia and below Laké Balaton . 391 

Novák Dóra, Koncz Dávid, Horváth Anita, Szafián Péter, Sztanó Orsolya: Egy pleisztocén 
folyó kanyarulata Fonyódnál: medernyomok a balatoni iszap alatt ultranagy felbontású 
szeizmikus szelvényeken. —A Pleistocene meander loop nearFonyód: remnants of channels on ultra- 

high resolution seismic images, Laké Balaton . 419 

Zlinszky András, Molnár Gábor, Székely Balázs: A Balaton vízmélységének és tavi 
üledékvastagságának térképezése vízi szeizmikus szelvények alapján. — Mapping bathymetry and 

thicknessoflacustrinedepositsofLaké Balaton (Hungary), using laké seismicprofiles . 429 

Zámolyi András, Kovács Gábor, Székely Balázs, Tímár Gábor: A Bakony vetőmintázatának 
morfometriai vizsgálata és az ebből levonható néhány tektonikus geomorfológiai következtetés. — 

A morphometricanalysisofthe fault patternofthe Bakony Mountains: somé tectonicgeomorphological 

implications . 439 

Tímár Gábor, Csillag Gábor, Székely Balázs, Molnár Gábor, Galambos Csilla, Czanik 
Csenge: A Balaton legnagyobb kiterjedésének rekonstrukciója a függőleges kéregmozgások 
figyelembevételével. — Reconstructing the maximum extent of Laké Balaton (Transdanubia, 

Hungary)with respecttoverticalcrustalmovements . 455 

Csillag Gábor, Fodor László, Sebe Krisztina, Müller Pál, Ruszkiczay-Rüdiger Zsófia, 
Thamóné Bozsó Edit, Bada Gábor: A szélerózió szerepe a Dunántúl negyedidőszaki 
felszínfejlődésében. — The role of deflation in the surface development of Transdanubia during the 

Quarternary. . 463 

Tari Gábor, Horváth Ferenc: A Dunántúli-középhegység helyzete és eoalpi fejlődéstörténete a 
Keleti-Alpok takaros rendszerében: egy másfél évtizedes tektonikai modell időszerűsége. — Eo- 
Alpine evolution of the Transdanubian Rangé in the nappe system of the Eastern Alps: revival of a 15 
yearsoldtectonicmodel. . 483 

Hírek, ismertetések (összeállította Palotás Klára). 511 

Hátsó borító: Ultranagyfelbontású vízi szeizmikus szelvény a Füredi-öbölből. 


Budapest, 2010 ISSN0015-542X 































Útmutató a Földtani Közlöny szerzői számára 

A Földtani Közlöny — a Magyarhoni Földtani Társulat hivatalos szakfolyóirata — csak eredeti, új tudományos eredményeket 
tartalmazó (magyar, ill. idegen nyelven még meg nem jelent) közleményeket fogad el. 

Elsődleges cél a hazai földdel foglalkozó, vagy ahhoz kapcsolódó tárgy ú cikkek megjelentetése, de az Alp-kárpáti-dinári régióból 
a magyar területhez közvetlenül nem kapcsolódó tanulmányokat is elfogadunk. Távolabbi területekről azonban csak abban az esetben, 
ha a tanulmány vagy a szerző magyar relációja ezt indokolttá teszi. Ez utóbbi alól kivételt képeznek a Naprendszerhez tartozó 
égitestekkel foglalkozó, geológiai jellegű munkák. A kézirat lehet: értekezés, rövid közlemény, vitairat, fórum, szemle, rövid hír, 
könyvismertetés, ill. a folyóirat egyéb rovataiba tartozó mű. Vitairat a vitatott cikk megjelenésétől számított hat hónapon belül 
küldhető be. Ez esetben a vitatott cikk szerzője lehetőséget kap arra, hogy válasza a vitázó cikkel együtt jelenjék meg. Az értekezések 
maximális összesített terjedelme 20 nyomdai oldal (szöveg, ábra, táblázat, fénykép, tábla). Ezt meghaladó értekezés csak abban az 
esetben közölhető, ha a szerző a többletoldal költségének 130%-os térítésére kötelezettséget vállal. A tömör fogalmazás és az 
állításokat alátámasztó adatszolgáltatás alapkövetelmény. A folyóirat nyelve magyar és angol. A közlésre szánt értekezés és rövid 
közlemény bármelyik nyelven benyújtható, az értekezés esetében magyar és angol nyelvű összefoglalással. Az angol változat vagy 
összefoglalás elkészítése a szerző feladata. Magyarnyelvű értekezés esetén részletes angolnyelvű összefoglaló kívánatos. Más idegen 
nyelven történő megjelentetéshez a Szerkesztőbizottság hozzájárulása szükséges. 

A kézhatot (szöveg, ábra, táblázat, fénykép, tábla) pdf formátumban — lemezen vagy hálózaton keresztül—kell benyújtani. Ha a 
szerző nem tudja biztosítani a digitális formát a kézhat elfogadásáról a Szerkesztőbizottság javaslata alapján a Társulat Elnöksége 
dönt, tekintettel annak költségvonzatára. 

A Szerkesztőbizottság három lektort jelöl ki. A felkért lektoroknak 3 hét áll rendelkezésre a lektorálásra. A harmadik lektor egy 
pozitív és egy negatív vélemény, ill. valamelyik lektor visszautasító válasza esetén kapja meg a kéziratot. A szerzőtől a 
Szerkesztőbizottság a lektorálás után 1 hónapon belül várja vissza a javított változatot. A szöveget word fájlban az ábrákat és 
táblázatokat külön-külön fájlban, megfelelő formátumban (1. később) elektronikusan. A teljes anyagból 1 példány nyomatot is 
kérünk. Amennyiben a lektor kéri, átdolgozás után újra megtekintheti a cikket, s ha kívánja, pár sorban közzéteheti szakmai 
észrevételeit a cikkel kapcsolatban. Abban az esetben, ha a szerzői javítás után megkapott cikkel kapcsolatban a lektor 3 héten belül 
nem nyilvánít véleményt, úgy tekintjük, hogy a cikket abban a formájában elfogadta. Mindazonáltal a Szerkesztőbizottság fenntartja 
magának a jogot, hogy kisebb változtatás esetén 2 hónapon, nagy átdolgozás esetén 6 hónapon túl beérkező cikkek megjelentetését 
visszautasítsa. 

A kézirat részei (kötelező, j avasolt): 

a) Cím h) Diszkusszió 

b) Szerző(k), postacímmel (E mail cím) i) Következtetések 

c) Összefoglalás (magyarul, angolul) j) Köszönetnyilvánítás 

d) Bevezetés, előzmények k) Hivatkozott i rodalom 

e) Módszerek 1) Ábrák, tábl ázatok és fenyképtáblák 

f) Adatbázis, adatkezelés m) Ábra-, táblázat- és fenyképmagyarázatok 

g) A téma kifejtése—megfelelő alcím alatt (magyarul és angolul) 

A Közlöny nem alkalmaz az alcímek esetében sem decimális, sem abc-s megjelölést. Kérjük, hogy az alcímeknél és 
bekezdéseknél ne alkalmazzanak automatikus sorszámozást vagy bekezdésjelölést. Harmadrendű alcímnél nem lehet több. 
Lábjegyzetekhasználata kerülendő, amennyiben mégis elkerülhetetlen, a szöveg végén sorszámozva ún. végjegyzetként jelenik meg. 

A cikk szövegében hivatkozások az alábbiak szerint történjenek: 

Radócz (1974), ill. (Radócz 1974) 

Galácz&Vörös(1972),í11. (Galácz& Vörös 1972) 

KuBOVicsetal.( 1987), ill. (KuBOVicsetal. 1987) 

(Galácz& Vörös 1972; Radócz 1974,1982; KuBOYicsetal. 1987) 

(Radócz 1974,p. 15.) 

Az irodalomjegyzék tételei az alábbi minta szerint készüljenek: 

Wignall, P. B. & Newton, R. 2001: Black shales on the basin margin: a model based on examples from the Upper Jurassic of the 
Boulonnais, northem Francé.— Sedimentary Geology 144/3,335-356. 

A hivatkozásokban, irodalmi tételekben a szerző nevétkis kapitálissal kell írni, a cikkben kerülendő a csupa nagybetű használata. 

Az illusztrációs anyagot (ábra, táblázat, fénykép) a tükörméretbe (170x240 mm) álló, vagy fekvő helyzetben beilleszthető 
méretben kell elkészíteni. A fotótábla magassága 230 mm lehet. Az illusztrációs anyagon a vonalvastagság ne legyen 0,3 pontnál, 
a betűméret ne legyen 6 pontnál kisebb. A digitális ábrákat, táblákat cdr kiterjesztéssel, illetve, a tördelő programba történő 
beilleszthetőség miatt az Excel táblázatokat word táblázatokká konvertált formában, az Excel ábrákat CorelDraw 
formátumban tudjuk elfogadni. Amennyiben az ábra nem konvertálható cdr formátumba, a fekete és színes vonalas ábrákat 1200 dpi 
felbontással, tif kitejjesztéssel, a szürkeárnyalatos fényképeket 600, a színes fényképeket 300 dpi felbontással, tif, ill. jpg 
kiterjesztéssel tudjukhasználni. 

A Földtani Közlöny feltünteti a cikk beérkezési idejét. A késedelmes szerzői javítás esetén a második (utolsó) beérkezés is 
feltüntetésre kerül. 

Az előírásoknak meg nem felelő kéziratokat a technikai szerkesztő a szerzőnek, több szerző esetén az első szerzőnek visszaküldi. 

Akéziratokat akövetkező címre kéijükbeküldeni: Piros Olga 1443 Budapest, Pf. 106., e-mail: phos@mafi.hu 

Tisztelt Olvasó! 


A Földtani Közlöny jelen füzete a 375 éves Eötvös Loránd Tudományegyetemet köszönti. A Magyarhoni 
Földtani Társulat szinte alapítása óta a budapesti tudományegyetemmel szimbiózisban működik, hiszen 
tagjaink többsége ezen az egyetemen ismerkedett meg a földtan tudományával, itt vált geológussá és 
számosán közülük az egyetem oktatóivá, kutatóivá. 

A társulat és az egyetem sokrétű és gyümölcsöző kapcsolatát elsősorban Szabó József tevékenysége 
alapozta meg, hiszen ő, aki a 19. század második felében a földtudományi oktatás, a geológusképzés 
legkiemelkedőbb, legsokoldalúbb személyisége volt, egyben a társulatot is fáradhatatlanul szervezte, és már 
1862-től másodtitkárként, majd másodelnökként, később elnökként hosszú időn át irányította. Döntő szerepe 
volt a Földtani Közlöny 1871, évi megindításában is, A későbbiekben is az egyetem számos oktatója vállalt 
jelentős szerepet a társulat életében, aFöldtani Közlöny szerkesztésében. 

Az egyetem biztosított helyet számos társulati konferenciának, továbbá előadóüléseink számottevő 
részének is. Az egyetem oktatói és hallgatói meghatározó szerepet vállaltak jó néhány kisebb vagy nagyobb 
hazai és nemzetközi rendezvényünk szervezésében, lebonyolításában. A legutóbbi években kiemelkedő volt 
az egyetem földtudományi műhelyeinek szerepe a Föld Nemzetközi Évéhez kötődő ismeretterjesztő 
tevékenységben, amit ebben a periódusban társulatunk legfontosabb feladatának tekintett. Idén az Eötvös 
Loránd Tudományegyetem Természettudományi Kara volt a helyszíne és az egyetem kutatói voltak a fő 
szervezői a 20. Ásványtani Világkonferenciának, amelyen 74 országból 1700 szakember vett részt, és amely a 
legnagyobb Magyarországon megrendezett szakmai konferenciánk volt. 

A füzet, amit az Olvasó a kezében tart, a Balaton és környéke földtudományi kutatásának újabb ered¬ 
ményeiről szóló cikkeket tartalmaz, melyeket nagyrészt az egyetem oktatói készítettek, természetesen más 
intézmények kutatóinak közreműködésével. E terület kutatásában, mintegy 100 évvel ezelőtt id. Lóczy Lajos 
geológus és geográfus, az egyetem hírneves professzora, társulatunk egykori első titkára szerzett elévül¬ 
hetetlen érdemeket, a Balaton és környéke tudományos kutatásának eredményeit összegző monumentális 
monográfia-sorozatával. A mai kutatók az ő nyomdokain járva világítják meg, hogy miként tekintenek ma az 
évtizedekkel ezelőttfelvetődött problémákra, hogyan látnak egyes fontos kérdéseket az ismeretek bővülését, a 
módszerek fej lődését és a szemlélet változásait figyelembe véve. 

A Magyarhoni Földtani Társulat gratulál a 375 esztendős Eötvös Loránd Tudományegyetemnek és további 
sikeres évszázadokat kíván az egyetem mai és j övendő oktatóinak és hallgatóinak. 


HaasJ ános 
azMFT elnöke 




<JJ^£Cssítí 

Qeoloi:j,if.al 

Vendégszerkesztői előszó 


Amikor megkerestük a Magyarhoni Földtani Társulat elnökét és 
a Földtani Közlöny szerkesztőbizottságát egy, a 375 éves tudomány- 
egyetemet köszöntő, ünnepi kötet tervezetével, szerkesztői koncep¬ 
ciónkat a következő gondolatok motiválták. 

Bármilyen szándék is vezérelte az egykori politikai döntés¬ 
hozókat, hogy az egyetemalapító Pázmány Péter nevét Eötvös 
Lorándéra cseréljék, nem tudtak ártani. Az új névadó tudósként és 
tudománypolitikusként is azt a szellemiséget képviselte, amely az 
ifjúságot felemelő, művelt emberfőket nevelő és nemzetmegtartó 
erőnek tartotta a magyar tudományosságot. A földtudomány művelői 
számára különösen példaértékű Eötvös Loránd tevékenysége, hiszen 
az Eötvös-inga megalkotásával, folyamatos fejlesztésével és terepi 
alkalmazásával, olyan jelentősét alkotott egy évszázaddal ezelőtt, 
hogy világszerte a kutató geofizika megalapítójaként ismerik el. A 
Magyar Tudományos Akadémia elnökeként tett programadó hitval¬ 
lását máig érvényesnek tekintjük magunkra nézve is: 

„ Itt lábaink előtt terjed el, hegyek koszorújával övezve, az Alföld 
rónasága. A nehézség lesimítván, kedve szerint formálta felületét. 

Vájjon milyen alakot adott neki? Micsoda hegyeket temetett el és 
mélységeket töltött ki lazább anyaggal, a míg létrejött ez az 
aranykalászttermő, a magyar nemzetet éltető róna ? A míg rajta járok, 
amíg kenyerét eszem, erre szeretnék még megfelelni... ” 

Ennek szellemében a Pannon-medence fejlődésének izgalmas 
kérdéseivel, különösen a Balaton és környezetének kutatásával 
foglalkozó és hosszabb idő óta szorosan együttműködő csapat 
munkáit válogattuk össze. Ezek jórészt új eredmények, amelyek a 
medencefejlődés tektonikája, rétegtana és geomorfológiája kérdé¬ 
sében foglalnak állást, vagy szolgáltatnak magas színvonalú adatokat 
(Bada et al., Csillag et al., Novák et al., Tímár et al., Tóth Zs. et al.). 

Másrészt tudománytörténeti összefoglalások, illetve olyan nemzet¬ 
közi elismerést kiváltó korábbi munkák felfrissített változatai, 
amelyek elsősorban a fiatal földtudós generáció számára nyújtanak 
szemlélet- és gondolatformáló ismereteket, vagy adnak bevezetést 
olyan vitatott témákba, ahol jövőbeni eredményeikkel maguk 
segíthetik elő a kérdések megválaszolását (Horváth & Dombrádi, 

Tari & Horváth, Horváth et al., Zámolyi et al.). 

A bemutatott munkák támogatását számos forrás biztosította, amelyeket az egyes cikkek nevesítenek. Mindezek közül 
kiemeljük az ELTE Geofizikai és Űrtudományi Tanszékének Tudományos Iskola pályázatát, amelynek vezetője 2003-2007 
között Márton Péter professzor volt (OTKA TS044765). 



Báró Eötvös Loránd 


Budapest, 2010. október 11. 


Horváth Ferenc és Dombrádi Endre 











A magyar tektonikai gondolkodás fejlődése a Balaton és környéke 
kutatásának tükrében 


Horváth Ferenc 1 , Dombrádi Endre 1 ’ 2 

'ELTE Földrajz- és Földtudományi Intézet, Geofizikai és Űrtudományi Tanszék, 1117 Budapest, Pázmány Péter sétány 1 /c, 

frankh @ ludens.elte.hu 

2 Netherlands Research Centre fór Integrated SolidEarth Science (ISES), VU University, De Boelelaan 1085, 

1081HV Amsterdam, TheNetherlands 


Evolution ofHungárián tectonics: 
an overview ofa century ofresearch on and aroundLake Balaton 


Abstract 

Early concepts in Hungárián tectonics were born about a century ago as a result of exploration of Laké Balaton and its 
surroundings conductedby Lajos Lóczy. 

The papers collected in the present volume deal with the tectonic studies of the pást decade around Laké Balaton. 
Therefore, it was considered necessary to review the early tectonic concepts in the light of contemporary knowledge in a 
comparative manner. Lirst, an overview of the fundamentals of the fixistic médián mass (Zwischengebirge) concept is 
given and its early mobilistic alternative is alsó presented. Somé of the subsequent geologicalresults favouring a mobilistic 
interpretation are analyzed, and the major contribution of seismic surveys and deep drillings fór establishing the Alpine 
nappe structure of the Transdanubian Rangé is emphasized. 

Another early concept explained the formation of the Pannonian Basin in terms of the subsidence of blocks bounded by a 
longitudinal and a meridional set of faults. It was alsó thought that the present surface morphology, particularly a meridional 
system of valleys and ridges, was controlled by these faults. An early alternative view rejected this block-faulting and, instead, 
suggested régiónál scale-folding in the basin, and wind erosion as a primary mechanism of surface evolution. The new data 
gathered on the neotectonic evolution of the Pannonian Basin relies on seismic mapping of the young deformational features 
and the determination of the present day stress field. It is concluded that reactivation of Miocéné synrift faults and/or 
Cretaceous compressional detachment planes has occurred and has resulted in folding at the south-western periphery, and 
régiónál strike-slip faulting all over the basin and surrounding mountains. Thus wind erosion as a main mechanism of 
Holocene surface evolution in the Pannonian Basin can be regarded as undegoing aprocess of revival. 

Keywords:Lajos Lóczy, Laké Balaton, tectonics, Pannonian Basin 


Összefoglalás 

A magyar tektonika fontos korai eredményei a Balaton és környezete kutatásának során több mint egy évszázada 
születtek meg és Lóczy Laj os nevéhez kapcsolódnak. A Balaton és környékének tektonikáj ával foglalkozó kötet bevezető 
cikkeként elengedhetetlennek tartjuk, hogy a korai munkák mai tudásunkkal való összehasonlító értelmezését 
megtegyük. Ebben a cikkben áttekintjük a közbenső tömeg koncepció alapjait és bemutatjuk annak korabeli mobilista 
alternatíváját. Lelsoroljuk azokat a legfontosabb eredményeket, amelyek arra vezettek, hogy a Dunántúli-középhegységet 
ma takaros felépítésűnek és az ausztroalpi rendszer szerves részének tekintjük. 

A Pannon-medence fiatal tektonikájának kérdésében máig ható koncepció a vonalas geomorfológiai elemek, 
elsősorban a zalai-somogyi meridionális völgyek tektonikai preformáltságának az elképzelése volt, amelyhez a töréses 
tektonika uralkodó szerepének a hangsúlyozása társult. Bemutatjuk, hogy ezzel az elképzeléssel, a hazai szénhidrogén¬ 
kutatás kezdetét követően, hogyan álltak szemben a gyűrt szerkezetek térképezése során keletkezett eredmények. Ezen 
ellentmondás feloldásában a geofizikának tulajdonítjuk a döntő szerepet, amely a szerkezeti viszonyok szeizmikus 
leképezésével és a deformációkat létrehozó feszültségtér meghatározásával az elképzelések szintjéről a tények talajára 
helyezte a Pannon-medence neotektonikáját. Eszerint a negyedidőszaki kompressziós feszültségtér hatására a medence 
DNy-i részét gyűrődés, míg a többi medencerészt KEK-NyDNy csapású balos oldalelmozdulásos tektonika jellemzi. A 
szél döntő szerepe a recens felszínfej lődésben ismét a szakmai érdeklődés előterébe került. 

Tárgyszavak: Lóczy Lajos, Balaton, tektonika, Pannon-medence 

Bevezetés 

A tudomány mindenkori állását és aktuális paradigma- 
rendszerét csak úgy lehet érdemben megérteni és ezúton 
további fejlődésének irányait kijelölni, ha ismerjük a leg¬ 
fontosabb elvek és koncepciók kialakulásának és változá¬ 
sának történetét. 

A magyar tektonikai gondolkodás fejlődésének néhány 
fontos kérdését tekintjük át ebben a dolgozatban a Balaton, 
valamint a kapcsolódó hegyvidéki és dombvidéki területek 
kutatása alapján született — sokszor markánsan ütköző — 
koncepciók értékelésével. Célunk volt az is, hogy a bemu¬ 
tatott szerkezetfejlődési koncepciókat, a mai tudásunk 
tükrében értelmezve elemezzük. Mivel az értékelés viszo¬ 
nyítási alapja mai tudásunk, ezért elkerülhetetlen bizonyos 
mértékű szubjektivitás úgy az értékek, mint az értékteremtő 
szakemberek megítélésében. 

A közbenső tömeg koncepció: a fixizmus 
születése 

A hazai geológia felvirágzása a magyar gazdaság és 
társadalom egyik legtermékenyebb időszakához, a kiegye¬ 
zéstől az I. világháborúig tartó közel félévszázadhoz 
kötődik. Ekkor élt és alkotott Lóczy Lajos (1849-1920), akit 
két tudományterület a földtan és a földrajz is kiemelkedő 
tudósának tart. 1889-től 1909-ig a budapesti tudomány- 
egyetemen az Egyetemes Földrajz Tanszék vezető pro¬ 
fesszora volt. Ekkor kezdte el világra szóló vállalkozását a 
Balaton tudományos tanulmányozását, amelynek szellemi 
vezére és fáradhatatlan szervezője volt. Már betöltötte 
hatvanadik életévét, amikor Böckh János nyugalomba 
vonulása után felkérték a Magyar Királyi Földtani Intézet 
igazgatójának. Igazgatóként a magyar föld különböző 
hegységeinek (Gerecse, Vértes, Bükk és Mecsek) mono¬ 
grafikus feldolgozását indította el és vezetésével intenzív 
kutatómunka kezdődött a Bihar-hegységben, Erdélyben, a 


Keleti- és az Északi-Kárpátokban, majd a világháború 
idején Nyugat-Szerbiában. 

Mindezen kutatások nagytektonikai esszenciája a köz¬ 
benső tömeg koncepció volt, amelynek Lóczy a szülőatyja, 
bár az elnevezés csak később született meg. Az eredeti 
koncepció célja volt megadni a magyar föld különleges 
helyzetének magyarázatát az alpi orogén övben. Magyaráza¬ 
tot kíván ugyanis az a helyzet, miszerint az alpi hegyláncok 
egymás mellett futó ágai szétágaznak, majd ismét egyesülve 
egy közbenső és fiatal üledékkel nagymértékben fedett, és 
láthatólag gyengén deformált tömeget ölelnek körbe. Lóczy 
(1918,1920) magyarázatának lényegi elemei a következők 
voltak: 

a) A körülölelt tömeg egy merev altaida-variszkuszi 
masszívum maradványa, amely eredetileg a Rodope- 
masszívummal volt összekötetésben. 

b) A késő-paleozoikumtól a miocén elejéig ez a nagy¬ 
kiterjedésű masszívum emelkedett a magyar medence 
helyén. Ebbe öbölként nyomultak be a paleozoos és mezo- 
zoos tengerágak, amelyek transzgressziói és regressziói 
hozták létre a különböző fáciesű tengeri és szárazföldi 
üledékes kőzetek egymás melletti és feletti váltakozását. 

c) Ezt a kiemelt belső hegységet soha nem érte erős alpi 
deformáció, csak helyenként vannak az idősebb mezozoos 
rétegek enyhe boltozatokba és teknőkbe gyűrve. 

d) A belső tömeget körülölelő hegységkoszorú külső övei 
(alapvetően a flisösszlet) igazi geoszinklinális képződ¬ 
mények, amelyek alpi deformációk hatására gyűrt-takarós 
rendszert alkotnak. Általános szabályként megállapítható, 
hogy a tektonikai aktivitás kora a medence belsejéből kifelé 
haladva a késő-krétától a pliocénig fokozatosan fiatalodik. 

A magyar, és tegyük hozzá a közép- és kelet-európai 
nagy tektonikai gondolkodást az 1920-1970-es évek között 
alapvetően a közbenső tömeg koncepcióhoz való viszonyu¬ 
lás határozta meg. Ennek fő oka az volt, hogy LóczYt 
követően Köbér (1921,1928) a koncepciót általánosította és 
azt a fixista iskola hegységképződési elméletében központi 
szereplővé tette (7. ábra). Az ő elnevezése volt a „köztes 



1. ábra. Afixista iskola sémája az alpi hegységrendszerről (Köbér 1921) 

Kompressziós orogén fázisok során a merev közbenső hegységet (Z) körülölelő plasztikus anyagok felgyűrődnek és kifelé irányuló (nyilak) 
takarókat hoznak létre (alpi-típusú tektonika). A közbenső hegységben csak töréses (germán-típusú) szerkezetek alakulnak ki. Ott ahol nincs 
közbenső hegység az ellentétes vergenciájú takaros tartományokat elválasztó vonalat sebhelynek (N) nevezték 
Figure 1. Structural scheme oftheEuropeanAlpine beit according to thefixistschool ofthought (Köbér 1921) 

During episodes of compression theplastic matérial around the rigid médián masses (Z) arefölded and thrust outward (see arrows) to form nappes 
(Alpine-type tectonics). The deformation of the rigid médián mass is dominated by block-faulting (German-type tectonics). In the absence of a médián 
mass, the boundary of the opposite-vergent nappe domains is a suture zone(N) 

hegység” (Zwischengebirge), amelyet Böckh Hugó (1930) 
keresztelt át „közbenső tömegre” (médián mass): ,A 
közbenső tömeg elnevezés jobb a Zwischengebirge-nél. A 
Karib tenger és a Pannon medence mindkettő közbenső 
tömeg, de az egyiket tenger borítja, a másik lényegileg 
síkság, úgy hogy a Gebirge = hegység elnevezés nehezen 
alkalmazható rájuk. A közbenső tömegekre jellemző az, 
hogy azokban nem észlelhetők alpi típusú mozgások, 
azokban a Stíllé által germán típusúnak nevezett tektonika 
van meg. Ez nem zárja ki azt, hogy lokálisan rátolódások ne 
fordulhassanak elő.” 

A másik névadó Prinz Gyula (1926), aki a magyar 
közbenső tömeget Tisia névre keresztelte, határait és 
szerepét tovább hangsúlyozta. A következőket írta: „A z 
Alpok kelet felé kiszélesednek ...az egész redőzet szétnyílik, 
olló alakkal szétágazik. Az északi ág átmegy a Kárpátokba, a 
déli a Dinaridákba, s így a kettő közrefogja a Tisia tömböt. A 
Tisia tömb így beékelődik az Alpok közé... .” Ez tulajdon¬ 
képpen a híres „kaptafa” modell, amely a közbenső tömeg 
merevségét és idegenségét az alpi orogénen belül a 
legszélsőségesebben fogalmazta meg. 

A Dunántúli-középhegység szerkezete: fixista és 
mobilista koncepciók ütközése 

A magyar közbenső tömeg koncepció kialakulásával 
párhuzamosan megszületett annak mobilista alternatívája is 
Uhlig Viktor (1907) jóvoltából 1 . Uhlig Viktor 1857-ben 
született Osztrák-Sziléziában. A grazi egyetemen Peters 
Károlytól tanult mineralógiát és geológiát, majd Suess Ede 
és Neumayr Menyhért tanítványa és munkatársa volt 
Bécsben. 1891-ben a prágai német műegyetem Ásvány- és 
Földtani Tanszékére nevezték ki rendes tanárnak. Itt 
tartózkodásának kilenc éve alatt lett a Kárpátok geoló¬ 
giájának legjobb ismerője, és ezért volt elhivatott arra, hogy 
az 1903-ban Bécsben megtartott IX. geológiai világ- 
kongresszuson e hegység monográfiáját bemutassa (Uhlig 
1903). 

Izgalmas esemény volt ez, mert a legkülső flistakaróktól 
eltekintve az egész kárpáti területet fixista szemlélettel 
tárgyaló monográfia éles ellentétben állt a kongresszuson 
kifejtett új, mobilista alpi tektonikai koncepcióval (Termier 
1903). Az ott történtekről és a következményekről Schafar- 
zik Ferenc számolt be a Magyarhoni Földtani Társulat 1912- 
es közgyűlésén tartott elnöki megnyitó beszédében, 
amelyben a sajnálatosan korán (54 évesen) elhunyt tudós¬ 
barátról, Uhlig Viktorról megemlékezett. „Lugeon, Termier 
és Haug a keleti Alpeseket szintén áttolódott takarókból 
állónak deklarálták, sőt Lugeon a kongresszust megelőző s 
Uhlig által vezetett kárpáti kirándulás során még a Magas- 
Tátrát, meg a szirtvonulatot is áttolódottaknak ítélte. Uhlig 
kezdetben ez ellen szóval és írásban védekezett és a franciák 
érveléseit nem fogadta el. A reá következő időben azonban 

1 Elődeink szép szokását követve a hazai szakemberekkel baráti viszonyban lévő egykori 
külföldi geológusok nevét magyarosan írjuk. 


sokat foglalkozott e kérdéssel és behatóbban fontolóra vette 
a régi felfogás támasztékait, valamint az új tan érveléseit, 
aminek végre Uhlig Viktornak konvertálása lön az ered¬ 
ménye. Nyíltan és kizárólag az örök igazság érdekében 
csatlakozott most már ő is az új irányhoz és a réginél jobbnak 
ismervén föl az új felfogást, kijelentette annak jogosult¬ 
ságát” (SCHAFARZIK 1912). 

Uhlig (1907) ábráját (2. ábra) áttanulmányozva meg¬ 
állapítható, hogy a kárpáti előtértől a Magyar-középhegy¬ 
ségig rajzolt szelvénye helyes, megegyezik mai ismereteink¬ 
kel. Egyetlen nagy hibát azonban elkövetett. Koncepcionális 
alapon a szerkezeti hierarchiában legfelső helyet elfoglaló 
középhegységi takaró áttolódásának korát miocénnek vélte, 
azaz egyidejűnek a legalsó helyzetű és legfiatalabb külső¬ 
kárpáti flistakarók kialakulásával. Eóczy (1913b) így lát¬ 
szólag könnyű helyzetben volt, hogy megvédje koncepcióját 
és ítéletet mondjon: „ Néhai boldog emlékű Uhlig Viktor 
barátomnak az a sejtése, hogy talán a Bakony és a 
magyarországi középhegységek triaszkorú rétegeikkel a 
mediterrán rétegek felett úsznak, a tudományos fantaz¬ 
magóriákhoz utalható. Nem gáncsként mondom ezt, mert a 
képzelet munkáját a tudományban is nagyra tartom és 
szükségesnek ítélem. ” A helyzet azonban csak azért volt 
„látszólag” könnyű, mert Eóczy olyat cáfolt („.. .mediterrán 
rétegek felett úsznak...”), amit Uhlig a 2. ábra tanúsága 
szerint nem állított. Elvileg nyilvánvaló, hogy kialakulhat 
takaró olyan térszínre való rátolódással, ahol egykorú 
üledékképződés nincs. Lóczy „cáfolata” tehát inkább emo¬ 
cionális, mintsem racionális volt. 

Lóczy ugyanakkor felismerte a Bakony térképezése során 
a pregosaui tektonikát, amelyről szövegesen és számos 
szelvényen számot is adott (Lóczy 1913a). Rétegtani „rendet¬ 
lenségek” alapján már Böckh János felhívta a figyelmet az 
általa „litéri hasadéknak” nevezett szerkezetre. A litéri 
Mogyorós-hegy alján kibukkanó diabázpalát (metabazaltot) 
és „permi veres homokkövet” 3.3. ábra tanúsága szerint Lóczy 
(1913a; 10. ábra, a) egyértelműen a Fődolomitra rátoltnak 
tekintette: „.. nem vulkáni effuzióval, hanem vetődéssel járó 
felnyomulással van itt dolgunk .” A litéri szerkezetre a 
hasadéknál pontosabb definíciót adott és világossá tette annak 
regionális elterjedését. Csapásmenti váltóstörésnek ne¬ 
vezte, ami mai fogalmaink szerint olyan transzkurrens vetőt 
jelent, amelynek dőlésmenti elmozdulása csapásirányban 
mozogva, váltakozva levetés vagy feltolódás. Területi 
elterjedésével kapcsolatban pedig megállapította, hogy ÉK 
felé Pétfürdőig nyomozható, de valószínűleg Magyaralmásig 
a Vértes alá terjed. DNy-i irányban pedig hajladozva, 
helyenként eltűnve, de Gyulakesziig követhető vetőről van szó 
(Lóczy 1913a, p. 73). A Balaton-monográfia sorozatban 
Laczkó (1911) a Veszprémi- és Litéri-törésnek egy rövidebb 
szakaszát térképen is ábrázolta. 

Lóczy egy másik izgalmas értelmezése a balatonfüredi 
Nagymezőnél kezdődő és KÉK irányban folytatódó Fődo- 
lomitpásztával kapcsolatos. Ez a pászta azért feltűnő, mert 
frontja 5-6 km-rel a Balaton irányába eltolódottnak mutat¬ 
kozik a veszprémi platóhoz képest. „Eleinte a fődolomit 
transzgressziójának tulajdonítottam ezt a rendetlenséget a 

2. ábra. Amagyar föld és a kapcsolódó Nyugati-Kárpátok takaros felépítése a mobilista koncepció szerint (Uhlig 1907) 

A Magyar-középhegység a takarók hierarchiájában legfelső helyzetben lévő ausztroalpi takarórendszerhez tartozik. 1 - A Magyar-középhegység takarója, 2 - A belső öv takarója, 3 - 

Metamorf pala, 4 - Szubtátrai flis (eocén), 5 - Szubtátrai mezozoikum, 6 - Magas-tátrai mezozoikum, 7 - Magas-Tátra gránitja és kristályos palái, 8 - Felső-kréta és paleogén a pienini 

takarókban, 9 - Jura és alsó-kréta a pienini takarókban, 10 - Jura és alsó-kréta a szubpienini takarókban, 11 - Jura és alsó-kréta a beszkidi és szubbeszkidi takarókban 

Figure 2. Nappe structure ofthe Western Carpathians and the Transdanubian Rangé (TR) was suggested by (Uhlig 1907), an outstanding early mobilist 

Tlíe TR constitutes an uppermostAustroalpine (Eastalpine) nappe. 1 - Nappe of the TR, 2 - Nappe of the inner beit, 3 - Schists, 4 - Subtatric flysch (Eocéné), 5 - Subtatric Mesozoic rocks, 6 - 

Mesozoic rocks of the High Tatra, 7 - Granites and schists of the High Tatra, 8 - Upper Cretaceons and Palaeogene rocks of the Pieniny Klippen Beit, 9-10 -Jurassic and Lower Cretaceons rocks 

(mostlysandstones)in the inner and outerflysch beit, 11 -Jurassic and Lower Cretaceous rocks in the nappes oftheBeskids andsub-Beskids 

3. ábra. A Mogyorós-hegy alján kibukkanó diabázpala helyzete Litér és Szentistván között (Lóczy 1913a,p. 12.) 
q” = Lösz, t' 3 = Fődolomit, p=Permi homokkő, s-h=Diabázpalás paleozoos rétegek 

Figure 3. Tectonic position ofdiabase-sch ist (méta hasalt) between the villages Litér and Szén tistván ( Lóczy 1913a, p. 12) 
q" =Loess, t' 3 =Main dolomité, p=Permian redsandstones, s-h =Diabase-schist(Palaeozoic) 


márgáknak a fődolomittal való diszkordáns elfödöttséget; 
szigorúbb bejárás azonban meggyőzött, hogy még a 
mezozoós periódusban történt rátolódás okozta a balaton¬ 
füredi zavarodásokat .” (Lóczy 1913a, p. 143). Mindezt 
szelvénnyel is illusztrálta ( 4 . ábra, a), amelyhez a következő 
magyarázatot fűzte: ,y\z itteni fő-dolomitfolt tehát olyannak 
látszik, mint észak felől a felső-márgacsoport rétegeire 
rácsúsztatott összevisszatöredezett tábla. Mint amikor a 
Balaton jégtakarójából az erős bakonyi szél egy táblát kivet 
a somogyiparthomokturzására .” 


Világos beszéd, egyértelmű szelvény: ez bizony a fek¬ 
vőjéről lenyesett és áttolt takaró típusos példája! Lóczy 
meg is ij edt saj át értelmezésétől és alternatív magyarázatot is 
adott (4. ábra, b ). Eszerint a Fődolomit és a felső-márga¬ 
csoport érintkezése konkordáns, de a Fődolomitot normál¬ 
vetők blokkokra darabolták s ezúton húzódott szét dél felé. 

Ifj. Lóczy Lajos, ki atyja kívánságára részletes tekto¬ 
nikai tanulmányokat végzett Balatonfüred környékén, a fenti 
két értelmezést kombinálta (ifj. Lóczy 1917). A Fődolomit- 
pásztát fekvő rétegétől elvált, dél felé áttolt takarónak 

4. ábra. a) A balatonfüredi Nagymező Fődolomitja takarót képez a felső-triász márgákon és mészkö¬ 
veken avagy, b) a konkordánsan települő felső-triász rétegeket normálvetők blokkosán feldarabolják 
(Lóczy 1913a, p. 143.)- Mindkét értelmezés szerint a felső-triász rétegek (t 3 ) a „veszprémi márgák” 
rátolódnak a középső-triász rétegekre (t 2 ) 

m 4 = Pannóniai-pontusi rétegek, t' 3 = Fődolomit, t n 3 = Sándorhegyi Mészkő, t m 3 = Veszprémi Márga, t m , = Kagylós 
mészkő, t w 2 = Megyehegyi Dolomit, t'j = Lemezes mészkő, t n 3 = Lemezes dolomit 

Figure 4. The main dolomité layer constitutes a detached nappe with an unconformable contact on the 
underlying Upper Triassic maris and limestones (a.), or alternatively, the contact is stratigraphically conform 
and only normál faulting occurred (Lóczy 1913a, p. 143). Note that the contact between Upper and Middle 
Triassic strata (t 3 vs t 2 ) is tectonic in both interpretations 

m 4 = Pannonian and Pontian beás, t' 3 = Main dolomité, t n 3 = Sándorhegy Limestone, t m 3 = Veszprém Mari, t m 2 =Mollusc 
limestone, t' v 2 = Megyehegy Dolomité, /(=Bedded limestone, f 3 =Bedded dolomité 


tekintette, amely később déli dőlésű normálvetődések 
mentén széthúzódott. Legfontosabb további új eredménye az 
volt, hogy felismerte a horizontális eltolódások általános 
elterjedését és fontos szerepét a balaton-felvidéki kulisszás 
szerkezetek létrejöttében. Az 1:12 500-as méretarányban 
készült térképe rámutatott arra, hogy a krétakori szerkeze¬ 
teket elnyíró, valószínűleg fiatal kainozoos, transzverzális 
törések mentén a horizontális oldalelmozdulás mértéke 
többször 100 m is lehetett. Végső következtetése az volt, 
hogy: „.. .Balatonfelvidékünkjellegzetes töréshegység, mely 
kiemelkedését ... úgy vertikális, mint horizontális diszlokáló 
erőknek köszönheti, melyeket egymástól élesen elhatárolni 
nem igen lehet”. 

Atyja szellemi örökségét hűségesen őrizni igyekvő ifj. 
Lóczy Lajos tevékenységét Pávai Vájná Ferenc bírálta a 
leghevesebben. Ő Böckh Hugó munkatársaként a hazai 
szénhidrogénkutatás egyik úttörő egyénisége volt, aki — 
térképező munkái alapján — a töréses tektonika helyett a 
gyűrt szerkezetek fontosságát hirdette. A következőket írta 
(Pávai Vájná 1923): „ Szinte érthetetlen, hogy a megbol¬ 
dogult id. Lóczy Lajos... bár gyönyörűen lerajzolta balatoni 
munkájában a palaeozóos és mezozóos kőzetek számtalan 
redőzését... ezt a gyűrődéses tektonikát... élete végéig nem 
méltatta eléggé az okvetlenül másodrendű töréses szerkezet 
mellett.” Ifj. Lóczy (1925) válasza hasonlóan markáns: 
„A tyám tehát a keszthelyi hegységgel összefüggő Bakonyt 
északnyugatnak hajló, teljes perm-alsókréta korú réteg- 
összletből álló, egyoldalú felépítésű, gyengén ráncokba 
redőzött hegy ségnek írja le... Középhegységeink mezozoikus 
gyűrődéseitől azonban távol áll az a gyűrődés, melyről 
Pávai szólott. A dunántúli pannon- és mediterránrétegek 
újabban hangoztatott fiatal pleisztocén-korú gyűrődéseinek 


semmiféle közük sem lehet az idősebb röghegységekben 
észlelt mezozoikus redőzésekhez. Atyám előttünk álló 
bőséges bizonyítékhalmaza alapján kereken visszautasítom 
Pávainak azt a felfogását, hogy a dunántúli neogént meg¬ 
gyűrő erők a röghegységek ellenálló kőzetű mezozoikumát 
regionális értelemben újból is meggyűrték volna.” 

Pávai Vájná (1930) azonban nem hagyta ennyiben: „... 
igen is érintették a mezozoos hegységmaradványokat is, s 
azokban a régi gyűrődéseket fokozták pikkelyes rátoló- 
dásokig, sőt helyenként talán újabbakat is hoztak azokban 
létre... ”. Ezt alátámasztandó megtette azt, ami LóczYnál 
csak próbálkozás maradt, felvázolta a Balaton-felvidék 
tektonikai értelmezését (5. ábra, a). Úgy vélte, hogy a Litéri- 
vonaltól északra egy perm magvú antiklinális rajzolódik ki, 
amelynek déli szárnya általában redukált a Litéri-törésen 
való feltolódáshoz kapcsolódó lenyesés következtében (5. 
ábra, b ). A feltolódás mértéke a törés mentén változó, 
Litérnél akkora, hogy az antiklinális teljes déli szárnya 
hiányzik és az antiklinális magja tolódik rá a fődolomitra 
(vö.3. ábra). 

Cikkének legmeglepőbb része azonban az, amikor úgy 
tesz, mintha új felfedezésre jutott volna (Pávai Vájna 1930, 
p. 20.): ,y4 litéri vonaltólDK-re lévőfődolomitpásztáról úgy 
id., mint ifj. Lóczy Lajos is helyenkint mint dolomitlepelről 
beszél... különösen Balaton-füred környékén, s ha a 
Balaton-tó környékének geológiai térképét nézzük, rögtön 
feltűnik, hogy a fődolomit természetes feküj ét elhagyva és 
azon keresztültolódva, éles tektonikus vonal mentén 
érintkezik az idősebb triásztagokkal. Azaz vastag, merev, 
összezúzott fő dolomit, Balatonfüred és Pétfürdő között már 
önálló takaróként viselkedik ”. Mindez persze nem más mint 
a két Lóczy eredeti értelmezésének a kisajátítása. Csalódást 

5. ábra. a)Abalaton-felvidékiáttolódásokvázlatos térképe, b) földtani szelvény az A-B-C jelű vonalmentén (Pávai Vájná 1930) 

Jelölések azonosak a 4. ábrán lévőkkel a következő kiegészítéssel: t' 2 =Tridentinus mészkő, t n 2 = Reitzi rétegek, t'", = Középső-campilli rétegek, t lv , = Alsó-campilli rétegek 
Figure 5. a) Thrustfronts attheBalaton Highland, b) a geological cross-section alongline A-B-C (Pávai Vájná 1930) 

Keys are the sameas in Figure. 4 and t' 2 =Tridentin limestone, l'( = Reitz beás, t m l - t IV j =MiddleandLower Campillian strata respectively 


kelt az is, hogy nem tudta megfelelően ábrázolni ezt az 
idősebb triász tagokkal éles tektonikai határral érintkező 
Fődolomit-takarót. A 4. ábra a részét és az 5. ábra b részét 
összevetve meg kell állapítanunk, hogy Lóczy szelvénye 
jobb, mert az szemléletesen mutatja a takaros értelmezést. 

Pávai VAJNÁt azonban nem szabad alábecsülni. Cikké¬ 
ben föltett egy érdekes kérdést, amelyre izgalmas választ 
adott, mégha indoklása túl nagy fantáziára is vallott. Neveze¬ 
tesen annak magyarázatát kereste, hogy a Balatonfüred- 
Nagyhidegkút vonaltól ÉK-re miért van több feltolódás, 
mint attól DNy-ra (lásd 5. ábra, a). Szerinte azért, mert ÉK- 
en a takaros mozgásokat segítette az intenzív neogénvégi 


süllyedés következtében létrejött délies irányú lejtő, míg 
DNy-on a bazaltvulkánok horgonyszerűen viselkedő kürtői 
és dájkjai akadályozták ezeket a mozgásokat. Mindebből a 
spekulációból adódott számára a merész következtetés: 
„Tehát a jelzett áttolódásos mozgásokat a Balatonfelvidéken 
ugyanolyan fiatalnak tartom, mint a Szászvár-Pécsvidé- 
kieket, vagyis kezdődtek a felső-mediterránban, s talán 
mondjuk fogyó intenzitással tartanakmáig.’’' 1 

A terület további kutatásának fontos szereplője volt 
Telegdi Roth Károly, aki részletesen térképezte az Északi- 
Bakony Bodajktól Zircig terjedő területét (Telegdi Roth 
1935). Legfontosabb eredménye a horizontális elmozdu- 

lások kimutatása volt. Olaszfalu és Eplény között, a később 
róla elnevezett vonalon, 4 km-es jobbos elmozdulást tapasz¬ 
talt. Az oldalelmozdulások korának kérdésében úgy foglalt 
állást, hogy „... elsősorban az ausztriai (pregozaui) moz¬ 
gások terhére kell írnunk az Északi Bakony rögeloszlásának 
fővonásait” . A hegység szerkezet általános vonásait illetően 
véleménye azonos a LóczYakéval. Ezt azzal magyarázta, 
hogy „... a hegységképző mozgások, melyekben e rögcso¬ 
portok elrendeződtek, nem vastagon feltöltődött geo- 
szinklinális plasztikus mélységben, hanem... a felszínhez 
egészen közelfekvő merev testben mentek végbe. ” 

Ebben a szellemben további munkák is születtek (Teleki 
1936). Végső következtetésüket jól illusztrálja Erdélyi 
Fazekas (1943) megállapítása: „a Balatonfelvidéken álta¬ 
lában a tektonikus zavarokat két csoportba oszthatjuk. Ezek 
a Balatonhegység csapásával párhuzamos hosszanti törések 
töréses áttolódásoknak bizonyultak, melyek orogén termé¬ 
szete semminemű intenzításbeli azonosságot az alpesi 
áttolódásokkal nem árul el. ” 


Fiatal szerkezetfejlődés: töréses vagy gyűrődéses 
tektonika 

A két Lóczy és több más kutató tehát arra a követ¬ 
keztetésre jutott, hogy a közbenső tömeg merevségét a fiatal 
tektonikai deformációk során is megtartotta, és ezért ural- 
kodóan rideg töréses szerkezetek alakulhattak ki. Ezek a 
hosszanti (longitudinális) és haránt irányú (meridionális) 
törések egymást közel derékszögben metsző rendszere, 


amelyről Lóczy többször írt, de csak egyetlen vázlatot 
publikált a Balaton környékére (6. ábra; Lóczy 1913b). Ennek 
kivágata lényegében megegyezik geológiai térképének 
határaival (Lóczy 1920), de ettől eltekintve a két térképnek 
kevés köze van egymáshoz. Az ábrán látható haránt irányú 
vetőrendszert a morfológia és nem a geológiai térkép alapján 
vázolta fel. Ez a térkép koncepcionálisan nem mutat újat 
Cholnoky (1911) korábban publikált és lényegesen nagyobb 
területet ábrázoló térképéhez képest (7. ábra). 

Cholnoky térképén látható, hogy a Duna-Tisza közén 
megfigyelt szélbarázdáknak a harántirányú törésvonalakkal 
bezárt szöge kis értékkel, de szisztematikusan eltér a haránt¬ 
irányú törések csapásától. Ezért Cholnoky (1911) úgy 
gondolta, hogy „...a tektonikus irányok és a buczkák iránya 
közt nincs összefüggés. ” A Balaton-monográfia sorozathoz 
írt munkájában azonban Cholnoky (1918) már sokkal 
jelentősebb szerepet tulajdonított a szélbarázdák tektonikus 
preformáltságának. Ezt a nézetet messzemenően elfogadta 
és támogatta Lóczy (1913a) is. 

A meridionális völgyek tektonikai preformáltságát 
Cholnoky egyértelműen definiálta. „Keskeny, árkos vető¬ 
désekre nem is gondolhatunk, mert egyik-másik igazán csak 
vonal, alig van völgy sík, nézzük pl. a balsi vagy mocsoládi 
völgyeket. Lehetetlen, hogy ilyen keskeny, szűk, hosszú völgy 
árkos vetődéssel jött volna létre” (Cholnoky 1918, p. 127). 
Ehhez még hozzátette, hogy a folyóvízi erózió is ki van 
zárva: „...a völgyeken semmiféle fluviális hatás nyoma nem 
látszik. Rendesen rongyos kis patakok, alig mozgó, lomha 
csatornavizek foly dog álnak bennük...”. Mi adja tehát a 
tektonikai preformáltságot? Érdemes felfigyelni Cholnoky 



6. ábra. Lóczy (1913b) vázlata a hosszanti és harántirányú törésrendszerről, mai terepmodellre helyezve 

Figure 6. Lóczy ’s sketch of the longitudional and meridional fault system superimposed on a modern digital terrain modelL óczy( 1913b) 

7. ábra. Cholnoky (1911) térképe a hosszanti és harántirányú törésrendszerről és a Duna-Tisza közén észlelt szélbarázdákról, mai terepmodellre 
helyezve 

Figure 7. Cholnoky’s sketch of the longitudional and meridional fault system and the wind-blown sand ridges (broken line) superimposed on a modem 
digital terrain model ( Cholnoky 1911) 


válaszában rejlő szakmai felkészültségre: „A földrengések 
újabb tanulmányozása, különösen a sanfranciscoi föld¬ 
rengés (1906. április 18.) megismertetett bennünket egy 
olyan jelenséggel, amelyet eddig nem ismertünk. ” Ez pedig 
az: „... hogy a földkéregben lényeges horizontális elmoz¬ 
dulások is keletkeznek.... Emiatt az anyag a repedés mentén 
porrá zúzódik. ” Ezt a mai terminológiával oldalelmoz- 
dulásos vetődésnek nevezett jelenséget, Cholnoky „hasa¬ 
dásának hívta. Ezek után szabatosan summázza elkép¬ 
zelését: „Így mármost még jobban szigoríthatjuk definí¬ 
ciónkat s a zalai és somogyi meridionális völgyeket 
hasadások mentén támadt szélbarázdának mondhatjuk”. 

A hosszanti törések definícióját sem Lóczy, sem 
Cholnoky nem adta meg pontosan, de fő funkciójukat 


illetően nem hagytak kétséget. Lóczy (1913b) azt írta, hogy 
„... a hosszanti és harántos repedések sűrűn tagolják a 
dunántúli és valamennyi többi belső hegységeinket. ... 
valószínűleg a mediterránkor végén és a szarmata-korban 
az egymást keresztező repedések között nagy pászták mélyén 
lesüllyedtek és helyet adtak Alföldeinknek. A nagy hegy- 
tömegek elsüllyedésének főkorát az Alföldet szegélyező 
hatalmas andezittömegek kitódulása idejére tehetjük.... A 
besüllyedések a jelenkorig tartottak és valószínűleg még ma 
sem szűntek meg. ” 

Úgy Lóczy, mind Cholnoky a Balatont árkos süllye- 
déknek tartotta, amelynek kialakításában eolikus és vízi 
erózió is nagy szerepet játszott. Lóczy (1913b) szerint: „A 
Balaton mélyedéseinek beszakadása ...a bazaltvulkánok 

kihűlése és elhalása után, a diluviumban történt. Nem 
egyetlen beszakadás adta a Balaton medrét, hanem négy, sőt 
a Kisbalaton medencéjével öt különálló horpadás volt a 
kezdete. E mélyedéseknek elválasztó földszorosait a lefo¬ 
lyástalan medencékben összegyülemlő víz szélhajtotta 
hullámai átmarták. ” Lóczy (1913b) Balaton-monográfiá- 
jában körvonalazta az öt elkülönült horpadást, míg 
Cholnoky (1936) szemléletes ábrasoron mutatta be a 
Balaton kialakulását, kiemelve a peremi vetők menti 
beszakadás és a szélerózió szerepét. 

Majd megszólalt Pávai Vájná (1923) és kijelentette: 
„...a Lóczy-Cholnoky-iskola által hangoztatott árkos 
vetődések nem tektonikus eredetűek, hanem azok, amiknek a 
bennük lévő, sokszor buckákban forgatott futóhomok 
deklarálja: a pleisztocén-végi steppeklima szélmarta 
völgyei s a lősz pedig az ezekből partra kifújt hulló porf 


Megállapítható, hogy Pávai véleménye egyértelmű, de 
bántóan nagyvonalú. A Lóczy-Cholnoky iskola hosszanti 
és harántirányú kettős törésrendszerének bírálatakor „elfe¬ 
lejti”, hogy éppen ez az iskola volt az, amely a töréses 
tektonika mellett messzemenően hangsúlyozta, hogy úgy a 
Balaton medrének kialakításában, mint a meridionális völ¬ 
gyek létrejöttében a dominánsan ÉÉNy-i irányú szeleknek 
milyen nagy volt a szerepe (Lóczy 1913a, Cholnoky 1918). 
Vagyis a deflációs völgyképződést Cholnoky találta ki, 
Pávai annyit vallhat magáénak, hogy elvetette a völgyek 
tektonikus preformáltságát. 

Majd Pávai Vájná (1925) a következő, általános követ¬ 
keztetésre jutott: „... a dunántúli medencerész szerkezetét 
nem a soha senki által részletesen le nem írt és térképre nem 
rajzolt törések, hanem parallel redőzöttség jellemzi, s ezek a 
redők éppen harántolják az ÉD-i irányú nem tektonikus 





Geofizikai mérésekkel 
kimutatott szerkezet 

Pávai térképezett 
redőboltozatainak 
tengelyvonalai 


Szerkesztette: Vajk Raul 


8. ábra. A dunántúli gyűrődések redőtengelyei Pávai Vájná (1925) szerint és a geofizikai (főleg gravitációs) mérésekkel kimutatott 
aljzatmagaslatokaDunántúlonVAJK( 1943b) szerint 

Figure 8. Axis of régiónálfolds in the basin fill inferredfrom dip measurements ator near the surface ofPannonian or Pontian strata (Pávai Vájná 
1925) compared to highs ofthesubstrata below the basin fül derivedfrom geophysical (mostlygravity)surveys (Vajk 1943b) 

eredetű, hanem deflációs völgyeket...” A 8. ábrán az általa 
végzett felszíni és felszínközei dőlésmérésekből levezetett 
antiklinálisok tengelyvonalai láthatók a Dunántúlon. 

Pávai térképét azonban hamarosan megkérdőjelezték a 
felszínalatti szerkezetek leképezését lehetővé tevő geofizi¬ 
kai vizsgálatok, amelyek a hazai szénhidrogén-kutatások 
gyors fejlődése során kerültek előtérbe az 1930-as és 1940-es 
évek során. 


A geofizika térhódítása a szénhidrogén¬ 
kutatásban: a mélyszerkezet megismerése 

Eötvös Loránd tevékenysége eredményeképpen a 19. 
század végén Magyarországon született meg az alkalmazott 
geofizika gravitációs kutatómódszere (Eötvös 1889,1900). 
Lóczy Lajos számára kézenfekvő volt, hogy a Balaton 
tudományos tanulmányozásának programjához megnyerje a 
geofizikusokat is. Maga is részt vett az 1901 és 1903 telén, a 
Balaton jegén, Eötvös által vezetett torziós-inga mérések¬ 
ben. Már ezek az első kutatómérések érdekes eredményt 
hoztak: arra utaltak, hogy a Balaton alatt, annak hosszten¬ 
gelye mentén egy sűrűségkontraszttal rendelkező szerkezet 
található. A geofizikai kutatások eredményei két füzetben 
jelentek meg a Balaton-monográfia sorozatban (Sterneck 
etal. 1908,Réthly 1912). 

Az első gravitációs mérések megteremtették a lehető¬ 
séget, hogy az Eötvös-inga bevonuljon a hazai szénhidro¬ 
génkutatásba is. Böckh Hugó javaslatára Eötvös és mun¬ 
katársai, Pékár Dezső és Fekete Jenő 1912-ben inga¬ 
méréseket végeztek a Maros völgyében, hogy teszteljék a 
módszer alkalmazhatóságát. Majd 1915 és 1916 nyarán 
hasonló tesztméréseket végeztek az 1913-ban Papp Simon 
által geológiai térképezéssel és fúrással felfedezett egbelli 
mezőn. Mindkét mérés meggyőzően bizonyította, hogy a 
nagysűrűségű rétegek felboltozódásával létrejött antikli¬ 
nálisok okozta gravitációs maximumok tökéletesen térké- 
pezhetők Eötvös torziós ingájával (Pékár 1917). Az egbelli 
területen végzett mérések azt is mutatták, hogy a fő 
antiklinálistól délre, Sas vár környékén kisebb, de hasonló 
boltozat helyezkedik el. Az itt mélyített fúrások is eredmé¬ 
nyesek voltak (Szilárd 1984). 

Eötvös halála után 1920-tól indultakbe a szisztematikus 
gravitációs mérések részben a magyar állam, részben pedig 
az Anglo-Persian Oil Company Ltd. koncessziós kutatá¬ 
sainak keretében (Böhm 1939). 1933-tól 1948-ban történt 
bebörtönzéséig Papp Simon volt a külföldi koncessziók 
keretében folyó szénhidrogén-kutatások szellemi vezére az 
Eurogasco, majd jogutód) a a Maort főgeológusaként. 

Elsőként Papp Simon tekintette át a szénhidrogén-kuta¬ 
tások fő tektonikai eredményeit és a geológiai térképezés 
problémáit (Papp 1939): ,AzEurogasco külszíni megfigye¬ 
lései alapján csak a Dunántúl délnyugati részére állítható 
határozottan, hogy pliocén rétegei enyhén gyűrtek, de 
megfigyelhető adatok a gyűrődések helyének pontos meg¬ 
állapításához nem elegendőek. ... A Dunántúlnak fiatal 
harmadkori üledékekből álló részét beborító felső pliocén 


kavics és lösz takaró meggátolják a geológust abban, hogy 
pusztán geológiai módszerekkel igyekezzen betekintést nyer¬ 
ni az altalaj szerkezetébe. Az ilyen szerkezetek tanulmányo¬ 
zásához ma már az egész világon geofizikai módszereket hív 
segítségül a geológus.” Ezek után a szerző egyenként 
ismertette a geofizikai módszerekkel kimutatott emelt 
helyzetű szerkezeteket (inkei, magyarszentmiklósi, hahót- 
kilimáni és kurdi maximum), majd amellett érvelt, hogy a 
felszíni rétegdőlések alapján egyik sem lett volna felismer¬ 
hető. Az igazsághoz az is hozzátartozik, hogy Pávai Vájná 
sem kizárólag felszíni mérések alapján térképezte az antikli- 
nálisokat, hanem aknákat vágatott a talajba és az itt tapasz¬ 
talt dőlésekből szerkesztette meg a pannóniai rétegek 
dőlését (Csontos szóbeli közlés). 

A gravitációs eredmények és Pávai felszíni tektonikai 
megfigyelései közti ellentmondást Pékár Dezső, Eötvös 
egykori munkatársa, majd a Geofizikai Intézet igazgatója 
fejtette ki részletesen a torziós inga 50 éves jubileumát 
köszöntő munkájában (Pékár 1941). Az 1941 novembe¬ 
rében tartott előadásában Vajk Raul, a Maort vezető 
geofizikusa mindezeket részletes ismertetéssel és „A Du¬ 
nántúl földtani szerkezetének vázlata a geofizikai kutatások 
alapján” című 1:500 000 méretarányú térképével támasztot¬ 
ta alá (8. ábra). A cikk és térképmelléklete a Földtani 
Közlönyben jelent meg (Vajk 1943a). Pávai Vájná előadás¬ 
ban azonnal válaszolt, és ennek anyaga, a forró hangulatú 
vitában elhangzott összes hozzászólással együtt a Magyar 
Királyi Földtani Intézet 1943. Évi Jelentésének függeléké¬ 
ben található meg (Pávai Vájná 1943). Ez a két publikáció a 
magyar tektonikai gondolkodás fejlődésének, és a geofizika 
egyenrangúsodásának érdekfeszítő dokumentumát képvi¬ 
seli. 

Az előadást követő vitában Papp Simon leszögezte „ ... 
Pávai elvei helyesek, az azonban megállapítást nyert, hogy 
részletekben az ő eredményei és a MAORT vizsgálati 
eredményei között mélyreható eltérések vannak.” Mindezt 
Vajk (1943b) támasztotta alá: egy egyértelmű térképet (8. 
ábra) és egy perdöntő statisztikát közölt. E szerint: „ ... 
kitűnik, hogy a Pávai-féle antiklinálisok semmi hasonló¬ 
ságot sem mutatnak a fúrási eredmények alapján megbíz¬ 
hatónak bizonyult geofizikai mérések eredményeivel. A 
Pávai antiklinálisainak: 

a) 1 %-a a geofizikai mérésekkel kimutatott szerkezettel 
összeesik; 

b) 4%-a a geofizikai mérésekkel kimutatott szerkezet 
oldalain van; 

c) 8%-a szög alatt keresztezi a geofizikailag kimutatott 
szerkezeteket; 

d) 9%-a kimondottan törése s szerkezeten fekszik; 

e) 63%-a árokban vagy szinklinálisban van; 

f) 15%-a gravitációs mérésekkel át nem kutatott területre 
esik, ahol jórészt már oly idősebb rétegek vannak a felszínen, 
amelyeken érdemleges felszíni, tektonikai vizs gálatokvégez¬ 
hetők.” 

A megsemmisítő kritika mellett Vajk (1943a) olyan 
általános következtetéseket is megfogalmazott, amelyek 
jórészt Pávait igazolták: 

— A zalai meridionális völgyek esetén „...a geofizikai 
adatokban sem találjuk nyomát annak, hogy a völgyek 
tektonikai eredetűek lennének. A váli völgy sem tektonikus 
eredetű, de a móri völgyben végzett mérések alapján szépen 
felismerhető a völgy árkos törés jellege .” 

— A geofizikai mérések szerint a Dunántúlon töréses 
szerkezetek és gyűrődéses szerkezetek is előfordulnak: 
„Nem mondhatjuk tehát, hogy a Dunántúl kizárólag gyűrő¬ 
déses, vagy kizárólag töréses szerkezetűé ’ Mindemellett 
figyelembe kell vennünk azt a prekoncepciót Vajk értelme¬ 
zésében, miszerint a felszínen észlelhető és mérhető antikli- 
nálisokhoz a mélyben feltétlen alj zatkiemelkedés tartozik. A 
mai ismereteink és adataink alapján, a Pannon-medence 
inverziójának köszönhetően, az egykori süllyedékek felett is 
kialakulhattak és ki is alakultak antiklinálisok a Dunántúl 
területén (1. később). 

Vízkutató fúrások által szolgáltatott földtani informá¬ 
ciók alapján született újabb modellek (Erdélyi 1961,1962; 
Mike 1991) is a gyűrődéses tektonika fontosságát állapítják 
meg. Ezen modellek szerint a Dunántúl mai topográfiája 
ÉNy-DK irányú fiatal kompresszió hatására alakult ki, 
amely a Balaton hossztengelyével párhuzamos gyűrődések 
formájában mutatkozik meg a felszínen. Az elképzelés 
szerint a Dunántúli-középhegység és a Mecsek például egy 
nagy antiklinális szerkezetként értelmezhető, míg a Balaton 
egy szinklinális szerkezethez kapcsolható. 

Mai ismereteink: hegységszerkezet és 
neotektonika 

Az új tektonikai eredmények megszületésében alapvető 
szerepet játszottak az 1950-es évektől felgyorsult nyers¬ 
anyag- és szénhidrogén-kutatásokhoz kapcsolódó fúrásos 
geológiai kutatások és a korszerű geofizikai (elsősorban 
szeizmikus) szelvényezések. Elvi hátteret pedig az 1960-as 
években megszületett lemeztektonikai elmélet adott. 

Hegységszerkezet 

A Dunántúli-középhegység oldalelmozdulásos tektoni¬ 
kájának megértéséhez legnagyobb mértékben hozzájáruló 
kutató Mészáros József (1936-1985) volt. Ő a bakonyi 
térképezése és néhány vitatott jura ősföldrajzi állásfoglalása 
után az 1970-es években kapcsolódott be a Halimba-He- 
rend-Csehbánya térségi bauxit- és az Ajka környéki 
szénkutatásba, valamint az Úrkúttól ÉK-re húzódó terü¬ 
letrész mangánérc perspektíváinak a felmérésébe. A nyers¬ 
anyagkutatás ipari igényeket támasztott, s ezúton új lehető¬ 
séget teremtett a földtani-tektonikai viszonyok magasabb 
szintű megértéséhez. A felszíni földtani térképezés mellett 
geofizikai mérések, fúrási adatok és bányabeli megfigye¬ 
lések is segítették a szakemberek munkáját. Mészáros az 
„ördög sarkantyúja” által hajtva, hihetetlen iramban és 
megszállottsággal merült bele a részletekbe és emelkedett 
fel a szintézis magaslataira. Eredményeit több ipari jelentés, 
számos magyar nyelvű publikáció és egy 1:100 000-es 


méterarányú „A Bakony és a Balatoniéi vidék tektonikai 
térképe” című kézirat őrzi (1. Zámolyi et al., jelen kötet). 
Ennek egyszerűsített vázlata a 9. ábrán látható (Mészáros 
1983). 

Vizsgálatai szerint két horizontális oldaleltolódási rend¬ 
szer létezik: az egyik rendszer fiatalabb, nagy megbízható¬ 
sággal intraszarmata korú. Az idősebb rendszer kora 
kevésbé pontosan határozható meg, de láthatólag a barre- 
minál idősebb kora-kréta. A fiatal rendszer minden egyes 
tagja hosszan követhető, térképi nézetben enyhén íves 
vonalú, jobbos oldalelmozdulás, amelynek mértéke általá¬ 
ban több km (vö. 9. ábra). A többgenerációs fiatal vető¬ 
rendszer NyÉNy csapású ágait az ÉNy csapásúak elvetik. 
Továbbá a NyÉNy csapású oldalelmozdulások elvetik, s 
ezúton szegmentálják a Litéri-feltolódást is. Az oldalelmoz¬ 
dulások — talán a Sümeg-Zánka-vonal kivételével — a 
hegység DK-i részén torlódásos zónákban nagymértékben 
felemésztődnek, s így nem, vagy csak kis elmozdulással 
folytatódnak a Balaton üledékei alatt. 

A Mészáros által térképezett oldalelmozdulásos vető¬ 
rendszert és annak működési mechanizmusát Tari Gábor 
(1991) átfogóan elemezte. Paleomágneses adatokat, kőzet¬ 
mechanikai megfontolásokat és külföldi tapasztalatokat 
figyelembe véve arra következtetett, hogy a Bakony két 
határoló fővető (Rába-vonal és Balaton-vonal) közötti balos 
nyírás eredményeként, blokkokra darabolódva óramutató 
járásával ellentétes rotációt végzett a neogén során (10. 
ábra). Ez a blokkrotáció úgy vált lehetővé, hogy a kéreg felső 
5-15 km vastagságú és ridegen törő része regionális felület 
mentén lecsatolódott (basal detachment) az alatta lévő és 
már képlékeny mélyebb tartományról. 

Ez a regionális lecsatolódási felület takarósík, amely az 
ausztroalpi egységeknek a pennini egységekre való 
rátolódási síkjával azonosítható. Ádám O. et al. (1984) és 
Horváth et al. (1987) már korábban javasolta, hogy a 
Dunántúli-középhegységben megfigyelt elektromosan jól 
vezető anomália (Ádám A. 1977) takaróhatárhoz köthető, s 
annak forrása metamorfizált fekete pala, vagy grafit. 

A Kisalföldről induló és a Bakony ÉNy-i fedett szárnyára 
kifutó szeizmikus szelvények minőségének és felbontó- 
képességének javulásával egyre nyilvánvalóbbá váltak 
olyan markáns szeizmikus reflektorok, amelyeket takaró¬ 
határként volt indokolt értelmezni (Rumpler & Horváth 
1988, Pogácsás 1990, Mattick et al. 1996). A mélyszer¬ 
kezet-kutató geofizikai méréseket figyelembe véve született 
meg a 11. ábrán látható, a takaros felépítést illusztráló tömb- 
modell (Horváth 1993). A minden releváns adatot fel¬ 
használó szintézis Tari (1994) munkája, amelyről e kötetben 
külön is számot adunk (Tari & Horváth, jelen kötet). 

Végül tektonikai gondolkodásunkban bekövetkezett 
fejlődés szimbólumának tekinthetjük azt, hogy a Pohorje- 
hegység metamorf kőzetkomplexumának a medenceala¬ 
kulással egyidejű kitakaródását (exhumációját) felis¬ 
merve számos szerző (Ratschbacher et al. 1990, Fodor et 
al. 2003) arra következtetett, hogy a Bakony eredetileg e 
metamorf kőzetkomplexum felett lévő és arról lecsúszott 
legfelső-ausztroalpi takaró. A Pohorje (Bacher-hegység) 

9. ábra. Abakonyi oldaleltolódásokvázlata (Mészáros 1983) 

1 - Intraszarmata jobbos oldalelmozdulások, 2 - Kioldódási, torlódási zónák, 3 - Stájer normálvető, 4 - Litéri-feltolódás, 5 - Az eocén elterjedési határa, 6 - Az alsó- és középső-triász 
határa, 7-Intrakréta oldaleltolódások, 8-Triász-jura-neokom-aptiszinklinális,9-Kösszenirétegekhatára, 10-Szeizmikus szelvények nyomvonala 
Figure 9. Sketch of the strike-slipfaults in the Bakony Mts (Mészáros 1983) 

1 -Intra-Sarmatian dextral strike-slip, 2 - Thrustfault, 3 - Styrian phase normál fault, 4-Litérthrust, 5-Boundary of Eocén strata, 6-Boundary ofLower andMiddle Triassic strata, 7-Intra- 
Cretaceous strike-slips, 8 - Synclines of Triassic toAptian beás, 9-Boundary ofKössen beás, 10-Location ofseismic sections 



10. ábra. ABakony intraszarmata oldalelmozdulásait magyarázó modell (Tari 1991) 

A rideg felsőkéreg-blokkok óramutató járásával megegyező értelmű rotációt végeznek a két határoló fővető (Rába-vonal és 
Balaton-vonal) közötti nyíró-zónában. Ez úgy válik lehetővé, hogy a 5-15 km mélységben lévő egykori takaróhatár mentén 
lecsatolódnak az alsóbb helyzetű, duktilisan deformálódó kőzettartományról 

Figure 10. Tectonic model to explain the intra-Sarmatian strike-slip fault system in the Bakony Mts (Tari 1991) 

The rigid upper crustal blocks rotate clockmse in the shear zone between the two boundary faults (Rába line and Balaton line). The 
detachmentplane between the rigid upper crust and the ductile lowercrust is aformernappe boundary at a depth of5 to 15 kms 

11. ábra. Az Alpok és a Dunántúli-középhegység közötti terület takaros felépítését és litoszféra-szerkezetét illusztráló tömb- 
modell (Horváth 1993) 

1 - Penninikum, 2 - Alsó-ausztroalpi takarók, 3 - Felső-ausztroalpi takarók, 4 - Felső-paleozoos palák, 5 - A Dunántúli-középhegység 
triász-jura kőzetei, 6 - Duktilis alsó kéreg, 7 - Köpenylitoszféra és asztenoszféra, 8 - Normálvetőként reaktiválódott takaróhatár és 
oldalelmozdulás 

Figure 11. Lithospheric block-model to show the nappe hierarchy in the transition zone between the Eastern Alps and the 
Tmnsdanubian Rangé (Horváth 1993) 

1 - Penninic rocks, 2 - LowerAustroalpine nappes, 3 - UpperAustroalpine nappes, 4 - UpperPalaeozoic schists, 5 - Triassic and Jurassic rocks of 
the Transdamibian Rangé, 6-Ductile lowercrust, 7-Mantle lithosphere and asthenosphere, 8 - Thrustpláne reactimted as normálfault, and 
strike-slipfaults respectively 


Lóczy altaida-variszkuszi masszívumának egyik „sarok¬ 
köve” volt. Az egykoron összefüggő masszívum másik 
roncsát Lóczy a Kőszegi-hegységben vélte megtalálni. Az 
új vizsgálatok szerint (Dunkl et al. 1998) azonban a rohonci 
palák nagynyomású metamorfózisa az eocénben kulminált 
az alpi kollíziókhoz kapcsolódó betemetődés során. A 
felszínre történt emelkedés pedig tektonikus kitakaródás 
eredménye az alpi-pannon területet miocén extenziója 
alkalmával. Miután kiderült (Dinter et al. 1995), hogy a 
Rodope-masszívum maga is az Égei-medence késő-miocén 
extenziója során emelkedett az alsó kéreg mélységeiből a 
felszínre, világossá vált, hogy a metamorf magkomplexu¬ 
mok nem egy ősi masszívum maradványai, hanem az alpi 
hegységrendszer kollíziós és posztkollíziós fejlődésének 
eredményei. 


Neotektonika és recens felszínfejlődés 

A Pannon-medence fiatal tektonikájának a tényszerű 
megismeréséhez az egyre jobb minőségű szeizmikus 
mérések és értelmezések szolgáltatták a megkérdőjelez¬ 
hetetlen adatokat. (Rumpler & Horváth 1988, Pogácsás et 
al. 1989, Lörincz & Szabó 1992, Tóth & Horváth 1998, 
Csontos et al. 2002, Fodor et al. 2005, Tóth et al., jelen 
kötet). A fiatal deformációk megismerése fokozatosan 
kiegészült az ezen deformációkat létrehozó recens feszült¬ 
ségtér meghatározásával is (Gerner et al. 1999, Bada et al. 
2007). A terület lemeztektonikai alapú fejlődéstörténetének 
a felvázolásával összeállt a kép: megismertük és meg¬ 
értettük a Pannon-medence és orogén környezeti geodina- 
mikájának fő vonásait (Horváth 2007). 

Eszerint a Pannon-medence aljzatát alkotó két blokk 
(Alcapa és Tisza-Dácia) alpi kollíziós zónából történő 
extrúzió során került a kárpáti flismedence területére 
(Bállá 1987, Csontos et al. 1992). A flismedence óceáni 
litoszférájának szubdukciós hátragördülése tette lehetővé a 
kiszökő egységek extenziós feldarabolódását és a medence¬ 
képződést (Horváth 2004). A flismedence aljzatának elfo¬ 
gyásával, a hátragördült lemez függőlegessé válásával nem 
volt további tér az extenzióra és a medence feszültségtere az 
Adria nyomásának hatására fokozatosan kompressziósra 
váltott (Bada et al. 2007). Ez a neotektonikus folyamat a 
pliocénben kezdődött és a jelenben is folytatódik (72. ábra). 

A neotektonikus szerkezetalakulást alapvetően a 
főfeszültségek orientációja és a korábbi vetők (gyengeségi 
zónák) irányának egymáshoz való viszonya határozza meg 
(72. ábra). Ezt a kőzetmechanikai szempontból kézenfekvő 
megállapítást a tapasztalat igazolja (Bada et al. 2007). 
Nyugatról kelet felé haladva a Pannon-medencében és a 
környező orogénekben a következő jellegzetes szerkezeti 
stílusok jöttek/j önnek létre (72. ábra): 


— A Keleti-Alpokban a maximális főfeszültség vízszin¬ 
tes és közel É-D irányú, míg a rá merőleges és ugyancsak 
vízszintes helyzetű főfeszültség a minimális értékű. Ilyen 
feszültségtér ÉK-DNy irányú balos és ÉNy-DK irányú 
jobbos oldalelmozdulásokat generál. Ez a konjugált 
oldalelmozdulásos vetőpár teszi lehetővé, hogy az Alpok 
keleti irányú kipréselődése a jelenben is folytatódjék 
(RATSCHBACHERetal. 1991). 

— A Dunántúl DNy-i részén, Szlovákiában és a Dráva- 
Száva közén a maximális főfeszültség iránya közel merő¬ 
leges a korábbi (szinrift) vetőkre, ezért a feltolódás, s az 
ehhez kapcsolódó gyűrődés a jellemző szerkezeti stílus. 
Gyakran előfordul, hogy a korábbi, szinrift félárok inver- 
tálódása során alakul ki gyűrt antiklinális a medencét kitöltő 
üledékekben (13. ábra). A felszínen 5-15°-os rétegdőléssel 
jellemzett boltozathoz ekkor nem feltétlen tartozik 
aljzatkiemelkedés és az invertált normál vető általában nem 
hatol fel afelszínig (vakvető). 

— Az Adria rotációja olyan feszültségteret hoz létre a 
Dinaridákban, a dalmát tengerparttól a Dráva-árokig, amely 

12. ábra. A Pannon-medence és környezetének generalizált ma xim ális főfeszültség trajektóriái és deformációi (BADAet al. 2007) 

D = Dráva-medence, DKH = Dunántúli-középhegység, EKH = Erdélyi-középhegység, Fri = Friuli-zóna, ld = Idria-vető, Ka = Kisalföld, KMZ = Közép¬ 
magyarországi nyírási zóna, MMZ = Mur-Mürz-Zsolna oldalelmozdulás, Na = Nagyalföld, PÁL = Periadriai-vonal, Sa = Száva-vonal, SF = Száva- 
redők, Sz = Száva-árok, Z=Zalai-medence 

Figure 12. Main structural features and the smoothed trajectories of the maximum principal stress in the Pannonian Basin and its 
surroundings(BADAetal. 2007) 

D=Drava trough, DKH= Transdanubian Rangé, EKH =ApuseniMts, Fri =Friulizone, ld=Idria fault, Ka = Fittle Hungárián Piain, KMZ=Mid-Hungarian 
shearzone, MMZ=Mur-Mürz-Zilina strike-slip, Na = GreatHungárián Piain, PÁL =Periadriatic line, Sa=Sava line, SF=Savafolds, Sz=Sava trough, Z= 
Zala Basin 

13. ábra. Értelmezett ipari szeizmikus szelvény a Budafai-antiklinális felett. A szelvény kiválóan dokumentálja az egykori félárok neotektonikus inverzióját és a 
kialakult gyűrődést (Horváth 2007) 

Figure 13. Interpreted seismic section above Budafa anticline (SW Transdanubia). The section documents the reactivation of theformer half-graben and the relatedfölded 
structure (Horváth2007) 


a hegység tengelyvonalával párhuzamos csapású jobbos 
oldalelmozdulásokat generál. 

— A Dunántúli-középhegység területén a maximális 
főfeszültség irányában jelentős változás mutatkozik: a hegy¬ 
ségvonulat tengelyével párhuzamosan haladnak a maximá¬ 
lis főfeszültség trajektóriák. Ez a nyomóerő hajtja feltehető¬ 
leg a középhegység fiatal kiemelkedését és ennek következ¬ 
ménye a szárnyait (egykor talán az egész középhegységet) 
fedő pannóniai üledékek eróziós lefejeződése is (14. ábra). A 
kibillent és enyhén hajladozó pannóniai rétegek különböző 
hullámhosszú, lapos szinklinálisokat és antiklinálisokat 
hoznak létre, amelyekben a rétegdőlések nem haladják meg 
a2-3°-ot. 

— Ebben a feszültségtérben a középhegységi ívelt job¬ 
bos oldalelmozdulások (9. és 10. ábra) balos oldalelmoz¬ 
dulásként reaktiválódhatnak. Az űrgeodéziai mozgásvizs¬ 
gálatok szerint (Grenerczy et al. 2005) zömében a 
középhegység dunántúli részén disszipálódik az Alcapa- 


egység keleties mozgása és ezért nagy itt a szeizmikus 
energia felszabadulás is (pl. Berhida, Mór, Komárom, 
Zsámbék vidéke, Tóth et al. 2002). 

— A Kisalföld nagy részén a maximális főfeszültség 
iránya párhuzamos a korábbi nagyszerkezeti vonalakkal. 
Ennek megfelelően a Rába-vonal és a hasonló csapású más 
aljzatszerkezeti elemek neotektonikai aktivitást nem, vagy 
alig mutatnak. Változik a helyzet a Bécsi-medencével határos 
szegélyterületeken, ahol a Mur-Mürz-vonal folytatása 
egészen Zsolnáig, valamint ezzel párhuzamos több kisebb 
vető balos eltolódásként működik, amelyhez jól definiált 
földrengés-tevékenység kapcsolódik (Tóth et al. 2002). 

— A zalai területekről keletre a Dunántúlon és az egész 
Nagyalföldön a maximális főfeszültségirányok hegyes 
szöget zárnak be a korábbi szerkezeti vonalakkal (szinrift 
vetők és/vagy kréta takaróhatárok). Ennek megfelelően a 
jellegzetes tektonikai stílus a KÉK-NyDNy csapású balos 
oldalelmozdulás, amely a medenceüledékekben a felszínig 

14. ábra. Szeizmikus szelvény a Dunántúli-középhegység északi pereméről 

A szelvény felső részén megfigyelhető a hegység kiemelkedése következtében eróziósán lefejezett pannóniai rétegek sorozata (piros téglalappal jelölve). Emellett a szelvény menti 17 500 
m-nél oldalelmozduláshoz tartozó virágszerkezetet alkotó vetőkis láthatók, amely az aljzatban meglévő, korábbi feltolódási síkhoz kapcsolódik 
Figure 14. Seismicprofilefrom the northernperiphery of the Transdanubian Rangé 

Erosional truncation ofthe Pannonian strata due to the uplift ofthe rangé is clearly observable at the upperpart ofthe profilé (red box). Additionally, a basement relatedflower structure is alsó seen 
at 17,500 m along the profile 


felérő 1-2 km széles virágszerkezeteket hoz létre {14-15. 
ábra). Térképi nézetben a virágszerkezetek általában még 
szélesebbek, és a nyírási zónákra jellemző másodlagos 
szerkezeti elemek (Riedel-törések, kulisszás helyzetű nor¬ 
málvetők és feltolódások stb.) is azonosíthatók szeizmikus 
szelvények alapján. Geomorfológiai manifesztációjuk a 
medenceterületeken azonban nem mutatható ki, mert a 
felszínalakító folyamatok ezeket felülírják (Fodor et al. 
2005). Különleges eset az, amikor a preneogén medence- 
aljzat a felszínen van (pl. a Mecsek) és ekkor a nyírási 
zónákhoz kapcsolódó szerkezeti elemek a felszínen is 
megnyilvánulnak (Némedi-Varga 1983,1998; Csontos et 
al. 2002). 

Az itt felsorolt szerkezeti stílusokra több konkrét példát 
adunk egy az e kötetben szereplő másik cikkben (B ada et al., 
jelen kötet). 

Amikor úgy véljük, hogy haladás történt a fiatal szerke¬ 
zetalakulás fő stílusának megismerésében, akkor egyre 
határozottabban fogalmazódik meg a régi kérdés: mi 
irányítja a recens felszínfejlődést? Néhányan továbbra is úgy 
gondolják, hogy a meridionális és longitudinális morfoló¬ 
giai elemek olyan markánsak, hogy kialakulásuk tektoni¬ 
kusán preformált, még ha ez a tektonika szeizmikusán nem 
is dokumentálható (Síkhegyi 2002). Bár a közelmúltban 
számos tanulmány keletkezett, amely a Balaton előterének 


szerkezeti stílusait elemzi, egyértelmű válasz továbbra sem 
volt adható. A neotektonikus deformáció és a felszínfejlődés 
közötti kapcsolat kutatásában kiemelkednek a Somogyi¬ 
dombság területén végzett vizsgálatok (Csontos et al. 2005, 
Magyari et al. 2005). 

Megállapításra került, hogy a longitudinális völgyek 
tekintetében a szerkezeti kontrol valószínűsíthető, mégpe¬ 
dig a negyedidőszak során reaktivált vakvetők és felettük 
kialakult gyűrődések formájában. Magyari et al. (2005) 
terepi megfigyelések alapján több, váltakozó uralkodó 
feszültségirányt határozott meg a pleisztocén során. Az 
ÉÉNy-DDK-i csapású, meridionális völgyek esetében, bár a 
vizsgálatok egyértelmű bizonyítékot nem szolgáltattak, a 
szerzők itt is a tektonika elsődleges szerepét állapítják meg, 
amely felszínformákat később a szél- és folyóvízi erózió 
hangsúlyosabbá tett. 

Megjegyzendő, hogy az ipari szeizmikus szelvények 
korlátozott felbontóképessége miatt elvileg nem lehet 
kizárni 20 m-nél kisebb elvetéssel rendelkező, meridionális 
szerkezetek meglétét. A Balatonon végzett vízi szeizmikus 
szelvényezések azonban 10 cm-es felbontással sem mutattak 
ki közel meridionális irányú fiatal vetődéseket, míg a 
longitudinális irányban markáns vetőzóna képe rajzolódott 
ki (BADAetal., jelen kötet). Másrészt, a leképezett pannóniai 
üledékekben tapasztalt redőzöttség és a Balaton előterében 

15. ábra. A Duna-Tisza közén készült szeizmikus felvétel, egy a Közép-magyarországi nyírózónához tartozó, fiatal üledékeket átmetsző, tipikus neotektonikus 
virágszerkezetet mutat (piros téglalappal jelölve) 

Figure 15. Theseismic profile acquired in the Central Pannonian Basin shows a typical neotectonic flower structure transecting the young sediments (reá box). The fault 
system belongs to theMid-Hungarian ShearZone 


elhelyezkedő völgyek és hátak váltakozása korrelációt nem 
mutat (Horváth et al., jelen kötet). Ezen tények azoknak a 
táborát erősítik, akik visszatérnek a szélerózió fontossá¬ 
gának hangsúlyozásához (pl. Jámbor 2002). A térképezett, 
nagy elvetéssel jellemezhető miocén vetők működése és a 
meridionális völgyek elhelyezkedése között közvetlen 
összefüggés nem mutatható ki. A kismértékű elvetések 
következtében pedig csupán kisebb völgyszakaszok jöhettek 
létre, tehát valószerűtlen, hogy ezek a kis szerkezeti elemek a 
több km hosszú völgyek teljes egészét kialakíthatják (Fodor 
et al. 2004). A szélerózió dominanciájának alátámasztására 
a legújabb vizsgálatokat is bemutatjuk a kötetben (Csillag 
etal., jelen kötet). 

Zárszó 

A Balaton és környéke kutatásának több mint egy 
évszázados történetét áttekintve bemutattuk, hogy a magyar 
tektonika két alapvető kérdését itt fogalmazták meg a 
legmarkánsabban. Nevezetesen azt, hogy a Pannon¬ 
medence mezozoos-paleozoos aljzata merev tömegként, 
avagy az orogén szerves részeként vett részt a terület alpi 
fejlődéstörténetében, majd ezt követően a medence alakulás 
fiatal tektonikáját gyűrődéses vagy töréses tektonika 
jellemezte-e? 

Láttuk, hogy Lóczy Lajos koncepciója mindkét kérdés¬ 
ben tévesnek bizonyult, mégis ő volt az a mester kinek 


eredményeit felhasználni, továbbfejleszteni vagy megta¬ 
gadni igyekezett a magyar földtudomány majd fél évszá¬ 
zadon keresztül. Leghevesebb bírálója Pávai Vájna Ferenc 
volt, ki mindkét kérdésben koncepcionálisan előremutató 
álláspontot képviselt. 

Ma már megértjük, hogy a Pannon-medence délnyugati 
peremvidékére jellemző gyűrt szerkezeteket gondos felszíni 
dőlésmérésekkel fel lehetett ismerni, de a többi medence¬ 
területen erre a kis dőlésszögek miatt nem volt meg a 
lehetőség. Egyúttal az is világossá vált, hogy az aljzat¬ 
magaslatok és a felszínközeli rétegek dőlésviszonyai között 
nem kell feltétlen szoros kapcsolatnak lennie ( vö. 13-15. 
ábra), tehát a Vajk Raul által dokumentált ellentmondás (8. 
ábra ) e kérdésben nem igazán perdöntő. 

A Pannon-medence kialakulásához és fiatal fejlődés- 
történetéhez kapcsolódó oldalelmozdulásos tektonikát a 
hegységi területeken lehetett először térképezni. A modern 
(digitális) szeizmikus felvételezés és adatfeldolgozás ered¬ 
ményei alapján ismertük fel, hogy ez az uralkodó szerkezeti 
stílus az egész medencében. Ez a felismerés elenged¬ 
hetetlenné teszi a felszínformáló folyamatok újszerű vizsgá¬ 
latát modern analitikai módszerek bevonásával. 

A Dunántúli-középhegység és az egész Pannon-meden¬ 
ce aljzatának takaros szerkezetéről szintén a szeizmika adott 
képet, de a környező orogénekkel való rétegtani korreláció 
mellett a metamorf magkomplexumok kitakaródási 
történetének a megismerése tette kétségbevonhatatlanná ezt 
a megállapítást. 

Seisimic investigations of Laké Balaton 

Abstract 

The research efforts that took piacé after the outstanding Balaton project (1891-1918) of Lajos Lóczy never led to any 
consensus on the origin and evolution of the laké. However, the application of modern palaeontological and geochemical 
methods in the framework of the Balaton investigations of the Hungárián Geological Institute (1981-2004) have settled a 
few critical issues and the first seismic survey of the laké was alsó performed in 1987. 

In the period of 1993 to 2007 the Geophysical Department of the Eötvös Loránd University (Budapest) regularly 
carried out seismic profiling on the laké in association with the summer fieldwork of the university's students. In 1993 
Italian and in 2005 Germán experts took part in the surveys using their marine seismic acquisition technology. The most 
frequently applied instrument during the university research programmes has been a special Canadian device (IKB- 
Seistec™). This can generate a seismic signal in the 1 to 10 kHz frequency rangé and thus offers shallow penetration 
(20-40 m) andultra-highresolution (10-20 cm). 

After a summary of the main results of earlier research, this paper outlines the basic principles and techniques of the 
seismic method. Then a compilation of the applied instrumentation and data processing is given to assist in understanding 
the interpretation of the seismic sections of Laké Balaton in the following set of papers in this volume. 

Keywords: Balaton research, water seismic methods, high resolution seismic data 
Összefoglalás 

Lóczy nagyszabású vállalkozását követően a B alaton kutatása tovább folytatódott, de a tó eredetének és fejlődésének a 
kérdésében még néhány évtizeddel ezelőtt is élesen ellentétes vélemények léteztek. Számos kérdést lezárt a MAFI 
tudományos kampánya, amelynek keretében született meg a tó első vízi szeizmikus felmérése is. 

1993 és 2007 között az ELTE Geofizikai Tanszéke évente visszatért a tóra szeizmikus mérések céljából hallgatói 
terepgyakorlatokhoz kapcsolódóan. 1993-ban olasz, 2005-ben pedig német szakemberek vettek részt a mérésekben saját 
tengerkutató eszközeiket felhasználva. A legtöbbet alkalmazott egyetemi eszköz egy kanadai fejlesztésű műszer (IKB- 
Seistec™), amely 1-10 kHz frekvenciatartományú jelével sekély behatolást (20^-0 m) és ultranagy felbontást (10-20 cm) 
biztosít. 

A cikk áttekinti a szeizmikus rétegtani kutatás alapfogalmait és módszereit. Majd összefoglalja az alkalmazott 
adatátviteli technikák fő műszaki paramétereit és adatfeldolgozási műveleteit a kötet további cikkeiben szereplő 
szeizmikus értelmezések jobb megértése érdekében. 

Tárgyszavak: balatoni kutatások, vízi szeizmika, nagyfelbontású szeizmikus adatok 


Bevezetés 

Egy nagy tófelület ideális lehetőséget nyújt a kutató 
geofizikus számára, hogy szárazföldi területen tengeri 
minőségű szeizmikus szelvényeket készítsen az ipari 
adatfelvételhez képest egyszerű és kevésbé költséges techni¬ 
kával. A Balaton egy olyan ablak, amely egyedülálló a 
Pannon-medencében, hiszen a néhány méteres tavi iszap¬ 


réteg alatt diszkordánsan települő pannóniai rétegek nagy- 
felbontású akusztikus leképezése megvalósítható az 594 
km 2 tófelület nagy részén. A tó azonban nemcsak egy jó 
méréstechnikai lehetőséget biztosító terület, hanem a 
földtudományi ismeretek gazdag tárháza, amelynek kincseit 
Fóczy Fajos nagyszabású munkáját követően újra meg újra 
felfedezik és gazdagítják a kutatók. 

Ebben a munkában először röviden áttekintjük a balatoni 

földtudományi kutatások történetét, főbb eredményeit és 
megoldatlan kérdéseit. Ezután utalva az első szeiz mik us 
szelvényezésre (Cserny& Corrada 1989,1990), annak az 
1993-ben elkezdődött tudományegyetemi szeizmikus 
mérési sorozatnak a méréstechnikai és adatfeldolgozási 
összefoglalását adjuk, amelynek értelmezései e kötet 
további cikkeiben találhatók. Ezek megértését elősegítendő 
dióhéjban áttekintjük a szeizmikus módszer alapelveit, 
mérési és feldolgozási technikáit. 

Kutatástörténeti előzmények 

A Balaton széleskörű, tervszerű és rendszeres kutatását 
elsőként Lóczy Lajos (1849-1920) szervezte meg azzal az 
indoklással, hogy „a Balatonról úgyszólván semmi számot¬ 
tevőföldrajzi vizsgálat nem létezik ”. 1891-ben az ő kezdemé¬ 
nyezésére és vezetésével alakult meg a Magyar Földrajzi 
Társaság Balaton Bizottsága, melynek célja a tó sokoldalú 
tudományos kutatása volt. A kutatások két évtizedes 
eredményét A Balaton tudományos tanulmányozásának 
eredményei c. 32 kötetes monográfiában (1897-1918) tették 
közzé. A kötetek magyarul és németül jelentek meg, 
megírásukban 60 kutató vett részt. 

A Balaton kialakulásának első komoly elmélete ennek a 
kutatásnak volt az eredménye. Lóczy (1913) úgy gondolta, 
hogy a Balaton a hosszanti tengelyével párhuzamosan és 
arra közel merőlegesen sorakozó, egymást keresztező 
vetősíkok között létrejött süllyedékekből alakult ki pan- 
nóniai-pontusi üledékben (Horváth & Dombrádi és 
Horváth et al., jelen kötet). „ Ezek a medenczék a pleiszto¬ 
cénkor elején támadtak helyi tektonikus behorpadások 
következtében és fennmaradtak a Balaton-felvidékről 
lerohanó, leeső szelek deflációja következtében. [...] A négy 
lefolyástalan balatoni depresszió kezdetben nem lehetett 
nagy kiterjedésű, mindenfelül messzire benyúltak a lankás 
lejtők és nyelvekként a domb-orrok, amelyek között széles 
völgyületek szolgáltak le a medenczékbe. [...] Az eredetileg 
kicsiny medenczéket a szélokozta hullámmarás mindjobban 
és jobban tágította, amint a dombnyelveket lenyeste és a 
völgyületek közötti magas partfalakat létesítette. Amint a 
partok hullámmarás, alámosás, lerogyás következtében 
hátráltak, helyet adva a kiterjedő víztükörnek, az egyes 
medenczéket elválasztó hátságok eltűntek és a négy víztükör 
összefolyt az egységes Balatonba.” Az mai egységes 
víztükör kialakulását a pleisztocén végére tette. 

A Balaton medrét először e kutatás során fúrták meg: 17 
darab 8-15 m mélységű tavi fúrást mélyítettek a tavi 
üledékek és az aljzat megismerésére. A fúrások rétegsorát és 
faunalistáját a monográfia földtani kötete tartalmazza 
(Lóczy 1913, pp. 541-579). Ugyanitt alapos betekintést 
olvashatunk a balatoni tőzegek kialakulásáról és az egykori 
tőzeglápok elterjedéséről is. 

Lóczy tanítványa és munkatársa Cholnoky Jenő (1870- 
1950) évtizedeken át foglalkozott a Balaton tudományos 
tanulmányozásával (Cholnoky 1918, 1936). Ő aBalaton- 
medence kialakulását döntően két tényezőnek tulajdo¬ 


nította: szerinte a mai Dunántúl területén a pliocénben 
sivatagi viszonyok uralkodtak és az erős szél „ elhordta a 
pannóniai rétegek nagy részét ”, aminek következtében a 
Veszprémi-fennsík lábánál mélyedés jött létre. Ezután „ az 
északi parttal párhuzamosan két hasadás szelte végig a 
földkérget és mintegy 50 méter mély, árokszerű besüllyedés 
keletkezett a hegyek lábánáF. Ebben az árokban „összegyűlt 
a víz, nem volt lefolyása”. A dunántúli hosszanti és haránt¬ 
irányú völgyek kialakulását is kettős mechanizmussal, 
tektonikusán fellazult zónák széleróziójával magyarázta 
(Horváth & Dombrádi és Csillag et al., jelen kötet). 

Kéz (1943) és Bulla (1943) a Zala teraszainak vizsgá¬ 
lata alapján arra a következésre jutott, hogy a Kis-Balaton és 
a Zala-völgy a Balaton medencéjével egy időben szakadt be, 
mégpedig a somogyi partfal löszében talált és nyilvánvalóan 
az északi partról származó dolomitkavicsok lerakódása 
után, ariss-würm intreglaciálisban. Sümeghy (1953) ezzel 
ellentétben úgy gondolta, hogy a kavics- és murvalencsék 
kialakulása a löszképződés befejeződése után ment végbe, 
ezúton a Balaton kialakulását a würm utáni posztglaciális 
időszakra tette. 

Erdélyi (1961, 1962) szerint a Balaton kompressziós 
eredetű szerkezeti árok, csakúgy mint a vele párhuzamos 
somogyi völgyek. Úgy gondolta, hogy ÉNy-DK-i irányú 
nyomóerő hatására a somogyi terület a Mecsekkel együtt 
északi irányban, míg a Dunántúli-középhegység déli irány¬ 
ban feltorlódott. A pleisztocén második felében a nyomóerő 
csökkent és ekkor a rátolódások előtt süllyedő sávok 
keletkeztek. A nagyobb süllyedékekből alakultak ki az 
utolsó interglaciális idejére a Balaton előmélyedései, és ezek 
egyesülésével jött létre a tó. 

Marosi & Szilárd (1974,1981) a parti üledékek finom- 
rétegtani és a Zala geomorfológiai vizsgálata alapján a 
markánsan eltérő véleményeket szintetizáló modellt igye¬ 
keztek megalkotni. Szerintük a Balaton-árok térben és 
időben poligenetikus süllyedések eredménye. A terület 
egyes részein a süllyedés már a középső-pleisztocénben 
megindult, de az egységes tómedence csak a késő-pleiszto¬ 
cénben jött létre. 

A szintetizáló szándék láthatóan nem volt sikeres, mert 
Mike (1976,1980) minden addigi elképzeléstől eltérő, „nem- 
beszakadásos” modellel lepte meg kortársait. Hálózatosán 
telepített, több ezer tőzegkutató fúrás alapján a tőzeg 
fekürétegeiben nagyméretű, látványosan meanderező folyó¬ 
medreket térképezett. Ez alapján arra következetett, hogy a tó 
kialakulásában egy kora-pleisztocén kori ős-Duna eróziós 
tevékenysége alapvető szerepet játszott. A kortársak rideg 
elutasítása ellenére, mint látni fogjuk a szeizmikus mérések 
(Novák 2006; Novák et al., jelen kötet) és a paleontológiái 
kormeghatározások (Nagy-Bodor & Szurominé 2002) 
megkérdőjelezhetetlenné teszik a Balaton alatti kora- és 
középső-pleisztocén folyómedrek létezését. 

A Balaton kialakulásának és fejlődéstörténetének meg¬ 
bízható megismerésében alapvető jelentőségűek azok a 
vizsgálatok, amelyeket a Magyar Állami Földtani Intézet 
munkatársai az 1960-as évek óta napjainkig végeznek. 1981- 
ben kezdték meg a Balaton komplex földtani kutatását, mely 



Földtani Közlöny 140/4 (2010) 


357 


időben négy szakaszra osztható: aktuálgeológiai, földtani¬ 
geofizikai, környezetföldtani és limnogeológiai kutatások. A 
tó fejlődésének rekonstruálásában perdöntő volt az aktuál¬ 
geológiai program keretében lemélyített 33 darab új meder¬ 
fúrás és a sok száz minta laboratóriumi vizsgálata, elsősorban 
paleontológiái és izotóp-geokémiai módszerekkel (Cserny 
1993,2002; Cserny & Nagy-Bodor 2000; Nagy-Bodor & 
Szurominé 2002). Mindezek alapján világossá vált, hogy a 
Balatonhelyén a pleisztocén vége felé (17-15 ezerévBP) több 
kismélységű medence alakult, melyek kora keletre fiatalodik. 
A holocén során a tavakat elválasztó gátak abrázió hatására 
fokozatosan megszűntek és kb. 5000 évvel ezelőtt létrejött az 
egységes vízfelület. Ezt követően a tó vízszintje a klíma- 
változások függvényében a maihoz képest-1 és 6 méter között 
ingadozott (Tímár et al., jelenkötet). 

A Balatonon először, 1987 nyarán kubai-magyar együtt¬ 
működés keretében végeztek echográfos és szeizmoakusz- 
tikus szelvényezést a MÁFI munkatársai és kubai szakem¬ 
berek (Cserny & Corrada 1989, 1990). A szeizmikus 
mérésnél a forrás sparker volt, a felvételezés még analóg 
módon, fotópapírra történt. Ez a későbbi adatfeldolgozást és 
értelmezést jelentősen megnehezítette. Azóta már elvé¬ 
gezték a szelvények tönkremenetelét megelőzendő archi¬ 
válást és az értelmezés néhány új eredményt is hozott 
(Cserny et al. 2004). A mérés célja a meder térképezése, az 
üledékek vastagsági viszonyainak és térbeli kiterjedésének 
felderítése és ezúton a tó fejlődésére vonatkozó földtani 
információk megszerzése volt. A mért szelvények 373 km 
összhosszúságban, egyenletes hálóban lefedték a Balaton 
egészét. Az echográf elsődleges feladata a vízmélység 
meghatározása volt 0,2-0,3 m-es pontossággal. A szeizmo- 
akusztikus mérések pedig az iszap vastagságának megha¬ 
tározását tették lehetővé kb. 0,5 m-es pontossággal. A 
szelvények kiértékelésének eredményeként képet kaptak a 
tavi üledékek térbeli helyzetéről, az iszap rétegezettségéről, 
továbbá, a Balaton aljzatának morfológiájáról és tektoni¬ 
kájáról megközelítőleg 30 méteres mélységig (Cserny & 
Corrada 1989,1990; Cserny 1993,2002). 

A Balaton alatti pannóniai képződmények rétegtanáról 
és tektonikai viszonyairól ebben a kötetben saját vizsgá¬ 
lataink alapján új eredményeket mutatunk be (Horváth et al. 
és B ada et al., jelen kötet). 

Vízi szeizmikus mérések 

Reflexiós szeizmikus mérések során a felszínen, vagy a 
felszín közelében keltett nyomáshullámok felszín alatti 
réteghatárokról történő visszaverődését regisztráljuk. A vízi 
szeizmika előnye a szárazföldi mérésekhez képest, hogy a 
mérés a hullámzástól eltekintve ideális, vízszintes felületen 
történik és mind a jelgerjesztés, mind pedig az észlelés 
homogén, közel rugalmas közegben történik (7. ábra). 
Visszaverődés olyan réteghatárról kapunk, amelyen átha¬ 
ladva az akusztikus impedancia megváltozik. A visszavert 
és áthaladó hullám energiájának arányát a két réteg 
akusztikus impedanciája, valamint a beesés szöge határozza 



1. ábra. Vízi szeizmikus mérés vázlata 

A jelforrás által gerjesztett nyomáshullámok víz alatti réteghatárokról történő 
visszaverődését a hidrofon regisztrálja. Sűrű jelgerjesztés esetén a mozgó hajó által 
vontatott eszközökkel a réteghatárok közel folyamatosan képezhetők le. Többcsatornás 
mérés esetén a hajó hosszabb kábelt vontat, amelyre adott távolságra egymástól több 
hidrofont fűznek fel 

Figure 1. Cartoon illustrating the basicprinciple of waterseismic surveys 
The seismic pulse generated by the source while propagating downwards under the water is 
reflectedfrom layer boundaries. These reflected waves are recorded by the hydrophones. The 
seismic kit is towed by a boát, thus if the shots (source signals)arefrequent enough in time, the 
layer boundaries are sampledwith a good horizontal coverage. Duringthe multichannelsurvey 
a streamercable is towed, which consists ofseveralequally spaced hydrophones 

meg. Az akusztikus impedanciát, azaz a réteg hullámtani 
keménységét, a réteg sebességének (v) és sűrűségének (p) a 
szorzata adj a meg. 

Gyakran előforduló zavaró jelenség az, hogy a jelentős 
impedancia kontraszttal rendelkező réteghatárok a hullám 
energiájának nagy részét verik vissza, majd azok a vízfel¬ 
színről ismételten visszaverődve nagy energiájú többszörös 
reflexiót (visszhangot) hoznak létre. Ennek szélső esete az, 
ha a visszaverődő réteghatár olyan markáns, hogy tükörként 
viselkedve minden energiát visszaver, s így megakadályozza 
az alatta lévő rétegek leképezését. A Balaton aljzatában 
foltokban, vagy nagyobb parti sávban jelentkező gázos 
iszapok ilyen akusztikus tükörként viselkednek. 

A szeizmikus mérések fő célj a az, hogy a vizsgálni kívánt 
mélységtartományban a réteghatárokat jó jel/zaj arány 
mellett minél nagyobb felbontással képezzük le. A hullám¬ 
tani felbontóképességet a jel hullámhossza (Á) határozza 
meg, ami a közegbeli terjedési sebesség (v) és a jel frekven¬ 
ciájának (f) a hányadosa (2. ábra). Felbontóképességnek 
általában a hullámhossz negyedét tekintik. Mivel a jel 
frekvenciaspektrumát ajeladó forrás alkalmas megválasz¬ 
tásával széles határok között tudjuk változtatni, a felbontó- 
képesség is nagyságrendekkel változhat (2. ábra). A nagy 
felbontásnak azonban ára van, mert főleg a felszín közeli 
laza rétegek, de kisebb mértékben a kemény kőzetek is annál 
rövidebb úton nyelik el a szeizmikus energiát, minél 
magasabb a jel frekvenciája. Szárazföldi robbantással, vagy 
vibroszeiz berendezéssel keltett, néhányszor 10 Hz 
frekvenciájú jelekkel az ipari igényeknek megfelelő, több 
kilométeres mélységtartomány képezhető le 10-100 méter¬ 
nél nem jobb felbontással. Vízi mérések során a víz szinte 

2. ábra. Különböző szárazföldi és vízi szeizmikus forrásokkal keltett jelek 
frekvenciatartománya 

A szeizmikus rétegfelbontást a jel hullámhosszának negyede adja meg. Minél nagyobb a 
frekvencia, annál jobb a felbontás, de rosszabb a behatolás 

Figure 2. Frequency domain ofvarious seismic sources. The vertical resolution is 
determined by the wavelength ofthe signal (X/4) 

The higher the frequency, the better the resolution bút lesspenetration can be achieved 

csillapítás nélkül továbbít 100-1000 Hz frekvenciájú jeleket, 
amelyek méteres nagyságrendű felbontást, de csak néhány- 
száz méteres behatolást tesznek lehetővé. Végül különleges 
esetben 1-10 kHz frekvenciatartományban lévő jelekkel 
sekélyvizek alatti medencékben 10-20 cm nagyságrendű 
rétegfelbontást, de csupán 20-60 méteres behatolást 
érhetünk el (2. ábra). 

A felbontás növekedése szemléletesen azt jelenti, hogy 
az ipari szeizmikus szelvényeken megjelenő két egymást 
követő reflexió közötti tartomány vízi mérések során tíz, 
ultranagy felbontás esetén akár száz finomrétegre bontva 
jelenik meg. Ez geológiailag azért lehetséges, mert az 
üledékes kőzetek lamináltsága a makroszkopikus méretek¬ 
től a mikroszkopikusig terjed az üledékképződést irányító 
ciklusok periódusidejének a napszakostól a millió évesig 
tartó változása következtében. Ez a lamináltság az akusz¬ 
tikus impedancia változásában is megnyilvánul. 

A szeizmikus kutatás alapaxiómája az a tétel, hogy 
bármely felbontás esetén kapott réteghatárok sztratigráfiai 
szempontból izokrón felületnek tekinthetők és nem litológiai 
határnak. Ennek az az oka, hogy az üledékes medencébe 
beszállított törmelékek a selfen, annak lejtőjén és előterében 
elterülve lebenyeket képeznek, amelyekben a litológia 
(szemcseméret) laterálisán folyamatosan változik. A szeizmi¬ 
kusán leképzett reflektorok megfelelnek az üledékes meden¬ 
ce (self) egykori felszínének (izokrón felületek), vagy víz 
alatti és szárazulati erózió következtében létrejött unkon- 
formitásoknak (heterokrón felület). Ezek a tételek képezik a 
szekvenciasztratigráfiai értelmezés alapjait. 

Vízi szeizmikus mérés során a hajó maga mögött, vagy 
mellett rögzítve vontatja a jelforrást és a visszaérkező 
hullámokat észlelő hidrofonokat (1. ábra). Ehhez rögzítve 
vagy a hajón található egy GPS készülék is, mellyel 
pontosan meghatározhatók a mérési helyek ( 3. ábra). Attól 
függően, hogy a hidrofonok milyen elrendezésben, egy 
pontban vagy több pontban észlelik a visszaverődött hullá¬ 
mokat, megkülönböztetünk egy- és többcsatornás szeizmi- 





3. ábra. Egycsatornás sze iz m ik us mérőműszer (Seistec) 
mérés közben, a hajó mellé rögzített helyzetben 
A berendezés felett a hajóhoz rögzítve a pontos helymeg¬ 
határozásra használt GPS-berendezés antennájalátható 
Figure 3. Single channel water seismic equipment 
(Seistec) during operádon attached beside the tow-boat 
Above the seismic device the antenna of the GPS can be seen used 
fór high precision positioning 

kát. Többcsatornás mérésnél az egyes hidrofonok egy vonal¬ 
ban füzérre felfűzve, egymástól meghatározott távolságra 
helyezkednek el a jelforrás mögött (4. ábra). Egycsatornás 
mérés esetén egy hidrofon, vagy rendszerint a jel/zaj arány 
növelése érdekében ezek egy csoportja helyezkedik el a 
jelforráshoz egészen közel. Míg az egycsatornás adatok nem 
igényelnek hosszas adatfeldolgozást, addig a többcsatornás 
adatok feldolgozása összetett feladat. 

A többcsatornás vízi mérés fő előnyét az adja, hogy lassú 
hajómozgás és rövid időközű jelgerjesztés (robbantás) 
esetén a hosszú kábelen lévő hidrofonok ugyanarról a 
réteghatár szakaszról több reflexiót is detektálnak. Fel¬ 
dolgozás során az azonos mélységpontról reflektált jeleket 
összeadva ( stacking) jelentős javulás érhető el a jel/zaj 





4. ábra.Többcsatornás mérés során a hajó hosszú kábelhez rögzített hidro- 
fonfüzért vontat 

Figure 4. During the multichannel survey a streamer cable is towed, which consists 
ofseveral equally spaced hydrophones 

arányban. Az összegzés hatékonysága annál jobb, minél 
nagyobb a felszín alatti rétegek lefedettsége ( fedés szám ). 

Végül a dekonvolucióté s migrációt kell még megemlíteni, 
amelyek úgy az egycsatornás, mint a többcsatornás mérések 
feldolgozása során használt műveletek. A dekonvolució egy 
olyan művelet amellyel a forrás által keltett hullámcsomagot 
igyekszünk impulzusszerűvé alakítani a réteghatárok élesebb 
leképezése érdekében. A migráció műveletére azért van 
szükség, mert mind az egycsatornás szeizmikus felvételek, 
mind pedig a többcsatornás összegszelvények csak vízszintes 
síkrétegzés esetén adják vissza a felszín alatti rétegek valós 
képét. Minden más esetben ezek a szeizmikus szelvények a 
felszín alatti rétegek torzított képét eredményezik. Ilyen 
torzítás például, hogy a pontszerű objektumok helyett kis 
kupolaszerű kép (diffrakciós hiperbola) látszik, vagy hogy a 
dőlt rétegek valós helyzetüktől eltérő helyzetben látszanak. A 
migráció ezeket a torzításokat korrigálj a. 

Az ELTE szeizmikus kutatásai a Balatonon 

Magyar—olasz együttműködés, 1993 

Az ELTE Geofizikai Tanszékének oktatói és diákjai 
először 1993. június 13-21 között végeztek egycsatornás, 
nagyfelbontású szeizmikus méréseket a Balatonon. A 
mérést egy európai uniós Tempus projekt és egy olasz¬ 
magyar együttműködés keretében, két nápolyi intézet 
(Geomare Sud, Istituto Universitario Navale) műszereivel és 
szakembereinek közreműködésével végeztük (5. ábra). 
Összesen 190 km hosszú szeizmikus regisztrátumot rögzí¬ 
tettünk a Balaton középső és északnyugati felén, mely 19 
szelvényre osztható fel (6. ábra, a) és nagyjából a felső 250 
métert képezte le 0,5-2 m-es felbontással (7. ábra). 

A mérőhajó a siófoki bázisú Vízvédelem volt, melyet a 
Közép-Dunántúli Vízügyi Igazgatóság Siófoki Üzemmér¬ 
nökségétől béreltünk. Forrásként boomert használtunk 300 
Joule teljesítménnyel üzemeltetve, 1 másodpercenként tör¬ 
ténőjelkeltéssel. A boomer egy tekercsből és egy fémlapból 
áll. A jelkeltés a következőképpen történik: a nagyfeszült- 



5. ábra. Az 1993-as magyar-olasz mérés résztvevői 
Figure 5. Members oftheHungarian-Italian jointresearch campaign in 1993 


ségű kondenzátort egy tekercsen keresztül kisütjük. A 
kisüléskor létrejövő köráram a fémlapban egy ellentétes 
irányú örvényáramot generál. Ez az örvényáram a fémlapot 
hirtelen ellöki a tekercstől, és az alatta lévő víztömeget 
közvetlenül gyorsítva egy nyomáshullámot indít. A kibo¬ 
csátott jel impulzusszerű, és a jelalak minden lövés során 
közel azonos alakú. 

Nyolc hidrofon összekapcsolásával egyszerű, egycsator¬ 
nás észlelést valósítottunk meg. A boomert és a 4,6 m hosszú 
hidrofoncsoportot egymással párhuzamosan húztuk, 
egymástól mintegy 3 m-re. A hidrofoncsoport összegzett 
jele, hangfelvételként lett rögzítve videomagnóra. A mérési 
eredményeket a helyszínen 0,1-5 kHz-es sávszűrés és 
amplitúdó korrekció után, elektrosztatikus nyomtatóval 
kinyomtattuk. Az analóg adatok később a kazettákról vissza¬ 
játszva digitalizáltuk, 32 kHz-es mintavételezési frekven¬ 
ciával 300 ms időig. 

Méréskor a hajó átlagosan 6 km/h sebességgel haladt, a 
helymeghatározás az akkor még ritkaságszámba menő valós 
idejű differenciális GPS segítségével történt 5-10 m pontos¬ 
sággal. A Balaton keleti medencéjében végzett méréseknél a 
GPS bázisállomását a balatonvilágosi vasútállomás fölötti 
sétányra, míg a nyugati medence esetén a Tihanyi-félszi¬ 
getre, a Diósi-tetőre telepítettük. A hajó pozícióját fél 
percenként határoztuk meg. 

Az adatok feldolgozását részben Magyari (1994), majd 
később nagyobb terjedelemben és átfogó értelmezéssel 
Sacchi végezte el (Sacchi et al. 1999, Sacchi 2001). A 7. 
ábrán látható mintaszelvény az ő dolgozatából származik. A 
szeizmikus vonal (L-ll/12; 6. ábra, a) a Balaton nyugati 
medencéjében helyezkedik el, és a Fűzfői-öböl irányából 
Siófok felé tart. A szelvény déli része meredek szögben 
metszi el a Balaton alatt húzódó balos oldalelmozdulásos 
zónát (Sacchi et al. 1999, Bada et al. jelen kötet). A tavi iszap 
alatt diszkordánsan elhelyezkedő pannóniai összlet talp¬ 
mélysége északról dél felé 56 ms és 76 ms között változik, az 
akusztikus alj zatot adó szarmata rétegek felett. 

IKB-Seistec™ mérések, 1997-2007 

1997 és 2007 között rendszeres szeizmikus felvételezést 
végeztünk a Balaton területén a Geomega Kft. együtt¬ 
működésével. A méréseket egy IKB-Seistec™ nevű, egycsa¬ 
tornás, ultranagy felbontású vízi szeizmikus műszerrel 
végeztük. A műszert P. G. Simpkin fejlesztette ki az 1990-es 
évek elején Kanadában (Simpkin & Davis 1993; 
www.seistec.ca). Ez egy katamarán úszótestre rögzítve 
tartalmazza a jelforrást és az észlelést végző hidrofonokat (3. 
ábra). Speciális alakjának köszönhetően a Seistec kis 
vízmélységnél, valamint akusztikus zajforrások (pl. a 
hajómotor) közelében is jó jel/zaj arányú mérést tesz 
lehetővé (Tóth T. 2003). 

A jelforrás boomer, ami ebben az esetben egy 38 cm 
átmérőjű, kör alakú fémlemez. A forrás jelalakját a 
gerjesztés során alkalmazott feszültség nagysága, az 
áramimpulzus nagysága és a boomerlemez víz alatti 
mélysége (0,45 méter) határozza meg. Az észlelést egy 

6. ábra. Az ELTE mérések helyszínrajza 
a) az 1993-ban felvett magyar-olasz mérések szelvényei, b) 1997-2007 között regisztrált 
Seistec szelvények nyomvonalai, c) a 2005-ben rögzített többcsatornás magyar-német 
mérések szelvényei 

Figure 6. Location map oftheseismic lines acquired duringuniversity surveys 
a) Hungárián-Italian cooperation (1993), b) Seistec data (1997-2007) and c) Hungarian- 
German multichannel seismic campaign (2005) 


kúpos tölcsér fókuszpontjában elhelyezett, hét egységből 
álló hidrofoncsoport végzi. A kúp biztosítja azt, hogy a 
vízfelszínről és az oldalról beérkező jelek ne zavarják a 
mérést. A Seistec hasznos jeltartománya 1-10 kHz közötti, 
amivel 10-20 cm-es rétegfelbontás és 20-60 m-es behatolás 
érhető el (1. ábra). A lövések általában 250 ms időközökkel 
követik egymást, és egy lövés által keltett hullámok felvé¬ 
telezési időtartama 100 ms. 

A Seistec által mért egycsatornás szeizmikus adatok nem 
igényelnek hosszadalmas feldolgozást. A mérési geometria 
leírásánál a GPS által másodpercenként rögzített pozíció 
koordinátái között először interpolálást kell végezni, hogy 
minden, negyed másodpercenként felvett csatorna rendel¬ 
kezzen koordinátával. A feldolgozó programba (ProMAX) 
való beolvasás és a geometria megadása után szűrést, valódi 
amplitúdó visszaállítást kell végezni. Szükség van még az 
alacsonyfrekvenciás trend eltávolítására. Célszerű eltávolí¬ 
tani a hullámzás hatását, valamint dekonvolúció alkalmazá¬ 
sával az akusztikusán kemény mederfenék által generált 
többszörös reflexiókat. Kis kiterjedésű kemény felületekhez 


kapcsolódó diffrakciós hiperbolák eltávolítása pedig mig¬ 
ráció segítségével történhet (Tóth T. 2003). 

2007-ig összesen mintegy 700 km hosszú szeizmikus 
szelvényt rögzítettünk a Balatonon (6. ábra, b ). Az első 
mérések 1997-ben a tó nyugati medencéjében, a Tihanyi¬ 
félsziget déli csücskének érintésével zajlottak. A szelvények 
alapján tapasztalható volt főleg a tavi iszapban több helyen 
előforduló gázos réteg árnyékoló hatása ( 8. ábra). A való¬ 
színűleg biogén eredetű gáz mélyebb vízben csak foltokban, 
de a partmenti sávban már összefüggő rétegben jelenik meg, 
és kismértékű szaturáció esetén is szinte teljesen visszaveri a 
boomer által keltett nagy frekvenciájú rugalmas hullámokat. 
Emiatt a gázfoltok alatti üledékekről nem is kapunk szeiz¬ 
mikus képet. A mérések a további években többek között ezért 
is elsősorban a tó keleti medencéjére koncentrálódtak, ott 
viszonylag kevés helyen, nagyrészt part menti területeken és 
az öblökben zavaró csak a gázos réteg. 

1999-2007 között Siófokról kiindulva végeztünk méré¬ 
seket, melyek egyik fő célja a vetőzónák és szerkezetileg 
érdekes területek részletesebb vizsgálata volt (Sacchi et al. 

7. ábra. A magyar-olasz mérések 
egyjellegzetes szelvénye (L-11/12 
részlete) 

A valódi mélységértékek a kétutas 
futási időből számíthatók a vízre, iszap¬ 
ra és pannóniai rétegekre vonatkozó 
1400 m/s, 1700 m/s illetve 2000 m/s 
sebességek alapján. A mélységskála és 
a horizontális lépték összevetéséből 
megállapítható, hogy a szelvény kb. 25- 
szörösen túlmagasított. A pannóniai 
rétegek alatt lévő szarmata mészkövek 
képezik az akusztikus aljzatot. A pan¬ 
nóniai és szarmata rétegeket felszab¬ 
daló vetők a Balaton középvonalában 
húzódó balos oldalelmozdulási zóna 
elemei (Bada et al., jelen kötet) 

Figure 7. A10 km long characteris- 
tic profilé (L-11/12) of the Italian- 
Hungarian seismic acquisition 
campaign 

True depth values can be calculatedfrom 
the two-way travel times using the seismic 
velocities of the water, műd and the 
Pannonian strata, 1400 m/s, 1700 m/s 
and 2000 m/s, respectively. Note that the 
profile is about 25 times vertically 
exaggerated. Below the Pannonian 
sedimentary rocks, top of Sarmatian 
limestones act as an acoustic basement. 
Imaged faults dissecting the Pannonian 
and Sarmatian deposits belong to a 
major sinistral shear zone located 
parallel to the long axis of Laké Balaton 
(Bada etal. this volume) 





8. ábra. Seistec szelvény a Füredi-öbölből 

A szelvényen az iszapban foltokban, vagy összefüggő rétegben felgyülemlett biogén gáz hatására bekövetkező nagy reflexivitás látható. A gázos 
iszap meggátolja az alatta lévő rétegek szeizmikus leképezését 
Figure 8. Seistec profilefrom Bay of Füred 

The section shows high reflectivity anomalies due topatches or sometimes a continuous horizon ofbiogenic gas accumulated in the műd. These gas spots 
hinder thepenetration of the seismic waves intő the deeper subsurface regions 

1999, Sacchi 2001). 2003-ban Fonyód és Balatonboglár 
előterében voltak szelvényezések (Novák et al., jelen kötet). 
2004-ben Siófoktól ÉK-re, Balatonvilágos és Balaton- 
akarattya előtt gyűjtöttünk adatokat, folytatva a szerkezeti 
elemek térképezését a keleti medencében. Hasonló célt 
szolgáltak a 2005-ben és 2006-ban 100-200 m-es rácsháló¬ 
ban mért szelvények is. Ezek segítségével egy közelítőleg 
egyenlő közzel mintavételezett, kvázi háromdimenziós 
képet kaphatunk az üledékek felső 30-50 méteréről. 2006- 
ban a Fűzfői-öbölben is kísérletet tettünk szelvények 
felvételére, de az öböl sekély vize kedvez a biogén eredetű 
gáz felhalmozódásának, így a szelvények nagy része nem 
mutatott értékelhető képet. 2007-ben nagyobb vízállás 
mellett Szabadifürdő és Sóstó előterében tudtunk a part 
mellett jó szelvényeket mérni. 

A 9-10. ábrákon további Seistec példaszelvényeket 
mutatunk be. A 9. ábrán egy a Balatonakali előtti vizeken 
felvett szelvény mintegy 5 km hosszú részlete látható. A 


szelvény 40 ms kétutas futási időig mutatja a tó alatti 
rétegszerkezet 10-20 cm-es felbontású képét. A szelvény 
mentén a vízmélység 3,5 méter, a tavi iszap vastagsága pedig 
5,5 méter. Az ez alatt látható unkonformitás markáns 
reflektáló felület, amelyen lefejeződnek a 6-9 millió éves és 
enyhén délre dőlő pannóniai rétegek (Horváth et al., jelen 
kötet). Ez az unkonformitás felület úgy alakulhatott ki, hogy 
a balatoni izolált előtavakat elválasztó hátakat a „szélokozta 
hullámmarás ,, egyre jobban kiegyenlítette, s ezúton kialakí¬ 
totta az egységes tómedencét (Lóczy 1913). 

Az ultranagy felbontású szelvény információgazdag¬ 
ságát két nagyítás segítségével illusztráljuk. A 10. ábra a 
pannóniai rétegsoron belüli diszkordancia nagyított képét 
mutatja. Jól látható a felület alatti rétegek lefejeződése, 
valamint a felette lévők konform módon való települése. Ez 
szárazföldi eróziót, majd azt követően megemelt vízszint 
melletti üledéklerakódást indikál (Horváth et al., jelen 
kötet). Különösen érdekes az a buckás alakzat, ami erre a 


ÉK 

9. ábra. Seistec szelvény Balatonakali előtti vizeken 
A szelvény 10-20 cm-es rétegfelbontással mutatja a tavi iszapot, 
valamint az alatta diszkordánsan elhelyezkedő pannóniai rétegeket. A 
két téglalappal határolt tartomány kinagyított képe a 10. és a 11a. 
ábrán látható. A vízszintes és függőleges skálák arányából meg¬ 
állapítható, hogy a szelvények jelentősen túlmagasítottak. Ennek 
mértéke kb. 100-szoros a 10. ábrán. A pannóniai rétegek valódi 
dőlésszöge 1-2° körüli érték 

Figure 9. Seistec profile recordednear Balatonakali 
It shows the Holocene műd and the Pannonian strata below a marked 
unconformity. The vertical resolution of about 40 m deep profde reaches 
10-20 cm. Black boxes mark parts of the section, which are zoomed and 
shown in Figures 10 and 11a. According to the horizontal and vertical 
scale, the vertical exaggeration of the seismic profile is around 100 in 
Figure 10 and the dip ofthe Pannonian layers is actually 1-2 ° 



10. ábra. A 9. ábrán látható szelvény kinagyított részlete 
A részlet a pannóniai rétegsoron belül egy eróziós diszkordancia- 
felületet és az arra konform módon települő rétegeket mutatja 
Figure 10. Zoom of Figure 9 

An intra-Pannonian erosional discordance and the conformably 
overlying strata are imaged with high resolution 

11. ábra. A 9. ábrán látható szelvény kinagyított részlete, amely a pannóniain belüli diszkordanciafelületre települő „buckás” alakzatot mutat 
a) migráció nélkül és b) migrált szelvényen 

Figure 11. Zoom ofFigure 9. to show a mounded feature overlying the intra-Pannonian discordance 
a) withoutmigration, and b) time-migrated version ofthesection 


határra települ. A 11. ábra a részén ennek kinagyított képe 
látható a határra kiegyenesítve. Ugyanennek migrált válto¬ 
zatát dili. ábra b része mutatja. 

Összegzésként hangsúlyozzuk, hogy ezeket a rétegtani 
szempontból alapvető jelenségeket csak a nagyfelbontású 
szeizmikus szelvényezés képes kimutatni. Ugyanakkor az 
értelmezés során figyelembe kell venni, hogy a szeizmikus 
szelvény bemutathatósága miatt alkalmazott extrém 
túlmagasítás a rétegek valódi geometriáját jelentősen 
torzítja. Ennek jó példája a 11. ábrán látható alakzat, amely 
torzításmentesen (1:1 méretarányban) valójában egy több 
mint 1000 m széles és 3-5 m vastag képződmény. 

Magyar—német együttműködés, 2005 

2005 szeptemberében a brémai egyetem (Universitát 
Bremen, Meerestechnik-Umweltforschung csoport) néhány 
kutatója is részt vett a terepgyakorlaton. Az alkalmazott 
eszközökkel ugyan kisebb felbontású, de a korábbiaknál 
nagyobb behatolású szeizmikus méréseket is végeztünk. 
Összesen mintegy 250 km hosszú szeizmikus szelvényt 
rögzítettünk a Balaton keleti medencéjében. A felvételezést 
a kísérletezés jellemezte, mert nem rendelkeztünk sok 
tapasztalattal az alapvetően tengerre tervezett eszközöknek 
a Balaton sekély vízi környezetében való alkalmazásával 
kapcsolatban. 

Több mint 23 000 lövés történt, melyek során kétféle 
forrást, egy kisebb és egy nagyobb teljesítményűt is 
kipróbáltunk. A kisebb energiájú forrás egy kétkamrás 
(2x0,2 literes) ún. GIGun (generator-injector) volt. Ez nagy 
nyomású levegő egymást követő robbanásszerű kieresz- 
tésével kelt nyomáshullámokat (Tóth T. 2003). Ekkor a 
vízben oszcilláló légbuborék keletkezik olyan alacsony¬ 
frekvenciás jelet keltve, amely a mérés frekvenciatarto¬ 
mányába esik és nem szűrhető ki egyszerű módon a fel¬ 
dolgozás során. Azonban a kettős gerjesztés megfelelő 
időzítésével az oszcilláció megszüntethető, mivel a második 
lövés az első kamra légbuborékját szétlövi. 


A másik forrás watergun volt, ami a vízoszlopot közvet¬ 
lenül gyorsító források másik típusába tartozik. Energiaforrása 
szintén a nagy nyomású levegő. Fontos különbség azonban az, 
hogy a gerjesztés során a levegő nem közvetlenül a vízbe 
áramlik ki, hanem egy dugattyú segítségével egy vízoszlopot 
gyorsít, így nem keletkezik oszcilláló légbuborék. 

A mérés során a sűrített levegőt négy kompresszor (két 
robbanómotoros és két elektromos) állította elő. Az ész¬ 
lelés egy 50 m hosszú hidrofonkábellel történt, ami 48 
különálló hidrofont tartalmazott. A pozicionálást GPS 
végezte, melynek segítségével 20 másodpercenként rög¬ 
zítettük a koordinátákat. A helymeghatározás pontossága 2 
m volt. 

Mintegy 145 km-nyi, a Balaton keleti medencéjét lefedő 
szeizmikus adat került feldolgozásra (Vincze 2006, Tóth 
Zs. 2009), mely 20 szelvényre osztható ( 6. ábra, c ). A 
feldolgozás a hagyományos szeizmikus adatfeldolgozás 
lépéseit követte. ProMAX programba való beolvasás és a 
geometria megadása után erősítés és sávszűrés történt. A zaj 
és a többszörösök csillapítása FK szűréssel hatásos volt. Az 
adatokat alacsony fedésszám jellemezte, így az összegzést 
bizonyos távolságonként csatornák csoportokba gyűjtésével 
volt célszerű végrehajtani. 

A 12. ábrán egy ÉNy-DK irányítottságú többcsatornás 
profilt (Bal-04) mutatunk be, amely Csopak felől Bala- 
tonszéplak irányába halad mintegy 7 km hosszúságban. A 
reflexiók megbízhatóan kb. 60-100 ms időig értelmezhetők. 
Ebben a mélységben húzódik az akusztikus aljzat (a 
szarmata teteje), amely alatt már bizonytalanná válik a 
többszörösök megkülönböztetése a valódi reflexióktól. 
Markánsan jelenik meg a szelvényen 2 és 3,5 km között egy 
felboltozódás, ami láthatólag áttöri a szarmata rétegeket és 
benyomul a pannóniai összletbe. Alakja és gyenge belső 
rétegzettsége alapján valószínű, hogy bazaltintrúziót látunk, 
ami a tihanyi vulkáni tevékenységgel párhuzamosítható 
(Horváth et al. jelen kötet). 

































364 


Tóth Zsuzsanna etal.: Szeizmikus kutatások a Balatonon 



ÉÉNy 


BAL-Ű4 


DDK 


haza Ifi ntrÚT'ió 

12. ábra. Amagyar-német együttműködés keretében felvett többcsatornás szeizmikus szelvény (Bal-04) 

A szelvény hossza közel 7 km és Csopak-Balatonszéplak vonalában keresztezi a tavat. A Sár-1 jelölés a vastag reflexiókötegként jelentkező, az akusztikus aljzatot jelentő, szarmata 
mészkőrétegtetejét mutatja. A 2 és 3,5 km között látható alakzat bazaltintrúzióként értelmezhető 


FigureU.Aroughly 7kmlong multichannel seismicprofilétraversingthelaké, in thedirectionfrom CsopaktoBalatonszéplak 

It was measured during theHungarian-German jointfieldcampaign. Sár-1 denotes the thick bundle of reflections generatedby the Sarmatian limestone complex, representing the acoustic 
basement. In the middle ofthe section, between 2 and 3.5 km along the profilé, seismic image ofa basaltic intrusion can be seen 


Zárszó 

A Balaton több mint egy évszázados kutatása a hagyo¬ 
mányos geográfiai és geológiai módszerekkel nem ered¬ 
ményezett általánosan elfogadott megoldást a tó eredetének és 
fejődésének legfontosabb kérdéseiben. A MÁFI újabb pale¬ 
ontológiái és izotópgeológiai vizsgálatai egyértelművé tették 
a tó medrének kisebb tavakból való fokozatos kialakulását és 
ennek a folyamatnak az időrendjét (18-5 ezer év BP). 

Továbbra is nyitott maradt azonban az, hogy a tómeder 
tektonikus vagy eróziós eredetű, pontosan milyen pannóniai 
rétegek vannak a tavi iszap alatt és ezek szerkezete támo¬ 
gatja, vagy cáfolja a longitudinális és meridionális szerkeze¬ 
tek tektonikus preformáltságát. A vízi mérések megbízható 
és látványos vizsgálatok mindezen problémák megválaszo¬ 
lására, különösen, ha a különböző felbontóképességű eljárá¬ 
sokat együttesen alkalmazzuk. 

Köszönetnyilvánítás 

A balatoni szeizmikus mérések tervezésében és kivi¬ 
telezésében a szerzőkön kívül számos hazai és külföldi 


kolléga is részt vállalt a hosszú évek során, akik munkájáért 
köszönettel tartozunk. Közülük ki kell emelnünk Brúnó 
D’Argenio nápolyi professzort, aki Horváth Ferenc 
társaságában kitalálta a balatoni szeizmikus méréseket. Az 
első mérés megszervezésében elévülhetetlenek Cserny 
Tibor érdemei és neki köszönhetjük az ismeretséget a vízi 
szeizmikus kutatás kiemelkedő szakemberével, Tóm 
McGEE-vel is. Peter Simpkinnek, a Seistec műszer alkotó¬ 
jának, műszaki tudása mellett barátságát is élvezhettük több 
mérési kampány alkalmával. Ezek a mérések a tanszék 
hallgatóinak nem csak feladatot jelentettek, hanem életre 
szóló tapasztalatot a szeizmika szépségéről és hasznos¬ 
ságáról, köszönet illeti őket munkájukért. 

A mérések megvalósításához a következő nagy 
projektek járultak hozzá: EU-TEMPUS (JEP-01506), EU- 
Integrated Basin Studies (JOU2-CT92-0110), EU-Marie 
Curie Training Program (MCFH-2001 -00492), MTA- 
CNR 05/1, OTKA Tudományos Iskola (TS44765), OTKA 
TECTOP-Hungary (NK60445) és OTKA T037724. A 
szeizmikus adatok feldolgozása és értelmezése a Land- 
mark University Grant által támogatott szoftverekkel 
történt. 

The neotectonic habitat ofthe eastern part ofLake Balaton and its broader environs: inferences from high- 

resolution seismic profiling 


Abstract 

High-resolution reflection seismic data acquired from Laké Balaton (mainly east of the Tihany Peninsula), provide a 
solid basis fór a detailed analysis of the neotectonic habitat in the region. Two types of seismic profiling — imaging the 
subsurface with different resolutions and penetration — were utilised to carry out a structural investigation. Single- 
channel seismic sections show the uppermost 20 to 30 metres with an unparalleled (decimetre scale) resolution. A 
closely-spaced seismic grid allowed a 3D structural interpretation to be performed, as well a lateral correlation of the 
tectonic features. Multi-channel seismic data have a lower (i.e. on the metre scale) resolution which is compensated by 
deeper penetration down to 150-200 m. The joint interpretation of the two data sets enabled (1) the kinematic 
interpretation and detailed mapping of neotectonic structural elements, (2) the analysis of the relationship between older 
(Miocéné) and younger (neotectonic) structures, and (3) the reactivation potential of the reconstructed faults. Several 
shear zones were identified under Balaton; these were oriented mainly parallel to the laké axis. Areas of localised 
deformation contain numerous smaller scale faults arranged primarily in an en-echelon manner. Geometric and 
kinematic considerations suggest the presence of relatively wide, sinistral strike-slip fault zones, with most first-order 
faults being rooted in the basement. Their repeated reactivation is demonstrated in the Miocéné as well as post-Miocene 
(neotectonic). Tectonic activity at the Berhida seismic zone east ofLake Balaton suggests that somé of these faults could 
still be active. Besides faulting, gentle folding of the Upper Miocéné (Pannonian s.l .) sediments is alsó notable. 3D 
mapping of key horizons and unconformities within the Pannonian strata allowed the identification of a well-defined 
system of anticlines and synclines of neotectonic origin. However, interpretation of fold axis distribution is nőt 
straightforward because features of a secondary deformation appear near the strike-slip fault zones; this has resulted in a 
complex, often en-echelon folding geometry. 

The neotectonic habitat at Laké Balaton was pút in a more régiónál context by integrating the reconstructed structural 
pattern intő a neotectonic model of South Transdanubia. Special attention was paid to the age of deformation, and the 
kinematics and morphological expression of fault geometries; this alsó referred to the present-day stress field and, 
particularly, the recent geodynamics of the Pannonian Basin System. 

Keywords: Laké Balaton, Transdanubia, water seismics, neotectonic s, fault and fold geometry 


Összefoglalás 

A Balaton Tihany tói keletre elterülő részén az elmúlt másfél évtizedben mért nagyfelbontású reflexiós szeizmikus 
adatrendszer megfelelő alapot nyújt a területet ért legfiatalabb deformációs események, a neotektonikai kép részletes 
elemzéséhez. A szeizmikus szelvények kétféle felbontásban, eltérő behatolással mutatják a földtani szerkezeteket. Az 
egycsatornás szeizmikus adatok páratlan részletességgel, deciméteres felbontásban képezik le a legfelső 20-30 m-es 
tértartományt. A mért szelvényháló sűrűsége lehetővé teszi a háromdimenziós értelmezést, a szerkezetek laterális 
korrelálását. A többcsatornás szeizmikus adatok közel méteres felbontásban, kb. 150-200 m-es mélységig mutatják a tó 
alatti rétegeket és szerkezeti elemeket. A terület földtani felépítését figyelembe véve a kétféle adatrendszer együttes 
értékelése lehetővé teszi 1) a neotektonikai jelenségek értelmezését és részletes térképezését, 2) az idősebb (miocén) és 
a fiatalabb (miocén utáni, neotektonikai eredetű) szerkezetek kapcsolatát és a törések ismételt felújulásának elemzését. 

* jelenlegi munkahely: TXM Kft., 1093 Budapest, Közraktár u. 30-32. 

* * jelenlegi munkahely: Mól Nyrt. ,1117 Budapest, Októberhuszonharmadika utca 18. 

Vizsgálataink alapján a Balaton tengelyével párhuzamosan futó nyírási övét azonosítottunk, melyeket kisebb 
léptékű, jellemzően kulisszásan elhelyezkedő vetők építenek fel. Geometriai és kinematikai megfontolások alapján a 
törésrendszert egy viszonylag széles, balos jellegű nyírási zónaként értelmezzük. A fontosabb vetők többsége a pre- 
neogén aljzatban gyökerezik (pl. Balatonfői-vonal); működésük a miocén és posztpannóniai korszakban is bizonyítható. 
A környékbeli (Berhida) szeizmicitáskép alapján a vetők némelyike jelenkori aktivitást is mutathat. A töréses 
deformáción kívül a fiatal üledékek enyhe gyűredezettségét is elemeztük. Pannóniái horizontok és diszkordancia- 
felületek háromdimenziós térképezése alapján sikerült több, neotektonikus redőt kijelölni. A térképezett redőtengelyek 
értelmezése nem teljesen egyértelmű: gyakori az eltolódási zónákhoz kötődő másodlagos deformációs bélyegek, így pl. 
kulisszás geometriájú gyűrődések jelenléte is. 

A tanulmány a Balaton alatti szerkezeteket tágabb, Dél-Dunántúl léptékű neotektonikai környezetbe helyezi. Tesszük 
ezt különös tekintettel a vetők keletkezésének és működésének korára, morfológiai kifejeződésére, valamint a 
rekonstruált deformációs elemek kinematikai jellegére a recens feszültségtér és a Pannon-medence általános jelenkori 
geodinamikai jellemzőinek fényében. 

Tárgyszavak: Balaton, Dunántúl, vízi szeizmika, neotektonika, vető geometria, redőgeometria 


Bevezetés 

A Balaton és környéke kiváló terepet biztosít a Dunántúl 
morfo- és neotektonikai viszonyainak vizsgálatához. A Ba¬ 
laton jelentősen különböző morfológiai egységek határán 
helyezkedik el, amelyek a késő-miocén-pliocén időszaktól 
kezdődően (Fodor et al. 2005) változó ütemben emel¬ 
kednek, ennél fogva — részben klimatikus hatások függ¬ 
vényében — eltérő módon és mértékben pusztultak le (7. 


ábra). A Dunántúli-középhegység emelkedő térszínén az 
erózió főképp mezozoos képződményeket tárt fel, míg a 
Somogyi-dombvidéket nagyobb vastagságban felső-mio¬ 
cén, kisebb vastagságban pedig változó kifejlődésű negyed¬ 
időszaki képződmények — főképp lösz és allúvium — 
fedik. Ezekben a fiatal képződményekben rajzolódik ki a 
Dunántúl egyik legmarkánsabb morfológiai jellegzetes¬ 
sége, a sugaras geometriájú, ún. meridionális völgyhálózat. 
Ennek eredete a magyar földtan és földrajz évszádos problé- 



1. ábra. A Dunántúl fontosabb morfológiai bélyegei, szeizmicitása és a vizsgált terület elhelyezkedése 

A „meridionális” völgyeket sárga, a „longitudinális” jellegű völgyeket piros vonalak jelölik. A fekete nyilak a maximális horizontális feszültség (S Hmax ) irányát 
jelzik 

Figure 1. Principal morphologicalfeatures and seismicity in Transdanubia, and the location of the study area 

“Meridional” and “longitudinal” valleys are marked byyellow and red lines, respectively. Black arrows indicate the direction of maximum horizontal stress (S Hm J 

mája (1. Csillag et al., jelen kötet). A kérdésben kialakult 
vita igen termékenyen hatott a hazai tektonikai gondolkodás 
fejlődésére is (1. Gerner 1994; Horváth & Dombrádi, jelen 
kötet). 

A Balaton medencéjének orientációja jól illeszkedik a 
Pannon-medence elsőrendű nagyszerkezeti elemeihez, 
amelyek mind az aljzatban (Dank et al. 1990), mind pedig a 
neogén fedőüledékekben (Fodor et al. 2005, Horváth et al. 
2005) javarészt ÉK-DNy-i lefutásúak. Ennél fogva a Bala¬ 
ton medencéjének keletkezését hagyományosan törések 
által irányított, árkos beszakadásként értelmezték (Lóczy 
1913, Cholnoky 1936). Ezen feltételezett törések — ame¬ 
lyek irányukat tekintve a Dunántúl már kevésbé markáns, 
ún. hosszanti vagy longitudinális völgyrendszerébe illesz¬ 


kednek (7. ábra) —jelenléte a Balaton peremén nem bizo¬ 
nyított. Azonban a Balaton tengelyében, a Velencei-hegység 
felé folytatódva az aljzatban fut a Balatonfői-vonal (Dudko 
1986), amely lehatárolja a dunántúli-középhegységi és 
közép-dunántúli paleozoos-mezozoos képződményeket, és 
amelynek valószínűsíthető neotektonikai aktivitása (Sacchi 
et al. 1999). 

Balatonfő térségében, Berhida közelében található 
hazánk szeizmikusán egyik aktív területe (2. ábra). A 
földrengések epicentrum-eloszlása nem mutat határozott 
trendet, sem korrelációt ismert törésekkel. Ha szerkezeti 
kapcsolatot tételezünk fel a Mór és a Komárom környe¬ 
zetében kipattanó rengésekkel, akkor a Komárom-Berhida 
között húzódó szeizmotektonikai pásztához nehéz ismert 

2. ábra. A Balaton keleti medencéjében mért egy- és többcsatornás szeizmikus mérések helyszínrajza, valamint a terület domborzata és 
szeizmicitása földrengés epicentrumok alapján. Földrengés epicentrumok Tóth et al. (2002) nyomán 
A digitális terepmodell az SRTM adatbázisából készült (Rabus et al. 2003). A terület elhelyezkedése az 1. ábrán látható 

Figure 2. Location map of the single and multichannel seismic measurements in the eastern part of Laké Balaton, and the topography and 
seismicity of the study area. Earthquake epicentres are after Tómét al. (2002) 

Digital elevation model was generatedfrom the SRTM database (Rabus et al. 2003). See location in Figure 1 

tektonikai elemet rendelni a Dunántúli-középhegységben. 
Horváth (1984), Gutdeutsch & Aric (1988), Gerner et al. 
(1999) és Fodor et al. (2005) egyöntetű véleménye szerint a 
magyarországi földrengések zöme már létező, főképp neogén 
szerkezeti elemek ismételt reaktiválódásához köthető. 
Berhida térségében ez az alapvetés azonban nem egyértelmű, 
a korreláció nem megoldott. Bonyolultabbá válik a kép a 
jelenkori kőzetfeszültségi adatok tükrében (7. ábra). A 
Balatontól nyugatra és északra a maximális horizontális 
feszültség (kompresszió, S Hmax ) iránya K-Ny-i vagy KÉK- 
NyDNy-i, jó összhangban a kéregmozgásokat jelző GPS 
adatokkal (Grenerczy et al. 2005). A Balatontól délre a 
kompresszió fokozatosan vált az É-D-i irányból (Zala) 
ÉK-DNy-ivá (Tolna) (Bada et al. 2007a). Az 1985-ös berhi- 
dai földrengés (M b = 4,7) fészekmechanizmusának első 
vizsgálata szerint (Tóth et al. 1989) a kompresszió (P) 
tengelye közel K-Ny-i irányúnak adódott. A Berhida környé¬ 
ki földrengések reambulációja azonban rámutatott, hogy a 
szeizmikus események többsége (Tóth et al. 2009) közel 
ÉK-DNy-i maximális nyomásirány mellett következ ik be. A 
Balatontól északra és délre jellemző kétféle feszültségirány 
tehát a Balaton keleti medencéjének környezetében látsz ik 
összesimulni. A szeizmológiai adatok kritikus jelentőséggel 
bírnak a vetőkinematika helyes rekonstruálásában. 

Tanulmányunkban kísérletet teszünk az utóbbi években 
a Balaton keleti medencéjében mért kiváló minőségű, 
nagyfelbontású reflexiós vízi szeizmikus mérések során 
nyert adatok szerkezeti, elsősorban is neotektonikai értel¬ 
mezésére. Ennek keretében számos szerkezeti elemet (redő- 
ket, töréseket, vetőket 2 ) térképeztünk, melyeket laterálisán 
korreláltunk és egységes kinematikai rendszerbe helyez¬ 
tünk. Figyelembe véve az adatok mennyiségét és minőségét, 
az adatrendszer páratlan lehetőséget nyújt a neotektonikai 
elemzéshez. Munkánk egyik fő célja a Balaton keleti 
medencéje részletes neotektonikai térképének megszer¬ 
kesztése volt. Vizsgáltuk továbbá — részben terepi mikro- 
tektonikai megfigyelések felhasználásával —, hogy a 
Balaton környezetének morfológiai képe mennyiben mutat 
kapcsolatot a rekonstruált tektonikai elemekkel. Morfo- 
tektonikai megfontolásokon keresztül elsősorban azt igye¬ 
keztünk tisztázni, hogy a tó közelében mutatkozó meri- 
dionális völgyek és hátak tektonikusán preformáltak-e. 
Dolgozatunk végén a Balaton keleti medencéjében tapasz¬ 
talt szerkezeti képet Dél-Dunántúl léptékű neotektonikai 
modellbe helyezzük a fontosabb vetőzónák és gyűrődések, 
földrengési epicentrumok és feszültségi trajektóriák elem¬ 
zésén keresztül. 


A szeizmikus adatrendszerjellemzői, 
értelmezési szempontok 

1997 óta rendszeres szeizmikus felvételezést végeztünk 
a Balaton keleti medencéjének területén elsősorban az 

2 A törés és vető kifejezéseket nem szinonimaként használjuk. A törés általánosabb értel¬ 
mű: a kőzetek tektonikai eredetű folytonossági hiányát jelöli. A vető olyan törés, amely 
mentén a kőzetek elmozdultak - függetlenül a mozgás jellegétől, kinematikájától. 


ELTE Geofizikai Tanszéke és a Geomega Kft. együttműkö¬ 
désében. 2005-ben nyári szakmai gyakorlatunkon részt vett 
a Brémai Egyetem szeizmikus csoportja is. Mindezek ered¬ 
ményeképpen jelenleg mintegy 700 km összhosszúságban 
egycsatornás, ultranagy felbontású és 145 km összhosszú¬ 
ságban többcsatornás, nagyfelbontású szeizmikus adat áll a 
rendelkezésünkre (2. ábra). Az eltérő felbontás és függő¬ 
leges behatolás miatt a kétféle adatrendszer jól kiegészíti 
egymás. Az együttes értelmezés lehetővé teszi a szerkezeti 
elemek háromdimenziós geometriai elemzését, a tektonikai 
elemek korrelálását, valamint a mélyebben fekvő és a sekély 
szerkezetek kinematikai kapcsolatának tisztázását. 

A Balaton keleti medencéjében a szeizmikus mérések 
helyszínrajza célorientált tervezést tükröz (2. ábra). Néhány 
hosszú szelvénnyel az átnézetes térképezés volt a cél. A 
szeizmikus mérőműszer kis mérete miatt a méréseket jól 
manőverezhető, könnyen navigálható hajókról végeztük. A 
szelvények gyors, vizuális kiértékelése után az azonosított 
szerkezetek követése megoldható volt. Az egycsatornás 
szelvények túlnyomó többsége szerkezetileg zavart zónákat 
követ vagy rétegtanilag érdekes területeket tár fel. Előbbire 
jó példa a Siófoktól É-ÉNy-ra, a tó tengelyével párhuza¬ 
mosan futó nyírási zóna, ami egy igen sűrű, bár meg¬ 
lehetősen szabálytalan szelvényhálóval lett felmérve. Szin¬ 
tén Siófok közelében, a várostól É-ÉK-re található széles 
területet szabályos, kb. 200x200 m sűrűségű rácsháló fedi, 
ami a korrelációt és térképezést jelentősen megkönnyítette. 
A többcsatornás profilok a Balaton tengelyére merőlegesen 
vagy azzal párhuzamosan futnak. A szelvények többsége a 
korábbi mérések alapján már azonosított törési zónákra 
merőlegesen, a késő-miocén deltarendszer rekonstruált pro- 
gradációjának irányával pedig nagyjából párhuzamosan 
halad. A többcsatornás mérési konfiguráció hirtelen irány¬ 
váltásokat nem tett lehetővé, viszont optimális volt a hosszú, 
egyenes szelvények felvételére. Az egycsatornás időszel¬ 
vények mélységskálájának becsléséhez 1500 m/s, míg a 
többcsatornás profilok esetén 2000 m/s átlagos sebességet 
használtunk a teljes leképzett összletre vonatkozóan. 

Az egycsatornás, ultranagy felbontású szelvények párat¬ 
lan felbontásban mutatják a rétegtani felépítést és tektonikai 
habitust. Az alkalmazott jelforrás frekvenciatartománya és 
energiája miatt a deciméteres nagyságú felbontáshoz 
viszonylag korlátozott behatolás társul: a mérési módszerrel 
értékelhető szeiz mik us reflexiót max. 20-30 m mélységből 
kaptunk. A 3. ábra a Balaton alatti térrész elvi rétegsorát és 
annak tipikus szeizmikus képét mutatja. A tó vize alatti, 
javarészt holocén korú iszap vízszintesen jól rétegzett. A 
konszolidálatlan iszap alsó harmadában látható erőteljesebb 
reflexiók kavicsszinteket jelezhetnek, amit fúrások is fel¬ 
tártak (Cserny 2002). Alatta kőzetliszt települ, reflexiók¬ 
ban szegény szeizmikus képpel. A tavi mésziszapot és az 
alatta elhelyezkedő kőzeteket egy markáns unkonformitás 
választja el, amely a Balaton egész területén jól követhető. 
Ez a csaknem teljesen horizontális eróziós felszín jelentős 
rétegtani hiátust jelez a max. 15 000 éves tavi üledékek 
(Cserny & Nagy-Bodor 2000) és a mintegy 8-8,5 millió 
éves pannóniai összlet (Magyar et al. 1999, Sztanó & 

3. ábra. A szeizmikus szelvények által a Balaton alatt leképzett tértartomány vázlatos rétegsora és a képződmények 
jellegzetes szeizmikus képe 
A szelvény túlmagasításakb. 30x-os 

Figure 3. Generalised geology of the shallow subsurface underlying Laké Balaton, and the high resolution seismic image 
of the sediments 

Seismic profile is vertically exaggerated by ~30 x 


Magyar 2007) között. A pannóniai rétegsor és a Balaton 
üledékei között helyenként bizonytalan korú (pleisztocén?) 
kőzetek települnek, melyek a szeizmikus képük és geo¬ 
metriájuk alapján folyóvízi környezetben képződhettek 
(Szafián et al. 2007 — 3. ábra ) 

A Balaton alatti, meglehetősen konszolidált pannóniai 
üledékek (Tihanyi Formáció — Sacchi et al. 1999) telepü¬ 
lésére jellemző a max. néhány fokos rétegdőlés. Ez a dőlés 
lehet az eredeti üledékes környezetből öröklött (progradáló 
deltalejtők) és/vagy szerkezetileg kontrollált (regionális bil¬ 
lenős, redőződés). A szeizmikus szelvényeken a dőlés¬ 
viszonyok akkor rekonstruálhatók jól, ha a megjelenítésnél 
erőteljes — akár néhányszor tízszeres — túlmagasítást al¬ 
kalmazunk (3. ábra). Az egycsatornás szelvények korláto¬ 
zott mélysége miatt a nagyobb léptékű laterális korreláció 
nem, vagy csak korlátozottan valósítható meg. Vonatkozik 
ez a pannóniai összletben térképezett erősebb reflexiókra is. 
Ezek uralkodó dőlése dél-délkeleti, így a max. 20-30 m 
mélységű leképzés („szeizmikus ablak”) mellett és a 
reflexiók D-DK-i irányú süllyedése miatt, még az igen 
csekély dőlés mellett is a rétegek 1-2 km távolságon 
eltűnnek a szelvényekről. Dőlésiránnyal ellentétesen, 


É-ÉNy-i irányban ugyanezen reflexiók az iszap bázisán 
jelentkező regionális diszkordancia felület mentén erózió¬ 
sán lefejeződnek. Más a helyzet a szerkezeti értelmezésnél: 
a törések túlnyomó többsége a pannóniai összlet legtetejéig 
hatol, így a szelvényről szelvényre történő korreláció meg¬ 
oldható. 

A többcsatornás szeiz mik us mérést 2005-ben a Brémai 
Egyetem szeizmikus csoportja végezte. Az alkalmazott 
forrás az egycsatornás felvételekhez képest jóval nagyobb 
energiájú és kisebb frekvenciájú jelet hoz létre. Ennek 
következménye, hogy a kapott szeizmikus szelvények fel¬ 
bontása lényegesen gyengébb, behatolása viszont jóval 
nagyobb. Egy átlagos szelvény felbontása 1-3 m, behatolási 
mélysége kb. 150-200 m. Ennél mélyebbről is érkeznek 
reflexiók, ezek értelmezése azonban az egyre gyakoribb 
többszörös, azaz földtani információt nem hordozó ref¬ 
lexiók miatt bizonytalan. A többcsatornás szelvényeknek 
számos haszna van, és jól kiegészítik az egycsatornás 
szelvényeket. Mivel nagyobb mélységet képeznek le, a 
felszínközeli szerkezeti pászták gyökérzónájáról szol¬ 
gáltatnak információt. Másrészt pedig a nagyobb léptékű 
térképezést és korrelációt teszik lehetővé, ami mind a 

tektonikai, mind pedig a rétegtani interpretációnál lényeges 
szempont volt. Az adatrendszer feldolgozása a közel¬ 
múltban fejeződött be, a szelvények részletes értelmezése 
folyamatban van (Tóth 2009). 

Tanulmányunkban neotektonika alatt a földkéreg bár¬ 
mely dokumentálható mozgását vagy deformációját értjük, 
melyek a legfiatalabb jelentős tektonikai fázis következ¬ 
ményei és amelyek a jövőben is bizonyos valószínűséggel 
folytatódhatnak. A neotektonikus és különösen az aktív 
szerkezetek térképezése problematikus feladat számos elvi 
és gyakorlati nehézséggel (Bada et al. 2000). A szerkezet¬ 
földtani gyakorlatban egy vető működésének korát a törés 
által még érintett és a már nem érintett rétegek korának 
összevetésével lehet becsülni. A módszer azonban több 
hibával is terhelt. Vakvető, azaz csak az aljzatot érintő, a 
felszínig fel nem hatoló vetők esetén nehéz lehet a szerkezet 
korolása. Problémák adódhatnak akkor is, ha a rétegsor 
hiányos: ekkor a vető korát csak tág határok között adhatjuk 
meg. Gyakori, hogy egy aktívan süllyedő medence legfelső, 
fiatal és még konszolidálatlan üledékei csak képlékenyen 3 
tudnak deformálódni, így az egyébként aktív törések még a 
felszín alatt elvégződnek, eltűnnek. 

A fenti megfontolások, valamint általában a Pannon¬ 
medence tektonikai, szeizmológiai és rétegtani viszonyai 
arra figyelmeztetnek, hogy a neotektonikus, ill. aktív szer¬ 
kezetek azonosítása és korolása nagy körültekintést igényel. 
A jelenkori aktivitás egyértelmű bizonyítására csak olyan 
területen van esély, ahol a miocén, pliocén és a kvarter 
rétegek folyamatosan, nagyobb vastagságban települnek. 
Ezen területek földrajzi elterjedése hazánkban korlátozott: a 
Balaton környezete nem tartozik ide. A Közép-Dunántúl 
nagy részén, így a Balaton keleti medencéjében is a kiemel¬ 
kedő és ezért erodálódó térszínen a legfiatalabb üledékek 
hiányzanak vagy csak hézagosán, ill. redukált vastagságban 
(eróziós roncsokban) fordulnak elő (3. ábra). Emiatt a 
szerkezetek jelenkori aktivitásának egyértelmű meghatá¬ 
rozása alig vagy egyáltalán nem lehetséges. Ezen megfon¬ 
tolások alapján munkánk során nem az aktív, hanem a 
neotektonikus szerkezeteket térképeztük. Ez utóbbi halmaz 
természetesen bővebb, mint az aktív szerkezetek összes¬ 
sége, de a két csoport megbízható szétfésülése a Balaton 
környezetében jelenleg még nem megoldott. A továbbiak¬ 
ban neotektonikus szerkezetnek tekintünk minden olyan 
vetőt és redőt, amely a pannóniai, pliocén vagy negyed¬ 
időszaki képződményeket deformálja. Ezek között termé¬ 
szetesen számos aktív és inaktív szerkezet is megtalálható, 
azonban a korrekt térképszerkesztés miatt — mivel 
elkülönítésük általában nem lehetséges — ezeket együtt 
tüntettük fel. Mindezek fényében kijelenthető, hogy a 
tanulmányunkban közölt szerkezeti vázlatok és térképek 
biztosan a pannóniai összlet lerakódása utáni, azaz a kb. 8 
millió évnél fiatalabb szerkezeteket mutatják. 


3 A „képlékeny deformáció” kifejezést a töréses deformációtól eltérő, folyamatos 
alakváltozásra használjuk, függetlenül attól, hogy a deformációnak pontosan milyen a 
mechanizmusa vagy a kőzet Teológiai értelemben hogyan viselkedik. 


Szeizmikus szelvények 
szerkezeti értelmezése 

Az alábbiakban jellemző példákat mutatunk be a 
Balaton keleti medencéjének neotektonikai jellegzetességei 
szemléltetése céljából. A bemutatott szeizmikus szelvények 
kiválasztásánál fontos szempont volt, hogy 1) jól definiált és 

2) tipizálható tektonikai jelenségeket tárjanak fel, valamint 

3) megfelelő orientációban (csapás vagy dőlésirányban) 4) 
kellően nagyléptékű deformációs zónák részleteit mutas¬ 
sák. Először a töréses, majd a gyűrt szerkezeti elemeket, 
végül ezek kombinációit mutatjuk be. 

Töréses szerkezeti elemek 

A 4. ábra három egycsatornás szeizmikus szelvényt 
mutat, amelyek Siófoktól mintegy másfél km-re északra, a 
Balaton tengelyével párhuzamosan helyezkednek el. A 
szelvények mentén ÉK felé süllyedő pannóniai horizontok 
az egymástól mintegy 400 m távolságban lévő „A” és „C” 
jelű profilokon tektonikailag zavartalanok; sem törés, sem 
pedig redőződés nem mutatkozik. A köztes, „B” jelű szelvé¬ 
nyen azonban több vető értelmezhető, melyek kisebb 
csoportokba rendeződnek, jellemzően néhány dm-es nagy¬ 
ságú elvetéssel. A szelvény erősen túlmagasított, ezért a 
töréses elemek közel függőlegesnek látszanak. A valódi 
dőlésszöget — részben a túlmagasítás, részben pedig a 
szelvény orientációja (áldőlés) miatt — csak becsülni lehet: 
mértéke kb. 40-60°. Az elvetések alapján látszólag normál¬ 
vetőkkel van dolgunk, amelyek mellett egy-két kisebb 
feltolódás is látható. A vetők két oldalán eltérő a reflexió- 
geometria (pl. erős és gyenge reflexiók száma, reflexió 
együttesek vastagsági viszonyai), ami arra enged következ¬ 
tetni, hogy jelentősebb elmozdulás történhetett a szelvényre 
merőleges irányban, oldaleltolódás formájában. Ennek 
mértéke egyetlen profil alapján nehezen határozható meg. A 
szerkezeti értelmezés alapján, valamint a három szelvény 
párhuzamos volta és a köztük lévő kis távolság miatt az „A” 
és „C” jelű szelvények között egy nagyjából ÉK-DNy-i 
csapású eltolódási (nyírási) zónát rekonstruáltunk. Ennek 
kulisszásan rendeződő vetői a „B” jelű szelvényt hegyes¬ 
szögben metszik, a zóna szélessége pedig kisebb, mint az A 
és C profilok távolsága. 

A fenti értelmezést a zónán áthaladó nagyszámú további 
szelvény (2. ábra) is megerősíti, melyek közül két jelleg¬ 
zetes példát mutatunk be az 5. ábrán. Az „Ss 1” jelű szelvény 
(5. ábra, a) — hasonlóan a 4. ábrán látható „B” jelű profillal 
— az eltolódási zónával párhuzamosan fut. A sűrűn 
összetöredezett pannóniai üledékek dőlése a törések mentén 
helyről helyre változik, amit az elvetésekhez kötődő finom 
kibillenések okoznak. Az egyes reflexiócsomagok vastag¬ 
sága ellenben nem vagy alig változik. A szomszédos 
szelvényekkel való összevetés alapján úgy tűnik, hogy az 
„Ssl” jelű profil pontosan a nyírási zóna tengelyében, a 
kulisszás vetősíkokkal hegyesszöget bezáróan halad. Emiatt 
a szerkezetek valódi geometriája (dőlésirány és -szög) nehe¬ 
zen határozható meg. Jobb a helyzet az „Ss2” (5. ábra, b) 

5. ábra. Eltolódási zóna belső szerkezete kulisszaszerűen elhelyezkedő vetőkkel az a) „Ss 1” és b) „Ss2” jelű nagyfelbontású vízi szeizmikus szelvényeken 
Figure 5. High resolution seismic profiles “Ssl” and “Ss2” highlight the internál structure of a strike-slip fault zone with individual faults aligned in en-echelon 
geometry 


jelű szelvény esetében, amely az előzőre merőlegesen, 
nagyjából ÉNy-DK-i irányban halad. Itt a szerkezetek egy 
kb. 60-80 m széles sávban jelentkeznek. A pannóniai 
összlet a vetők mentén viszonylag kis elvetéssel deformált. 
A szelvény legészakabbi és legnagyobb elvetésű szerkezetét 
leszámítva a vetők a mélységgel egymás felé tartanak, ami 
egy negatív virágszerkezet jelenlétére utal. A kis behatolási 
mélység miatt az eltolódási öv feltételezett gyökérzóná¬ 
jának vizsgálata azonban nem lehetséges. Az eltolódásos 


komponens jellegének és mértékének becslését megne¬ 
hezíti, hogy az ábrán sárga vonalakkal értelmezett két pan¬ 
nóniai reflexió által közrezárt összlet eredeti rétegződése 
sem volt párhuzamos. Jól látszik, hogy ez az üledékköteg 
DK-i irányban egyre vékonyabbá válik: a szelvény végén a 
két korrelált horizont gyakorlatilag összeér. A sárga szag¬ 
gatott vonalakkal jelzett reflexiók elvégződése „toplap” geo¬ 
metriát mutat, ami egy intrapannóniai eróziós eseményt sej¬ 
tet a szelvény DK-i felén látható magaslat tetőzónájában. 

Hasonló eróziós eseményt a tó más 
területein, így pl. Fonyód előtt is 
megfigyeltek (Novák 2006). A szel¬ 
vény középső részén az összlet kivas¬ 
tagszik, ami tükrözheti az eredeti vas¬ 
tagságviszonyokat egy helyi süllye- 
dékben. Ezt azonban lehet magya¬ 
rázni úgy is, hogy a nyírási zóna 
egyes eltolódásai eltérő vastagságú 
üledékkötegeket helyeztek egymás 
mellé. Az üledékes és tektonikai 
szerkezetek tehát gyakran hasonló 
geometriai képpel és léptékben je¬ 
lentkeznek. 

A fentiek alapján Siófoktól 1-2 
km-re északra, a Balaton partjával 
nagyjából párhuzamosan egy oldal- 
eltolódási zóna képe rajzolódik ki. 
Ennek nagyobb léptékű elemzése, a 
mélyebb és sekélyebb szerkezetek 
kapcsolatának feltárása a többcsa¬ 
tornás szeizmikus szelvényeken le¬ 
hetséges. A teljes adatrendszer értel¬ 
mezése jelenleg folyamatban van 
(Tóth 2009). Az alábbiakban egy 
tipikus példával szemléltetjük az 
interpretáció lehetőségeit. A 6. ábra 
a Balaton-16 jelű profilt mutatja, 
amely a Balatont majdnem teljes szé¬ 
lességében harántolja a tó tengelyére 
nagyjából merőlegesen. Jól értel¬ 
mezhető reflexiók a szelvény déli 
háromnegyedén jelentkeznek, jel¬ 
lemzően 80-140 m mélységig. Az 
igen vékony holocén tavi iszap alatt 
DK-felé fokozatosan vastagodó pan- 
nóniai üledékek láthatók. Az össz- 
letben látható reflexiók belső geo¬ 
metriája (gyakori rálapolódások) ar¬ 
ra utal, hogy a szelvény északi részén 
látható magaslat már a pannóniai 
összlet lerakódása alatt (11-8 Ma?) 
is relatíve kiemelt helyzetben volt. 
Délies irányú, posztpannóniai korú 
billenést — és ezzel együtt az északi 
magaslat fiatal kiemelkedését — 
valószínűsít a rétegfejek eróziós 
lefejeződése a tavi iszap bázisán (1. 
még 5. ábra). Értelmezésünk szerint 
a pannóniai üledékek alatt jelentősen 
eltérő reflexiós képpel középső¬ 
miocén (szarmata és/vagy badeni) 
üledékek alkotják a pannóniai fekü- 
jét. Ezeket a képződményeket lokáli¬ 
san más szeizmikus mérések is ki¬ 
mutatták (Sacchi et al. 1999, Cserny 
et al. 2005), valamint partközeli 



6. ábra. A Balaton tengelyére merőleges, Balaton- 16 jelű többcsatornás vízi szeizmikus szelvény a pannóniai üledékek belső struktúráját és szarmata feküjét, valamint számos törést mutat 100-120 m-es mélységig 
Figure 6. Multichannel seismic profile Balaton-16 shows the architecture of Pannonian sediments and the underlying Sarmatian strata, and the geometry of several faults 

fúrások harántolták (Balatonföldvár-MHSZ, Siófok-3, 
Tihany-62; Jámbor 1987). Ezek az üledékek kisebb 
(fél)árkokban települnek, melyek közül néhány enyhén 
invertált képet mutat. Az árkok jól láthatóan tektonikus 
eredetűek, peremüket általában vetők alkotják melyek nagy 
valószínűséggel középső-miocén korúak, azaz a Pannon¬ 
medence riftesedéséhez kötődnek. Függőleges kiterjedésük 
nem korlátozódik a szarmata (badeni) üledékekre, hanem 
némelyikük jóval feljebb hatol, a teljes pannóniai összletet 
deformálva. Igaz ez még azokra a vetőkre is, melyek a 
szelvény közepe táján, még a pannoniam belül elhalva a 
vetőcsúcsuk felett boltozatokat hoznak létre (vakvetők). 
Mindezek fényében megállapítható, hogy a pannóniait 
deformáló törések egy jelentős része a középső-miocénből 
átöröklött szerkezeti elem. A feszültségtengelyek optimális 
orientációja esetén ezek a vetők a pannóniai korszak után, 
tehát már a neotektonikus fázis során ismételten működésbe 
léptek, reaktiválódtak. Erre jó példa a szelvény DK-i végén 
látható markáns törési zóna, melynek egyik fő ága a 
mélyebben fekvő szarmata süllyedők peremi vetőjében 
gyökerezik és egészen a felszín közelébe hatol. Ez a nyírási 
öv korrelálható a 4. és 5. ábrán bemutatott eltolódási 
zónával, amelynek csapása nagyjából egybe esik a Balaton 
tengelyével. Érdekes még a szelvény északi harmadán 
mutatkozó, erőteljes reflexiókkal jelentkező térrész, melyet 


észak felől kisebb vetők határolnak. Parti fúrások (pl. 
Balatonalmádi, Lovas) alapján a magaslaton prekainozoos 
aljzatképződményeket (Lovasi Fillit F. és Balatoniéi vidéki 
Homokkő F.) valószínűsítünk. Ezt az értelmezést támogatja 
Lóczy (1913) közelben mélyült IX-es számú tavi fúrása is, 
ami a tavi iszap alatt kavicstestet tárt fel jelentős mennyisé¬ 
gű fillittörmelékkel. 

A pannóniai rétegsort deformáló törések korolásának 
pontosítását segíti a 7. ábrán bemutatott szelvény szerkezeti 
értékelése. A „PF” jelű szelvény rétegtanilag is érdekes, 
hiszen a pannóniai üledékek meglehetősen szabálytalan 
lefutású, eróziós felszíne és a Balaton iszapja között egy a 
fedőjétől és feküjétől is lényegesen eltérő szeizmikus 
arculatú összlet települ, átlagosan 1-2 m vastagságban. A 
képződmény térképezése (Szafián et al. 2007) arra utal, 
hogy valószínűleg folyóvízi eredetű üledékkel van dolgunk, 
amelynek keletkezése egy a Balaton keleti medencéjében 
meanderezve kanyargó egykori folyóhoz köthető. Hasonló 
következtetésre jutott Fonyód térségében Novák (2006) is. 
Mike (1976) modelljében a Balaton alatt egy egykori folyó 
(szerinte ős-Duna) medernyomaival számol, amelynek kora 
a szerző szerint mintegy 1000-700 ka (korai-pleisztocén). 
Lehetséges az is, hogy az általunk térképezett mederrend¬ 
szer léptéke egy ős-Duna-léptékű folyónál kisebb méretű 
mellékfolyóra utal. Mindenesetre a Balaton tómeden- 

7. ábra. Holocén tavi iszap és pannóniai üledékek közé települő, bizonytalan (pleisztocén?) korú, valószínűleg 
folyóvízi eredetű összletet is elvető törés a „PF” jelű nagyfelbontású vízi szeizmikus szelvényen 
Figure 7. High resolution seismicprofilé “PF”shows faults offsetting sediments of uncertain (Pleistocene?) age and 
likely of alluvial origin, sandwiched between the Holocene műd laké and Pannonian strata 

céjének eredetét egy ősi folyó meanderező medréhez 
kapcsoló elképzelés megerősítését a vízi szeizmikus méré¬ 
sek egyik fontos ősföldrajzi eredményének tekintjük 
(Novák et al. 2010). A szelvényen (7. ábra) látható vető nem 
áll meg a pannóniai üledékek tetőszintjénél, hanem a 
Pannóniáinál (8 millió évnél) mindenképpen fiatalabb 
fluviális (?) összletet is deformálja. Ha ennek kora valóban 
pleisztocén, akkor a szelvény bizonyítottan negyedidőszaki 
deformációt mutat. 

Gyűrődéses szerkezeti elemek 

A pannóniai üledékek gyüredezettsége tipikus a Balaton 
keleti medencéjének térségében. A rétegek (szeizmikus 
reflexiók) valós dőlése alapján ennek mértéke igen csekély 
(néhány fok) és helyről helyre változik. A szeiz mik us 
szelvények jelentős túlmagasításával azonban a redők 
könnyen felismerhetők, megbízhatóan térképezhetők és 
tektonikai jelentőségük megkérdőjelezhetetlenné válik. 
Redőket más tanulmányok is kimutattak (Sacchi et al. 1999, 
Cserny et al. 2005), de rendszeres térképezésük ez idáig 
nem történt meg. 

A 8. ábra a keleti medence központi részén É-D-i irány¬ 
ban húzódó, nagyjából 2,5 km hosszú, „FI” jelű szelvényt 
mutatja. Míg a Balaton iszapja nem mutat deformációt, 
addig a pannóniai rétegek gyűrtek, ami még a szelvény déli 
végét átszelő eltolódási zóna belsejében is nyomozható. Az 


iszap és a pannóniai rétegek közötti eróziós diszkordancia- 
felület a redők tetejét csaknem vízszintesre „borotválta”, 
számos rétegfejet lefejezve. Ez alól csupán egy kivétel 
látszik a szelvény északi végén, ahol egy erős reflexióval 
jelentkező kompetensebb pannóniai rétegfej kicsiny eróziós 
roncsként emelkedik ki a környezetéből. A függőleges és 
vízszintes lépték összevetésével a jellemző rétegdőlés — 
ami a szelvény orientációjának függvényében változó 
mértékű áldőlés — becsülhető: ennek maximális nagysága 
kb. 1-1,5°. Ez az érték atöbbi profil esetén is jó közelítésnek 
tekinthető. Részben a terepi eszközök limitált pontossága, 
részben pedig a feltárások általában korlátozott mérete miatt 
ilyen csekély rétegdőlés kimérése terepen gyakorlatilag 
kivitelezhetetlen. Ez egyfelől világossá teszi a szeizmikus 
szelvényezés fontosságát neotektonikai vizsgálatokban, 
másfelől pedig megértjük Pávai Vájná F. hitvallásának 
jogosságát és méréseinek korlátozott érvényességét (Hor¬ 
váth & Dombrádi, jelen kötet). 

A 9. ábrán bemutatott „F2” jelű szelvény külön figyel¬ 
met érdemel, több szempontból is. A profil közepén egy 
markáns boltozat látszik, amelynek peremi helyzetén lévő 
reflexiók mindegyike eróziósán lefejezett. Az antiklinális 
tengelyében egy vélhetőleg kompetensebb réteg azonban 
enyhén kimagaslik a környezetéből. Ettől a ponttól DNy-i 
és ÉK-i irányban is enyhén dől a tavi iszap bázisát jelentő 
diszkordanciafelület. Az így előállt relatív magaslatra a 
legalsó balatoni iszaprétegek rálapolódnak („onlap”), ami 

8. ábra. Pannóniai üledékek jellegzetes gyüredezettsége az É-D-i lefutású „FI” jelű nagyfelbontású vízi szeizmikus szelvényen 
Mivel a szelvény jelentősen (~55x) túlmagasított, a valós dőlésviszonyokat nem tükrözi híven. A számított maximális rétegdőlés értéke ~1-1,5° 

Figure 8. Characteristicfoldingpattern of the Pannonian strata on high resolution seismic section “FI ” 

As the profile is extremely (~55 x ) exaggerated vertically, apparent bedding is significantly higher than the calculated maximum of actual bedding (-1-1.5°) 

rflflftrUflns In Pannonian sarUmants 

9. ábra. Az „F2” jelű nagyfelbontású vízi sze iz m ik us szelvény és tektonikai értelmezése 
A holocén iszapban mutatkozó deformációs bélyegek igen fiatal (aktív?) szerkezeti mozgásokra utalnak 
Figure 9. High resolution seismicprofilé “F2”and its structural interpretation 
Deformation pattern in the Holocene laké műd, refers to veryyoung (recent?) tectonic activity 

10. ábra. Három kiválasztott pannóniai horizont, ill. unkonformitás tengerszint feletti magassága és a fontosabb gyűrődéses szerkezeti elemek (redőtengelyek) elhelyezkedése 
Figure 10. Elemtion of three selected Pannonian horizons and unconformities above sea level, and the location of majorfolds axes 

arra utal, hogy a magaslat már a Balaton kialakulásának 
kezdetén is létezett. Az iszap felsőbb részén egy szimmet¬ 
rikus, ellentétesen dőlő (konjugált) normálvetőpár rajzo¬ 
lódik kicsiny, de jól látható elvetéssel. Hasonló, normál¬ 
vetők által lehatárolt beszakadás kialakulása antikliná- 
lisok vagy sódómok fedőüledékeiben gyakori jelenség 
(McClay 1989). Figyelembe véve az iszap reológiai 
tulajdonságait — lágy, plasztikusan deformálódó üledék¬ 
ről van szó —, nem rideg törés, hanem képlékeny nyírás 
zajlott az összletben, ami a rétegeket kis mértékben elmo¬ 
zdította. A legfelső, épp ezért legképlékenyebb iszapréte¬ 
gek nem deformáltak, hanem valószínűleg viszkózus 
anyagként viselkedtek. A reflexiós kép mindezek alapján 
azt sugallja, hogy a redőződés rendkívül fiatal: 
véleményünk szerint a boltozat jelenleg is aktív. Hasonló 
szerkezeti jelenség rendkívül ritka a Balaton általunk 
tanulmányozott részein — elsősorban a balatoni iszap 
képlékeny volta miatt. 

A nagyobb léptékű redők laterális korrelálásához, 
redőtengelyük meghatározásához kézenfekvőnek tűnt 
néhány markáns pannóniai horizont térképezése. Figye¬ 
lembe kellett venni, hogy számos, elsőre antiklinálisnak 
tűnő boltozat valójában korábbi, a pannóniai összlet kelet¬ 
kezésekor már meglévő topográfiai magaslatként is értel¬ 
mezhető (5. ábra, b ). Ez a reflexiók belső geometriájának, 
a reflexió elvégződések (rálapolódások, „toplap” geometria, 
rétegfejek lefejeződése) részletes vizsgálatával általában 
ellenőrizhető. Az egycsatornás szeizmikus szelvények 
behatolása korlátozott és az összlet deformáltsága miatt a 
reflexiók rövid távon vagy lefejeződnek, vagy a profil által 
már le nem képzett mélységbe süllyednek. Emiatt nem volt 
lehetséges olyan horizont kijelölése, amely a vizsgált 
terület egészén térképezhető lett volna. A 10. ábra három 
viszonylag nagyobb távon követhető pannóniai reflexió 
mélységét mutatja. 

Az „A”, „B” és „C” rétegek ebben a sorrendben, azaz 
kelet-délkelet felé egyre magasabban helyezkednek el. 
Feltételezve, hogy ezeket a rétegtani szinteket hasonló 
jellegű és értelmű, posztpannóniai (neotektonikus) defor¬ 
máció érte, a horizontok közös függőleges léptékbe helye¬ 
zett mélységtérképeinek vizuális kiértékelésével kijelölhe¬ 
tők voltak a nagyobb léptékű redők. A térképen magaslat¬ 
ként jelentkező formai elem (antiform) közül számosat 
antiklinálisnak, a topográfiai minimumok (szinform) egy 
részét pedig szinklinálisnak értelmeztük. Keresztező 
szelvények segítségével ellenőriztük, hogy az egyes szerke¬ 
zetek valóban tektonikus eredetűek-e. így jó biztonsággal 
kizárható volt, hogy a szerkezeti térképre olyan topográfiai 
elemek kerüljenek, melyek a késő-miocén deltarendszer 
részeként valójában egykori magaslatokat vagy mélyedé¬ 
seket reprezentálnak. A térképen (10. ábra) a redő- 
tengelyek — különösen a vizsgált terület központi és 
nyugati részén — viszonylag szabályszerűen, nagyjából 
K-Ny-i csapással jelentkeznek. A keleti részeken némi¬ 
képp kuszább a kép: a tengelyvonalak kissé elfordulnak 
ÉK-DNy-i irányba. Előbbi területeken a redők hegyes¬ 
szögben metszik a szaggatott vonallal jelzett fontosabb 


vetőzónákat, míg keleten többé-kevésbé párhuzamossá 
válnak azokkal. Helyi anomáliák is látszanak, amire jó 
példa az „A” horizonton térképezett legészakabbi 
antiklinális KÉK-NyDNy-i tengelyvonala. Az antiklinális- 
szinklinális párok jellemző távolsága — így a redőződés 
átlagos hullámhossza — a területen néhány száz méter és 
1-2 km között változik. Ennél kisebb méretben is találtható 
számos másodlagos, gyűrt szerkezeti elem, melyek csapása 
jelentősebb szórást mutat (Vincze 2006). 

Neotektonikai megfigyelések a Balaton 
környezetében 

A Balaton partja mentén felszíni szerkezeti vizsgála¬ 
tokat is végeztünk (Bada et al. 1993), melyek jól kiegészítik 
a szeizmikus szelvények értelmezését (11. ábra). A kenesei 
magasparton ÉÉK-DDNy-i csapású kis normálvetők 
KDK-NyDNy-i extenzió hatására jöttek létre (11. ábra, a). 
A szántódpusztai homokbányában lapos normálvetők talál¬ 
hatók, melyek bizonytalanul ÉK-DNy-i széthúzást jelez¬ 
nek. A balatonfűzfői Papvásár-hegyen a deformáció képe 
összetettebb: ÉÉNy-DDK-i csapású jobbos és ÉÉK- 
DDNy-i csapású balos eltolódások, É-D-i csapású vetők 
É-D-i összenyomásra és K-Ny-i széthúzásra utalnak. Az 
agyagfejtőben ugyanakkor ÉNy-DK-i csapású normálvetők 
is megjelennek (11. ábra, b\ Bada et al. 1993). Két defor¬ 
mációs fázis fellépése valószínű, de a kettő sorrendje nem 
adható meg. Mivel a normálvetők párhuzamosak a hegy 
hosszú peremeivel, az sem zárható ki, hogy gravitációs 
hatásra jöttek létre — az eltolódásoknál ez kizárható. Az 
agyagbánya déli részén olyan normálvetők figyelhetők meg, 
melyek a pannóniai agyagot kb. 1 m-rel elvetik és kissé 
kibillentik. A pannóniai agyag felső része mállott, a felette 
levő szürke homok a vetők felé vastagodó ék alakú testeket 
formál, leülepedése a vetőmozgás alatt történt (szinszedi- 
ment deformáció). A homokot fedő, szenes agyag és mész¬ 
kő klasztokat tartalmazó kőzetliszt, permi homokkövet, 
édesvízi mészkövet, kvarckavicsot tartalmazó homok már 
biztosan negyedidőszaki és a vetők kismértékben defor¬ 
málják. A vetők iránya közel É-D-i, és bár a pontos kine¬ 
matika nem ismert, de a 60° körüli dőlésszög normálvetőt 
sejtet (11. ábra, b). 

A megfigyelt szerkezetek jelentős részének iránya és 
kinematikai jellege jól illeszkedik a tavi szeizmikus szel¬ 
vények által meghatározott vetőmintához, szerkezeti stílus¬ 
hoz és a szerkezetek által becsülhető feszültségtérhez. A 
vetőkről tudható, hogy neotektonikus eredetűek, egy ré¬ 
szük pedig a negyedidőszaki képződményeket is defor¬ 
málja. A megfigyelt szerkezetek közül az ÉK-DNy-i 
húzásra utalók nem illeszkednek a szeizmikus szelvények 
alapján meghatározott szerkezeti mintához. Ugyanakkor 
ezen szerkezetek tektonikus eredete bizonytalan a lapos 
dőlés, illetve a morfológiával párhuzamos lefutás miatt. 
Mindezek fényében elképzelhető, bár nem túl valószínű a 
feszültségtér megváltozása a neotektonikus (késő-miocén 
utáni) időszakban. 

11. ábra. A) Rekonstruált feszültségterek a Balaton szomszédságában, pannóniai és negyedidőszaki üledékekben (Bada et al. 1993 után módosítva). B) Terepi 
szerkezeti méréseink szerint a Balatonfűzfő, papvásár-hegyi agyagfejtőben negyedidőszaki üledékek is deformáltak 
A feltárások elhelyezkedése a 2. ábrán látható 

Figure 11. A) Structural measurements in Pannonian and Quaternary sediments, and the reconstructedpalaeostress flelds in the vicinity ofLake Balaton (modified after 
Bada et al. 1993). Note that Quaternary sediments in the Papvásár-hegy clay pit, Balatonfűzfő, are alsó deformed (B) 

See location of outerops in Figure 2 


Diszkusszió 

Szerkezeti szintézis: neotektonikai térkép 

Munkánk szintézisét a Balaton keleti medencéje neotek¬ 
tonikai térképének megszerkesztése adja. Hasonló kísérle¬ 
tek korábban is történtek, ugyancsak vízi szeizmikus adatok 
értelmezésére építve {12. ábra, a). A legkorábbi mérések 
értelmezése alapján Cserny & Corrada (1990) egy na¬ 
gyobb léptékű normálvetőzónát tételezett fel a tó tengelyé¬ 
vel párhuzamosan, Siófok előterében. Szerintük ezt a több 
ágra szakadó vetőrendszert haránt irányú eltolódások 
szabdalják: ezek közül a legfontosabb a Balatonfűzfőtől 
Siófokig haladó, É-D-i csapású eltolódás és egy másik 
vetőzóna Balatonfüred és Siófok között. A szeizmikus adat- 
rendszerünkben ilyen haránt irányú vetőket — legalábbis 
térképezhető léptékben — nem találtunk. Az egész Bala¬ 
tonra vonatkozó átnézetes elemzés alapján Sacchi et al. 


(1999) a keleti medencében több ÉK-DNy-i csapású törést 
tételezett fel, a vetők részletes kinematikai jellemzése nél¬ 
kül. Ezek közül Lopes Cardozo et al. (2002) két balosnak 
tartott eltolódást azonosított, ami jó egyezést mutat jelen 
tanulmányunk eredményeivel. 

A neotektonikai térkép kidolgozásához a teljes szeiz¬ 
mikus adatrendszer szelvényről szelvényre történő részletes 
szerkezeti értelmezését elvégeztük. Az adatsűrűség és a fel¬ 
bontás figyelembevételével megállapítható, hogy a szelvé¬ 
nyekkel lefedett területeken sikerült a pannóniai tetőszintig 
felhatoló csaknem összes vetőt és redőt azonosítani. Először 
vetőindikáció térképet szerkesztettünk (72. ábra, b), amihez 
az értelmezett vetők és a tavi iszap bázisát adó diszkor- 
danciafelület metszéspontját használtuk fel. Ha egy törés 
nem ért fel odáig, akkor annak legfelső pontját függőlegesen 
felvetítettük erre a szintre. A térképen jól kirajzolódik a főbb 
vetőzónák domináns iránya, ami jellemzően ÉK-DNy-i, 
azaz a Balatonnal párhuzamos. 

A vetőindikáció térkép segítségével lehetőség nyűt a 
szerkezetek korrelációjára és egységes kinematikai rend¬ 
szerbe helyezésére (72. ábra, c ). A munka során az értel¬ 
mező bevallottan szubjektív döntéseire is szükség volt, 
hiszen még az extrém sűrű, helyenként 50-200 m közű 
szelvényháló mellett sem mindig egyértelmű a szomszédos 
szelvények közötti korreláció (Vincze 2006): akár ilyen 
rövid távon is változhat ez egyes vetők csapása vagy, rit¬ 
kábban, dőlésiránya, ill. az elvetés nagysága. Nyírási zónák¬ 
ban törvényszerű, hogy a törések elhalnak és a deformációt 
egy másik vető veszi át. Mindezen szempontokat is figye¬ 
lembe véve a szerkezeteket szelvényről szelvényre korrelál¬ 
tuk. Ehhez figyelembe vettük 1) a törések geometriai 
jellemzőit (látszólagos dőlésirány és -szög), 2) a vetők elhe¬ 
lyezkedését egymáshoz képest, 3) az egyes törések mentén 
látható elvetés jellegét és mértékét, 4) a törések két oldalán 
látható reflexió együttesek geometriai sajátosságait, vala¬ 
mint 5) alapvető kőzetmechanikai megfontolásokat. Utóbbi 
alatt értjük az eltolódási zónákban létrejött vagy reakti¬ 
válódott törések általános geometriai és kinematikai 
szabályszerűségeit (pl. Wilcox et al. 1973, Hancock 1985; 
1. 13. ábra, b). Ezek közé tartozik pl. az extenziós és komp- 
ressziós szerkezetek viszonya egymáshoz képest, a másod¬ 
lagos deformációs bélyegek térbeli elrendeződése és a 
gyakori Riedel-törések kulisszaszerű geometriája. 

A fenti elméleti és gyakorlati megfontolások alapján a 
Balaton keleti medencéjében három fő eltolódási zónát 
sikerült azonosítani és geometriai viszonyaikat rekonstru¬ 
álni (72. ábra, c ). Ezek közül a legdélebbi, „A” jelű zóna a 
legjobban kifejlett és leghosszabban követhető. Értelme¬ 
zésünk szerint ez megfelel a Balatonfői-vonalnak, leg¬ 
alábbis annak legfiatalabb szerkezeti megnyilvánulásának. 
A zóna nyugati felén a szeizmikus háló rendkívül sűrű, így a 
belső geometriája jól ismert. A területet itt néhányszor 10 
méteres szelvényközzel tapogattuk le, így jól követhetők az 
egyes Riedel-törések, melyek egymással párhuzamos, 
nagyjából ÉK-DNy-i csapásé vetőrendszerbe rendeződnek. 
Ezt egy nagyobb léptékű, balos értelmű oldaleltolódási zóna 
Riedel-rendszerének tekintjük, ahol a fő deformáció nem 
egy nagy törés mentén zajlott, hanem kisebb méretű, szeg- 
mentáltan megjelenő, kulisszás elrendeződésű vetők men¬ 
tén összegződött. Természetesen egy szeiz mik us szelvény 
alapján nem lehet az oldaleltolódások értelmét (balos vagy 
jobbos) meghatározni. Több tucatnyi, optimálisan elrende¬ 
zett szelvény esetén azonban van erre lehetőség. A többi, 
„B” és „C” jelű vetőzónák esetén az értelmezés kevéssé 
megbízható, azonban a korrelációt elvégezve, hasonló geo¬ 
metriai megfontolások alapján ezeket is balos értelmű oldal¬ 
eltolódásnak tekintjük. A „B” jelű zóna erősen szegmentált, 
a nyugati („Bl”) és keleti („B2”) vége között a közvetlen 
szerkezeti kapcsolat bizonytalan. A „C” jelű zónát csak 
viszonylag rövid távolságon sikerült követni, a szerkezeti öv 
csapásirányú folytatása ezért kérdéses. Az „A” és „B” jelű 
eltolódások nyugat felé, csapásirányban a Tihanyi-félsziget 
felé folytatódnak, ahol indokoltnak tartjuk a vetők felszíni 
térképezését. Mindhárom eltolódási zónáról elmondható, 
hogy kelet felé a Balatonfő, azaz közvetlenül a Berhida 


szeizmogén terület felé haladnak. Szárazföldi szeizmikus 
adatok hiányában a földrengések és vetők geometriai 
kapcsolatának elemzése a jövő feladata marad. 

A 72. ábra c részén szembetűnő a tó hossztengelyére 
merőleges szerkezeti irányok szinte teljes hiánya: a tekto¬ 
nikai kép meglepően egyveretű, amit csak kisebb léptékű, 
lokális zavarzónák tarkítanak. Méréseink szerint a Balaton¬ 
tól délre kirajzolódó, meridionális értelmű völgyekhez és 
hátakhoz a Balaton alatt nem rendelhetők törések, vagyis 
ezen morfológiai elemek szerkezetileg nem preformáltak. 
Ezzel szemben az adataink, mint analógia, arra utalnak, 
hogy a longitudinális vagy hosszanti völgyek -— melyek 
csapásiránya jó egyezést mutat a Balaton alatt térképezett 
eltolódási zónákkal —jó eséllyel tektonikus eredetűek. Bár 
egyértelmű bizonyítékkal nem rendelkezünk, elképzelhető, 
hogy a Balaton keleti medencéjének kialakulása is szer¬ 
kezetileg, vetők által kontrollált volt. Neotektonikai elemzé¬ 
sünk főbb eredményei közelebb vihetnek a Dunántúl egyik 
legrégebbi morfotektonikai problémájának, a völgyhálózat 
tektonikus vagy denudációs eredetének tisztázásához. Ada¬ 
taink az utóbbi eredetet támogatják, ami egybeesik a völ¬ 
gyek deflációs eredetét valló kutatók véleményével 
(Cholnoky 1936, Bada et al. 2005, Fodor et al. 2005, 
Csillag et al., jelen kötet). 

A részletes vetőtérkép felhasználásával és a redők 
feltüntetésével elkészítettük a Balaton keleti medencéjének 
neotektonikai vázlatát (72. ábra, d ). Ezen a fő eltolódási 
zónákat generalizálva mutatjuk, a redőgeometriát a 10. 
ábráról vettük át. A Dél-Dunántúl területére rekonstruált 
jelenkori feszültségtér (Bada et al. 2007a) fontos határ- 
feltételt ad a szerkezetek értelmezéséhez. Eszerint a Balaton 
déli és keleti környezetét jelenleg ÉK-DNy-i és ÉÉK- 
DDNy-i irányú maximális horizontális feszültség (S Hmax ) éri 
(7. ábra). Ilyen kompressziós irány mellett az ÉK-DNy-i 
csapású vetők balos eltolódásként működnek (13. ábra, b), 
ami jó összhangban van a szerkezeti értelmezésünkkel. A 
vetőkön túlmenően a redőgeometriát is rekonstruáltuk. Ez 
jól illeszkedik a Somogyi-dombságban a kainozoos össz- 
letekben kimutatott antiklinálisok és köztük lévő szinkliná- 
lisok nagyjából párhuzamos, K-Ny-i irányú tengely- 
vonalaival (Pávai Vájná 1925). A Balaton keleti medencéjé¬ 
től délre, ipari szeizmikus szelvények alapján Csontos et al. 
(2005) inkább a tó tengelyével párhuzamos, azaz ÉK-DNy-i 
lefutású, eltolódásokkal kombinálódó feltolódásokat értel¬ 
mezett. A Magyari et al. (2005) által Somogybán térké¬ 
pezett É-D-i tengelyű redők a Balaton aljzatában megle¬ 
hetősen ritkák, méretüknél fogva inkább lokális jelenségnek 
tűnnek. Szerkezeti elemzésünk — amely a fenti tanulmá¬ 
nyokhoz képest jóval kisebb területre korlátozódik — két fő 
redőződési irányt (K-Ny-i és ÉK-DNy-i redőtengelyek) 
mutatott ki, fokozatos laterális átmenettel. Értelmezésünk 
szerint a kétféle irány egy kinematikai rendszerbe illeszthe¬ 
tő. A redők jórészt a főbb eltolódási zónák környezetében 
jelentkeznek, azok körül gyakran kulisszaszerűen elrende¬ 
ződve. Az eltolódási zónákra általában jellemző, hogy 
komplex deformációs képet hoznak létre maguk körül. Az 
eltolódások ismételt felújulása miatt a redők utólag is 

13. ábra. a) Dél-Dunántúl neotektonikai vázlata a domborzati viszonyokkal, fontosabb szerkezeti elemekkel, földrengés epicentrumokkal és a maximális 
horizontális feszültség (S Hmax ) trajektóriáival 

Részletes magyarázat és hivatkozások a szövegben. ÉPZ = Északi-pikkely-zóna, KH = Keszthelyi-hegység, TM = Tapolcai-medence 
b) Eltolódási zónákban kialakuló szerkezeti elemek általános, elvi sémája Hancock (1985) nyomán 

Figure 13. a) Neotectonic map of South Transdanubia with topography, main structural elements, earthquake epicentres and trajectories ofthe maximum horizontal stress 

5 Hmax 

See textfór details and references. ÉFZ=Northern Thrust Zone, KH=Keszthely Hills, TM = Tapolca Basin 
b)Idealised structuralpattern in shear zones after Hancock (1985) 


deformálódhatnak, ami a redőtengelyek további válto¬ 
zékonyságát okozhatja. Az ÉK-DNy-i tengelyű redőknél az 
az értelmezés is lehetséges, hogy ezek nem kompressziós 
eredetűek, hanem a vetők (eltolódások) mentén fellépő 
úgynevezett vetőkapcsolt redők kategóriájába tartoznak 
(Suppe 1983). 

Regionális neotektonikai modell 

A balatoni szeizmikus adatrendszer alapján kidolgozott 
neotektonikai képet egy Dél-Dunántúl léptékű szerkezeti 
modellbe helyeztük (13. ábra). Ennek kivágatát északon a 
Balaton, nyugaton a Zalai-dombság, keleten a Duna vonala, 
délen pedig a Mecsek déli előtere határolja. A modell készí¬ 
tésekor hasonló elvet tartottunk szem előtt, mint a balatoni 
térkép szerkesztésénél: azon neotektonikus szerkezeteket 
tüntettük fel, melyeknél igazolható a posztpannóniai, azaz 
miocén utáni működés is. A munkánál felhasználtuk a 
területre vonatkozó újabb szerkezeti elemzések eredményeit 
is (Tóth & Horváth 1997; Wórum 1999; Csontos et al. 
2002, 2005; Bada et al. 2003, 2005, 2006; Síkhegyi 2002; 
Wórum & Hámori 2004; Fodor et al. 2005). 

Egymástól független (kőzetfeszültség, űrgeodéziai, 
szerkezetföldtani, morfotektonikai) adatrendszerek egy¬ 
aránt a Pannon-medencében zajló aktív térrövidülést, a 
medence szerkezeti inverzióját bizonyítják. Az adatok és 
modellezési eredmények alapján megállapítható, hogy 
főképp a délnyugat felől ható nyomás felelős a Pannon¬ 
térség recens, főképp eltolódásos, ill. kompressziós jellegű 
feszültségterének létrejöttéért (Bada et al. 2007b). A terüle¬ 
ten tapasztalt feszültégi irányok regionális eloszlása jelleg¬ 
zetes legyezőszerű képet mutat: a kompresszió (S Hmax ) 
Alpokban tapasztalt É-D-i iránya délkelet és a medence¬ 
területek belseje felé fokozatosan elfordul és jellemzően 
ÉK-i orientációt vesz fel (Bada et al. 2007a). Űrgeodéziai 
mérések alapján 1,5-4 mm/év rövidülés becsülhető a 
Pannon-medence egészére vonatkozóan (Grenerczy & 
Bada 2005, Grenerczy et al. 2005), melynek iránya a 
központi területeken alapvetően DNy-ÉK-i. 

A Pannon-medence délnyugati területein (pl. Zala, Me¬ 
csek) az inverzió szerkezeti jelei jóval fejlettebbek a keleti 
térségekhez képest. A (neo)tektonikai stílusra jellemző, 
hogy délnyugaton inkább a tisztán kompressziós szerke¬ 
zetek uralkodnak, ami északkelet felé előbb transzpressziós 
(Dunántúl), majd eltolódásos, lokálisan transztenziós 
(Nagyalföld) jelleget ölt. Bár az aktív szerkezetek — rész¬ 
ben a feltártsági viszonyok, részben a fiatal üledékek redu¬ 
kált vastagsága vagy éppen hiánya miatt — térképezése 


nehéz, a térség neotektonikus szerkezeti viszonyairól el¬ 
mondhatjuk, hogy a deformáció alapvetően egykori törés¬ 
vonalak ismételt felújulásához köthető. Ezek a reaktivált 
vetők bonyolult geometriával rendelkező, szélesebb nyírási 
övekbe rendeződnek, melyek csapása jellemzően ÉK-DNy-i. 
Jó példa erre a Közép-magyarországi nyírási öv, amely az 
Alcapa- és a Tiszai-egységek között egy többször felújult 
(Csontos & Nagymarosy 1998) deformációs zónát alkot, 
amelynek neotektonikus aktivitására több bizonyíték van 
(pl. Tóth & Horváth 1997, Bada et al. 2005, Csontos et al. 
2005). 

A balatoni neotektonikai térképet regionális környe¬ 
zetbe helyezve (vö. 12. és 13. ábra) megállapítható, hogy a 
rekonstruált vetőzónák jól illeszkednek a Dél-Dunántúlon 
húzódó, nagyjából ÉK-DNy-i csapású szerkezeti pászták- 
hoz. Ide tartozik pl. a Közép-magyarországi nyírási öv 
északi peremét alkotó Balaton-vonal és a déli határát adó 
Tamási-vonal, ill. annak keleti leágazása, a Kapos-vonal is, 
valamint délebbre a Mecsekalja-vonal. Ez a szerkezeti trend 
nyugati irányban is folytatódik, bár Zalában a főbb tek¬ 
tonikai elemek csapása inkább K-Ny-i, ill. KÉK-NyDNy-i. 
A térképen látszik az is, hogy a Közép-magyarországi 
nyírási öv jelentése szigorúan neotektonikus értelemben 
felülvizsgálatra szorul. A Balaton alatt — tehát még az 
Alcapa-terrénum részét képező Dunántúli-középhegységi- 
egységben — azonosított eltolódások neotektonikailag igen 
szoros rokonságot mutatnak a Balaton-vonal és az attól 
délre elhelyezkedő fiatal szerkezetek működésével. Ezért 
ezeket a vetőket akár egy zónába tartozónak is minősít¬ 
hetjük. 

Míg a főbb szerkezetek iránya meglehetősen egyveretű, 
a kinematikai képük nyugatról keleti irányban jellegzetes 
módon megváltozik. Az átöröklött szerkezetek — melyek, 
köszönhetően a Pannon-medence szerkezeti előéletének, 
döntő fontosságúak a területen (Dank et al. 1990) — az ural¬ 
kodó jelenkori feszültségtér függvényében másképp reakti¬ 
válódnak (13. ábra). Zalában az É-D-i irányú kompresszió a 
közel K-Ny-i csapású aljzatszerkezeteket feltolódásként 
reaktiválja, ami a fedőüledékekben redőződéssel jár együtt 
(Zalai boltozatok, pl. Budafa, Liszó, Lovászi), a dombor¬ 
zaton is jól követhető módon. Keleti irányban a kompresszió 
iránya az óra járásával megegyezően elfordul, ami a foko¬ 
zatosan ÉK-DNy-i csapásává váló szerkezeteket balos 
eltolódásként reaktiválja. A kompresszió és a felújuló 
szerkezetek által bezárt szög függvényében az eltolódásokat 
lokális térrövidülés (feltolódások-transzpresszió) vagy 
tágulás (normálvetők-transztenzió) kísérheti. Előbbi eset 
inkább a Dél-Dunántúl központi, utóbbi pedig keleti részére 

jellemző. A reaktiválódó szerkezetek a földkéreg felső, kb. 
15 km vastag, ridegen viselkedő szeizmogén részében föld¬ 
rengéseket, a fiatal fedőüledékekben jellegzetes virágszer¬ 
kezetet hoznak létre (Windhoffer et al. 2005). 

A Dunántúlon a legfiatalabb vetők kora nem jól ismert. 
Az Alföldön, ahol több száz méter vastag, csaknem folya¬ 
matos kvarter rétegsor települ, szerencsésebb a helyzet. A 
Tiszán Martfű közelében mért, Tóth & Horváth (1999) 
által publikált nagyfelbontású szeizmikus szelvény nem 
hagy kétséget afelől, hogy az ott észlelt vetőzóna még a 
negyedidőszak fiatalabb részében, mintegy 300 ezer évvel 
ezelőtt (középső-pleisztocén) is biztosan működött. A 
szerkezeti korreláció szerint ez a vetőzóna nyugati irányban 
kapcsolatban áll a Kapos-vonallal, ami ennek megfelelően a 
kvarter folyamán szintén működhetett. Véleményünk sze¬ 
rint a Pannon-medence belsejében, így a Dél-Dunántúlon is 
áthúzódó, regionális elterjedésű, nagyjából ÉK-DNy-i 
csapású nyírási zónák számos vetője a negyedidőszak 
folyamán bizonyosan működött. Ezt szeizmológiai adatok is 
valószínűsítik (1. berhidai és a Kapos-vonalhoz köthető 
rengések). A szeizmicitás adatok és a GPS-es mozgás¬ 
vizsgálatok eredményei szerint — amely alapján a területen 
1 mm/év nagyságrendű horizontális kéregmozgás valószí¬ 
nűsíthető (Grenerczy et al. 2005) — a jelenkori tektonikus 
aktivitás mérsékeltnek tekintendő. 

A zalai és somogyi, valamint a mezőföldi területek 
legszembetűnőbb domborzati jelensége a markáns morfoló¬ 
giai arculattal bíró meridionális völgyrendszer. Ezek a loká¬ 
lis értelemben párhuzamos, regionális értelemben inkább 
sugaras elrendeződésű völgyek akár 50 km hosszúságúak, 
átlagosan néhányszor tíz méter mélyek és általában 0,5-5 
km szélesek. A folyóvizek és a szél felszínformáló hatását a 
völgyek oldalában azonosított teraszmaradványok és jelleg¬ 
zetes morfológiai bélyegek, széleróziós jelenségek jól mu¬ 
tatják (pl. Bulla 1943; Erdélyi 1961; Somogyi 1961; 
Marosi 1969; Jámbor 1992, 2002). A lineáris lefutású 
völgyek között hosszan elnyúló löszhátak általában enyhén 
billentettek délkeleti irányban — topográfiai és földtani 
értelemben egyaránt. ÉNy-i szegélyük meredekebb, mint a 
délkeleti elvégződésük; utóbbi irányban a kvarter fedő (álta¬ 
lában lösz) is vastagodik. A völgyrendszer szerkezeti pre- 
formáltsága egyik fő „bizonyítékának” általában a völgyek 
feltűnő linearitását tekintik (pl. Jámbor 1993, Síkhegyi 
2002), ami nem mutat túl Lóczy és Cholnoky egykori 
érvein (Horváth & Dombrádi, jelen kötet). A regionális 
értelemben sugaras elrendeződést azonban igen nehéz 
bármilyen kőzetmechanikai modellel összehangolni. Erre 
kísérlet ugyan történt (Gerner 1992), azonban a kidolgozott 
modell — léptéke és geometriája miatt — nem tűnik meg¬ 
győzőnek. Másfelől pedig a megfigyelt szeizmicitással — 
legyen a rengések helymeghatározása bármekkora hibával 
is terhelt — a meridionális völgyek lefutása nem korrelál. 
Ezen völgyek uralkodó iránya sem az aljzat idősebb, alpi 
szerkezeteivel, sem pedig a fiatalabb, neogén törésrend¬ 
szerrel nem állnak semmilyen koherens geometriai és 
kinematikai kapcsolatban. 

A neotektonikai modellek kritikai elemzésén túlmenően 


nagyszámú dél-dunántúli szeizmikus szelvény értelmezése 
arra enged következtetni, hogy — legalábbis a szeizmikus 
felbontás határain belül — a meridionális völgyek szerke¬ 
zetileg nem kontrolláltak. A szeizmikus felbontás hagyo¬ 
mányos ipari szeizmikus adatok esetén néhány méter; 
nagyfelbontású, vízen kivitelezett szeizmikus szelvények 
esetén pedig 1-2 méterre, optimális esetben a szub-méteres 
tartományra csökkenthető. A kérdés szempontjából kulcs¬ 
fontosságúak voltak a Balatonon mért szeizmikus szelvé¬ 
nyek, amelyek messze a legjobb felbontással bírnak a 
területen. Megállapítható, hogy a tanulmányunkban bemu¬ 
tatott szeizmikus adatrendszer — hasonlóan az ipari profi¬ 
lokhoz — nem mutatja a meridionális völgyek tektonikai 
meghatározottságát. Véleményünk szerint ehelyett inkább a 
külső felszínformáló erők, elsősorban is eolikus folyamatok 
dominanciájával számolhatunk. A szélerózió döntő fontos¬ 
ságát már Lóczy (1913) és Cholnoky (1918, 1936) felis¬ 
merte, igaz ezek a szerzők a szerkezeti preformáltságot — 
ellentétben pl. Pávai Vájná val (1923) — is lényegesnek 
tartották (1. még Gerner 1994; Csillag et al. és Horváth & 
Dombrádi, jelen kötet 2010). A völgyek eszerint szélcsator¬ 
naként értelmezhetők, melyeket a széle sendesebb (inter- 
glaciális) időszakokban a folyóvizek tovább alakítottak. A 
folyók részben az emelkedő, dombvidéki térszínt kivájva az 
eolikus eredetű üledékleplet (lösz, futóhomok) roncsolták 
—- gyakran teraszokat maguk mögött hagyván —, hogy 
aztán az erodált anyagot a laposabb, süllyedő területeken 
hordalékkúp formában szétterítsék. Részben pedig a horda¬ 
lékanyagot készítették elő a következő száraz időszak eoli¬ 
kus üledékszállításához. A negyedidőszak nagy részén a 
felszínformáló erők ilyen értelmű ciklikus váltakozását 
valószínűsítjük. 

A „meridionális” (v. keresztirányú) völgyekkel szemben 
az ún. „longitudinális”, vagy hosszanti völgyek szerkezeti 
preformáltságát számos adat valószínűsíti. Elsősorban 
szeizmikus szelvények regionális tektonikai kiértékelése 
(Bada et al. 2003,2005; Wórum & Hámori 2004; Csontos 
et al. 2005; Fodor et al. 2005), de morfotektonikai vizs¬ 
gálatok (Síkhegyi 2002) és fúrások vizsgálata (Némedi 
Varga 1977) is fontos adatokkal szolgáltak. Az ÉK-DNy, 
ill. KÉK-NyDNy-i tektonikai irány jól egybecseng az aljzat 
főbb szerkezeti elemeivel, ami kőzetmechanikai szempont¬ 
ból is kedvez azok ismételt reaktivációjának (Windhoffer 
et al. 2005). A fontosabb szerkezetek közül neotektoni- 
kusnak minősítjük a Balatonfői-, a Balaton-, a Kapós-, a 
Tamási- és a Mecsekalj a-vonalakat, valamint több hasonló 
csapású, de kisebb léptékű vetőt is (13. ábra). Számos 
szerző a Duna medrének néhány kanyarulatát, így pl. a paksi 
kanyart is fiatal vetőkhöz köti (pl. Jaskó & Krolopp 1991, 
Bada et al. 2005). 


Következtetések 

Balaton keleti medencéjének geometriája az eltolódási 
övék jellegzetes felépítését mutatja, gyakran kulissza- 
szérűén elrendeződő másodlagos (Riedel-)törésekkel. 



Földtani Közlöny 140/4 (2010) 


387 


A Balaton alatti pannóniai üledékek enyhén gyűrtek: a 
redőtengelyek uralkodó iránya K-Ny-i, ill. KÉK-NyDNy-i; 
a redők karakterisztikus hullámhossza néhány száz métertől 
1-2 km-ig terjed. A szerkezeti kép kinematikailag jó össz¬ 
hangba hozható a területen uralkodó jelenkori feszültségtér¬ 
rel. Az ÉK-DNy-i, ill. ÉÉK-DDNy-i irányú kompresszió a 
térképezett eltolódásokat balos értelemben aktiválta, míg a 
gyűrődések kissé ferdén helyezkednek el a maximális 
horizontális feszültség (S Hmax ) irányára. 

A tektonikai elemek létrejöttének korát a Balaton alatti 
térrész földtani felépítése miatt nem lehet pontosan megha¬ 
tározni. A szerkezeteket — bizonyítottan 8 millió évnél 
fiatalabb működésük alapján — neotektonikus eredetűnek 
minősítettük. Dunántúli és alföldi szerkezeti analógiák, 
valamint a berhidai földrengés tevékenység alapján feltéte¬ 
lezhető, hogy a törések egy része a negyedidőszakban, vagy 
akár a jelenkorban is aktív lehetett. 

Elemzésünk alapján úgy ítéljük meg, hogy a dél¬ 
dunántúli meridionális völgyhálózat nagy része neotekto- 


nikai értelemben nem preformált. Ezzel szemben az ún. 
hosszanti vagy longitudinális völgyek egy jelentős része 
szerkezetileg kontrolláltnak mutatkozik. 

Seismic stratigraphy and tectonics ofLate Miocéné hasin fill in Southern Transdanubia 

and below Laké Balaton 


Abstract 

Major progress in understanding the stratigraphy of the postrift (Laté Miocéné to Quaternary) strata in the Pannonian 
Basin has been achieved in the pást two decades, bút a few basic questions remain unsolved. These are associated with the 
controversial presence of third-order water-level oscillations in Laké Pannon and large-scale tectonic deformation and 
erosion of the basin fill. 

Sequential stratigraphic interpretation was carried out in Southern Transdanubia using hydrocarbon exploration 
seismic sections and borehole data. The Laté Miocéné basin fill was divided intő 5 third-order depositional sequences as 
follow: SAR-1, PAN-1, -2, -3,-4. In the Drava trough, the topmost sequence boundary is overlain by more than 1000 m- 
thick Pliocene through Quaternary strata. These were deposited in on alluvial piain and are characterised by higher order 
cyclicity. 

A special contribution to our seismic stratigraphic interpretation was offered by a wealth of high-resolution seismic 
profiles taken at Laké Balaton over the last two decades. These surveys imaged the Pannonian Szák, Somló and Tihany 
Formations to thicknesses ranging between 0 to 120 m below the műd beds of the laké and above the acoustic basement 
given by the top of Sarmatian limestone layer. According to the sequential stratigraphic interpretation, these formations 
were deposited on the shelf of Laké Pannon during the PAN-2 sequence and they represent transgressive, highstand and 
falling stage system tracts. 

Regression of Laké Pannon led to the formation of a large alluvial/delta piain as evidenced by the upper section of the 
Tihany Formation. These terrestrial beds in the Tihany Peninsula are overlain by pyroclasts, maar laké sediments (Tihany 
Volcano) and freshwater limestones; the latter have been silicified locally due to postvolcanic, hot spring activity. All of 
these exposed features can be recognised on the high resolution seismic sections of Laké Balaton. In addition, seis mi c 
data demonstrate that the top of the Tihany Formation is a marked erosional unconformity. Accordingly, it is reasonable 
to conclude that this seismic unconformity represents the upper boundary of the PAN-2 sequence. 

Seismic sections in Transdanubia show that the Laté Miocéné depositional sequences suffered remarkable post- 
sedimentary compressional deformation. This Pliocene through Quaternary compression can be considered as the 
neotectonic phase of the evolution of the Pannonian Basin. It has resulted in development of areas of uphft and coeval 
subsidence with an amplitude of the order of 1000 metres. Uplift and erosion of the Transdanubian Rangé alsó took piacé 
during this phase. Elsewhere in the basin eroded matériái from the uplifting terraines fiiled up the areas of subsidence and 
no significant topographic relief has been formed. It is reasonable to infer that the start of the structural inversion, erosion 
and fault reactivation in the Pannonian Basin at around the Miocene-Pliocene boundary is a tectonic Messinian event. 

Finally, it was concluded that the the longstanding problem of the correlation of the basin margin and deep basin 
Pannonian lithostratigraphic formations remains one of an intractable natúré unless the large-scale deformation and 
erosion of the basin-fill during the neotectonic inversion are taken intő consideration more thoroughly. 

Keywords: third-order sequences, high-resolution seismics, basin inversion, Laké Balaton, Pannonian Basin 


Összefoglalás 

A hazai pannóniai rétegtan az utóbbi két évtizedben nagyot fejlődött, de néhány fontos kérdésben az álláspontok 
továbbra is eltérőek vagy tisztázatlanok maradtak. Ezek alapvetően azzal kapcsolatosak, hogy az izolált tómedence 
feltöltődésében milyen szerepet játszottak a harmadrendű vízszintváltozások és a tektonikus deformációk. 

Szekvencia sztratigráfiai értelmezést végeztünk a Dél-Dunántúlon ipari szeizmikus szelvények és mélyfúrási adatok 
felhasználásával. A medence felső-miocén üledékes összletét öt harmadrendű szekvenciára lehetett felosztani (SAR-1 és 
PAN-1, -2, -3,-4). A legfelső szekvenciahatár felett a Dráva-árokban még 1000 métert meghaladó vastagságú, pliocén- 
kvarter korú folyóvízi-mocsári-szárazulati üledéksor található, amiben nem mutatható ki harmadrendű ciklicitás. 

A dél-dunántúli pannóniai sztratigráfia és szerkezetfejlődés vizsgálatához különleges lehetőséget biztosított az, hogy 
a Balatonon majd két évtizedre visszanyúlóan nagyfelbontású szeizmikus szelvényezéseket végzünk. A tavi iszap alján 
és az akusztikus aljzatot adó szarmata képződmények tetején lévő két markáns unkonformitás között 0-120 méter 
összvastagságban és változó területi elterjedéssel a Száki, a Somlói és a Tihanyi Formációk rétegei képezhetők le. 
Értelmezésünk szerint ezek a PAN-2 szekvencia során alakultak ki és a transzgresszív, nagyvízi, valamint ennek záró 
szakaszát alkotó kisvízi rendszeregységeket alkotják. 

A Tihanyi Formáció felső részén lévő rétegek a vízzel borított selfterület elsekélyesedését, delta (alluviális) síksággá 
válásának folyamatát dokumentálják. Ezekre a szárazulati képződményekre a Tihanyi-félszigeten piroklasztikumok, 
maar képződmények, valamint édesvízi forrásmészkövek települnek, amelyek helyenként erősen kovásodottak („gejzi- 
ritek”). Nagyfelbontású szeizmikus szelvényeken ezen eseményekkel korrelálható, markáns eróziós diszkordanciafelület 
figyelhető meg a Tihanyi Formáció felső részén. Mindezen jelenségeket együttesen értelmezve, ezt a diszkordancia- 
felületet a PAN-2 harmadrendű szekvencia felső határának tartjuk. 

A szeizmikus adatok tanúsága szerint a Pannon-medence posztrift üledékes kőzetei lokális és regionális skálán 
jelentős deformációt szenvedtek. A fiatal inverziós fázis összességében 1000 méter nagyságrendű kiemelkedéseket és 
süllyedéseket okozott a medencében, amelyet az erózió és a feltöltődés általában folyamatosan kiegyenlített. A 
Dunántúli-középhegység kiemelkedését, a rátelepült pannóniai üledékek nagymértékű lepusztulását is ehhez a fázishoz 
lehet kapcsolni. Ennek a máig tartó neotektonikus folyamatnak a kezdete a miocén-pliocén határhoz köthető, oka pedig 
a feszültségtér regionális skálájú megváltozása volt. Ez arra utal, hogy a messinai esemény és a Pannon-medence fiatal 
inverziójának kezdete között geodinamikai kapcsolat volt. 

Végül, arra a következtetésre jutunk, hogy a hazai pannóniai rétegtan nagy adóssága, a medenceperemi (hegység¬ 
peremi) és mélymedencei pannóniai litosztratigráfiai formációk korrelációja a medenceskálájú rétegtani architektúra és 
a neotektonika hatásának érdemi figyelembevétele nélkül továbbra is a „lehetetlen vállalkozás” tipikus esete marad. 

Tárgyszavak: harmadrendű szekvenciák, nagyfelbontású szeizmika, medenceinverzió, Balaton, Pannon-medence 


Bevezetés 

A Balaton a Dunántúli-középhegység előterében fek¬ 
szik, ahol a Pannon-medence dél-dunántúli részének neo- 
gén rétegei egyre csökkenő vastagsággal fedik le a hegység 
irányába emelkedő medencealjzatot. Lóczy (1913) óta tud¬ 
juk, hogy a sekély vizű tó néhány méter vastag iszapos meder¬ 
kitöltése jelentős diszkordanciával „pannóniai-pontusi” üle¬ 
dékes kőzetekre települ (7. ábra). 

A Balaton kutatásában új fejezetet nyitottak a vízi szeiz¬ 
mikus mérések (Tóth Zs. et al., jelen kötet). A szeizmikus 
szelvények értelmezése fontos eredményeket hozott a tavi 
üledékek és az alatta diszkordánsan elhelyezkedő pannóniai 
képződmények sztratigráfiai megismerésében (Sacchi et al. 
1998, 1999; Bada et al. 1999; Sacchi & Horváth 2002). A 
nagy felbontás miatt először vált lehetővé az, hogy a tó alatti 
rétegek korrelálhatok legyenek a parti fúrásokból és a tó körüli 
feltárásokból ismert litosztratigráfiai egységekkel (Sacchi 
2001). Ezen túl a módszer képes a kis vetődések, enyhe 
gyűrődések és monoklinális szerkezetek kimutatására, így 
azok pontosan térképezhetővé váltak. Ezúton a Balaton 
tektonikus eredetének és általában a Pannon-medence neotek- 
tonikájának kérdésében nem spekulációk, hanem megfigye¬ 
lések alapján lehet állást foglalni (pl. Bada et al., jelen kötet). 
Az ezúttal használt vízi szeizmikus szelvényeket olasz szak¬ 
emberekkel együttműködve 1993 nyarán végrehajtott egycsa¬ 
tornás mérések során vettük fel (Tóth Zs. et al., jelen kötet). 
Ezen túlmenően az újabb mérési kampányok anyagát is 
felhasználtuk, és egy többcsatornás és két ultranagy felbontá¬ 
sú egycsatornás szelvényt be is mutatunk. 

Ebben a tanulmányban először a hazai pannóniai sztra¬ 
tigráfia fő eredményeit és ellentmondásait tekintjük át. 


Majd Sacchi (2001) nyomdokain haladva a dél-dunántúli 
medencerész harmadrendű üledékes szekvenciáit mutatjuk 
be három, a Balatontól a Dráva-medence irányába haladó 
regionális szelvény segítségével. Ezzel az a célunk, hogy a 
medence feltöltődésének általános menetét, valamint a 
rétegtani architektúra nagyléptékű deformációját illuszt¬ 
ráljuk. Ezt követően a Balaton környékére vonatkozó lito¬ 
sztratigráfiai és vulkanológiai eredményeket figyelembe 
véve értelmezzük a vízi szeizmikus szelvényeket. Ennek 
egyik legfontosabb eredménye az, hogy a tó alatti pannóniai 
üledékekben a Tihanyi Formáció tetején szeiz mik usán leké¬ 
pezhető eróziós diszkordanciafelületet észleltünk, amely 
szekvenciahatárként értelmezhető. A késő-miocénben jelent¬ 
kező millió éves skálájú csapadékingadozásokat (Magyar 
2009) elfogadva, egyszerű modellt adunk a harmadrendű 
szekvencia kialakulására. 

Végül, a balatoni és regionális szelvények alapján amel¬ 
lett érvelünk, hogy a medenceüledékek kompressziós defor¬ 
mációt és jelentős eróziót szenvedtek, amelynek kezdete 
összekapcsolható a messinai eseménnyel. Úgy látjuk, hogy 
ez a neotektonikai folyamat olyan mértékben alakította át a 
medence rétegtani architektúráját, hogy csak ennek pontos 
megismerése után van esély a hegységperemi és mélyme¬ 
dencei formációk hiteles korrelációjára. 

Az eddigi munkák áttekintése 

Korai modell szerint a Pannon-medencében az üledék¬ 
képződés folyamatos és általános elterjedésű volt, azaz 
minden egyes időrétegtani egység a teljes medencében 
kialakult és egymás felett települt. A medence tehát egy 

1. ábra. Lóczy (1913) földtani szelvénye Balatonföldvár és Balatonudvari között 

A szelvény azt mutatja, hogy a fiatal tavi üledékek (a) nagy rétegtani hiánnyal pannóniai-pontusi rétegekre (m™) települnek. Ezek alatt, 70-80 m 
mélységben szarmata mészkő (mj) található fúrásban a déli part mentén. Ugyanez a mészkő a középhegység peremén felszínre bukkan. Szaggatott 
vonalak a Balaton teknőjének feltételezett lesüllyedését jelzik 

Figure 1. Geological cross section between Balatonföldvár and Balatonudvari showing the main stratigraphic units (Lóczy 1913) 

The laké muds (a)are underlain by Pannonian -Pontian layers. The boundary between them is marked by an unconformity, which suggests a significant 
stratigtraphic gap. Below these sedimentary strata, in 70-80 m depth, Sarmatian limestone is documented in shaiiow boreholes along the Southern 
shoreline of the laké. North to Laké Balaton, on the Southern fiánk of the Transdanubian Rangé, these limestones are exposed on the surface. Dashed 
lines indicate the hypothetic bordérfaults bounding the laké ’s basin 


tálhoz, rétegsora pedig a rakott palacsintához hasonlítható, 
hiszen az egyes rétegek függőleges irányban váltakoznak, 
míg laterálisán minden egyes réteg korrelálható és össze¬ 
kapcsolható. Ez a modell nem volt összeegyeztethető a bio- 
sztratigráfiai eredményekkel és az 1970-es és 1980-as évek¬ 
ben kialakult az a szkeptikus vélemény, hogy a puhatestűek 
kormeghatározásra alkalmatlanok (Magyar 2004). 

Az új modell megszületését a szeizmikus leképzésben 
bekövetkező technikai forradalom, a digitális adatfelvétel és 
feldolgozás tette lehetővé. Az így készült szelvények 
mutattak rá arra, hogy az alsó-pannóniai összlet felső részén 
a felette és alatta lévő rétegektől eltérő dőlésű rétegsor 
települ, amely az egész medencében délies irányban pro- 
gradál (Rádler et al. 1978). 

A szeizmikus rétegtan hazai alkalmazásának hőskora 
annak feltételezése volt, hogy a tengeri szekvencia sztrati- 
gráfia paradigmarendszere (Vail et al. 1977) alkalmazható a 
Pannon-medencében is. Millió éves időskálájú, unkon- 
formitásokkal és korrelatív konformitásokkal határolt 
szeizmikus szekvenciák kerültek azonosításra (Pogácsás 
1984; Pogácsás et al. 1988; Mattick et al. 1985, 1988; 
Vakarcs & Várnai 1991; Vakarcs et al. 1994). Ehhez a 
kerethez az új szellemű magfeldolgozás és mélyfúrás¬ 
geofizikai értelmezés üledékképződési folyamatokat, fácie- 
seket és litosztratigráfiai egységeket tudott hozzákapcsolni 
(Bérczi & Phillips 1985; Bérczi 1988; Juhász Gy. 1992, 
1994). 

Világossá vált, hogy a terület süllyedésével létrejött 
medencét alapvetően két behordási irányból érkező és 
fokozatosan délies irányba előrehaladó selfen szétterülő 


folyórendszer töltötte fel a késő-miocén során (Juhász Gy. 
1994, Magyar et al. 1999a). (Megjegyzendő, hogy Magyar 
(2009) gyakorlatát követve a medencemorfológia leírására 
hagyományosan használt deltakörnyezetek helyett a szak¬ 
szerűbb selfkörnyezetek nomenklatúrát használjuk.) Defi¬ 
niálhatóvá vált a mai helyzetében egymás felett, időbeli 
fejlődésében pedig egymás mellett elhelyezkedő (azaz 
nagymértékben időtranszgresszív) öt nagy rétegtani egység 
(Juhász Gy. 1998, Juhász Gy. et al. 2006): 

— az alluviális síkság (Zagyvái, Nagyalföldi és Bükk- 
aljai Formáció), 

— a vízzel borított self (Újfalui Formáció), 

— a self lej tő (Algyői Formáció), 

— a lejtő előterében lévő törmelékfolyások (Szolnoki 
Formáció) 

— és a mélymedence képződményei (Endrődi és Békési 
Formáció). 

Ezt a tudományos áttörést a Pannon-tó biosztratigráfiai 
korskálájának revíziója koronázta meg (Magyar 1995, 
Müller 1998, Magyar et al. 1999b). 

Az új eredmények azonban több problémát is a felszínre 
hoztak. Vakarcs et al. (1994) tizenkét harmadrendű 
szekvenciát (1-12,17,5-3,0 M év) azonosítottak a Pannon¬ 
medence szin- és posztrift üledékes kőzetösszletében. 
Éppen annyit, amennyi a globális eusztatikus görbével való 
teljes egyezéshez szükséges volt. így arra következtettek, 
hogy a medence vízszintje szinkronban mozgott a világ¬ 
tengerekkel. Tari et al. (1992) a Pannon-tó középső-miocén 
utáni izoláltsága miatt más lehetőséget kerestek. A tengeri 
kapcsolatot a folyóhálózaton keresztül gondolták meg- 

valósíthatónak, de nem zárták ki azt, hogy a csatolás a 
feszültségtér közvetítésével, azaz tektonikai hatásra jött 
létre. 

Számos területen azonban a folyóhálózaton keresztül 
történő tengeri visszacsatolás nem látszik hatékonyan 
működő mechanizmusnak. A tengerbe ömlő nagy folyók 
bázisszintváltozásának a hatása a folyókon felfelé haladva 
gyorsan lecseng (Miall 1991, Shanley & McKabe 1994). 
A Mississippi esetében például a negyedidőszaki tenger- 
szintváltozások a torkolattól maximum 220 km távolságig 
észlelhetők (Autin et al. 1991). A Rhone torkolatában 
óriáskanyonok képződtek a messinai tengerszintesés során, 
de a folyó hátravágódása nem volt olyan mértékű, hogy a 
„könyökpont” (knickpoint) elérte volna a Jura-hegységet és 
az előtéri molasz-medencéket (Cederbom et al. 2004). 
Leever (2007) szerint, a folyómederben helyenként előf¬ 
orduló sziklaküszöbök (pl. a Vaskapu a Dunán) megakadá¬ 
lyozzák, hogy ezek szintje alá süllyedjen a folyó vízszintje, 
azaz a hátravágódás természetes gátjait képezik. 

A Pannon-medence szinrift üledékes összlete valójában 
nem vizsgálható jól szeizmikus sztratigráfiai módszerrel, 
szemben a vastag posztrift öszlettel, amely az Alföld mély¬ 
medencéiben és azok peremén ideális vizsgálati területet 
kínált a rendelkezésre álló ipari szeizmikus szelvényekre és 
fúrási adatokra támaszkodva. A legtöbb vizsgálat erre a 
területre koncentrálódott és több, de nem feltétlen egyező 
harmadrendű szekvencia kijelölésére jutott (Vakarcs et al. 
1994, Vakarcs 1997, Csató 1993, Juhász Gy. et al. 2006, 
Tóth-Makk 2007). Ezzel párhuzamosan magfúrások 
szedimentológiai és fácieselemzése alapján markánsan 
megjelent az az álláspont is, hogy valójában nem is léteznek 
eusztatikus eredetű harmadrendű szekvenciák a Pannon¬ 
medencében. Juhász E. et al. (1996, 1997) szerint csak 
három regionális unkonformitás, nevezetesen a szinrift/ 
posztrift diszkordancia, a miocén-pliocén és a pliocén- 
pleisztocén határ jelölhető ki. Öt dunántúli fúrás (Nagy- 
lózs-1, Szombathely-II, Iharosberény-I, Berhida-3 és 
Paks-2) és négy alföldi fúrás (Tiszapalkonya-1, Kaskan- 
tyú-2, Jánoshalma-1 és Bácsalmás-1) elemzése alapján 
arra következtettek, hogy mindhárom diszkordanciához a 
vizsgált peremi területeken 2-5 millió éves rétegtani hiány 
kapcsolódik. 

A miocén-pliocén határa közelében húzódó unkonfor- 
mitást általában a self vagy az alluviális síkság eredetileg 
vízszintes rétegeinek behajlásával kialakult szinklinális 
felületére rálapolódó és fokozatosan kialakuló rétegfelépí¬ 
tés tesz regionálisan azonosíthatóvá szeizmikus szelvénye¬ 
ken (Magyar 2009). Fúrási adatok szerint az eróziósán 
lefejezett felső-miocén agyagos képződményekre folyóvízi 
kavicsok, pliocén ártéri és mocsári képződmények települ¬ 
nek (Mattick et al. 1988, Juhász E. et al. 1999, Juhász Gy. 
et al. 2006). A mágnesrétegtanilag vizsgált Dévaványa-1 és 
Vésztő-1 fúrások alapján ez az unkonformitás 4,6 M évnél 
idősebb, míg a Kaskankantyú-2 és Tiszapalkonya-1 
polaritás változásai alapján 6,8 M évnél fiatalabb (Magyar 
& Sztanó 2008). Ez egyezik a paleontológiái vizsgála¬ 
tokkal, amely szerint peremi helyzetben az unkonformi- 


táshoz kapcsolódó eróziós üledékhiány a 6-4 M év idő¬ 
szakot fogja át (Kretzoi & Krolopp 1972, Magyar 2009). 
Vakarcs et al. (1994) rendszerében ez a 9-es jelű unkon¬ 
formitás, amelynek korára a Haq et al. (1987) görbe alapján, 
de az alföldi magnetosztratigráfiai eredményeket is figye¬ 
lembe véve 5,5 millió évet javasoltak. Ezt a diszkordanciát 
Juhász E. et al. (1996, 1997) a MÁFI kutatófúrásainak 
szedimentológiai és fácieselemzése alapján a miocén-plio¬ 
cén határához kötötték és a messinai eseménnyel korrelál¬ 
ták. 

Ennek kialakulását leghatározottabban Csató (1993) 
kapcsolta össze a Földközi-tenger kiszáradásával, azaz a 
messinai sókrízist eredményező nagy vízszinteséssel. 
Számítógépes rétegtani szimuláció alapján arra következtet¬ 
tek, hogy több mint 200 m vízszintesés mellett a medence¬ 
peremek tektonikus felboltozódása és lepusztulása is szüksé¬ 
ges az unkonformitáshoz kapcsolódó rétegtani architektúra 
magyarázatához (Csató et al. 2007). Ezen következtetés 
érvényességét azonban megkérdőjelezi az a helyzet, hogy 
véleményünk szerint a szerzők hibáztak az általuk intra- 
messinainak nevezett unkonformitás kijelölésében. Nem a 
Vakarcs et al. (1994) által 9-esnek jelölt unkonformitáshoz 
hanem az idősebb 8-as jelű szekvenciahatárhoz kapcsolódó 
rétegtani architektúrát modellezték. Az esemény korolása 
tehát megkérdőjelezhető, de a nagy vízszintesés és a 
kapcsolódó jelentős erózió melletti érvelésük komoly 
megfontolást érdemel. 

Különösen azért, mert Juhász Gy. et al. (2007) a Duna- 
Tisza közén (Nagykőrös körzetében) a self képződményeibe 
(Újfalui Formáció) bevágódó óriáskanyon rendszert észlel¬ 
tek szeizmikus és fúrási adatok alapján. Amellett érveltek, 
hogy a több száz méteres mélységű és 5-10 km széles 
bevágódásokat a paksi oldalelmozduláshoz tartozó blokk 
kiemelkedése és a jelentős vízszintesés együttes hatása 
okozta. Az agyagos kanyonkitöltés (Nagyalföldi Formáció) 
tetejéhez kapcsolódó unkonformitást Vakarcs et al. (1994) 
8-as jelű szekvenciahatárával azonosították és korát 6,8 
millió évnek vették. Magyar (2009) dolgozatából azonban 
kiderül, hogy a bevágódások olyan területen vannak, ahol a 
Vakarcs-féle 6,8 millió éves szekvenciahatár már egybeesik 
a miocén-pliocén diszkordanciával. Azaz a rendelkezésre 
álló adatok alapján nem dönthető el, hogy a nagy vízszint¬ 
esés (kanyonképződés) valójában melyik szekvencia hatá¬ 
rához köthető. 

Paradox módon azonban más vizsgálatok alapján arra 
következtettek, hogy ha az üledékbehordási irányok változá¬ 
sát és a szinszedimentációs tektonikai deformációkat is 
figyelembe veszik, akkor a rétegtani architektúra szimulál¬ 
ható anélkül, hogy a Pannon-tó vízszintjének 100 métert 
meghaladó változását tételeznék fel (Sztanó et al 2007, 
Magyar & Sztanó 2008). Magyar (2009) szerint szeiz¬ 
mikus szelvényeken nem ismerhető fel olyan pannóniai 
rétegtani architektúra, amely a vízszintnek az egykori 
selfperem alá való csökkenését, azaz 100 méteres nagyság- 
rendű esést mutatna. Ez a jelenség megnehezíti a szokvá¬ 
nyos ipari szelvények alapján a harmadrendű szekvencia¬ 
határok felismerését (Uhrin et al. 2009) és közel visz ahhoz 

a következtetéshez (Juhász E. et al. 1996, 1997), hogy nem 
is voltak igazi harmadrendű vízszintváltozási ciklusok a 
Pannon-tóban. 

A vázolt, eredményekkel és ellentmondásokkal teli 
tudományos helyzetképet tovább színezi az az abszurdnak 
tűnő állapot, hogy több évtizede tartó próbálkozás ellenére 
máig megoldatlan a medenceperemi (hegységperemi) és a 
mélymedencei pannóniai formációk korrelálása (Korpásné 
Hódi 1998, Juhász Gy. 1998). A peremi formációk rendsze¬ 
rének korai kialakulását (Jámbor 1980) az tette lehetővé, 
hogy szigethegységeink (elsősorban a Dunántúli-közép¬ 
hegység) szegélyén számos feltárásban és sekélyfúrásban 
alluviális és delta síkságon, litorális és szublitorális tavi 
környezetben képződött, gazdag puhatestű ősmaradvány 
tartalommal rendelkező pannóniai képződmények tanulmá¬ 
nyozhatók. A sztratotípusokkal és/vagy mintaszelvényekkel 
definiált formációk rétegtani kapcsolata, időbeli helyzete és 
időtartama azonban rosszul volt meghatározható (Korpásné 
Hódi 1998) és máig bizonytalanságokkal terhes. 

A radioaktív kormeghatározás mellett a magnetosztra- 
tigráfia tűnt olyan új módszernek, amely megoldja az nume¬ 
rikus korok hiányának problémáját. Hamarosan kiderült 
azonban, hogy folyamatos rétegsorok hiányában a mért 
polaritás zónáció nem használható, ha nincs független adat 
a standard polaritás-skálához való kapcsolódáshoz (Elston 


et al. 1994). A progradációs modell alapján megújult pannó¬ 
niai biosztratigráfia és a szeizmikus korreláció széleskörű 
használata segítette elő az értelmezést, amely — meglévő 
bizonytalanságai mellett is — nyilvánvalóvá tette, hogy 
szigethegységeink előterében lévő pannóniai képződmé¬ 
nyek alul és felül is hiányos eróziós maradványok (Juhász E. 
et al. 1996,1999; Magyar et al. 2007; Csillag et al. 2010). 

Ebből arra lehet következtetni, hogy a mélymedence 
vastag, teljes kifejlődésű és markánsan heterokron lito- 
sztratigráfiai egységeivel való korreláció aránytévesztésnek 
tűnik csakúgy, mint a lokálisan definiált peremi formációk 
regionális skálájú használata Magyarország 1:100 000 
méretarányú új földtani térképén (Gyalog 2005). 

Dél-Dunántúli ipari szeizmikus szelvények 

A szekvenciasztratigráfiai értelmezés alapvetően 
Sacchi (2001) doktori dolgozatán alapszik. A felhasznált 
ipari szeizmikus szelvények és fúrások helyszínrajzát a 2. 
ábra mutatja. A segédszelvényekkel összekapcsolt három 
mesterszelvényt (D-3, D-4 és D-5) Ujszászi & Vakarcs 
(1993) választották ki és adták meg első értelmezésüket. A 
mi feldolgozásunk az ő munkájuk továbbfejlesztése, 
felhasználva a fúrási alapadatokat, rétegtani és biosztrati- 


2. ábra. A szekvencia sztratigráfiai értelmezéshez 
felhasznált fúrások, ipari szeizmikus szelvények és 
a 7. ábra b részén látható dunai nagyfelbontású 
szeizmikus szelvény helyszínrajza 
A balatoni szelvények részletes helyszínrajza a 8. ábrán 
látható 

Figure 2. Location map of boreholes and industrial 
seismic profiles ased fór the sequence stratigraphic 
interpretation and location of the high resolution 
Danube seismic line shown in Figure 1, b 
Detailed location map of the Laké Balaton high resolution 
seismic lines can be seen in Figure 8 



Értelmezett szeizmikus szelvények 

gráfiai szintéziseket, valamint az Iharosberény-I alapfúrás 
komplex feldolgozását (Jámbor 1980; Kőrössy 1988,1989, 
1990; Juhász Gy. 1994; Juhász E. et al. 1996, 1999; 
Császár 1997; Müller 1998; Magyar et al. 1999b). 

A szinrift és a posztrift üledékes kőzetösszlet között 
átmeneti helyzetben lévő szarmata képződményekkel kezd¬ 
ve a miocén végéig bezáróan osztottuk fel a medence¬ 
kitöltést harmadrendű szekvenciákra. Kijelöltük a szekven¬ 
ciahatárokat, azon belül a transzgresszív és a maximális 
elöntési felszínt, egyúttal a kisvízi, transzgressziós és 
nagyvízi rendszeregységeket. Végeredményként öt üledé¬ 
kes szekvenciát lehetett meghatározni (3. ábra). 

A medence extenziós kialakulásának csúcsidőszakához 
(kárpáti és badeni) tartozó szinrift összletet, lokális kifej¬ 
lődése és erős tektonizáltsága miatt nem vizsgáltuk. Első 
azonosított szekvenciánk a szinrift és posztrift fázis között 

3. ábra. A Pannon-medence szin- és posztrift összletének áttekintő korskálája 
és a dél-dunántúli medencében azonosított késő-miocén üledékes szekvenciák 
(SAR-1, PAN-1, PAN-2, PAN-3, PAN-4) és határaik (Sár-1, Pan-1, Pan-2, 
Pan-3, Pan-4) elnevezése, valamint a földtani szelvényeken használt szín¬ 
kódok és jelölések magyarázata (LST=kisvízi rendszeregység, TST = transz¬ 
gressziós rendszeregység, HST = nagyvízi rendszeregység, mfs = maximális 
elöntési felszín) 

Figure 3. Simplified chronostratigraphy of the syn- and postrift strata in the 
Pannonian Basin, togetherwith the names of Laté Miocéné sedimentary sequences 
and their boundaries identified in south Transdanubia. Colour codes fór systems 
tracts are alsó shown 


lévő szarmata képződményeket foglalja magába (SAR-1). E 
fölött négy pannóniai (s.l.) szekvenciát tudtunk azonosítani 
(PAN-1, -2, -3 és -4), amelyek közül a másodikban és a 
harmadikban definiálhatók voltak a maximális elöntési 
felszínek is. A legfelső szekvenciahatár (Pan^4) csak a terület 
legmélyebb részén (Dráva-medence) található meg. A felette 
települő pliocén-kvarter összletben nem ismerhetők fel 
harmadrendű ciklushoz tartozó rendszeregységek (Juhász E. 
et al. 1996, Saftic et al. 2003). 

Továbbiakban nagybetűvel (SAR-1, PAN-1 stb.) az 
üledékes szekvenciát, míg kisbetűvel (Sar-1, Pan-1 stb.) az 
adott szekvenciát felülről lezáró szekvenciahatárt jelöltük 
(3. ábra). Az értelmezés során a szekvenciák kifejlődése és 
alakja alapján teszünk következtetéseket az egyidejű vagy 
utólagos tektonikai deformációkra. Ahhoz, hogy a 
szelvényeken látható deformációkat valósághűen érzékel¬ 
jük, figyelemmel kell lennünk arra, hogy a szelvények 
túlmagasítottak. Minden esetben a horizontális skálán 10 
km megfelel a függőleges skálán Is kétutas futási időhöz 
tartozó mélységintervallumnak. A pannóniai üledékes 
kőzetekre jellemző hullámterjedési sebességek (2-3 km/s) 
mellett ez kb. 7-10-szeres függőleges torzítást jelent A 
használt szelvények nem migrált összegszelvények voltak. 
Tapasztalat szerint ezek felbontóképessége nagyobb, s így 
jobban megmutatkozik a posztrift sorozat rétegtani 
felépítése. 


D—3 szelvény 

A közel 70 km hosszú kompozit szelvény a Kis-Balaton 
térségéből indul és a Dráva-medencében, Barcs környékén 
ér véget (2., 4. ábra). Az értelmezést több fúrás is segítette, 
amelyek közül különösen fontos a szelvénytől néhány km- 
rel nyugatra lévő Iharosberény-I. Ezt a folyamatosan 
magmintavételezett fúrást a MÁFI alapfúrási programja 
keretében, közel 1400 m-ig mélyítették és mind litofácies 
mind mágneses polaritásváltás szempontjából alaposan 
feldolgozták (Lantos et al. 1992, Juhász E. et al. 1996). 
Több fúrás is elérte a szinrift üledékeket vagy az idősebb 
képződményeket. Érdekes a Vései-magaslat a szelvény 
közepén, amely az Inke-I fúrás szerint vulkánitokkal átjárt 
badeni tengeri üledékes kőzetek és szárazföldi-folyóvízi 
kárpáti képződmények építenek fel 1250 m és 4510 m között 
(Kőrössy 1990). A badeni rétegek felett hiányzik a szarma¬ 
ta, sőt a pannóniai képződmények legalja is. Ezt mutatja az 
értelmezett szelvény is, mely szerint a SAR-1 és PAN-1 
szekvenciák folyamatosan megtalálhatók a déli irányban 
süllyedő aljzat felett, de kiékelődnek a Vései-magaslat 
északi szárnyán. A magaslat déli szárnyán a Dráva-meden¬ 
ce pereméig már csak a PAN-1 szekvencia azonosítható 
foltszerűen. 

Ezt követően az egyenként több mint 1200 m vastag¬ 
ságot is elérő PAN-2 és PAN-3 szekvencia következik, 
amelyeknek kisvízi, transzgressziós és nagyvízi rendszer¬ 
egységei is kijelölhetők voltak. A Pannon-tó vízszintjének 
magas állásait, s ezúton legnagyobb kiterjedéseit a maxi¬ 
mális elöntés felszínei mutatják. Ezek jó közelítéssel 

4. ábra. A D-3 jelű regionális szeizmikus szelvény szekvencia sztratigráfiai értelmezése (Sacchi 2001 után módosítva) 

A szelvény mentén jelölt fúrások helynevei a következők: Hi=Balatonhidvég, D = Szőkedencs, Sáv = Sávoly, Ib = Iharosberény, Vé = Vése, Nagy = Nagyszakácsi, Ri = 
Rinyaszentkirály, GB = Görgeteg-Babócsa, Kom = Komlósd 

Figure 4. Sequence stratigraphic interpretation of the D-3 régiónál seismicprofilé (modifled after Sacchi 2001) 

Location names of the boreholes are asfollow: D=Szőkedencs, Sáv = Sávoly, Ib=Iharosberény, Vé = Vése, Nagy=Nagyszakácsi, Ri=Rinyaszentkirály, GB = Görgeteg-Babócsa, 
Kom = Komlósd 


izokron felületnek tekinthetők és hozzájuk általában 
kondenzált agyagkövek és márgák lerakódása kapcsolódik. 
Ezeket a márgarétegeket tekintette a karotázsszelvények 
kiértékelésén alapuló hagyományos értelmezés a felső- és 
alsó-pannóniai összlet határának (Kőrössy 1988). A 4. ábra 
alapján látható, hogy ez a határ eltérő szekvenciák 
maximális elöntési felszínéhez kötődik. Ezért a fúrási 
értelmezés összekötésével olyan felszínt szerkeszthetünk, 
amely keresztezi az izokrón felületeket (Pogácsás et al. 
1988). 

A PAN-2 szekvencia kisvízi és nagyvízi egységében 
(10-35 km, ill. 40-60 km között), valamint a PAN-3 szek¬ 
vencia kisvízi egységében (50-70 km között) jellegzetes 
progradáló sorozatok láthatók (4. ábra). Megállapítható, 
hogy a medence feltöltődése északról-délre irányult, és az 
egykori vízmélységek valószínűleg nem haladták meg a 
400-500 métert. 

A szelvény déli felén a Dráva-medencében a Pan-3 
szekvenciahatár felett megjelenő PAN-4 szekvencia 
rendszeregységei az elégtelen szeiz mik us felbontás miatt 
nem határozhatók meg. Annyi azonban világos, hogy ez a 
szekvencia a Vései-magaslat felett felboltozódott és jelentős 
mértékben lepusztult, tovább északra pedig teljesen hiány¬ 
zik. Ugyanezen a szakaszon a Dunántúli-középhegység felé 
emelkedő medencealjzat felett a PAN-2 és PAN-3 szekven¬ 
ciák eróziósán lefejeződtek. Ha e két jól fejlett, de északon 
csonkult szekvencia alakját összehasonlítjuk egy elvi 
modellel akkor megállapítható, hogy a Dél-Dunántúlon 
jelentős posztrift deformáció történt. Az is valószínű, hogy 
e két üledékes szekvencia hiányzó része eredetileg megvolt 
az akkor még mélyebb helyzetben lévő középhegység felett. 


D—4 szelvény 

A több mint 100 km hosszú kompozitszelvény Fonyód¬ 
tól néhány km-re délre indul és a Dráva-medencében, Felső- 
szentmárton közelében ér véget (2., 5. ábra). Ismét számos 
fúrás segítette a medencealjzat és a szinrift sorozat kijelölé¬ 
sét. A Mezőcsokonyai-árok középvonalában lévő lokális 
kiemelkedés a középső-miocén vulkanizmus következmé¬ 
nye, míg Kadarkút térségben egy vastag kárpáti és badeni 
üledékekkel feltöltött lokális félárok található a kiemelt 
helyzetű medencealjzatban (Kőrössy 1989,1990). A válto¬ 
zatos aljzatmorfológiát a középső-miocén extenzió és a 
fiatalabb tektonikai hatások együttesen hozták létre. Ezt 
mutatja a két idősebb szekvencia (SAR-1, PAN-1) elterje¬ 
dése is. Mindkettő megvan a Dunántúli-középhegység felé 
emelkedő medencealjzaton, de hiányzik a mezőcsokonyai 
vulkánitok és az egész kadarkúti aljzatboltozat tetejéről. A 
Dráva-medence aljzatában a szarmata szekvencia csak 
foltokban jelölhető ki, de a PAN-1 szekvencia mindenütt 
azonosítható. 

Érdekes a PAN-2 szekvencia elterjedése is. A szelvény 
északi részén a Mezőcsokonyai-árokban és a Dunántúli¬ 
középhegység felé emelkedő medencealjzat felett, akár 
1000 m vastagságot is eléri. Déli irányban azonban, a 
kadarkúti boltozaton nem terjed túl a szekvencia, rétegei 
szisztematikusan rálapolódnak a magaslat északi szárnyára. 
Emiatt a Dráva-árokból hiányzik ez az összlet, azaz a 
PAN-1 szekvenciára üledékhiánnyal és időhézaggal köz¬ 
vetlenül a PAN-3 szekvenciára települ. A PAN-3 szek¬ 
venciára láthatóan már nem fogta meg az aljzatboltozat, 
hanem az akadálytalanul áthaladt felette. 

5. ábra. A D-4 jelű regionális szeizmikus szelvény szekvencia sztratigráfiai értelmezése (Sacchi 2001 után módosítva) 

A szelvény mentén jelölt fúrások helynevei a következők: Tás = Táska, Mcs = Mezőcsokonya, Kfő = Kaposfő, Kkút = Kadarkút, Horn = Homokszentgyörgy, Kál = Kálmáncsa, Dar = 
Darány, Fel = Felsőszentmárton 

Figure 5. Stratigraphic interpretation of theD-4 régiónál seismicprofile (modified after Sacchi 2001) 

Location names of the boreholes are as follow: Tás = Táska, Mcs = Mezőcsokonya, Kfő = Kaposfő, Kkút = Kadarkút, Hóm = Homokszentgyörgy, Kál = Kálmáncsa, Dar = Darány, Fel = 
Felsőszentmárton 


Jelentős fiatal felszínmozgásokra és lepusztulásra mutat 
a PAN-4 szekvencia elterjedése is. A szeizmikus kép alap¬ 
ján valószínűsíthető, hogy ez a szekvencia eredetileg meg¬ 
szakítatlanul kifejlődött a Dunántúli-középhegységtől a 
Dráva-medencéig. A jelenlegi helyzet azonban az, hogy 
Nikla-Táska térségében eróziósán teljesen lefejeződött. 
Délre, a Mezőcsokonyai-árok tengelyében teljesnek látszik, 
míg a Kadarkúti-boltozat felett csak a legalsó része maradt 
meg. A Kálmánésa-Darány kutatási területtől a Dráva- 
medencéig ismét teljes kifejlődésben jelen van és nagyobb 
mélységbe süllyedt. A Dráva-medencében a szekvenciát 
lezáró határra (Pan-4) rálapolódva folyóvízi, mocsári és 
más szárazföldi rétegekből felépülő üledékes összlet 
települ, amelynek vastagsága a medence tengelyében meg¬ 
haladja az 1000 métert. Ezt az összletet, biosztratigráfiai 
megfontolások és az alföldi rétegtani architektúrához való 
hasonlósága alapján pliocén-kvarternak tartják (Sacchi et 
al. 1999, Saftic et al. 2003, Magyar 2009). 

D—5 szelvény 

Az előző kettőnél rövidebb kompozitszelvény Balaton- 
lelle közeléből indul és Dombóvár mellett a Mecsek- Villány 
hegységhez kapcsolódó aljzatkilemelkedés északi szárnyán 
végződik (6. ábra). A szelvény mentén a medencekitöltés 
vastagsága a Dombóvári-árokban sem haladja meg a 2000 
métert. Az értelmezéshez felhasználható fúrások a meden¬ 
cealjzat kiemelkedése felett találhatók (Kőrössy 1990). 

A szelvény közepén látható jellegzetes kettős csúccsal az 
Igali-blokk, amely egy felső-triász dolomit-mészkő bérc. A 
kiemelt blokk tetejéről hiányzik a szarmata, sőt a pannóniai 
idősebb része is. Ténylegesen a területen jelentős üledék¬ 
hiányt jelöl az egyesülő Sar-1 és Pan-1 szekvenciahatár. 
Ezzel szemben a karádi fúrások (Ka-1, -2 és -3) bizonysága 
szerint a Balaton felé emelkedő medencealjzaton végig lát¬ 


hatók a szarmata és badeni márgák, vagy mészkövek. A főleg 
durvatörmelékes és vulkáni tufarétegeket is tartalmazó kár¬ 
páti képződmények legnagyobb vastagságukat a Karád és 
Igái között található szinrift félárokban érik el. 

A PAN-2 szekvencia a szelvény mentén végig azonosít¬ 
ható és Karádtól a Balaton felé eső területen teteje már a 
felszínen van, mert felőle a PAN-3 szekvencia lepusztult. 
Karádtól délre kijelölhető a PAN-3 jelű szekvencia is, de 
rendszeregységei nem azonosíthatók a jellegzetes belső 
rétegelvégződések hiánya miatt. Ez a szelvény is jól il¬ 
lusztrálja a medencét deformáló fiatal tektonikai hatásokat, 
valamint a Dunántúli-középhegység területén és szárnyain 
végbement nagy lepusztulást. 

A Balaton környékének litosztratigráfiája 

A regionális szeizmikus értelmezés szerint a Balaton 
környéki pannóniai feltárásokban és fúrásokban megjelenő 
formációk a PAN-2 szekvencia transzgressziós és nagy vízi 
rendszeregységébe tartoznak. A Pannon-medence feltöltő- 
désének regionális modellje azt mutatja, hogy a Dunántúlon 
előrehaladó self pereme 9 millió évvel ezelőtt még a Kis¬ 
alföld középhegységi szélénél, míg 8 millió éve már a Dél- 
Dunántúl tengelyében (közelítőleg Paks-Kaposvár-Nagy- 
kanizsa vonalában) helyezkedett el (Magyar et al. 1999a, 
Magyar 2009). A Balaton környéki litosztratigráfiai egy¬ 
ségek érdekessége az, hogy ennek a millió éves skálájú 
progradációs folyamatnak a részleteit mutatják. Különösen 
érdekesek számunkra a nagyvíz csökkenéséhez kapcsolódó 
regressziós jelenségek, mert az elsekélyesedő self szárazu¬ 
lattá válásához kapcsolódó üledékföldtani dokumentumok 
a Pan-2 szekvenciahatár megtalálását ígérik a felszínen, 
vagy kis mélységben. Mindehhez a nagyfelbontású tavi 
szeiz mik us mérésektől jelentős hozzájárulást várunk. 

6. ábra. A D-5 jelű regionális szeizmikus szelvény szekvencia sztratigráfiai értelmezése (Sacchi 2001 után módosítva) 
A szelvény mentén jelölt fúrások helynevei a következők: Ka = Karád, lg = Igái 

Figure 6. Stratigraphic interpretation of the D-5 régiónálseismicprofile (modified after Sacchi 2001) 

Location names of the boreholes are as follow: Ka = Karád, lg = Igái 


A Balaton iszapos mederkitöltése alatt azokra a pannó- 
niai litosztratigráfiai formációkra számíthatunk, amelyek a 
tó környezetében feltárásokból és fúrásokból ismertek és 
általános elterjedésűek. Ezek a Száki, a Somlói és a Tihanyi 
Formációk, valamint a Tapolcai Bazalt Formáció (Jámbor 
1980, Gyalog 2005). 

A Száki Formáció a terület legegységesebb kifejlődésű 
rétegtani egysége. Csaknem kizárólag szürke molluszkás- 
osztracodás agyagmárgás aleurolit pados rétegeiből épül 
fel, amelyek ritkán finomszemű homokkő-betelepüléseket 
tartalmaznak (Korpásné Hódi 1998). Képződése a Pan- 
non-tó selfjén néhányszor tíz méter vízmélységben történt 
a Congeria czjzeki-s agyagmárgák túlterjedő településével 
jelzett nagy, kora-pannóniai transzgresszió során (Magyar 
2009). E felett a Somlói Formáció található, amely szürke 
molluszkás agyagmárga-betelepüléses aleurolit és finom- 
aprószemű homokrétegek váltakozásából épül fel. A self 
sekélyesedő, de állandóan vízzel borított részén képződött 
(Gyalog 2005). A Tihanyi Formáció a somlói rétegekkel 
összefogazódva és azok felett települ. Nagyrészt aleurolit 
és homokrétegek váltakozásából áll, de a rétegsorban 
felfelé haladva egyre gyakoribbak a szenesagyag, lignit és 
humuszos paleotalaj betelepülései. A rétegsor tetejéről 
szárazföldi csigák és kisemlősök rágcsálófogai kerültek 
elő. A formáció képződése a self partmenti sávjában és az 
alluviális síkságon történt, mocsaras-lápos területeken és 
gyakran kiszáradó lagúnákban (Müller & Szónoky 
1990). 

A Balaton környékén előforduló pannóniai üledékes 
kőzetek geológiai és geofizikai tanulmányozásának fontos¬ 
ságát felismerve nemrégiben egy OTKA projekt tudomá¬ 
nyos vizsgálatai zárultak le (Sztanó & Magyar 2007). 
Ezek részletes anyagai nagyrészt publikálásra várnak, de 


ebben az évben három tanulmány már megjelent (Sztanó 
et al. 2010, Csillag et al. 2010, Tóth P. et al. 2010). 

Terepi kutatásaik három helyszínre koncentrálódtak: a 
Száki és Kállai Formáció Tapolca környéki előfordulásaira, 
valamint a Tihanyi Formáció feltárásaira a Balaton keleti 
medencéje körül és a déli parton. A Tapolcai-medencében 
elért eredményeik fő következtetése annak megállapítása 
volt, hogy a Kállai Formáció a Száki Agyagmárga hetero- 
pikus fáciese, amely ugyanazon transzgressziós esemény¬ 
hez kapcsolódik. A Kállai Kavics a kiterjedő tó erős hullám¬ 
veréssel jellemzett parti sávjában képződött és a nagymér¬ 
tékű törmelékbehordás időszakában délies irányban progra- 
dáló Gilbert-típusú deltákat hozott létre (Csillag et al. 
2010 ). 

A Tihanyi Formációnak számos jó feltárása van a 
balatoni magaspartok mentén és Észak-Somogyban, de új 
feltárások is létrejöttek az M7-es sztráda építése során. A 
több helyen végzett vizsgálat fontos eredménye az, hogy a 
formáció mind kőzettani felépítésében, mind fosszűia- 
tartalmában 2-8 m vastagságú regressziós ciklusokat mutat 
(Sztanó & Magyar 2007). Értelmezésük szerint ezek ötöd- 
rendű paraszekvenciák, amelyeket a selfperemen végbe¬ 
ment néhány méter amplitúdójú relatív vízszintingadozások 
hoztak létre. Néhány feltárásban (Balatonszentgyörgy, 
M7 140 km) a formáció felső részébe bevágódó csatornákat 
észleltek, amelyek az alluviális síkságon kanyargó kisebb 
folyók dokumentumai. 

A Tihanyi Formációba bevágódó nagy folyómedret már 
Fóczy (1913) megtalálta és mesterien értelmezte. Megfi¬ 
gyelése az volt, hogy a fonyódi magas partfal Bélatelep alatti 
része mocsári üledékekbe bevágódó, 15 m mély és 200 m 
széles, főleg keresztrétegzett homokrétegekkel feltöltött 
folyómedret mutat (7a ábra). Fóczy szerint ,A nagy 

homoklencse...világosan bizonyítja, hogy a pannoniai- 
pontusi rétegek lerakódása közben periodikus vízszint- 
ingadozások voltak és a vízszintnek ilyen leszálló és ismét 
felemelkedő fázisát tükrözi vissza a folyóvíztől kivájt meder, 
amelyet ugyanazon folyóvíz a nívónak felemelkedése közben 
magahozta homokjával kitöltött .” Az újabb vizsgálatok 


(Novák 2006; Novák et al., jelen kötet) mindezt megerősí¬ 
tették, sőt úgy találták, hogy a homoktest akár 600 m 
szélességben követhető a fonyódi partfalon. Rámutattak 
arra is, hogy a mederkitöltés alján nagyvastagságú, áthal¬ 
mozott molluszkákat tartalmazó durvaszemcsés, agyag- 
klasztos keresztrétegzett homok van, amely jelentős hoza- 

7 ábra. A Tihanyi Formációba bevágódó nagy folyómeder bizonyítékai 

a) Afonyódi magaspart nyugati részén található közel 200 m széles és 15 m mély mederbevágódás eredeti rajza (Lóczy 1913, p. 349.). 

Jelölések: a-g= homokos agyagok helyenként agyag- és tőzegcsíkokkal; h-m= lösz, löszös homok és talajréteg; n= 15 m vastag homoklencse, alján 
márgagumók, csiga- és kagylótöredékek breccsája. Mai ismereteink szerint a-g a Tihanyi Formációt, míg h-m a pleisztocén és holocén rétegeket 
képviseli, b) A Csepel-sziget északi része menti dunai főágban, a Budai-hegység előterében felvett többcsatornás nagyfelbontású szeizmikus 
szelvényrészlet, amely a Tihany Formációba bevágódó nagy folyómedret mutat (Tóth T. et al. 2001 után módosítva). A szelvény helyszínrajza a 2. 
ábrán látható. 

Figure 7. Examples of river channel incision intő the Tihany Formation 

a) Original line drawing of a 200 m wide and 15 m deep incised channel in an outcrop near Fonyód (Lóczy 1913 p. 349). Legend: a-g=silt layers with clay 
andpeat seams; h-m= loess, loessy sand and soil layers, n=15 m thick sand body with mari concretions and breccia of various shellfragments in its lower 
section. According to our present knowledge a-g represent the upper part of the Tihany Formation and h-m are Pleistocene-Holocene beás. b) High 
resolution multichanel seismic section on the river Danube in the front of the Buda Hills to show a large river valley incised intő the Tihany Formation 
(modified after Tóth T. et al. 2001). See location of the profile in Figure 2 

mú folyóra utal. Lóczy (1913, p. 309.) felhívta a figyelmet 
arra is, hogy nem egyedi esetről van szó, ugyanis hasonló 
mederkitöltés észlelhető a karádi vasúti bevágásban is. Mi a 
balatoni szeizmikus anyagban több további példát találtunk 
ilyen mederalakzatra. 

Perdöntő azonban a delta síkság regionális kiterjedése 
szempontjából az, hogy a Dunán felvett nagyfelbontású 
szeizmikus szelvényeinken (Tóth T. et al. 1995) is meg¬ 
figyelhetők a Tihanyi Formációba bevágódó folyómedrek. 
Ennek egy szép példáját a 7b ábra mutatja (Tóth T. et al. 
2001). A Csepel-sziget északi része melletti Duna-ágban 
mért szelvényen a Budai-hegység irányában emelkedő és 
eróziósán lefejezett pannóniai rétegek láthatók. A Tököl- 1 
fúrás alapján jól ismertek a pannóniai képződmények és a 
formációhatárok (Jámbor 1980). így biztonsággal meg¬ 
állapítható, hogy a mai Dunával összemérhető nagyságú 
folyó a Tihanyi Formáció felső részébe vágódott be és a 
mederkitöltés, valamint a felette lévő dőlt rétegek ugyan¬ 
csak pannóniai korú képződmények. 

A Tihanyi Formáció fehérparti típus szelvényét és a 
félsziget más részeit freatomagmás tevékenység eredménye¬ 
képpen felszínre hullott bazalttufák és más piroklasztitok 
fedik. A legújabb, nagy pontosságot biztosító 40 Ar- 39 Ar 
mérések a bazaltvulkanizmus korára 7,96-7,94 millió évet 
adtak (Wijbrans et al. 2007). A vulkáni kráter meredek 
belső falát alkotó tufákat patakok és más vízfolyások a 
krátertóba (maar) szállították és jellegzetes Gilbert-típusú 
lebenyeket építettek (Németh et al. 1999, 2001). Ezekre az 
áthalmozott tufákra édesvízi forrásmészkövek települtek, 
amelyek helyenként erősen kovásodtak. Lóczy (1913) a 
kovásodást az utóvulkáni működéshez kapcsolódó hévíz¬ 


feltörésekkel magyarázta („gejziritek”). Ezt megerősítették 
Martin & Németh (2004) vizsgálatai, akik a forrásmész¬ 
kövek képződésének időtartamát kb. 50 000 évnek, a mész¬ 
kőpadok maximális vastagságát a félszigeten pedig 15 
méternek határozták meg. 

A Tapolcai Bazalt Formáció legidősebb tagjának bizo¬ 
nyult Tihanyi-vulkán tanulmányozása további izgalmas 
eredményeket adott a szeizmikus értelmezéshez. Az alapi 
torlóárak folyási irányának és a vulkáni bombák becsapó¬ 
dási pályájának az elemzése alapján arra következtettek, 
hogy a vulkáni komplexumnak csak egy része található a 
Tihanyi-félszigeten. Egy másik vulkáni centrumnak kele¬ 
tebbre a Füredi-öbölben kell elhelyezkednie (Németh et al. 
1999, Martin & Németh 2004). Valószínűleg létezik tehát 
egy azonos korú Füredi-vulkán is, amelynek a tihanyiéhoz 
hasonló képződményeit (kürtőkitöltő bazalt, piroklasztitok 
és maar képződmények) fiatalabb transzgresszióhoz tartozó 
rétegek fedték be. 

Balatoni nagyfelbontású szeizmikus mérések 

A 8. ábra a Balaton alatti rétegszerkezet vizsgálatához 
használt vízi szeiz mik us szelvények helyszínrajzát és a dél¬ 
dunántúli szárazföldi szelvények partközeli végződését 
mutatja. Ugyancsak feltüntettük azt a három parti fúrást 
(Tihany-62, Balatonfüred-MHSz, és Siófok-3; Jámbor 
1980), amelyek korrelált rétegsora alapján (9. ábra) 
kalibráltuk a vízi szeizmikus szelvényeket. 

A tavi iszap alatt várható pannóniai üledékes kőzetek 
aljzatát a parttól alig 2 km-re elvégződő D-5 szelvény (6. 



8. ábra. A Balatonon mért egy- és többcsatornás nagyfelbontású szeizmikus szelvények helyszínrajza, a 10-12. ábrán bemutatott 
szelvények kiemelésével 

Az ábra a Tihanyi Formáció fontosabb feltárásait is mutatja (fekete négyzetekkel jelölve) 

Figure 8. Location map ofhigh-resolution single and multichannel seismic sections measured on Laké Balaton. Profiles shown in Figures 

10-12 are emphasised with thicker lines 

Outcrops of the Tihany Formation are alsó shown by black squares 

9. ábra. Három partmenti fúrás alapján szerkesztett földtani szelvény 
(Jámbor 1980 után) 

A szelvény az akusztikus aljzat (szarmata teteje) és a pannóniai litosztratigráfiai 
formációk határának szeizmikus szelvényen való kijelölését (korrelálását) 
biztosította 

Figure 9. Geological cross section based on three boreholes around Laké 
Balaton (after Jámbor 1980) 

This cross section assisted the identifkation (correlation) of the acoustic basement 
(top Sarmatian) and the Pannonian lithostratigraphic formations on the seismic 
sections 


ábra) és a fúrási adatok (7. és 9. ábra ) alapján előre jelez¬ 
hetjük. Ténylegesen a zömében paleozoos kristályos palák¬ 
ból álló, felszínközeibe emelkedő medencealjzatot badeni 
és szarmata mészkövek borítják (Budai et al. 1999). 

Szeizmikus mérések szerint a szarmata-pannóniai 
határán lévő diszkordanciafelülethez markáns akusztikus 
impedanciakontraszt tartozik. Ennek fő oka az, hogy a 
szarmata képződmények szinte kizárólag mészkövek a 
Balaton körzetében, s ezek gyakran a Lajtai Mészkővel 
összefüggő kemény (nagysebességű) rétegsort képeznek. 
Az e felett elhelyezkedő pannóniai képződmények akuszti¬ 
kusán sokkal puhább agyagok és homokok. Ennek követ¬ 
keztében a nagyfelbontású balatoni vízi szeizmikus szelvé¬ 
nyeinken az akusztikus aljzatot a tó szinte teljes területén a 
szarmata képződmények teteje adja. 

A 10. ábra két részletben az LW-5 jelű vízi szeizmikus 
szelvényt mutatja, amely a tó középső medencéjében halad 
Tihany irányába közel 11 km hosszúságban ( 8. ábra). A 
szelvény mentén jól követhető a markáns reflektorköteg 
tetején húzódó szarmata-pannóniai határ. Ez alkotja az 
akusztikus aljzatot, amely a szelvény nyugati szélén 85 ms 
futási időnél indul (10. ábra, a), enyhén megemelkedik, 
majd tektonikusán feldarabolódva 130 ms-ig süllyed (10. 
ábra, b). Az e fölött lévő reflexió szegény összletet a Száki 
Agyagmárga Formáció alkotja, amelynek tetején jelölhető 
ki a maximális elöntés felszíne (mfs-2). Erre a Somlói és az 
ezzel helyenként összefogazódó Tihanyi Formáció települ, 
amelyet a balatoni iszap aljzatát képező fiatal diszkor- 
dancia fejez le a szelvény nagy részén. A szelvény keleti 
szélénél (10. ábra, b) azonban, 30-50 ms kétutas futási idő 
között erős reflektorköteg látható a Tihanyi Formáció felső 
részén és ezt a formáció határaként értelmezzük. E határ 
feletti rétegek definíció szerint a Toronyi Formációhoz 
tartoznának (Jámbor 1980), de logikusabb azt feltételezni, 


hogy a PAN-3 szekvencia transzgressziós rendszeregysé¬ 
gének agyagmárgáit képviselik (Congeria rhomboideá-s 
rétegek). 

A Füredi-öbölből indul és Siófok felé tart a 13 km és 17 
km hosszú L-6a, ill. L-6b összefüggő szelvény (11. ábra, 
a-b). A jól követhető akusztikus aljzat a szelvény Füred 
előtti részén 3-4 km széles bemélyedést, a szelvény közepén 
15-17 km széles kiemelkedést képez. Felette a Száki For¬ 
máció és az L-6a szelvény közepén kiékelődő Somlói 
Formáció, majd a Tihanyi Formáció települ. A Somlói 
Formáció kiékelődésénél a Száki Agyagmárga-rétegek is 
elvékonyodnak, láthatólag akiemelkedéshez kapcsolódó 
lepusztulás következtében. Keleti irányban, az L-6b szel¬ 
vény vége közelében a Száki Agyagmárga is kiékelődik. A 
kiemelkedés nyugati szárnyán olyan geometriai alakzatok 
figyelhetők meg az aljzatban és felette, amelyek bazaltintrú- 
zióként értelmezhetők, összhangban a vulkanológusok 
előrejelzésével (Németh et al. 1999). Hangsúlyozzuk, hogy 
az intrúziók értelmezése nem egy szelvény alapján történt, 
hanem a területen található további olasz szelvények és a 
brémaiakkal közösen felvett szeizmikus anyag alapján 
(Tóth Zs. et al., jelen kötet). 

Az értelmezés helyességét mágneses mérések segítségé¬ 
vel lehet igazolni. Sajnos az ország mágneses anomália¬ 
térképe (Haáz & Komáromy 1966) a térerősség vertikális 
komponensének változását nem mutatja a tavak területén, 
mert a korabeli mágneses mérlegek alkalmatlanok voltak 
vízi mérésre. Az ELTE Geofizikai Tanszékének oktatói és 
hallgatói 1967-1968 nyarán 500 méteres szelvény közzel és 
100-200 méter szelvény menti ponttávolsággal kísérleti 
méréseket végeztek a Balatonon a Szemerédy Pál által 
kifejlesztett protonprecessziós magnetométerrel (Hegymegi 
et al. 1968). A mérés során használt hajó (Vituki, Balaton) és 
a mérőszonda 60 méteres távolsága ellenére a nagy 

lOa-b. ábra. Az LW-5 jelű balatoni egycsatornás szeizmikus szelvényen azonosított litosztratigráfiai egységek és azok szekvencia 
sztratigráfiai értelmezése két csatlakozó részletben (Sacchi 2001 után módosítva) 

A szelvény helyszínrajza a 8. ábrán is látható. 

Figure lOa-b. Interpretation of the LW-5 single channel waterseismic section (shown in twoparis). Identifiedformations andsequence boundaries 
are indicated (modified after Sacchi 2001) 

Fór location of the profile see alsó Figure 8 

11. ábra. Az L-6 jelű balatoni egycsatornás szeizmikus szelvényen azonosított litosztratigráfiai egységek és azok szekvencia sztratigráfiai értelmezése két 
részletben (Sacchi 2001 után módosítva) 

A szelvény helyszínrajza a 8. ábrán is látható, a) A szeizmikus kép (L-6a) a Tihanyi Formációban vagy mélyebben megrekedt bazaltintrúziókra utal. b) A szelvény keleti felén (L-6b) a 
PAN-2 diszkordancia felülethez kapcsolódó buckás alakzatokat forrásmészkő padoknak/kúpoknak tartjuk 

Figure 11. Interpretation of theL-6single channel waterseismic section (shown in twoparis). Identifiedformations andsequence boundaries are indicated(modifiedafter 

Sacchi2001) 

Fór location of theprofiles see alsó Figure 8. a) Section L-6a suggests basaltic intrusions penetrating up to the Tihany Formation or deeper horizons. b) Section L-6b shows moundedfeatures 
in association with the PAN-2 discordance, which are interpreted travertine banks analogous to the ones exposed in Tihany Peninsula 

vastömeg zavarta a mérést, és a korrekciókkal kapott térkép 
is csak tájékoztató következtetésekre alkalmas. Eszerint a 
keleti medencében a szeizmikus értelmezés összhangban 
van a mágneses adatokkal. Támogató adatról számol be 
Cserny & Corrada (1989) amikor a tó keleti medencéjé¬ 
nek közepén, az L-6a szelvény közvetlen szomszédságában 
lévő Tó-28 jelű fúrásból vulkáni hőhatásra megolvadt 
homokkövet írnak le. 

Az L-6 szelvény további fontos információja az, hogy a 
Tihányi Formáció tetején egy lefejezett réteglapokkal jellem¬ 
zett, határozott diszkordancia mutatkozik, amely a teljes szel¬ 
vény mentén kijelölhető. Különösen érdekes az, hogy ezen a 
diszkordancia felületen buckás alakzatok észlelhetők a szel¬ 
vény keleti felén (11. ábra, b). Kézenfekvő ezeket a Tihanyi¬ 
félszigetről jól ismert édesvízi forrásmészkő képződmények¬ 
kel párhuzamosítani, amelyek a Fehérparton és a félsziget más 
területein is a közvetlenül a Tihanyi Formációra települnek. 

A Tihanyi Formáció tetején húzódó eróziós diszkordan- 
ciát különösen szépen tanulmányozhatjuk a Bal-01 több- 
csatornás vízi szeizmikus szelvény segítségével is (72. 
ábra). Az összességében 250 km hosszúságú szelvényhálót 
2005 nyarán vettünk fel a Balaton keleti medencéjében a 


Brémai Egyetem tengerkutató szakértőivel együttműkö¬ 
désben (Tóth Zs. 2009). A bemutatott szelvény helyszín¬ 
rajza a 8. ábrán látható. 

Ez a szelvényezés nagyobb behatolást és kisebb felbontást 
adott, mint az előzőekben (10-11. ábra) bemutatott olasz 
egycsatornás anyag, de a két szeizmikus anyag tökéletesen 
korrelálható és kiegészíti egymást. A 90-100 ms kétutas 
futási időnél jelentkező erőteljesen reflektáló rétegköteg 
teteje képezi a szarmata határt, amelyre látszólag két ellenté¬ 
tes irányban progradáló összlet települ. Értelmezése szerint 
az alsó, közel konform településű rétegsort a Száki Agyag- 
márga alkotja, amelyre a progradáló Kállai Kavics Formáció 
települ. Hasonló rétegtani architektúrát észleltek a Tapolcai¬ 
medencében is (Csillag et al. 2010). A Gilbert-típusú delta 
progradációja ÉÉNy irányból haladt DDNy felé, és kb. 30-50 
méteres vízmélységben 4-6°-os dőlésű klinoformokat 
épített. Ennek a tetején lévő unkonformitás valójában nem 
markáns határ, hanem a behordás irány változásából szárma¬ 
zik. A Somlói Formáció képződményei 10-30 méterrel 
alacsonyabb vízben ÉNy-ról progradáltak DK felé. A Tihanyi 
Formáció ennek tetején és összefogadózva alakult ki és felső 
határa itt is jellegzetes eróziós diszkordancia. 




(HAlM-2) {PAN 2) {PAN-S) 

12. ábra. a) Bal-01 többcsatornás sze iz m ik us szelvény és b) értelmezése (TóthZs. 2009 után módosítva) 

A szelvény mutatja a Tihanyi Formáció tetejét kijelölő eróziós diszkordanciát (PAN-2 szekvencia határa) és két különböző irányból progradáló Gilbert-típusú delta egymásra települését. 

Jelek (b): S+T= Somlói és Tihanyi Formáció együtt; Sz+K= Száki és Kállai Formáció együtt 

Figure 12. a) The Bal-01 multichannel seismicprofilé and b) its interpretation (modified after TóthZs. 2009) 

The section illustrates the discordance at the top of the Tihany Formation, which is interpreted as the PAN-2 sequence boundary. The lower discordance is associated with the superposition of 
Gilbert-type deltas comingfrom two different directions. Legend (b): S+T=Somló and Tihany Formations together; Sz+K=Szák and Kálla Formations together 

Ennek a diszkordanciának és a felette lévő fiatalabb 
képződményeknek különösen nagy felbontású leképezését 
mutatják a Bal-01 szelvénnyel közel azonos nyomvonalú és 
az arra merőleges egycsatornás (Seistec) szelvények (Tóth 
Zs. et al. jelen kötet). A 13. ábrán bemutatott szelvények a 
Balaton alatti rétegek legfelső 25-30 m vastag tartományát 
képezik le 10-20 cm-es vertikális felbontással. Az olasz és a 
német szelvényekkel korrelált és megegyezően kijelölt 
Tihanyi Formációnak itt csak a felső része látszik a 12-22 


ms közötti tartományban (13. ábra, a-b ). Jól megfigyelhe¬ 
tők a Tihanyi Formáció lefejezett rétegei és az erre települő 
fiatalabb képződmények, amelyek valószínűleg a PAN-3 
szekvencia transzgressziós rendszeregységét képviselik. A 
merőleges irányú szelvényen meglepő szépséggel jelent¬ 
keznek a Tihanyi Formáció tetejéhez több szintben kap¬ 
csolódó buckás alakzatok, amit a félszigetről ismert forrás¬ 
mészkő padok/kúpok sorozataként értelmezünk. Ezek kina¬ 
gyított képét a 13. ábra c része mutatja. 



a 

□ 

2 


B AA’ B’ 



13. ábra. a) Az előző ábrán látható szelvénnyel párhuzamos (AA’) és b) az azt keresztező (BB’) egycsatornás vízi szeizmikus szelvények, amelyek a Pan-2 
szekvenciahatár ultranagy felbontású képét mutatják. A c) ábrán a határhoz kapcsolódó buckás alakzatok kinagyított képe látható, amelyek az értelmezés 
szerint elfedett forrásmészkő padok/kúpok 

Jól látszik, hogy a Tihanyi Formáció teteje eróziós diszkordancia, amelyet fiatalabb pannóniai üledékek (valószínűleg a PAN- 3 szekvencia transzgressziós rendszeregységéhez 
tartozó agyagmárgák) fednek. Ennek ugyancsak diszkordáns felszínére a tavi iszap települ 

Figure 13. a) Parallel(AA’)andb)perpendicular (BB’) single channelseismicsections imagin g the Pan-2 sequence boundary with ultra-high resolution. b)Seismic 
section BB’reveals hummocky features connected to the sequence boundary. c) These features displayed in the close-up figure mostprobably correspond to buried 
travertine bank/mounds 

It can be seen that the Pan-2 sequence boundary is an erosional surface which is covered byyounger deposits (most probably the transgressive siltstones of PAN-3 sequence). This is 
overlain again discordantly by the műd beás of the laké 

Mindezek után kevés kétségünk maradhat az iránt, hogy 
a közép-dunántúli terület kb. 7,9 millió évvel ezelőtti szára¬ 
zulattá (delta síksággá) válását dokumentáló Tihanyi 
Formáció tetején kijelölt Pan-2 felület olyan regionálisan 
térképezhető eróziós diszkordancia, amelynek kitüntetett 
szerepe van az alsó-pannóniai képződmények szekvencia 
sztratigráfiai felosztásában. 

Diszkusszió 

Rétegtan 

A Pannon-medence vízzel borítottságának a szarmatától 
a pliocén kezdetéig tartó változását mutató ősföldrajzi 
térképeket Magyar Imre, Müller Pál és munkatársaik dol¬ 
gozták ki (Müller et al. 1999, Magyar et al. 1999a, 
Magyar 2009). Ennek alapját integrált sztratigráfiai vizs¬ 
gálatok adták, amelynek során puhatestű és mikroplankton- 
fajok, illetve biozónák elterjedését együtt értékelték szeiz¬ 
mikus és mágnesrétegtani adatokkal, valamint radiometrikus 
kormeghatározásokkal. Három másodrendű nagyciklust 
állapítottak meg: 

— Az első ciklus a szinrift medencét borító kárpáti-bade- 
ni tenger regressziója volt, amelynek során a Pannon-meden¬ 
cét körbevevő orogének kiemelkedése létrehozta az izolált és 
brakk vizű Pannon-tavat a szarmata végére (11,5 M év); 

— Az ezt követő második ciklus transzgressziós, amely¬ 
nek eredményeképpen a tavi vízzelborítottság maximálissá 


vált, beleértve a mai szigethegységek valószínű teljes elbo¬ 
ntását is (11,5-9,5 M év). 

— Végül a harmadik ciklus során a tómedence fokozatos 
feltöltődése és beszűkülése (9,5-5,3 M év) zajlott. A Kis¬ 
alföld teljes feltöltődése a 9,7-8,8 millió év időszakaszban, 
míg a Közép- és Dél-Dunántúlé a 8,8-6,8 millió év idő¬ 
tartamban történt meg. 

A pannóniai rétegtan több évtizedes alapkérdése annak 
megválaszolása, hogy ezekre a másodrendű ciklusokra szu- 
perponálódtak-e millió éves skálájú vízszintváltozási ciklu¬ 
sok, azaz léteznek-e harmadrendű üledékes szekvenciák, 
avagy csak a negyed- és ötödrendű változások létét igazolják 
a megfigyelések. A pannóniai rétegtan meghatározó szelle¬ 
mi műhelye (Sztanó & Magyar 2007) az utóbbi választ 
favorizálja, de nyitott az ennek ellentmondó adatokra és 
érvelésekre. 

Ennek szép példáját adja Magyar (2009) óvatos követ¬ 
keztetése miszerint a késő-miocén klíma általános szárazo- 
dási trendjét a Pannon-medencében két csapadékosabb idő¬ 
szak szakította meg. Az óvatosságot főleg a kormeghatáro¬ 
zás, s ezúton a rétegtani korreláció bizonytalanságai moti¬ 
válják, melyek alapján az első csapadékossági maximumot a 
9,7-9,2 M év, a másodikat pedig a 7,5-6,8 M év idő¬ 
szakaszba lehet helyezni. Kézenfekvő arra a következtetés¬ 
re jutni, hogy a nagy mennyiségű csapadék a zárt Pannon¬ 
tóban vízszintemelkedést és transzgressziót eredményezett. 
Logikus továbbá annak feltételezése, hogy az idősebb 
transzgressziós eseményhez a Dunántúlon feltűnően túlter¬ 
jedő Congeria czjzeki -s rétegek (Száki Agyagmárga), míg a 

14. ábra. Az elmúlt 12 millió évre vonatkozó mágneses 
korskála, a standard földtani korbeosztás, a Mediterra- 
neumban (M) és a Keleti-Paratethysben (Pa) használt 
emeletek, valamint a hazai gyakorlatban tágan értelmezett 
pannóniai (s.l.) egység ezekhez való viszonya (Sacchi 
2001 után módosítva) 

Emellett feltüntettük az általunk definiált harmadrendű 
szekvenciákat és a Dunántúlon előforduló fő litosztratigráfiai 
formációkat is. TV a tihanyi vulkánitok, FM pedig a forrás¬ 
mészkövek rétegtani helyzetét jelzi. Az ábra jobb szélén a Pannon¬ 
medence fejlődésének főbb tektonikai eseményei láthatók. A 
szekvenciák határainak és a maximális elöntési fels z ínek korának 
becslését különböző adatok szolgáltatták, többek között a 
korskála bal szélén feltüntett csapadékmaximumok ideje 
(Magyar 2009) 

Figure 14. Timechartsummarisingthemagneticchrons, the 
geological ages using both the Mediterranean and the 
Eastern Paratethys terms (modified after Sacchi 2001) 

The ages of the determined sequence boundaries and the time span 
of the main lithostratigraphic units ofTransdanubia are alsó shown 
together with the times ofpeak rainfall in the area of the Pannonian 
Basin (Magyar 2009 ). TV & FM indicate the stratigraphic position of 
the Tihany volcanites and trvaertines, resp. The main tectonic events 
of the Pannonian Basin are shown in the right column. Fór details of 
age estimations see text 

fiatalabbhoz a szintén túlterjedő településű Congeria 
rhomboideá-s agyagmárga rétegek képződése kapcsolható 
(Sacchi 2001, Magyar 2009). A két maximum közötti 
időtartam 1,7-2,9 mill ió év közé esik, azaz egyértelműen 
harmadrendű időtartamú ciklusról van szó. Két maximum 
között kell, hogy legyen egy minimum is, ami jól egyezik a 
szárazulattá válást és lepusztulást jelző Pan-2 szekvencia¬ 
határral és annak 7,9 millió éves korával (14. ábra). 

A 15. ábra a PAN-2 szekvencia kialakulását mutatja egy 
tömbmodell segítségével. Az 15. ábra a részén az az állapot 
látható, amikor a csapadék mennyisége jelentősen megnö¬ 
vekedett és emiatt a tó vízszintje fokozatosan emelkedett 
(Magyar 2009). A tó külső partvonalát a környező hegy¬ 
ségek (Alpok, Kárpátok) mai hegylábánál távolabb kell 
keresni, mert a hegységek peremvidékei is csak a neotek- 
tonikus inverzió során emelkedtek ki (Dunkl & Frisch 
2002). Ennek az időszaknak uralkodó képződményei a nagy 
területre kiterjedő Congeria czjzeki-s anyagmárgák (Száki 
Formáció), valamint a transzgresszió kezdeti időszakában 
még létező középhegységi kiemelkedés parti sávjában 


képződött Kisbéri Formáció és a Gilbert-típusú deltákat 
építő Kállai Formáció (Csillag et al. 2010). 

A csapadékmennyiség közel a mai szintre való csökke¬ 
nésével a tó vízszintje 20-30 métert esett és a partvonal 
hátrálása miatt a self nagy része fokozatosan szárazra került 
(15. ábra, b). Az így létrejött delta síkságon bővizű folyók 
ágaztak szét, nagy árterek, lagúnák és gyakran kiszáradó 
mocsári környezetek alakultak ki. Ebben a környezetben jött 
létre a Tihanyi Formáció. A self állandóan vízzel borított 
sekély részén a tihanyi rétegekkel összefogazódó Somlói 
Formáció, mélyebb vízben pedig agyagmárgák képződtek. 
A Tihanyi Formáció felső részén, nagy területen 
megjelennek feltárásban és nagyfelbontású szeizmikus 
szelvényeken a vízszint csökkenésével kialakuló nagy bevá- 
gódások (7. ábra, a-b) és eróziósán lefejezett rétegek (11., a; 
12. és 13., a-c ábrák). Ez az eróziós felület definiálja a 
PAN-2 szekvencia határát. A 14. ábrán összefoglalt megfi¬ 
gyelések alapján kijelenthető, hogy a Pan-2 szekvencia¬ 
határ a Tihanyi-félszigeten megjelenik a felszínen, vagy 
annak közelében a forrásmészkővek feküjében. Ezért indo- 

15. ábra. Tömbmodell a PAN-2 szekvencia során előálló maximális elöntés (a) és az azt követő vízszintesés során szárazulattá (alluviális vagy delta síksággá) váló 
self (b) és a peremi formációk képződési környezetének illusztrálására 

A maximális elöntés korát (9,4 Ma) a csapadékossági maximumra adott korintervallum (9,2-9, 7 M év, Magyar 2009) középértékével adtuk meg. A klíma szárazabbra válása során 
előálló 20-30 méteres vízszintesés következtében kialakuló Pan-2 szekvenciahatár (SB) korát (7,9 M év) a Tihanyi Formáció típusszelvényét lefedő bazaltvulkanizmus kora (7,96-7,92 
M év) alapján datáljuk 

Figure 15. Block model to illustrate the maximaiflooding of the self (a) and the subsequent regression leading to a large alluvial/delta piain during the PAN-2 sequence. 
Depositional environments of the litostratigraphic units exposed around Laké Balaton are alsó indicated 

The age of the maximum flooding is given by the midpoint of the time interval ofprecipitation maximum ( 9.2- 9. 7 Ma, Magyar 2009). As the climate gradually became drier, 20-30 m base level 
drop tookpiacé, generating the Pan- 2 sequence boundary (7.9 Ma). This event can be assessed by the age of basalts overlying the Tihany Fm (7.96-7.92 Ma) 

költ a szekvenciahatárt a vulkanizmus idejénél némileg 
fiatalabbnak, 7,9 M évesnek datálni. 

Összegzésként úgy véljük, hogy az általunk 10,5-7,9 M év 
határokkal kijelölt PAN-2 harmadrendű üledékes szekvencia 
(16. ábra) jól meghatározott, mert a Dunántúlra vonatkozó 
sztratigráfiai és szeizmikus adatok különösen széles körével 
van összhangban. Ellentétben áll ugyanakkor az alföldi 
pannóniai üledékekben Juhász Gy. et al. (2006) által újabban 
javasolt felosztással, különösen az általuk legmarkánsabbnak 
ítélt Pa-3 szekvencia korával (9,1-6,8 Ma). Ennek az ellent¬ 
mondásnak a feloldása további kutatást és egyeztetést kíván. 

Tektonika 

A Pannon-medence kialakulásának általános modellje 
szerint a posztrift periódus tektonikailag aktív időszak és két 
különálló kompressziós fázist lehet definiálni (14. ábra, 
Horváth 1995, Horváth & Cloetingh 1996, Horváth et 
al. 2006): 

— az idősebb, a „posztszarmata inverzió”, a 11,5-10 M 
év időszakra esik és hatására a szinrift üledékek kompresz- 
sziósan deformálódtak, a kiemelkedő blokkokról a szarmata 
és a legalsó pannóniai üledékes kőzetek nagymértékben 
lepusztultak; 

— a fiatalabb, a „neotektonikus inverzió”, az 5,3-0 M év 
időszakra esik és a létrejött 10 km skálájú gyűrődések 
amplitúdója általában nem haladja meg a száz métert, de a 
regionális jellegű függőleges kéregmozgások különbsége 
eléri az 1000-2000 métert is. 

ÉNy 


A balatoni és dél-dunántúli vizsgálatok a két tektonikai 
fázis létét erősítik meg, de elsősorban a neotektonikus 
fázisra vonatkozólag szolgáltatnak új eredményeket. 

A Balaton hossztengelye mentén szerkesztett és a vízi 
szeizmikus mérések, fúrások valamint feltárások adatait 
integráló földtani szelvény a 77. ábrán látható. Ez a 45 km 
hosszú szelvény közel 30-szoros túlmagasítással mutatja a 
rétegtani viszonyokat és a tektonikus deformációkat. Való¬ 
ságban a pannóniai rétegek dőlésszöge általában nem több 
l-6°-nál. Az ábrán látható 15-20 km hullámhosszú és 
maximálisan 100 m amplitúdójú enyhe redőződés a dunántúli 
pannóniai képződményekre jellemzőnek mondható (Lóczy 
1913; Horváth & Dombrádi, jelen kötet). A Tihany Formá¬ 
ció magasparti és tó alatti előfordulásainak 60-100 méteres 
szintkülönbsége is ennek a neotektonikus gyűrődésnek az 
eredménye és nem ilyen mértékű differenciális erózió, vagy 
árkos beszakadás következménye. Ahol a magasparti és a tó 
alatti képződmények között vető valószínűsíthető az az 
oldalelmozduláshoz kapcsolható (Novák et al., jelen kötet). 
Az egykori eróziós felszín (Pan-2) összefüggő és a mainál 
egyenletesebb térszín volt, amelyet a szárazföldi lepusztulást 
követő, már a PAN-3 szekvenciához tartozó transzgresszió 
üledékei valószínűleg teljesen befedtek. Ezek mindenütt 
lepusztultak a neotektonikus inverzió során végbement 
gyűrődés következtében, de a tó alatti iszaptól védve néhány 
tavi területen maradványuk még fellelhető. Fúrásos feltárásuk 
érdekes lehet tektonikai szempontból is, hiszen Tihany 
kiemelkedése és általában a neotektonikai fázis kezdete 
fiatalabb e képződmények koránál. 

DK 


ÚJFALUI 




ALGYŐI 



Tihanyi-vulkán 


Füredi-vulkán 



3 lv71 40 


ENDRÖDI 


16. ábra. A pannóniai litosztratigráfiai egységek 
rétegtani helyzete a PAN-2 harmadrendű szekven¬ 
cia rendszeregységeiben 

A mélymedencei formációk nevének feltüntetése az ábrán 
arra utal, hogy azok olyan nagy litosztratigráfiai egységek, 
amelyek a teljes pannóniai összlet meghatározott környe¬ 
zetében kialakult képződményeket egyesítik. Az alsó ábrán 
látható kinagyított rész a Pan-2 szekvenciahatár helyzetét 
mutatja a Tihanyi Formáció, vagy az arra hullott piroklasz- 
titok tetején és a (lokálisan kovásodott) forrásmészkő- 
padok bázisán. Jelölések: 1 = a Tihanyi Formáció és a hévíz¬ 
forrásokhoz kapcsolódó lehetséges vetők; 2 = kráterkitöltő 
bazaltok és vulkanoklasztok; 3 = alapi torlóárak és más 
piroklasztitok; 4 = a krátertóba befolyó tufák (Gilbert- 
delták); 5 = forrámészkövek 


Figure 16. Inferredposition of the basin margin lithostratigraphic formations within the systems tracts of thePAN-2 third-order depositionalsequence 
Indication of the names of the deep basin formations suggests that they are big formations involving all the Pannonian sedimentary rocks formed at a specified depositional environment. The 
lower figure is a zoom to show the position of the Pan-2 sequence boundary at the top of the Tihany Formation or above the pyroclasts of the Tihany and the Füred Volcanoes and below the 
travertine beds. Legend: 1 = Tihany Formation andpotential faults associated with hot water springs; 2 = craterfill basalts and volcanoclastics; 3 = Crater rím pyroclastics; 4 = Transported tephra 
(Gilbert-type deltas); 5 = travertine mounds 

A Fram Pös: 5436Í 8.576.152783.7^3 To Fos; 585Í37.1S3. 171488.334 6 



17. ábra. Vízi sze iz mikus szelvények, terepi megfigyelések és fúrási adatok alapján szerkesztett földtani szelvény a Tihanyi-félszigeten keresztül (Sacchi 2001 után 
módosítva) 

A szarmata rétegek tetején, illetve a balatoni iszap alján lévő két unkonformitás felület között a Száki, Somlói, Tihanyi és Tapolcai Formációk képződményei találhatók meg. Utóbbiak a 
tihanyi bazaltokkal feltehetőleg egyidős bazaltintrúziók a Balaton alatt. A Tihanyi-félszigeten felszínen előforduló forrásmészkőpadok és kovásodott kúpok a Balaton keleti 
medencéjében a Pan-2 szekvenciahatárhoz kapcsolódóan jelennek meg. Az eredeti rétegtani architektúra fiatal kompresszió hatására jelentősen deformálódott és erodálódott. Ezen a 
gyűrt és lepusztult felszínen alakult ki a késő pleisztocén-holocén során a tómedence, ami nem egy beszakadt árok, hiszen a klasszikus elképzelésekkel ellentétben nem szegélyezik 
peremvetők. A tektonikus preformáltságot a tó hossztengelyével közel párhuzamos balos oldalelmozdulások adják (Bada et al. és Horváth & Dombrádi, jelen kötet). A kb. 15 km térbeli 
hullámhosszal jelentkező kiemelkedések (pl. Tihany) és bemélyedések váltakozó sorozata nem korrelál a somogyi meridionális völgyek és hátak elhelyezkedésével (A-B profil) 

Figure 17. Geological cross section traversing the Tihany Peninsula (modifled after Sacchi 2001) 

The compilaton is based on water seismic profiles, fleld observations and borehole data. The Szák, Somló, Tihany and Tapolca Formations can be found between the top Sarmatian and base 
Holocene unconformities. Basaltic intrusions occur below Laké Balaton (see Figure 12a), which are likely to be coeval with the basalts of the Tihany Peninsula and date the formation of the 
Pan-2 sequence boundary. In the eastern basin ofthe laké buried travertine mounds can be seen on the top of the sequence boundaryjust like on the surface at the Tihany Peninsula. The original 
stratigraphic architecture has been földed and eroded due to the neotectonic structural inversion. During the latest Pleistocene the laké developed on this erosional surface and, in contrast with 
the classic theory, it is nőt a graben bounded by normálfaults. However, roughly parallel with the longer axis of the laké, left-lateral strike-slip faults are well documented (Bada et al. and Horváth 
& Dombrádi this volume). The alternatingpattern of anticlines (e.g. Tihany Peninsula) andsynclines shown by seismic data does nőt correlate with the series of meridional valleys and ridges to 
the south in the Somogy area (profile A-B). No tectonic control is evidenced by the high resolution seismics concerning the formation of these meridional landforms 


Az is jól megítélhető a 17. ábra alapján, hogy a somogyi 
területet uraló, sűrűn váltakozó meridionális hátak és 
völgyek rendszere nem korrelál a szeizmikus szelvényről 
leolvasható gyűrődéses tektonikával. Sem a tihanyi kiemel¬ 
kedés, sem a szárnyain lévő bemélyedések, majd az ezt 
követő kiemelkedések nem jelennek meg a felszíni morfo¬ 
lógiában. A hátak és völgyek rendszerét hagyományos 
elképzelés szerint preformáló meridionális irányú vetők 
pedig a nagyfelbontású szeizmika szerint nem léteznek. A 
szelvényen Tihanytól nyugatra és keletre is látható vetőzóna 
közelítőleg a tó hossztengelyét követő balos oldalelmoz¬ 
dulás (Bada et al., jelen kötet). 

Tihanyhoz hasonlóan az egész Dunántúli-középhegység 
kialakulását a neotektonikus inverzió eredményének tekint¬ 
jük (18. ábra). A 4-6. ábrák jól érzékeltetik azt, hogy a kijelölt 


üledékes szekvenciák közül a PAN-2 transzgresziós és nagy¬ 
vízi rendszeregysége és a teljes PAN-3 valószínűleg kifejlő¬ 
dött a középhegységi blokk felett is. Az nem képezte 
akadályát a dél-dunántúli medencék feltöltődésének, ahol a 
progradáció iránya egyértelműen északról mutat a Dráva- 
medence felé. Nem mutatható ki nyugatról, a Zalai-medence 
felől érkező anyagtranszport, mert e medence feltöltése után a 
progradáló selflejtő a Dráva-medence irányába fordult 
(Uhrin et al. 2009). 

Ugyanakkor az is világos, hogy a középhegységi blokk a 
badeni és a szarmata során a vízszint közelében helyezke¬ 
dett el, mert biogén mészkövek (Tinnyei Formáció és Lajtai 
Mészkő) a déli peremen számottevő vastagságban alakultak 
ki (Budai et al. 1999). Ez a helyzet a pannóniai elején is 
fennállt, sőt a későbbi középhegység részben szigetként 

18. ábra. Deformációs modell a dél-dunántúli medencerész mai szerkezetei viszonyainak (vő. 4-6. ábra) magyarázatára 
A késő-miocén során feltöltődött dunántúli medencerész (a) a miocén végén meginduló kompresszió hatására deformálódott (b). Az emelkedő 
területek lepusztulása szolgáltatta a törmelékanyagot a süllyedő medencerészek feltöltődéséhez. így halmozódott fel a több, mint 1000 m vastag 
alluviális összlet a Dráva-medencében. Az emelkedés leglátványosabb eredménye a Dunántúli-középhegység kialakulása, amelynek során annak 
tetejéről feltehetőleg sok száz méter vastag (a PAN-2 szekvenciára települt) pannóniai rétegösszlet pusztult le. Ennek szárnyain és más emelkedő 
aljzatmagaslatok felett lefejezett és jelentősen hiányos pannóniai rétegek vannak a felszínen 
Figure 18. Deformation model explaining the present structural architecture of Southern Transdaubia 

By the end of the Laté Miocéné Transdanubia became entirely füled up(a) and due to the neotectonic compression the basin-fill deformed (b). The uplifting 
regions provided clastic supply fór the subsiding basins tiké the Dráva Basin, where more than 1000 m thick alluvial complex has accumulated. A most 
significant result of uplift is given by the formádon of the Transdanubian Rangé and development ofthe truncated and deeply eroded Pannonian strata at the 
flanks of the Rangé and elsewhere above uplifting basement highs 


emelkedett ki a Pannon-tóból, mert különben nem található 
forrás a Kállai és a Kisbéri Kavics Formáció kialakulásához 
(Csillag et al. 2010). Ezt követően (nagyrészt a PAN-3 és 
-4 szekvencia során) jórészt betemetődött, majd a neo- 
tektonikus kiemelkedés során a miocén rétegek lepusztultak 
és feltárták az idősebb középhegységi kőzeteket. 


A 18. ábra aésb részén látható deformációs rajzkísérlet 
célja annak bemutatása, hogy a normális településű szek¬ 
venciák sorozatából, hogyan alakult ki a fiatal deformáció 
hatására olyan jelentősen elváltozott szerkezet, amit a 
regionális szelvények mutatnak (4-6. ábra). Tudjuk, hogy a 
horizontális főfeszültség megnövekedése egy üledékes 

medencében flexurális deformációt okoz, amely bizonyos 
területek felgyűrődését (felboltozódását) más területek 
egyidejű behajlását (süllyedését) eredményezi (Horváth & 
Cloetingh 1996). A felboltozódó pannóniai üledékes 
kőzetrétegek viszonylag könnyen erodálódtak, azaz nem 
alakultak ki 1000 métert is meghaladó tényleges kiemel¬ 
kedések, hanem csak dombvidék jellegű térszínek. Hason¬ 
lóan, nem jöttek létre 1000 méter nagyságú vízmélységek 
sem, mert a behajlással megegyező ütemben a süllyedékek 
állandóan feltöltődtek a lepusztuló területekről származó 
törmelékanyagokkal. így alakult ki az az érdekes helyzet, 
hogy a Dráva-medencében lévő, több mint 1000 méter 
vastagságú pliocén-kvarter üledékes összletet mindvégig 
folyóvízi, mocsári és más szárazulati fáciesű képződmények 
alkotják (Saftic et al. 2003). 

Ez a helyzet nem kivételes. A Pannon-medence üledék- 
összletének felső részén regionálisan korrelálható diszkor- 
dancia felett vastag, alluviális síkságon akkumulálódott 
képződmények vannak (Zagyvái Formáció, Juhász Gy. et 
al. 2006). Ennek kézenfekvő magyarázatát a 18. ábrán 
látható modell adja, miszerint a fokozatosan kialakuló 
süllyedéket a közeli forrásokból származó törmelék egy¬ 
idejűleg feltöltötte és szinten tartotta, azaz egyensúly volt a 
lepusztulás és feltöltődés között. 

A tektonikai aktivitás újjáéledése a Pannon-medencében 
a miocén-pliocén határ közelében (Pan-4 diszkordancia, 5. 
ábra ) különös jelentőséget kap annak fényében, hogy az 
újabb vizsgálatok szerint a messinai esemény is tektonikus 
kompresszióra vezethető vissza (Jolivet et al. 2006, Roveri 
& Manzi 2006). A lemezen belüli kőzetfeszültségek regio¬ 
nális skálájú megnyilvánulását bizonyítja a Nyugati- 
Paratethys medencéinek ekkor meginduló inverziója 
(Cederbom et al. 2004) és a paleomágneses adatokból 
levezetett blokkrotációk felújulása a Pannon-medencében és 
környezetében (Márton et al. 2002, Lesic et al. 2007). 
Fontosnak látszik annak hangsúlyozása, hogy van tektonikai 
értelemben vett „messinai esemény” a Pannon-medencében 
is (Csató 1993, Juhász E. et al. 1996, Sacchi 2001, Magyar 
& Sztanó 2008). Ennek oka Afrika és Európa közti 
konvergencia megváltozása, a lemezen belüli feszültség 
megnövekedése az alpi-mediterrán térségben. További vizs¬ 
gálatok szükségesek azonban annak meghatározására, hogy a 
Pannon-medence egykorú deformációja milyen hatással volt 
a vízszintre és hogyan jöhetett létre a tó miocén végi 
túlcsordulása a Dáciai-medence irányába (Magyar 2009). 

További megfontolást igényel az is, hogy a poszt¬ 
szarmata és neotektonikai inverzió közötti időszak (azaz 
10-5,3 M év, 15. ábra ) tekinthető-e tektonikailag nyugodt- 
nak, vagy csak átmenetnek két markáns pannóniai tekto¬ 
nikai fázis között. Uhrin et al. (2009) a Zalai-medencét 
vizsgálva arra következtetett, hogy a redőképződés kb. 8 
millió éve kezdődött meg, de kiemelkedéssel és erózióval 
akkor még nem kellett számolni. Bada et al. (jelen kötet) 
úgy véli, hogy a neotektonikai fázis kezdete heterokron. 
Előbb kezdődött meg az Adriai-tüske közelében a Pannon¬ 
medence nyugati területein és csak később alakult ki a 
megfelelő feszültségtér a medence keleti felén. 


A kompressziós eredetű szerkezeti formák mellett a 
Pannon-medence neotektonikus aktivitásának jellemzője a 
nagyléptékű balos oldalelmozdulások kialakulása is 
(Horváth et al. 2006; Bada et al., jelen kötet). A Balaton 
alatt haladó ilyen oldalelmozdulásos vetőrendszer képét a 
10. ábra b része szépen illusztrálja. Korukkal kapcsolatban 
érdekes megfigyelés az, hogy a Nagykőrös térségben felfe¬ 
dezett nagy kanyonrendszer geometriáját láthatóan befolyá¬ 
solták a paksi balos nyírózónához tartozó virágszerkezetek. 
Juhász Gy. et al. (2007) ebből arra következtettek, hogy a 
vetőzóna már aktív volt az általuk 6,8 millió évesnek datált 
szekvenciahatár kialakulását megelőzően. Mivel ezen a 
területen ez a határ már összeolvad a fiatalabb diszkor- 
danicafelülettel (Magyar 2009), nem kizárható, hogy a 
vetőzóna kialakulása valójában a miocén végéhez köthető. 

Litosztratigráfiai egységek korrelációja 

A pannóniai képződmények litosztratigráfiai felosztását 
kettősség jellemzi. Léteznek kutatófúrásokból és szeizmi¬ 
kus értelmezésből a mélymedencékre levezetett nagy for¬ 
mációk, valamint a hegységperemi feltárások és sekély¬ 
fúrások alapján meghatározott kis formációk. 

A nagy formációk a késő-miocén során előrehaladó self 
öt fő környezetéhez (alluviális síkság, self, selflejtő, a self 
előtere és a mélymedence) tartozó képződmények együtte¬ 
sét írják le (Juhász Gy. et al. 2006). Azért nagyok ezek a 
formációk, mert vastagok, regionális elterjedésűek, össze- 
függőek és jelentősen időtranszgresszívek, hiszen minden 
környezet (ezúton formáció) egymás mellett létezett, amíg a 
progradáció tartott a késő-miocén során (11,5-5,3 M év). 

Ezzel szemben a peremi formációk kicsik abban azt 
értelemben, hogy vékonyak, sztratotípusokkal vagy típus¬ 
szelvényekkel lokálisan definiáltak (Korpásné Hódi 1998) 
és a késő-miocénnek csak valamely részidejét fogják át, 
mert helyzetükből adódóan általában eróziós maradványok 
(Juhász E. et al. 1996, 1997). Láttuk, hogy a Balaton kör¬ 
zetében lévő formációk csak a PAN-2 szekvencia időszakát 
képviselik (15. ábra), mert a felettük lévő fiatalabb pan¬ 
nóniai képződmények mind lepusztultak. Ezzel összhang¬ 
ban Csillag et al. (2010) a Dunántúli-középhegység 
peremének krono- és litosztratigráfiai diagramján a lokális 
megjelenésű Ősi Tarkaagyag, Zámori, Diási, Kállai, Kisbéri 
Kavics és Nagyvázsonyi Mészkő Formációkat kis idősza¬ 
kaszt átfogó, eróziós fragmentumként mutatják. Ugyanez a 
helyzet sok más peremi formációval is, csak azok a külön¬ 
böző területek (alapvetően szigethegységek) eltérő mértékű 
kiemelkedése és eróziója következtében más és más idő¬ 
szakasz képződményeit tárják fel. 

A kis formációk regionálisan fellelhető és országosan 
térképezhető egységekké léphetnek elő akkor, ha eltekin¬ 
tünk a típus szelvény korától és rétegtani helyzetétől, mert 
csak a litosztratigráfiái jellegek hasonlóságát tartjuk irány¬ 
adónak. Ebben a szellemben mutatja a pannóniai formáció¬ 
kat Magyarország új 1 : 100 000 méretarányú földtani 
térképe (Gyalog 2005). Szolgáljon erre példaként az ebben 
a cikkben vizsgált Tihanyi és Somlói Formáció esete. 

Láttuk, hogy mindkét formáció a Dunántúli-közép¬ 
hegység pereméhez kötődik (Jámbor 1980) és az általunk 
definiált PAN-2 szekvencia részét képezi. Magyarország új 
földtani térképére tekintve azonban megállapítható, hogy 
ezek a Dunántúlon szinte mindenütt megtalálhatók és 
gyakori elterjedésűnek mondhatók a Mecsek környezetében 
is. Az 5. és 6. ábrán látható szeizmikus szelvények szerint 
ezen a területen a PAN-2 szekvencia képződményei 
500-1500 méter mélységben vannak, a felszínre bukkanó 
pannóniait az 1-3 millió évvel fiatalabb PAN-3 szekvencia 
rétegei képviselik. Sacchi (2001) Szekszárd és Bátaszék 
közelében található feltárásokban kibukkanó Congeria 
rhomboideá-s agyagmárgát, valamint a himesházai homo¬ 
kos rétegeket a PAN-3 szekvencia transzgressziós, ill. 
csökkenővízi rendszeregységeinek tartotta. Ez utóbbi réte¬ 
geket a litosztratigráfia hasonlósága alapján lehet párhuza- 
mosítani a Tihanyi vagy a Somlói Formációval, de azonosí¬ 
tani félrevezető. Ugyanis ezek a képződmények máshol és 
máskor, bár hasonló környezetben alakultak ki, esetünkben 
a progradáló self parti síkságán és peremén. Az ilyen 
környezetben képződött litosztratigráfiai egységekre azon¬ 
ban már van jó általános elnevezésünk, mégpedig az Újfalui 
Formáció. 

Ugyanez a helyzet a Száki Formációval is. Csillag et al. 
(2010) megállapítja, hogy ez a formáció értelmezhető a 
„ Pannon-tó nagy feltöltődési rendszereinek részeként, mint 
az Endrődi vagy Algyői Formációk megfelelője”. Cziczer et 
al. (2008) azonban a Pannon-tó egykori szublitorális zónájá¬ 
nak paleoökológiáját feltáró munkájukban értelemszerűen a 
Száki Formációt eredeti definíció szerint (Jámbor 1980), 
vagyis térben és időben korlátozva vizsgálják. 

Ha a Tihanyi, Somlói és Száki Formáció elnevezést 
mégis kiterjesztett értelemben alkalmazzuk a felszíni 
képződményekre, akkor fúrások leírása során nehéz helyzet 
alakulhat ki, amikor a mélyebb helyzetű szekvenciában lévő 
formációkat (pl. a PAN-2 „igazi” Tihanyi, Somlói vagy 
Száki Formációit) kell azonosítani. Ez fúrási szelvényben a 
formációk látszólagos ismétlődését eredményezi, ami azok 
korbeosztása során kaotikus állapotokra vezehet. Nyilván¬ 
való, ha a korolás hibás, akkor a fejlődéstörténeti rekonst¬ 
rukció rossz. 

Véleményünk szerint akis formációk értékét és tudomá¬ 
nyos érdekességét csak akkor őrizzük meg, ha nem mossuk 
össze azokat a nagy formációkkal, hanem a sztratotípust úgy 
fácies, mint időrétegtani értelemben is meghatározónak 
tartjuk. Ekkor az adott formáció vizsgálható, kialakulása 
megérthető és helye kijelölhető egy harmadrendű szekven¬ 
cián belül. Konkrétan szólva, maradjon csak az Tihanyi, 
Somlói és Száki Formáció, ami a PAN-2 szekvenciához 
tartozik. Ne terjesszük ki a formációkat magasabb rétegtani 
pozícióban lévő (PAN-3 és -4) hasonló fáciesű összletekre. 
Ezeknek és társaiknak nevet és sztratotípust kell találni a 
Mecsek peremén és másutt. Mindeddig a peremi és a 
mélymedencei formációk korrelálása véleményünk szerint 
lehetetlen vállalkozás marad. 

A javasolt koncepció szerint szerkesztett földtani térkép 
informatívabb lesz, mert leolvasható róla a medencefejlődés 


folyamata csakúgy, mint az utólagos lepusztulás területei. 
Tudjuk, hogy ez az elképzelés maximalista, mert ilyen 
térkép készítése a releváns rétegtani, fúrási, szeizmikus és 
felszíni geológiai adatok integrált értelmezését követeli 
meg. Kijelöli azonban az irányt, amelybe haladni érdemes. 

Következtetések 

A fentiekben ismertetett vizsgálatok alapján a következő 
fő eredményekre jutottunk: 

A Balaton és a Dráva között elterülő medencerész felső¬ 
miocén üledékes összlete öt harmadrendű szekvenciára 
osztható (SAR-1, PAN-1, -2, -3 és -4). A legfiatalabb 
szekvencia (PAN-4) tetején 1000 métert meghaladó vastag¬ 
ságú, alluviális síkságon akkumulálódott rétegösszlet 
települ, ami valószínűleg pliocén-kvarter korú. A Balaton 
körzetében neotektonikus inverzió és erózió eredménye¬ 
képpen idősebb pannóniai képződmények vannak a felszí¬ 
nen, amelyek a PAN-2 szekvenciához tartoznak. 

A Balatonon kivitelezett különböző típusú, nagyfelbon¬ 
tású szeizmikus szelvényezések egymást megerősítő és 
kiegészítő rétegtani információt adtak a tó alatt lévő 0-120 
m vastagságú pannóniai rétegekről. A parti fúrásokkal és 
feltárásokkal korrelálva megállapítható, hogy az akusztikus 
aljzatot képviselő szarmata mészkő tetején és a tavi iszap 
alján húzódó két unkonformitás között zömmel a Száki, 
Somlói és a Tihanyi Formáció képződményei helyezkednek 
el. A PAN-2 szekvencia transzgresszív rendszeregységhez 
tartozó rétegsort a Száki Agyagmárga Formáció, a nagyvízi 
állapot során fokozatosan csökkenő vízszinthez tartozó 
rétegsort a Somlói és Tihanyi Formáció képviseli. 

A Tihanyi Formáció képződményei a vízszint csökkené¬ 
se miatt elsekélyesedő selfen és a delta síkságon képződött 
fácieseket mutatják. Az egykori delta síkságon áthaladó 
folyók mederbevágódásait a Balaton déli szegélyén már 
Fóczy felismerte és példamutatóan értelmezte. Az újabb 
vizsgálatok a delta síkság regionális kiterjedését megerősí¬ 
tették, sőt a dunai szeizmikus mérések annak meglétét mu¬ 
tatják a Budai-hegység déli peremén is. A tihanyi bazalttu¬ 
fák erre a felszínre települtek, és az édesvízi mészkőpadok 
szintén ezt a határt követik. A vízi szeizmika tanúsága 
szerint úgy a bazaltintrúziók, mint a forrásmészkővek meg¬ 
találhatók a Balaton alatt is. Ez utóbbiak a Tihanyi Formáció 
felső részén húzódó, a szeizmika tanúsága szerint markán¬ 
san diszkordáns felülethez kapcsolódnak. Ez a diszkordan- 
cia a PAN-2 harmadrendű szekvenciát lezáró határként 
értelmezhető. 

A Balaton iszapja alatti pannóniai képződmények 15-20 
km hullámhosszú és 100 métert ritkán meghaladó amplitú¬ 
dójú gyűrődést szenvedtek a neotektonikus inverzió során. 
A tó körüli magaspartokon felszínen lévő és a tó alatt 
mélyebben elhelyezkedő azonos képződmények közti 
60-80 méteres szintkülönbség alapvetően ennek a gyűrő¬ 
désnek az eredménye. A Balaton nem árkos beszakadás 
következménye és a tó alatti rétegekben sem fedezhetők fel 
meridionális irányú vetődések. Ugyancsak megállapítható, 

hogy meridionális hátak és völgyek rendszere nem jól 
korrelál a balatoni nagyfelbontású szeizmikus szelvények 
alapján megismert deformációs jelleggel. 

Az inverzió további megnyilvánulása a 60-80 km 
hullámhosszú és összességében az 1000 métert meghaladó 
amplitúdójú emelkedések és süllyedések kialakulása. En¬ 
nek az emelkedésnek és a kapcsolódó eróziónak az eredmé¬ 
nye a mai Dunántúli-középhegység. Más területeken az 
emelkedő pannóniai üledékes rétegek lepusztulása és a 
süllyedő területek egyidejű feltöltődése közel egyensúlyi 
állapotban valósult meg. Vizsgálati területünkön a legna¬ 
gyobb ilyen süllyedék a Dráva-medence, ahol a Pan-4 
szekvenciahatár jelzi a neotektonikus inverzió megindu¬ 
lását. Ez a Pannon-medence nagy részén meglévő unkon- 
formitás a miocén-pliocén határának tekinthető és kezdete a 
messinai eseménnyel korrelálható. 

A mélymedencei pannóniai litosztratigráfiai egységek 
adekvát nagy formációk, amelyek a Pannon-tó késő-miocén 
feltöltődéséhez kapcsolódó fő környezetek képződményeit 
foglalják egybe. A hegységperemi litosztratigráfiai egysé¬ 
gek csak akkor adekvát formációk, ha sztratotípusainak 
rétegtani helyzetét meghatározónak tartjuk és lehetőség 
szerint harmadrendű szekvenciához kötjük. Elegendő szá¬ 
mú és szabatosan definiált peremi litosztratigráfiai egység 
birtokában tehető meg azok helyének kijelölése a nagy 
formációkban. 

Befejezésül megállapítjuk, hogy ebben a cikkben több 
problémát vettetünk fel, mint amennyit megoldottunk. 
Meggyőződésünk azonban az, hogy jó irányban léptünk 
előre, mert a Pannon-medence könyvében nem csak sorok 
és lapok, hanem fejezetek is vannak. Az összekeveredett 
lapok helyretételét, s ezúton a könyv megértését elősegíti 
ezeknek a fejezeteknek a felismerése és egységes rendszerré 


fejlesztése. Ez a jövő fontos feladata, amely csak a releváns 
geológiai és geofizikai adatok integrációjával és széleskörű 
együttműködéssel valósítható meg. 

A Pleistocene meander loop near Fonyód: 
remnants ofchannels on ultra-high resolution seismic images, Laké Balaton 


Abstract 

A curved erosional surface with a radius of 1.5 km and a width of more than 600 metres can be identified on the 
ultra-high resolution seismic sections acquired on Laké Balaton in the vicinity of Fonyód. The corresponding sediments 
above the surface are 1-2 m thick. The three-dimensional shape, as well as the oblique reflections parallel with the trend 
of incision reveal the remnant of a meandering channel. This channel fill unit is situated unconformably above the tilted 
and földed Pannonian strata, and is overlain disconformably by the Holocene műd of Laké Balaton. The channel-fill 
deposit is younger than the deformation of the Pannonian, and was most likely formed somewhat before the wave 
activity associated with the development of the laké. Therefore the supposed age of the sedimentary body is Laté 
Pleistocene. 

The curvature of the meander seems to follow the Fonyód Hill on the shore of Laké Balaton, suggesting that the 
topography and the lithology of the hill determined the course of the Pleistocene river. Moreover, this meandering 
channel corresponds in terms of size, location and curvature with meanders situated outside the study area, below the peat 
of the Nagyberek, as mapped by Mike (1976) from a series of densely-spaced shallow cores obtained near Fonyód. Mike 
regarded these fluvial sediments as remnants of the „early Pleistocene Danube” which used to flow across this part of the 
country, although recent palaeohydrographic concepts dispute this idea. Nevertheless, a river of significantly high 
discharge must have left these channel beit deposits as it crossed the valley south of the Balaton Highland, routing towards 
the subsiding Danube Valley during the Laté Pleistocene. 

Keywords: meandering channel, ultra-high resolution seismic imaging, Pleistocene 


Összefoglalás 

A fonyódi Várhegy előterében a Balatonon mért ultranagy felbontású szeizmikus szelvényeken egy legalább 600 m 
széles, 1,5 km sugarú ívet követő eróziós felület rajzolódik ki. Ennek kitöltése szögdiszkordánsan települ az egyhén gyűrt 
és dél felé dőlő pannóniai rétegekre, míg felülről eróziós diszkordanciával a balatoni holocén iszap fedi. Az eróziós 
mélyedést kitöltő üledék 1-2 m vastag. Belső szerkezete az északi oldalon mutatkozó gyenge amplitúdójú reflexiók miatt 
nem látszik, míg a déli oldalon észak-északnyugat felé dőlő nagy amplitúdójú, folytonos ferde reflexiók figyelhetők meg. 
A forma térbeli alakja és a bevágódással közel párhuzamos, lapos dőlésű kitöltése egyaránt egy meanderező folyómeder 
maradványát jelzi. A mederkitöltő üledékek tehát fiatalabbak a pannóniai rétegek gyűrődését okozó eseményeknél, és 
valamivel idősebbek a Balaton medrét kialakító hullámverésnél. A mélyedés kora így a késő-pleisztocénre tehető. 

A meander íve követi a Balaton partján emelkedő fonyódi Várhegyet, azt jelezve, hogy a hegy topográfiája és anyaga 
meghatározta a pleisztocén folyóbevágódás nyomvonalát. Ez a kanyarulat szakasz helyzetét, méretét és ívét tekintve is 
pontos folytatása annak a meandernek, amelyet Mike (1976) ismert fel a nagybereki tőzeg alatt, sűrű hálóban mélyített 
több ezer sekélyfúrás rétegsora alapján. Mike ezt a folyót a területet átszelő kora-pleisztocén ős-Duna részeként 
értelmezte, melyet jelenlegi ősvízrajzi ismeretink alapján nem tartunk valószínűnek. A meandereket valamely más, késő¬ 
pleisztocén, viszonylag nagyobb vízhozamú, a Balaton-felvidék előterét átszelő, és a közép-duna-völgyi süllyedék felé 
tartó folyó mélyítette ki. 

Tárgyszavak: meanderező meder, ultranagyfelbontású szeizmikus szelvényezés, pleisztocén 

Bevezetés 

A fonyódi magaspart a Nagyberek mély fekvésű, mocsa¬ 
ras területéből kiemelkedő szigethegy Balaton felé néző 
peremi része (Horváth & Scheuer 1975), melynek a 
területén a Tihanyi Formáció 9-7 millió éves, pannóniai 
korú üledékei bukkannak a felszínre. A hegyet körülvevő 
lapos térszínt fiatal balatoni öntésiszapok, tőzeg, tőzeges 
aleurit fedik, míg kissé délebbre lösz borította dombok 
találhatók (7. ábra). Fonyód előterében a Balaton aljzatát 



faunás pannóniai rétegek alkotják (Lőrenthey 1911, Lóczy 
1913), és a holocén iszap a parttól csak mintegy 1-1,5 km 
távolságban jelenik meg (2. ábra). 

2003 nyarán ezen a területen az ELTE Geofizikai Tan¬ 
széke hallgatói többek között ultranagy felbontású, sekély 
behatolású szeizmikus méréseket végeztek, körülbelül 40 
km összhosszúságban a pannóniai rétegek szedimentológiai 
vizsgálata céljából (Novák 2006). Ezen szelvényháló északi 
részén észlelhető a délnek dőlő pannóniai rétegsorról 
származó reflexiók és a balatoni iszap jellegzetes reflexiói 


1. ábra. A) a Balaton és tágabb környéke digitális domborzati modelje és B) 
Fonyód térsége vázlatos földtani térképe (Lóczy et al. 1920 részlete), valamint 
C) az ultranagy felbontású mérési háló helyzete az építésföldtani térkép 
kivágatán (Boros 1985 után) 

Figure 1. A) digital elevation model of Central part ofTransdanubia, B) simplified 
geological map of Fonyód area (enlarged detailfrom Lóczy et al. 1920) and C) the 
position of the ultra-high resolution seismic block on the engineering geological 
map (modified after Boros 1985) 


yffiz szeizmikus mérési háló 

_ Q antropogén fe(töltés 

m h G (a"') homok, 
í-Á-I-3] f Q (a") tőzeg, kőzetliszt, mésziszap 
Lá.J d G (q") lejtőüledék 
1 Q (q ") lösz 
J PS([A bazalt 

I I h M pa (m^!) lignites közetliszt, homok 


BALA TÓM 







































Földtani Közlöny 140/4 (2010) 


421 


A 



2. ábra. A) a 2003-as évi alacsony vízálláskor a fonyódi part előtt kibukkanó 
pannóniai rétegfejek jól kivehetők voltak a magasparti sétányról, B) a balatoni 
holocén iszap elterjedési térképe és feküjének mélysége a vizsgált fonyódi 
területen. A kétutas futási időből (ms) a mélység becslése (m) kb. 1600m/s 
sebesség értékkel történt 

Figure 2. A) Pannonian beás cropping out at the Balaton floor were discernible 
during the 2003 summer laké lowstand, B) thickness and base depth of the 
Holocene műd at the study area. Time-depth measured as two-way-travel time (ms) 
was converted to reál depth (m)by using 1600m/s as seismic velocity in the water 
and in the műd 



között egy harmadik szeizmikus egység. Ez a szeizmikus 
egység a pannóniaira szögdiszkordanciával települ, felülről 
pedig eróziósán nyesi a balatoni iszap talpa ( 3. ábra). 

Ezen tanulmány célja, hogy bemutassa a pannóniai és 


holocén között található, feltételezhetően pleisztocén korú 
kőzettest alakját és belső szerkezetét. Ennek alapján meg¬ 
határozzuk eredetét, hogy összevessük a pleisztocén 
vízhálózat Balatontól délre ismert elemeinek helyzetével. 



3. ábra. Ultranagy felbontású szeizmikus szelvény, melyen láthatóak a mederfenék alatt a balatoni iszapról (H) származó vízszintes reflexiók, és azok transzgresszív 
rálapolódásai a „holocén” talpi diszkordanciára. Alatta (Pl) a feltételezett pleisztocén korú folyómeder oldalirányú vándorlással létrejött ferde reflexióinak kötege. 
Az újabb diszkordancia alatt a délkeletre dőlő ciklusos felépítésű pannóniai rétegekről származó reflexiók (Pa). A bemutatott szelvény pontos helyét a térképen 
vörössel jeleztük 

Figure 3. An example of ultra-high resolution seismic sections with three stratigraphic units: H. horizontal reflections of the Holocene műd transgressively overlying the Base 
Holocene Unconformity; Pl. Oblique bedsets of the supposed Pleistocene fluvial deposits composing of lateral accretion units; Pa. Underlying the Base Pleistocene 
Unconformity a succession of SW dipping Pannonian deposits. Position of the displayed section is indicated by red on the map 

A terület fejlődéstörténetének 
fő vonásai 

A Dunántúl Balatonig terjedő részét a késő-miocénben, 
kb. 11-9 millió év között a Pannon-tó vize borította. Kb. 9 
millió évvel ezelőtt elérte a mai Balaton térségét az az 
üledékbeszállító rendszer, mely először delta síksági, majd 
alluviális síksági üledékeket hagyott hátra (Jámbor 1980, 
Müller & Magyar 1992, Korpás-Hódi 1997, Magyar et 
al. 1999, Sztanó et al. 2005). A medence feltöltéséért fele¬ 
lős folyó, mely az Alpok előteréből és a Nyugati-Kárpá¬ 
tokból érkező vizeket vezette a Pannon-tóba tekinthető a 
Duna ősének. A víztükör végső visszahúzódása után, kb. 6,5 
millió évvel ezelőtt, alföld jellegű térszín alkothatta a 
Dunántúl nagy részét. A pliocén során megindult vulkáni 
tevékenység révén a pannóniai üledéket sok helyütt (pl. a 
Tapolcai-medence vulkánjaihoz kapcsolódó fonyódi hegy 
esetében is) bazaltlávaárak takarták be (Martin & Németh 
2004) és védték meg a területet érintő későbbi eróziótól. A 
vulkánokkal tarkított lapos térszín dombsággá alakulása a 
Dunántúli-középhegység területén már a pliocén elején 
megkezdődhetett (Fodor et al. 1999, Sacchi et al. 1999, 
Sztanó et al. 2007, Csillag et al. 2010). A jelenlegi mor¬ 
fológia részben a pleisztocénben intenzívvé váló kiemel¬ 
kedés, „inverzió” (Horváth & Cloetingh 1996, Horváth 
& Tari 1999), és eolikus erózió (Jámbor 1998) összjáté- 
kaként alakult ki. A pleisztocén felszínfejlődésről első¬ 
sorban megbízható koradatok hiányában, másodsorban a 
viszonylag vékony és hézagos település miatt nem sokat 
tudunk. A Vituki kutatási programja révén a Nagyberek és 
más Balaton közeli lapos területeken több ezer sekélyfúrás 
mélyült. Mike (1976, 1980, 1991) kavics-homok anyagú 
tőzegfekü, tőzegvastagság és mésziszap térképek alapján 
pleisztocén medernyomokat azonosított a Balaton környé¬ 
kén. E folyómedrek, feltételezése szerint, az egykor erre 
folyó Dunának a nyomai, melynek meglátása szerint nagy 
jelentősége volt annak az eróziós völgynek a kialakításában, 
amelyet a későbbi szerkezeti mozgások és/vagy a szél a mai 
Balaton-medencévé alakítottak. Arról, hogy az ős-Duna hol 
és meddig szelte át DK felé a Dunántúlt, mikor váltott át a 
mai Dunakanyar irányába, megoszlanak a vélemények, de 
feltételezhetően a pleisztocénben már a jelenlegi nyomvo¬ 
nalon haladhatott (vö. Gábris & Nádor 2007). 

A Balaton kialakulásával kapcsolatban is számos elmé¬ 
let született, melyben egyaránt szerepet kapott a szél eróziós 
tevékenysége és szerkezeti mozgások is. Ám míg Lóczy 
(1913) szerint a területen először kisebb részmedencék 
alakultak ki a szélerózió eredményeként, melyek később 
egyesültek, addig Cholnoky (1918) elképzelése alapján 
már kezdetben is csak egyetlenegy főképp szerkezetileg 
meghatározott árkos süllyedék jött létre. Mások szerint a 
Balaton kialakulása már a pleisztocén elején megkezdődött, 
kisebb, különböző mértékben süllyedő medencék létre¬ 
jöttével, melyek egyesülését, és így egységes víztükör 
megjelenését egyes szerzők a riss végére valószínűsítették 
(Marosi & Szilárd 1981, Mike 1991). A Balaton iszap¬ 
jában elsőként Lóczy vezetésével mélyültek fúrások, majd 


a 1980-as évektől további fúrások anyagán egyéb pl. 
geokémiai vizsgálatok mellett palinológiai és radiometrikus 
korhatározásokat is végeztek (Cserny 1987, Cserny & 
Nagy-Bodor 2000, Nagy-Bodor & Szuromi-Korecz 
2002). így ma már tudjuk, hogy a részmedencék kialakulása 
kb. 17-15 ezer éve kezdődött a Keszthelyi-öbölben és 10-12 
ezer éve a legkeletibb Siófoki-medencét is tó borította. 
Ebben a folyamatban meghatározó szerepe volt az éghajlat 
hideg-szárazról meleg-nedvessé válásának. Sorozatos 
vízszintváltozások után, az egységes tótükör csak kb. 5000 
éve jött létre (Cserny 2002). A „holocén” balatoni iszap 
alja, illetve az iszap alatt található tőzeg tehát valójában sok 
helyen késő-pleisztocén korú. A vizsgált fonyódi területen a 
fúrások alapján az iszap valóban holocén, nem harántoltak 
pleisztocén üledéket (Cserny 2002), az iszap alatt a pannó¬ 
niai Tihanyi Formációba sorolható kékesszürke agyagos 
kőzetlisztet, csillámos finomhomokos kőzetlisztet azonosí¬ 
tottak (Cserny & Corrada 1989). 


Ultranagy felbontású szeizmikus mérés és 
adatfeldolgozás 

A sekély tengeri kutatásban elterjedten alkalmazott vízi 
szeizmikus méréseket az utóbbi 15-20 évben hazai folyó¬ 
kon és tavakon is végeztek (Cserny & Corrada 1989, 
Sacchi et al. 1998, Tóth 2003). A vízi szeizmikus mérések 
előnye a szárazföldi szeizmikus mérésekkel szemben azok 
egyszerűségében, gyorsaságában és legfőképpen nagy fel¬ 
bontóképességében rejlik. A vízi szeizmikus mérések eseté¬ 
ben a vizsgált kőzettérfogat pórusterét teljes egészében víz 
tölti ki, valamint a jelforrás és az érzékelő berendezések 
egyaránt víz alatt találhatók. így a magasabb frekvenciájú 
(1-lOkHz) hullámok nagymértékű elnyelődése nem követ¬ 
kezik be, és akár a centiméteres felbontóképesség is elér¬ 
hetővé válik. Ez a részletesség, figyelembe véve a szeizmi¬ 
kus szelvények gyakori túlmagasítását is, lehetővé teszi a 
szelvényeken megfigyelhető struktúrák összevetését a feltá¬ 
rásokban látható jelenségekkel. A mérések során az egy¬ 
csatornás IKB-Seistec™ mérőműszert használtuk (Tóth 
2003). A fonyódi partnál mért szeizmikus szelvényeken a 
szeizmikus hullámok jellemző behatolási mélysége 15-20 
m, felbontásuk pedig deciméteres nagyságrendű. 

A mérés idején, 2003 őszén, hosszú meleg nyár után 
különösen alacsony volt a Balaton vízszintje. A partot a se¬ 
kély víz miatt körülbelül 100 méterre lehetett megközelíteni, 
valamint meglehetősen nagy területen találtunk biogén gázt 
rejtő holocén iszapot. Ha az adott közeg — jelen esetben az 
iszap — pórustérfogatának akár csak néhány százalékát víz 
helyett szabad gáz tölti ki, akkor az így kialakuló víz-gáz 
fázishatár gyakorlatilag tükörként viselkedik a rugalmas 
hullámokkal szemben, s azok szinte teljes egészében vissza¬ 
verődnek. Az ilyen helyeken a behatolás a gáztelített iszapig 
terjed, ezért a mederfenék alatti rétegekről nem kapunk 
információt (Darai 2006). így az értékelhető mérési terület 
határait, a fonyódi strand előtti 4,5 km 2 területen megszabta a 
vízmélység, valamint az iszap gáztartalma. 

Az ultranagy felbontású szeizmikus szelvények értel¬ 
mezéséhez az ELTE Általános és Alkalmazott Földtani 
Tanszékén telepített Landmark GeoGraphix SeisVision™ 
szoftvercsomagot használtuk. Ezzel teljes szeiz mik us 
interpretáció végezhető személyi számítógépeken. 

A szeizmikus szelvényeken a függőleges tengely a két- 
utas futási idő (TWT), a geológiai értelmezéshez azonban 
ezeket a mélység függvényében kívánjuk megjeleníteni. Az 
idő-mélység konverzió a közeg sebességadatainak birto¬ 
kában könnyen elvégezhető, azonban a vizsgált képződ¬ 
ményben nem történt olyan mérés, amelyből sebesség¬ 
adatok rendelkezésre állnának. Ezért a szakirodalomban 
fellelhető adatokra hagyatkozva (Cserny & Corrada 1989, 
Tóth 2003), a különféle közegekből (víz, laza iszap, kon¬ 
szolidált agyag, homok) álló rétegsor vastagságbecsléséhez 
az 1600 m/s átlagsebességértéket ítéltük a leginkább meg¬ 
felelőnek. Ezzel számolva a szelvények legalsó, még értel¬ 
mezhető tartományai 15-20 méteres mélységintervallum¬ 
ban helyezkednek el. A bemutatott szelvények ( 3., 4. ábra ) 
túlmagasítottak, ennek arányában a rajtuk megfigyelhető 
dőlésszögek a valóságban sokkal kisebbek. 

Bár a GeoGraphix szoftver lehetőséget nyújt a szabályos 
rácsháló mentén felvett kétdimenziós adatok térbeli ábrá¬ 
zolására, a vizsgált felszín térbeli megjelenítését a jobb 
térképminőség elérése céljából a Golden Software Surfer 
8.0 térképszerkesztő programmal végeztük. A szeiz mik us 
adatok alapján interpolált felület szabályos rácshálóját is 
ennek krigelő algoritmusával számítottuk. 

Szeizmikus fáciesegységek 
és azok értelmezése 

A szeizmikus szelvényeken alapvetően három, külön¬ 
böző jellegű reflexiókkal jellemezhető szeizmikus fácies- 
egység különíthető el ( 3 . és 4. ábra). Ezek közül az alsó 
egység rendelkezik a leginkább összetett belső szerkezettel, 
valamint ennek vastagsága a legnagyobb és csak ez található 
meg a terület egészén. A középső és a felső egység térben és 
vastagságban is lényegesen kisebb kiterjedésű. 

A felső egység (H) a balatoni iszap szerkezetét rajzolja 
ki. Ezen a területen csak a parttól 7-800 m távolságban 
jelenik meg (2. ábra) és a tó belseje felé vastagsága foko¬ 
zatosan növekszik, a szelvényháló északi pereménél eléri a 
2,5 m-t (3. ábra). Folytonos, vízszintes, közepesen erős, 
párhuzamos reflexiók jellemzik (3. és 4. ábra). Diszkon- 
form módon rálapolódásokkal települ az alatta levő középső 
egységre, illetve délkeleti irányban azon túlterjedve szög- 
diszkordánsan az alsó egység rétegeire. Alsó határfelülete a 
legerősebb reflexió, hiszen ez a laza, alig konszolidált bala¬ 
toni iszap és az alatt fekvő kemény, de legalábbis konszo¬ 
lidált vagy gyengén cementált üledékes kőzetek határ¬ 
felülete. Az iszapban helyenként megjelenő erős reflexiójú 
elnyúlt foltok helyi gázfelhalmozódásra, esetleg in situ 
képződésre utalnak (Darai 2006). Amennyiben a gáz meg¬ 
jelenése közel pontszerű, kis tértartományra korlátozódik, 
úgy diffrakciós hiperbolákat hoz létre (3. ábra). 


Az alsó egység (Pa), mely a terület egészén 
megtalálható a pannóniai rétegeknek feleltethető meg (vö. 
Cserny & Corrada 1989, Sztanó et al. 2005, Sztanó & 
Magyar 2007). Fő tömegét folytonos, enyhén hullámos, 
délkeleti irányba dőlő, változó erősségű párhuzamos 
reflexiók és valamivel vastagabb, kis amplitúdójú, zavaros 
elrendeződésű, gyenge reflexiókból álló egységek ciklikus 
váltakozása jellemzi. Az erős reflexiókötegek felett 
gyakran lelapolódások figyelhetők meg. A párhuzamos 
reflexiók több helyen néhányszor 10 méter széles íves 
felület mentén megszakadnak és közéjük kis amplitúdójú, 
gyenge, esetenként kaotikus reflexióképű egység ékelődik. 
Nagy valószínűséggel az erős, folytonos, párhuzamos 
reflexiók finomszemcsés, agyagos-aleuritos rétegeket 
képeznek le, míg a gyenge, kaotikus elrendezésű reflexiók 
inkább homokos, összetett belső szerkezettel rendelkező 
képződményekről érkeztek. A „megszakítások” 1-2 m 
mély, valószínűleg erősen bioturbált agyagos mederkitöl¬ 
tések. A Balaton keleti részmedencéjében tapasztaltak 
(Sztanó et al. 2005), valamint a fonyódi Várhegy feltárásai 
(Novák 2006) alapján ezek a rétegek a Tihanyi Formáció 
deltasíksági sorozatához tartoznak, torkolati zátonyok, 
öbölfeltöltések elemi üledékciklusaiként, paraszekven- 
ciákként értelmezhetők. A terület délkeleti részén ettől 
eltérő szeizmikus fáciest találunk, a párhuzamos pannóniai 
reflexiókötegeket minimum 5-16 m mély, 120-400 m 
széles eróziós felület szakítja meg, mely déli, délkeleti 
irányban fokozatosan mélyül és szélesedik. Az eróziós 
felszín feletti összlet belső szerkezetét csak igen kis 
amplitúdójú reflexiók mutatják. Ez a képződmény meg¬ 
figyelhető a fonyódi magaspart feltárásában is. Itt ez egy 
többszintű mederbevágódással és kitöltéssel felépített 
folyóvölgy lehet, melynek pannóniai korát a fekü pannóniai 
rétegekkel konform dőlése és a pannóniai fedő megléte 
bizonyítja (Novák 2006). Maga a bevágódás egy negyed¬ 
rendű vízszintesést jelző szekvenciahatár, melynek kora 
kb. 8,5-9 millió év (Sztanó & Magyar 2007). A pannóniai 
összlet harmadrendű szekvenciáinak elemzését Horváth et 
al. (jelen kötet) tanulmánya adja. 

A tanulmányunk tárgyát képező középső egység (Pl) 
kizárólag a vizsgált terület északi-északnyugati részén, egy 
kb. 1,5 km sugarú ívet formázó területen fordul elő. Mindig 
a felső egység (azaz a balatoni iszap) alatt található és az 
alsó egységre (azaz a pannóniai képződményekre) szögdisz- 
kordanciával települ. 

Belső szerkezetét tekintve a középső egység déli és 
északi része különböző. A délkeleti részen erős, nagy ampli¬ 
túdójú, ferde reflexiók jellemzik (4. ábra), melyek kissé 
girbe-gurba lefutásúak, helyenként látszólag változó dőlés¬ 
szögük miatt kisebb egymásra lapolódó szakaszokra bont¬ 
hatók. A valós dőlésirány és dőlésszög változékonyság elle¬ 
nére megállapítható, hogy északnyugati irányban dőlnek. 
Mivel a bemutatott szelvények erősen túlmagasítottak, fontos 
hangsúlyozni, hogy a ferde reflexiókat létrehozó rétegek 
dőlésszöge mindössze néhány (1-3) fok. S noha csupán alig 
több mint 1 m vastag testről van szó, a ferde rétegek sorozata 
dőlésirányban 150-300 m hosszan követhető, tehát ezek 

Novak Dóra et al.: Egy pleisztocén folyó kanyarulata Fonyódnál 

4. ábra. Ultranagy felbontású szeizmi¬ 
kus szelvények, melyen megfigyelhető a 
középső egység ferde sorozatának belső 
szerkezete, a kissé eltérő dőlésirányú 
sorozatok látszólagos egymásra lapoló- 
dásai, kisebb morfológiai mélyedései, 
valamint a 3. horizonttól ÉNy-ra ref¬ 
lexiószegény, helyenként kaotikus bel¬ 
ső felépítés és annak egyenetlen reliefű 
talpa látható. A térképen a 3. horizont 
idő-mélységét és dőlésirányát is feltün¬ 
tettük 

Figure 4. Ultra-high resolution seismic 
images displaying the delicate internál 
structure of unit Pl, as subordinate 
erosional truncations and onlaps due to 
minor variations in dip direction of the 
oblique beás. Note the reflection poor, 
chaotic seismic facies NW of horizon 3 
associated with uneven erosional scourat 
the base of the unit. Depth and dip 
direction of horizon 3 mapped from the 
quasy 3D seismic net 

biztosan nem tekinthetők keresztrétegződésnek, ennél 
nagyobb architekturális elemről van szó. 

Az északi részen az egység talpának mélyebbre vágó- 
dásával és reliefjének megnövekedésével párhuzamosan, az 
erős, ferde reflexiókat kis amplitúdójú, gyenge reflexiók 
váltják fel (3. horizonttól ÉNy-ra, 4. ábra), melyekből a 
belső szerkezet már nem állapítható meg. Feltehetőleg itt a 
kitöltés nem rétegzett vagy többé-kevésbé homogén össze¬ 
tételű üledék sejthető. Egyes szelvényeken az alatta fekvő 
pannóniai képződmények geometriájáról sem kapunk érde¬ 
mi információt, azt jelezve, hogy maga a homogén kitöltés 
nyeli el a rugalmas hullámok energiáját. 

A középső egység bázisát képező diszkordanciafelület 
délkeletről északnyugat felé fokozatosan mélyebbre vág, 
majd közel állandó mélységben fut, morfológiai tagoltságot 
nem mutat. Ez a felület aztán a kőzettest északnyugati ré¬ 
szén egyenetlenné válik. Ezzel együtt az összlet vastagsága 
is növekszik, — északon kb. 2 m, délen kb. 1 méter, -— majd 
kiékelődik (4. és 5. ábra). Sajnos a fedő holocén iszap gáz¬ 
tartalma miatt további nyomozása sem az íves elterjedési 
terület északnyugati szélén, sem délnyugat vagy kelet felé 
nem volt lehetséges. 

A középső egység elterjedési területének íve, ezzel össz¬ 
hangban talpának morfológiája, valamint a test ívére merő¬ 
legesen, a peremi bevágódással közel párhuzamosan futó 
2-3° dőlésű reflexiók alapján egy nagyobb folyókanyarulat 
töredéke tárul fel. A ferde reflexiók az egykori meanderező 
folyó vándorlásának, és az ezzel összefüggő oldalazó gyara¬ 
podásának eredményeképp létrejött „aktív mederkitöltés”, 
azaz övzátony rétegeit képezik le. A homogén szerkezetű 
rész a kanyarulat külső oldalán, annak fejlődését lezáró 
felhagyás utáni állapotban keletkezhetett, azaz a morotva 
„passzív mederkitöltése” (vö. Allén 1965). 

Az elterjedési térképről (5. ábra, a) leolvasható, hogy a 


mederbevágódástól a külső ívig terjedő kanyarulat szélessége 
a 600 métert is meghaladja, melynek kb. fele az aktív, másik 
fele a passzív mederkitöltésből származik. Ne feledjük, hogy 
a térképezett kőzettest az eredeti mederkitöltésnek csupán a 
legalsó 1-2 m vastag része, a felette levő akár 5-10 m vastag 
üledékösszletet a Balaton kialakulásával járó hullámverés 
legyalulta. Az egykori folyó tekintélyes méretére csupán a 
mintegy 300 m széles felhagyott mederszakasz és az ív nagy¬ 
sága utal. Közismert, hogy a meanderező folyók kanyarula¬ 
tának mérete a mederkitöltő vízhoza mm al arányosan nő 
(Schumm 1967), ilyen nagyságrendű kanyarulatokat Duna- 
Tisza méretű vízhozammal bíró folyók alakítanak ki. 

A térképezett medernyom kora 
és ős vízrajza 

A kitérképezett folyó kora fúrási adatok hiányában 
csupán csak feltételezhető. Biztosan fiatalabb az alatta 
található pannóniai korú (kb. 9-7 M év, vö. Müller & 
Magyar 1992, Sztanó & Magyar 2007) egységnél, illetve 
az azt deformáló tektonikai fázisnál, valamint a Tapolcai¬ 
medence vulkáni tevékenységénél (3,5+0,9 M év; Martin 
& Németh 2004) is. Viszont idősebb a balatoni iszapnál, 
mely a nyugati részmedencében 17-15 000 éves (Cserny 
2002). A közeli somogyi dombokon, lényegesen magasabb 
topográfiai helyzetben, a pannóniai üledékekre települő, a 
Dunántúli-középhegségből származó szemcséket is tartal¬ 
mazó folyóvízi üledékek kora késő-pleisztocén-kora-holo- 
cén, 49-39, 22 és 9 ezer év (Thamó-Bozsó et al. 2009). A 
fonyódi meder kora, ezzel együtt sem adható meg, de kelet¬ 
kezése a késő-pleisztocénre valószínűsíthető. 

E folyóvízi képződmény fiatal, a Balaton kialakulásával 
összevethető korára utalhat az a tény is, hogy e folyóvízi össz- 



5. ábra. A) A középső egység területi elterjedése és talpának időmélység térképe. A 
kétutas futásidő (ms) mélységbecsléséhez a 1600 m/s sebességértéket használtuk. B) A 
középső egység bázisát jelentő diszkordanciafelület térbeli alakja kirajzolja a kanyar 
ívét, valamint annak belső oldalán kialakult meredek bevágódást. A térbeli model a 
meder ÉÉNy felőli nézete 

Figure 5. A) Thickness and base depth of the Pl unit. Depth as two-way-travel time (ms) was 
converted to reál depth (m)by using 1600 m/s as seismic velocity. B) The geometry of the 
Base Pleistocene Unconformity reveals the curvature of a meander bend, and alsó shows the 
steep erosional scour at its internál side. The 3D model is viewedfrom NNW 

let minden esetben a Balaton iszapja alatt található, a Balaton 
tavi üledékei azon kissé túlterjedően települnek. Ez a tény 
azzal magyarázható, hogy az a topográfiai mélyedés, amely 
egykor a meanderező folyót erre vezette, a Balaton medrének 
kialakulásakor is létezett, meghatározva annak helyét. 

A szeiz mik us szelvényeken kirajzolódó, a pannóniai 
rétegekre eróziós felszín mentén települő folyóvízi összlet, 
kanyarulatának mérete alapján egy nagy vízhozamú, jelen¬ 
tős folyó lehetett. A pleisztocén vízrajzzal foglalkozó mun¬ 
kák közül (Somogyi 1960, Marosi & Szilárd 1981) ki¬ 
emelkedő Mike (1991) összefoglaló tanulmánya Magyar- 
ország ősvízrajzárói. A Dunántúl számos területén egy ősi 
Duna méretű vízrendszer nyomait tárta fel. Szerinte az ős- 
Duna a kora-pleisztocén végén a Dunántúli-középhegységet 
délről megkerülve talált lefolyást, miközben a mai Balaton 
területén is áthaladt. Elképzelése szerint így került sor an¬ 
nak a hosszanti eróziós völgynek a kialakítására is, amely¬ 
ben ma a Balaton foglal helyet. Ennek a völgynek a későbbi 
feldarabolódását ugyanazok a szerkezeti mozgások idézték 
elő, amelyek az ős-Dunát a Visegrádi-szoros felé terelték 
(Mike 1976). A Balaton környéki tőzegfekü kavicsos-ho¬ 
mokos anyagából Mike (1976) kirajzolta az ősfolyó lehet¬ 
séges nyomvonalát (6. ábra). Megállapította, hogy ez a 
meder „Unió Wetzleri-s ” homokba — azaz pannóniai üle¬ 


dékbe vágódott be, — tanúhegyként hátrahagyva a fonyódi 
Várhegyet. Fonyód körül sűrű hálóban mélyült sekély¬ 
fúrások rétegsora csak a tőzeggel borított Nagyberekből állt 
rendelkezésére, a kanyarulat bizonyított folytatása a Balaton 
területén hiányzott. 

Az általunk vizsgált középső szeizmikus fáciesegység 
területi elterjedése mind méretét, mind ívét és a kanyar¬ 
épülés irányát tekintve is pontosan kiegészíti a Mike (1976, 
1980,1991) által rajzolt, a fonyódi Várhegyet megkerülő, és 
a Balaton területén hiányzó folyómedernek a kanyarulatát 
(6. ábra). Hasonló medernyomok a balatoni iszap alatt más 
területeken — pl. a Siófoki-medencében — is vannak 
(Szafián et al. 2007). Ez a felismerés alátámaszthatja a 
Mike által vázolt ősvízrajzi kép helyességét, miszerint egy 
viszonylag nagyméretű folyó kanyargód erre egy pontosan 
meg nem határozható posztpannóniai — valószínűleg késő¬ 
pleisztocén — időszakaszban. A Balaton medencéjének 
kialakulása ezen ősfolyó mederövéhez kapcsolódhatott, 
kihasználva az egykori folyóvölgy környezeténél mélyeb¬ 
ben fekvő helyzetét, és erodálható mederanyagát. Jelenlegi 
ősvízraj zi ismereteink alapján azt azonban kizárhatjuk, 
hogy ez a folyó az ős-Duna lenne, az ugyanis akkor valószí¬ 
nűleg már a kiemelkedőben levő Dunántúli-középhegység 
északi oldalán a Visegrádi-szoros fele haladhatott (vö. 

6. ábra. Mike (1976) által - a tőzeg alatti kavics-homok vastagság adatai alapján - feltételezett pleisztocén 
ősmedernyomok a Balaton (a) - illetve Fonyód (b) - környékén. A fonyódi Várhegyet látszólag egy tekintélyes 
méretű kanyarulat ölelhette körbe, melynek hiányzó darabja az általunk kitérképezett kanyarulattöredék. 

Figure 6. Based on a large number of shallow drillings thickness of gravel and sand underlying peat indicate 
Pleistocene channels according to Mike (1976) both in the viciniíy of Laké Balaton (a) and near to the study area at 
Fonyód (b). The Fonyód Várhegy might have been embraced by a huge meander bend. Its missing portion could have 
been mapped by the help of this ultra-high resolution seismic study 

Gábris & Nádor 2007). A medreket bármely más késő 
pleisztocén, viszonylag nagyobb vízhozamú, a Balaton- 
felvidék előterét átszelő, Duna-völgyi süllyedők felé tartó 
folyó kimélyíthette. A folyómeder kanyarulatának íve to¬ 
vábbá arra is utal, hogy a fonyódi Várhegy, mint topográfiai 
kiemelkedés már akkor is létezett, amikor a folyó ezen a 
területen meanderezett. 


Következtetések 

A Pannon-tó feltöltődése, deltasíksággá, majd alluviális 
síksággá alakulása után a pliocén vagy kora-pleisztocén 
feszültségtérben a balatonkörnyéki pannóniai rétegek enyhe 
redőkbe gyűrődtek. A balaton-felvidéki bazaltvulkanizmust 
követően, de főleg a pleisztocén eljegesedési fázisokban a 
hideg szelek hatására a laza aleurit - finomhomok méretű 
pannóniai üledék intenzív lepusztulása következett be. 
Helyenként — a tanúhegyek alatt — azonban, így Fonyódon 
is, a pliocén bazaltsapka megvédte azt a kifúvástól. A 
Balaton-felvidék elsősorban deflációval mélyített előteré¬ 
ben talán a pleisztocén egy melegebb szakaszában, vagy 
éppen a pleisztocén végi felmelegedés miatt, egy jelentő¬ 
sebb nagyságú folyó kanyargóit. Egyik kanyarulata a fonyó¬ 
di Várhegyet kerülte meg. A kanyar egy szakaszának létét 
ultranagy felbontású szeizmikus szelvényeken kitérképez¬ 
hető eróziós felszínek morfológiája és a rárakódott üledék 
belső szerkezete egyaránt bizonyítja. A kanyart építő folyó 
medrében alul az aktív épülés feltehetőleg durvaszemcsés 


hordaléka, míg a meder felsőbb részében a felhagyást 
követő morotva finomszemcsés, szervesanyagdús, majd 
lápi üledékei képződhettek. A Balaton kialakulásakor a 
hullámverés nagymértékben erodálta ennek a folyónak a 
nyomát, melyre azután a 17-15 ezer évtől kezdődően, de 
főleg a holocénben a Balaton iszapos üledékei rakódtak le. 
Délebbre, a Nagyberekben, ahová a Balaton csak magas 
vízállásai során öntött ki, az egykori meder kavicsos-homo¬ 
kos folytatása tőzeggel lefedett helyzetben megmaradhatott. 
Bár ez a folyó valószínűleg nem az ős-Duna, hanem egy a 
közép-duna-völgyi süllyedők felé tartó másik folyó lehetett. 
Eredményeink főbb vonásaiban alátámasztják Mike (1991) 
koncepcióját a Dunántúl ős vízraj zárói és a Balaton kialaku¬ 
lásáról. 

Mapping bathymetry and thickness oflacustrine deposits ofLake Balaton (Hungary), 
using laké seismic profiles 


Abstract 

Previous research of the geological evolution ofLake Balaton (Hungary) has been based on sporadic borehole data, 
evaluation of the topography of the surrounding regions, and water seismic data characterized by low horizontal 
resolution. The laké bed itself has been surveyed four times at regular intervals since 1895, bút the latest complete survey 
was carried out in 1975 using the echosounding and optical geodetic methods of the time. 

In the framework of the cooperative efforts of the Eötvös Loránd University and Geomega Ltd, high resolution lake- 
seismic surveys were carried out on the Eastern Basin of the laké between 1997 and 2007. These provided precise and 
valuable data on the Pannonian strata overlain by Holocene sediments. The ultra-high resolution dataset made possible the 
determination of the water depth and the thickness oflacustrine sediments on a decimetre scale. A new digital elevation 
model of the laké bed was created fór the Eastern embayment of the laké, together with the mapping of the Holocene 
sediment thickness and the erosion surface underneath. The calculated digital elevation model of the laké bed was 
compared to a model interpolated from the 1975 survey and thus the sedimentation rate could be calculated fór the last 30 
years. Although these surveys carry several possible sources of error, the calculated average deposition rate is in the same 
order of magnitude as the results acquired by previous authors using other methods. The present study alsó demonstrates 
that there are considerable differences in the sedimentation pattéra and the differences show similarities with the 
topography of the discordance surface underlying the Holocene lacustrine sediment. The discordance surface separating 
the Pannonian and other pre-Holocene strata from the overlying Holocene lacustrine sediment shows a row of elevated 
features along the axis of the laké; these features have low slope angles towards the south and are relatively steep on their 
northern side. The line of this northern slope breaks in several places. There are no elements on the discordance surface 
surveyed which are similar to the meridional valleys of the areas to the south of the laké. The 30-year-scale laké bed 
changes, and the discordance surface of the lacustrine sediments and Pannonian strata alsó exhibit similarities with the 
characteristic directions of the surrounding topography. Thus they can partly be correlated with the previously 
documented neotectonic movements. 

Keywords: Balaton, water seismic measurements, sediment thickness, neotectonics 


Összefoglalás 

A Balaton kialakulásának és geológiájának kutatását az eddigi munkák során szórványos fúrási adatokra, a környék 
domborzatának vizsgálatára és alacsony felbontású vízi szeizmikus mérésekre alapozták. Magát a medret 1895 óta négy 
alkalommal mérték fel teljesen, a legutóbbi mederfelmérés 1975-ben történt ultrahangos szonárral és optikai geodéziai 
módszerekkel. 

Az ELTE és a Geomega Kft. együttműködésében 1997 és 2007 között nagyfelbontású szeizmikus méréseket végeztek 
a Balatonon, amelyek adatokat szolgáltattak a holocén üledék alatti pannóniai rétegekről. Az ultranagy felbontású 
szeizmikus adatok alapján a vízmélység és a tavi üledék vastagsága deciméteres pontossággal meghatározható. A 
szeizmikus adatok alapján a Balaton keleti medencéjére egy új digitális medermodellt állítottunk elő, és feltérképeztük a 
holocén tavi üledék vastagságát valamint az alatta levő eróziós felszín topográfiáj át. A kapott medermodellt összevetettük 
az 1975-ös mederfelmérés adataiból számított digitális domborzati modellel, és adatokat nyertünk az üledék¬ 
felhalmozódás intenzitásáról az utóbbi 30 évben. Bár ez a két adatrendszer különbségei miatt számos hibalehetőséggel 
terhelt, a számított átlagos üledékképződési ráta nagyságrendileg egybeesik a korábbi szerzők más módon nyert 

eredményeivel. Vizsgálataink azt mutatják, hogy a tényleges ráta ettől az átlagértéktől egy határozott térbeli mintázatot 
követve helyenként lényegesen eltér. A holocén üledék és az ezek feküjét adó elsősorban pannóniai rétegek közötti 
diszkordanciafelszín vízközépen, a tó hossztengelye mentén rendeződött magaslatok sorát mutatja, amelyek dél felé 
enyhén lejtenek egy ívelt völgy felé, az északi oldaluk viszont meglehetősen meredek, és vonala több helyen megtörik. A 
Siófoki-medencétől délre fekvő területekre jellemző meridionális völgyekhez hasonlót azonban nem mutat az általunk 
felmért terület. A meder magasságának 30 év alatt bekövetkezett változásai, illetve a tavi üledék és a pannóniai rétegek 
közötti diszkordanciafelszín topográfiája rokonságot mutat egymással és a Balaton körüli felszínformák jellemző 
irányaival, és részben megfeleltethető a tó területén korábban leírt neotektonikai mozgásoknak. 

Tárgyszavak: Balaton, vízi szeizmika, iszapvastagság, neotektonika 


Bevezetés 

A Balaton vízmélységi és tavi üledékvastagsági tér¬ 
képezése több célt is szolgált egyszerre. A tóban zajló 
üledékfelhalmozódás mértéke és területi eloszlása régóta 
kutatott téma, a feliszapolódás problémája iránt nagy 
érdeklődés mutatkozik a nagyközönség részéről is. Mivel 
azonban a Balaton egy tektonikailag meglehetősen aktív és 
részleteiben nem teljesen ismert geodinamikájú területen 
fekszik, a tómeder geomorfológiai viszonyainak vizsgála¬ 
tától szélesebb körű következtetéseket is várhatunk. 

A tómeder első teljes térképezését az akkori Föld¬ 
művelésügyi Minisztérium (FM) vízrajzi osztálya végezte 
(Péch & Erdős 1898). Ennek a felmérésnek a célja első¬ 
sorban a tó térfogatának minél pontosabb megismerése volt 
a vízszint biztonságos szabályozása érdekében. A felmérést 
„szondázó rúddal és alattsággal” (vizesen sem nyúló kötél¬ 
lel) végezték mintegy 2884 pontban, és megkísérelték az 
iszapvastagságot is felmérni oly módon, hogy a mélység 
megmérése után a szondázó rúd hegyét az iszapba nyomták. 
A tó mélységi viszonyairól 1:75 000-es, egy méteres alap¬ 
szintközű térkép készült, ugyanakkor az iszapvastagságról 
tudomásunk szerint nem készült térkép, vélhetően a felmé¬ 
rés megbízhatatlan volta miatt. A későbbi mederfelmérések 
céljai között már szerepelt, hogy a tó feliszapolódásának a 
mértékét meghatározzák. 

A FM Vízrajzi Intézet 1929-30-ban hasonló módsze¬ 
rekkel megismételte a térképezést, ez azonban az előzőnél 
megbízhatatlanabb a helymeghatározás pontatlansága 
miatt. 1955-ben a Vituki mérte fel a Balaton medrét, ekkor 
már ultrahangos mélységmérővel. A mérés eredményeit 
1:25 000 léptékű térképen ábrázolták (Virág 1998). A 
Balaton legutóbbi mederfelmérését 1975-ben, szintén a 
Vituki végezte, a tó tengelyére merőleges 77 szelvény és kb. 
200, a partközeiben felvett csonkaszelvény mentén (Sass 
1979). A felmérés eredményeit szintén 1:25 000 léptékben, 
0,5 méteres alapszintközű térképlapokon ábrázolták (Baló 
1975). A tavi iszap vastagságáról sokáig csak néhány, a part 
közelében felvett fúrás adatai álltak rendelkezésre (Lóczy 
1913), hiszen a tavon és a tó környékén készült üledékkutató 
fúrások nem feltétlenül érték el az iszap alsó szintjét 
(Buczko et al. 2009). A tó üledékéről az első szeizmikus 
felmérést Cserny Tibor vezetésével a MÁFI végezte 1981- 
től. Az erről készült jelentés egyben áttekinti a tó területén 
korábban végzett fúrásokat is (Cserny 1987). Összesen 33 
fúrás és 370kmhosszúságú vízi szeizmikus szelvény alapján 
megszerkesztették a Balaton első iszap vastagság térképét. A 
kubai-magyar együttműködésben végzett nagyszabású 


munkálatok eredményeként elsőnek közöltek adatokat a tavi 
üledék feküjének morfológiájáról, és a szeiz mik us és fúrási 
adatok együttes kiértékelése alapján a Balaton keletke¬ 
zéséről egységes elméletet alkottak (Cserny & Nagy- 
Bodor 2000). A vízi szeizmikus szelvények digitalizálása és 
újraértékelése pontosította az ebből levont következtetéseket 
(Cserny & Prónay 2004). 

Mindezek a felmérések az adott kor technikai színvo¬ 
nalán készültek és a Balaton kutatásának, így jelen mun¬ 
kának is fontos alapadatait jelentik. A szeizmikus térképezés 
negyedszázada, a mederfelmérés három évtizeddel ezelőtt 
történt, azóta pedig mind a szeizmikus adatgyűjtés és 
feldolgozás, mind pedig a geodézia ugrásszerű fejlődésen 
ment keresztül, a térinformatika elterjedése pedig gyorsabb 
és pontosabb adatfeldolgozást tesz lehetővé. Nyilvánvaló 
tehát, hogy a Balaton vízmélységének és iszapvastag¬ 
ságának egy újabb, a teljes tóra kiterjedő felmérése időszerű 
lenne. 

Az ELTE Geofizikai Tanszéke a Geomega Kft.-vei 
együttműködve nagy- és ultranagy felbontású vízi szeiz¬ 
mikus méréseket végzett a tavon az utóbbi másfél évtized¬ 
ben. A vizsgálatok különösen intenzív szakaszba kerültek 
az Integrált kutató módszer kifejlesztése negyedidőszaki 
környezeti állapotok geofizikai vizsgálatára című OTKA- 
projekt 2003-ban történt megindulásával. A felvételezés 
célja legfőképpen a Siófoki-medence alatti pannóniai korú 
rétegek térképezése volt, de a minden eddiginél sűrűbb 
mérési hálózat és a pontos műholdas helymeghatározás 
miatt az adatok felhasználhatóak a tómeder és a holocén 
üledékvastagság térképezésére is. A szeizmikus mérések 
ilyen célú értelmezésével a Siófoki-medence felmért 
területeire aktuális és pontos vízmélység és iszapvas¬ 
tagság térképeket szerkesztettünk, amelyek alkalmasak 
neotektonikai és szedimentológiai következtetések levo¬ 
nására is. 


Adatok és módszerek 

A szeizmikus adatok feldolgozása 

Az alábbiakban bemutatjuk a mederdomborzati modell 
előállításához szükséges szeizmikus feldolgozási lépéseket, 
amelyek részben eltérnek a hagyományos vízi szeizmikus 
feldolgozási folyamattól. 

A vízi szeizmikus mérési adatok futásidő-adatok, a 
műszer a jel kibocsátásától annak visszaverődés után a 
hidrofonba való érkezéséig eltelő időt méri. A futásidő 

adatoknak a mélységkonverziója során ajeladó és a hidrofon 
egymástól mért távolsága (offszet) a mérendő kis mélységek 
esetében nem hanyagolható el. Emiatt a futásidő adatokból 
ennek az offszetnek a figyelembevételével számítottunk 
mélységadatokat, a 1450 m/s vízbeni terjedési sebességgel 
számolva. A mérés során mind ajeladó, mind a hidrofon a 
víz színe alatt van, ez a mélység hozzáadódik a futásidőből 
számított mélységadatokhoz. Mivel bemerülési mélység 
időben állandó, a számított mélységadatok konstans érték¬ 
kel történő korrekciójára volt szükség. 

A mérés különböző években, különböző időszakokban 
történt, ezért a vízállásértékekkel korrigálni kell a mért 
mélységadatokat. Ismeretes továbbá, hogy a Balaton 
esetében a vízállásadatok nem együtt változnak az egyes 
parti mérési pontokon, ennek oka a Balaton vizének lengése, 
az ún. seiche (Cholnoky 1918). A vízlengés a víz felszínét 
„megbillenti”, ami legfeljebb néhány m, 3-5 deciméteres 
amplitúdójú, több órás periódusidejű oszcillációt ered¬ 
ményez (Muszkalay 1973). 

A hagyományos vízi szeizmikus feldolgozás során, a 
szelvényeken a víz és a tavi üledék, illetve az üledék és az 
alatta található rétegek határát jelöltük ki Geographix 
szoftverben (7. ábra). A réteghatár vonalát a szoftver kije¬ 
lölés után automatikusan végigrajzolta addig, ameddig az jól 
követhető volt. A korrekciók után a nyomvonalakból és a 
szeizmikus eredményekből ponthalmazt kaptunk, melynek 
X és Y koordinátája a földrajzi pozíciót adta meg EOV-ben, 
Z koordinátája pedig a reflektáló pont mélysége az aktuális 
vízfelszínhez képest. Több mérési szelvény együttes 
alkalmazása esetén a fenti hatások korrekciója során egy 
szelvényt függőlegesen rögzítettnek tekintettünk. Ennek 
tengerszint feletti magasságát is rögzítettük az aktuális (vagy 
közelítő) vízállásadat segítségével. Ennek a rögzített 
szelvénynek és egy korrigálandó másik szelvény nyomvona¬ 
lának metszéspontjában meghatároztuk a két szelvényen 
mért medermélységet, és ezek különbségével mint konstans 


értékkel függőlegesen korrigáltuk a teljes második szel¬ 
vényt. 

Sok szelvény esetén, amelyek többszörösen is keresz¬ 
tezik egymást, ez a módszer ellentmondáshoz vezetett, 
vagyis előálltak olyan szelvénykeresztező pontok, ame¬ 
lyekben a korrigált szelvények még különböző meder¬ 
mélységet mutattak. 

A medermélység meghatározásához szükséges ponto¬ 
sabb korrekciós eljárás kiinduló adata, a fenti — hagyo¬ 
mányos — módon korrigált adatrendszerből előállított X, Y, 
Z koordinátákból álló pontfelhő volt, amely valamennyi 
ponthoz tartalmazta az adott pont egyedi szelvényazono¬ 
sítóját. 

Ebből a pontfelhőből rekonstruáltuk az egyes mérési 
szelvényeket. Ezeknek a szelvényeknek meghatároztuk 
valamennyi metszéspontját valamennyi másik szelvénnyel, 
és a metszéspontokban az egyes szelvényekhez tartozó 
medermélységeket. Ezután a közvetett mérések kiegyen¬ 
lítését alkalmaztuk, vagyis a metszéspontokban a mélység¬ 
különbségek négyzetösszegét minimalizáltuk. A kiegyen¬ 
lítés eredménye (a kapott paraméterek) az egyes szelvények 
függőleges tolásának mértéke (minden szelvényhez egy 
érték). A korrekció alkalmazása során ezekkel a kapott 
értékekkel korrigáltuk az egyes szelvényekhez tartozó 
pontok magasságát. 

A rekonstrukció során 541 szelvényszakaszt jelöltünk ki, 
és ezeknek közel 6200 metszéspontja van. Ezekben a 
metszéspontokban a feldolgozás előtt az átlagos eltérés 7 cm 
volt. Ez együttesen jellemzi a kiolvasási pontosságot és a 
fenti hibaforrások együttes hatását. A kiegyenlítés eredmé¬ 
nyeként ez az átlagos hiba 3 cm-re csökkent (2. ábra). 
Természetesen csak azokat a hatásokat sikerült ebben a 
lépésben kiküszöbölni, amelyek az egyes szelvénysza¬ 
kaszok mérése során állandónak tekinthetők, ilyen például a 
vízállás. Jelen munka során a siófoki vízmérce szerinti 100 
centimétert jelöltük ki standard vízszintnek (105,09 m Adria 



1. ábra. Szeizmikus szelvény részlete a Balaton keleti medencéjéből. Az ábrán elkülönül a víz, a vízszintesen 
települő tavi üledékrétegek, és az alattuk elhelyezkedő pleisztocén rétegek, amelyek eróziós diszkordanciával 
települnek a pannóniai rétegekre 

Figure 1. Water seismic section from the Eastern Basin of Laké Balaton, showing water, horizontally-layered Holocene 
lacustricsedimentand the underlyingdiscordant Pannonian layers 

2. ábra. A) H h : kiegyenlítetlen magasságkülönbség az i-j szelvények között. B) H h : kiegyenlített magasságkülönbség az i-j szelvények között 
1 - víz, 2 - holocén üledék, 3 - ekvivalens pontok és magasságkülönbségük^ - kiegyenlítésből számolt szelvénykorrekció. Az ábra erősen magasságtorzított és a szelvények közötti 
magasságkülönbségek még ezen belül is túl vannakhangsúlyozva, különösen a korrigált esetben. Figyeljükmeg az egyes szelvényekhez tartozó eltérő vízszintet 
Figure 2. A)H h : unequalized elevation difference between sections i-j. B)Hequalized elevation difference between sections i-j 

The graphic has strong vertical exaggeration and the elevation differences are even more exaggerated, especially in the corrected case. Note differentwater levels corresponding to different sections. 1 
- water, 2-Holocene sediment, 3 - equivalentpoints andtheirelevation differences, 4 - section correction calculated by equalization 


fölött). A nagyszámú szelvénymetszéspont biztosítja a 
mérések redundanciáját: A mérések megismétlése, valamint 
újabb szelvények nem növelik jelentősen a reziduálokat, 
viszont komoly indikátorai a mérések megbízhatóságának 
és reprodukálhatóságának. 

A szeizmikus mérések eddig tárgyalt hibáin kívül a 
hullámzás a zavart időjárású napokon felvett szelvényekben 
legalább 20 cm-es hibát okozhat. Ezt úgy korrigáltuk, hogy 
minden egyes szelvényre egy 50 mérési pont (25 m, két és fél 
rasztercella) hosszúságú mediánszűrést alkalmaztunk, ami 
kisimította a félautomatikus kiértékelés egyes lépései 
közötti néhány tíz centiméteres ugrásokat is. 

Az eredményül kapott pontfelhő a mérési nyomvonalak 
mentén nagyon sűrű (fél méteres térbeli felbontású), a 
vonalak között azonban üres, így az adatsűrűség térben két 
irányban anizotrop. A mérési adataink vertikális felbontása a 
szelvény tetején 5 centiméter körüli. A bemeneti mérési 
adatok a korábbi felvételezések adataihoz képest szelvényen 
belül (tehát relatív értelemben) minden eddiginél ponto¬ 
sabbak, abszolút értelemben vett hibájukat pedig a fenti 
korrekciók jósága határozza meg. 

Interpoláció 

A felszínmodellek szabálytalan háromszöghálóba 
történő lineáris interpolációval 10x10 méter felbontással 
készültek. Ez egyfelől megőrizte a fentiek szerint korrigált 
mérési adatok pontos értékeit, másfelől nem igényelt 
túlságosan nagy számítási kapacitást még több millió pontra 
sem. Mivel a mérési pontjaink a térképezett topográfiai 
elemek léptékéhez képest igen sűrűn helyezkednek el, a 
képződött élek és sík felületek látszanak ugyan, de 
számottevően nem zavarják az értelmezést. A kapott felület 


körbevágásánál eltávolítottuk azokat a területeket, ahol 
egymástól nagyon távoli pontok között történt az inter¬ 
poláció és áthidalt valamilyen ismert topográfiai elemet a 
mederben. Mivel a meder a képlékeny iszap és a fenék 
szintjében is aktív áramlások miatt egyenletes görbületű 
(Muszkalay 1973), erre csak kevés helyen (Fűzfői-öböl, 
Tihany környéke) volt szükség. 

A tavi üledék alját képező eróziós felszín vizsgálatához 
ugyanezzel a módszerrel állítottunk elő domborzati modellt, 
de csak valamivel kisebb területet tudtunk feltérképezni, 
mert az iszapban lévő gázbuborékok miatt nem lehetett a 
mérés teljes területén kijelölni az iszap alsó felszínét. Az 
áthalmozódási folyamatok vizsgálatához összehasonlí¬ 
tottuk az így kapott medertérképet az utolsó vízrajzi 
felmérés (Baló 1975, Sass 1979) adataiból készült digitális 
medermodellel (Zlinszky et al. 2008a, b). Az echográfos 
mélységmérés pontossága 10 cm körüli, (Bendefy & V. 
Nagy 1969) és itt az aktuális helyi vízszint meghatározása is 
deciméteres pontatlanságot okozhat. A hullámzás hatása az 
1975-ös felmérésnél elhanyagolható, mert az echográfos 
mérésre használt kutatóhajó lényegesen nagyobb volt, mint a 
szeizmikus műszereket hordozó úszótest. 


Eredmények 

Medermodell 

A szeizmikus szelvényekből számított vízmélység¬ 
adatok feldolgozásával új, a felmért területeken minden 
eddiginél pontosabb medermodellt állítottunk elő a Balaton 
keleti medencéjének nyíltvízi területeire. A raszteres adat- 
rendszer nem terjed ki a mérési vonalak által közrefogott 

sokszögön kívülre (nem extrapoláltunk), tehát nem fedi le a 
tó teljes keleti medencéjét. A kapott mederprofil a várako¬ 
zásainknak megfelelően a medence nagy részén megle¬ 
hetősen sík, enyhén D-DK felé lejtő, topográfiai elemektől 
mentes felszín. A meder a Keleti-medencében az északi part 
közelében viszonylag sekélyebb, enyhén lejt DK felé, és a 
legmélyebb területek közvetlenül a déli part előtt húzódó 
marástól északra találhatóak a parttal párhuzamosan, illetve 
a Tihanyi-kút általunk felmért részén. A meder síknak 
tekinthető szakasza az északi parton 103 méteres tengerszint 
fölötti magasság körül kezdődik, és a déli part közelében, de 
még a marástól víz felé eső részen 101 méteres magasság 
körül ér véget. A marás és a part közötti sekély sávot az 
általunk használt mérőhajóval nem lehetett megközelíteni 
annak merülése miatt, így az nem szerepel a térképeken (3. 
ábra). 



3. ábra. A Siófoki-medence medrének szeizmikus mérési adatok alapján 
készített digitális domborzati modellje 

Améréseknem terjedtekki a medence teljes területére, ahol azonban van adat, ott a meder 
enyhén lejt dél felé, és topográfiai elemektől csaknem teljesen mentes. A kis térkép a 
szeizmikus mérési nyomvonalakat mutatja a Keleti-medence területén 
Figure 3. Digital Elevation Model of the Siófok Basin based on seismical 
measure ments 

The laké boltom has a slight slope towards S, and is practically free of topograhic features, bút 
nőt the whole area of the basin has been surveyed. The inset shows seismic tracks in the Siófok 
Basin 

Mederváltozás az elmúlt 30 évben 

A szeizmikus mérések alapján számított medermagas¬ 
sági adatokból pontról-pontra kivontuk az 1975-ben felmért 
mederprofil magasságait. Tekintve, hogy Z adatként nem 
vízmélységet, hanem tengerszint feletti magasságot hasz¬ 
náltunk, az így kapott térkép a meder tengerszint feletti 
magasságának a felmérési időszakban történt változásait 
mutatja. Ennek megfelelően ahol a kapott érték pozitív, ott 
felhalmozódás (vagy emelkedés), ahol negatív, ott elhordás 
(vagy süllyedés) történt ( 4. ábra). A legnagyobb nem 
pontszerű eltérés 40 cm-es emelkedésnek felel meg, az 
átlagos változás +25 cm, a Keleti-medence területének nagy 
részére ez az értékjellemző. A Siófokés Balatonaligaközött, 



4. ábra. A Siófoki-medencére az 1975-ös vízrajzi felmérés adataiból és a 
szeizmikus mérésekből számított medermodell magasságkülönbségének 
térképe 

Pozitív értékek a vízfenék emelkedését, negatív értékek süllyedést jelölnek, az izovonalak 
lépésköze 10 cm 

Figure 4. Elevation difference map of the Siófok Basin calculatedfrom the 1975 
bathymetric survey and the seismic measurements 

Positive values indicate rise of the laké bottom, negative values correspond to drop. Interval of 
iso-lines is 10 cm 

éppen a Keleti-medence legmélyebb részén kb. 35 cm 
különbség mutatkozik a két felmérés során tapasztalt 
vízmélység között. Mivel ezen a területen 1975-ben számos 
mérési szelvény áthaladt, nem valószínű, hogy az akkori 
mérés hibája okozza ezt a tendenciát. Műtermék viszont az 
Alsóörs előtti pontszerű, erősen süllyedő terület, amelyet 
valószínűleg néhány hibás szeizmikus mérési pont okozott. 
Az átlagos felhalmozódás 24,5 cm kb. 28 évre, amelyből 
számolva a meder tengerszint feletti magasságának válto¬ 
zási rátája 8,8 mm/év. Ez természetesen a medence területén 
belül különbségeket mutat, a legnagyobb mederválto¬ 
zásokat a tó tengelyében, vízközépen, illetve a legmélyebb 
vizű területeken találtuk. 

Az iszapfeküfelszínmo delije 

A holocén üledéket az alatta lévő pannóniai (és a helyen¬ 
ként előforduló más preholocén) rétegektől elválasztó 
diszkordanciafelszínhez tartozó pontok közötti interpolá¬ 
cióval megkaptuk a tavi üledék alsó határát képező felszín 
domborzati modelljét (5. ábra). Ez a térkép tehát azt a 
felszínt ábrázolja, amelyet akkor kapnánk, ha a Balaton 
keleti medencéjéből a vízen kívül az összes holocén tavi 
üledéket is eltávolítanánk. 

Mivel ez a felület a tó kialakulása óta tovább nem 
erodálódik (hiszen befedi a víz és a holocén üledék), a 
topográfiája a tó kialakulását megelőző idő óta csak a 
tektonikus mozgások következtében változik. A diszkor- 
danciafelszín domborzata tehát tükrözi mind a tó 
kialakulása előtt, illetve azzal egyidőben zajló eróziót, mind 
pedig az azóta történt tektonikai folyamatokat, de a fenti 

5. ábra. A holocén tavi üledék és a pannónia rétegek közötti diszkordancia- 
felszín térképe a Balaton keleti medencéjében 

Az ábrán feltüntetett színskála az iszapfekü tengerszint feletti magasságára vonatkozik, a 
jobb láthatóság érdekében egy szűkebb tartományra igazítva. A maximális szintkülönbség 
6 méter 

Figure 5. Map ofthe discordance surface between theHolocene lacustric sediments 
and the underly ing Pannonian strata in theEastern Basin ofLaké Balaton 
The legend corresponds to the elevation above sea level of the discordance surface, set to 
enhance a rangé considerably narrower than the relief fór better interpretation. The reliefofthe 
discordance surface is 6 metres 

hatások nem választhatóak szét, így az egyes topográfiai 
elemek kialakulásának módja nem határozható meg egy¬ 
értelműen. 

A parttól távoli területeken a legmagasabban és leg¬ 
alacsonyabban fekvő felületek között mintegy két méter a 
reliefkülönbség, ennek nagyságrendje nem zárja ki, hogy a 
tó kialakulása óta, kizárólag neotektonikai folyamatok 
eredményekéntjottlétre a szintkülönbség. A legmeredekebb 
lejtő és a legmagasabban fekvő preholocén felszín Aliga és 
Balatonszabadi között található a parttal párhuzamosan. Itt 
egy kis területen felfutnak a marásra a szelvények, és a tavi 
üledék felszínéhez nagyon közel vannak a pannóniai réteg¬ 
fejek (bár a szeizmikus szelvények tanúsága szerint az 
általunk felmért területen mindenütt befedi őket az üledék). 
Azonosítható Balatonalmádi előtt egy kisebb kiemelkedő 
terület, amelyről nem lehet eldönteni, hogy folytatódik-e 
észak felé, (ahol már nem történt újabb mérés) vagy 
szigetszerűen áll ki. Balatonkenese és Balatonfüred között 
egy elhúzódó mélyedés található, ettől délre, Balaton- 
akarattya-Balatonvilágos környéke és Tihany között pedig 
egy újabb kiemelkedő terület. A Balatonaligától Tihany felé 
húzódó kiemelkedő területek, bár nem függenek teljesen 
össze, de egyenes vonal mentén rendeződnek. Egy ÉK-DNy 
irányú ívelt völgy határolja ezt a területet dél felől, amely egy 
szigetszerűen kiálló magaslatot vesz körül, amelyet minden 
irányból völgy határol, az északi oldala pedig egy 
NyDNy-KÉK irányban hosszan elhúzódó és két helyen 
megtörő, markáns, csaknem lépcsőszerű topográfiai elem. 
A kapott mintázatok természetesen nem minden esetben 
függetlenek a mérési nyomvonalak elhelyezkedésétől (6. 
ábra). Azokat a topográfiai elemeket lehet nagy bizton- 



6. ábra. Az 1997-2007 közötti vízi szeizmikus felmérés mérési nyomvonalai a 
holocén tavi üledék és az alatta fekvő rétegek közötti diszkordanciafelszín ezen 
mérések alapján készült térképére vetítve 

Figure 6. The tracks of the water seismic measurements carried out between 
1997-2007 overlain onto the map of the discordance surface between the Holocene 
lacustric sediments and the underlying strata based on these measurements 


Sággal azonosítani, amelyeken több szelvény is áthalad, és 
amelyek teljes egészükben felmért területen találhatóak. Az 
ívelt völgyek értelmezhetőek paleomeanderként, a magas¬ 
latok és az északi oldalukat határoló vonal értelmezhető 
neotektonikus mozgások eredményeként, a Balaton tágabb 
környezetére a déli parton jellemző közel meridionális vagy 
sugaras formák azonban egyáltalán nem jelennek meg az 
iszapfekü felszínén. 

Értelmezés 

A meder nagy részére jellemző topográfiai elemektől 
gyakorlatilag mentes felszínt a sekély tóban a teljes 
vízoszlopot megmozgató hullámzás és vízlengés tartja fenn 
(Virág 1998, Muszkalay 1973). Az üledék lerakódását és 
elmosódását alapvetően és rövid távon a tó vizének áramlási 
rendszere befolyásolja, és így főként az áramlások felelősek 
a 4. ábrán kialakuló mintázatokért. A Balaton áramlás¬ 
rendszeréről meglehetősen kevés mérési adat, illetve modell 
van, és azok is elsősorban a Keszthelyi-, (Luettich et al. 
1990, Istvanovics et al. 2008), illetve a Keszthelyi-, Szig¬ 
ligeti-, Szemesi-medencére és a Tihanyi-szorosra korláto¬ 
zódnak (Muszkalay 1973), így ezekkel való összehason¬ 
lításra nem nyílt lehetőség. A teljes tómedencére kiterjedő 
matematikai áramlási modellt ír le Kolodko et al. (1980), 
ennek a térbeli felbontása viszont nem alkalmas felhalmo- 
zódási és lerakodási zónák elkülönítésére. A medence 
legmélyebb területein mutatkozó lerakódás mindenesetre 
magyarázható lehet azzal, hogy a már egyszer lerakodott 
üledéket a mélyebb vizű területekről keveri fel legkevésbé a 

szél, hiszen az áramlások erőssége a vízfelszíntől a fenék felé 
haladva csökken (Muszkalay 1973). 

Jelen adatsor és az 1975-ös felmérés között kimutatott 
különbségek az 1975-ös felmérés mérési hibáinak nagy¬ 
ságrendjébe esnek, tehát jogosan vethető fel a kérdés, hogy 
értelmezhető-e egyáltalán a két adatrendszer közötti 
különbség. A legfontosabb hibaforrások az 1975-ös mérés¬ 
nél a mélységmérés hibája és a helyi vízszint meghatá¬ 
rozásából adódó hiba. A mérés publikált leírása (Sass 1979) 
nem tér ki arra, hogy ez utóbbit hogyan korrigálták, csak azt 
említi, hogy a térképek rajzolása során a +75 cm-es 
vízállásra korrigáltak. Az értelmezés során abból a felté¬ 
telezésből indultunk ki, hogy a szelvényekben mért 1975-ös 
felmérés hibája szelvényenként különböző, és a hibák 
várhatóan véletlenszerű mintázatban és mindkét irányba 
egyformán szórnak. Mivel a kapott áthalmozódási mintázat 
nem véletlenszerű, mivel kis területen található az 1975-ös 
adatokhoz képest akárcsak kismértékű üledékhiány is, de 
nagy területeken tapasztalható felhalmozódás, és mivel a 
különbségek nem az 1975-ös szelvények mentén jelennek 
meg, hanem számos akkori szelvényt átfogó mintázatban, 
ezért feltételezhető, hogy nem elsősorban a két mérés hibái 
okozzák a kapott mintázatot. Bár ez a hibák nagyságrendje és 
a két mérés között eltelt viszonylag rövid idő miatt nem 
állítható teljes bizonyossággal, nem áll módunkban ennél 
erősebb következtetéseket levonni, hiszen nem készült 1975 
óta az egész medencére kiterjedő pontosabb felmérés. 

A két mérés között eltelt időszakra számított átlagos 
felhalmozódási ráta nagyságrendileg megfelel a Cserny et 
al.(1995) izotóp-geokémiai kutatásai során a holocénre 
számított felhalmozódási rátának (5-14 mm/év), a felhal¬ 
mozódott üledék számított térfogata pedig a lefolyási 
modellekből becsülhető felhalmozódott üledéktérfogatnak 
(Zlinszky et al. 2008b). Az általunk számolt feltöltődés 
valamivel több, mint a Bendefy & V. Nagy (1969) által az 
utóbbi 191 évre a Keleti-medencében számolt felhalmozó¬ 
dási ráta (5 mm/év), és jól megfelel a Felföldy és 
munkatársai (1969) által közölt rátának (7 mm/év), 
valamint a Vituki által az 1975 előtti mederfelmérések 
összehasonlításával az egész Balatonra átlagosan számolt 
felhalmozódásnak (1 cm/év) (Sass 1979). 

A meder tengerszint feletti magasságát a fentiekben 
tárgyalt áramlási viszonyok mellett neotektonikai folyamatok 
is befolyásolhatják. A vizsgált időtáv erre első látásra 
rövidnek, a várható változások talán csekélynek vagy zaj szint 
alattinak tűnhetnek. Úgy véljük azonban, hogy elképzelhető, 
hogy a neotektonikának és ezen belül is akár az aktív 
tektonikának szerepe lehet a medermorfológia alakításában. 

Ha a tó egész környékének léptékében vizsgáljuk a 
kérdést, legelső érvként a Balaton keleti medencéjének 
északkeleti-keleti peremén tapasztalható földrengés aktivi¬ 
tást érdemes megemlítenünk (Tóth et al. 2008). Ugyan a 
rengések sekély mivolta és szerencsére kis energiája 
nemigen teszi lehetővé, hogy fészekmechanizmust álla¬ 
pítsanak meg belőlük, ennek megfelelően a tektonikus 
aktivitás jellege sem pontosan ismert, de viszonylag rend¬ 
szeres aktivitás miatt a folyamatos mozgás feltételezhető. 


A Balaton északi és déli partjának paleomagassági 
viszonyait vizsgálva már Lóczy (1913) és Cholnoky (1918) 
is felvetette az abráziós színlők magasságkülönbsége 
alapján a differenciális kiemelkedés lehetőségét. Az ismételt 
magasrendű szintezésekből (Joó 1992) levezethető verti¬ 
kális kéregmozgások alapján kiszámítható szintkülönb¬ 
ségek viszonylagosan jó egyezést mutatnak a differenciális 
kiemelkedésből számolható szintkülönbséggel (Tímár et al. 
2006). A meder síknak tekinthető szakasza az északi parton 
103 méteres tengerszint fölötti magasság körül kezdődik, és 
a déli part közelében, de még a marástól víz felé eső részen 
101 méteres magasság körül ér véget (Zlinszky et al. 2008a). 
Ezt a két méteres (a Siófoki-medencében akár három 
méteres) magasságkülönbséget az északi és a déli part között 
mért differenciális kiemelkedés sebessége, amely Joó 
(1992) szerint 0,3-0,5 mm/év, hatezer-tízezer év alatt 
létrehozhatta, amely időtartam rövidebb a tó medencéinek 
feltételezett koránál (Cserny & Nagy-Bodor 2000, Nagyné 
Bodor etal. 2000). 

A preholocén felszín tükrözi a tó kialakulásakor zajló 
eróziót és egyben az azóta lezajlott neotektonikai folya¬ 
matokat. Ha a kapott domborzati modellt az erózió 
szempontjából értelmezzük, két olyan ívelt mélyedést is 
találunk, amelyek értelmezhetőek folyóvölgyként a Mike 
(1976) által közölt paleomeander elméletnek megfelelően. 
Ezek a mélyedések nem mutatnak egyértelmű lejtést és 
egymással sem függenek össze a vizsgált területen belül, de 
ez nem zárj a ki, hogy valamikor folyóvölgyek lettek volna. A 
felszínen nem mutatkoznak olyan, a somogyi part dombor¬ 
zatára jellemző közel meridionális struktúrák, amelyeket pl. 
Fodor et al. (2005) a széleróziónak tulajdonítanak azon az 
alapon, hogy a völgyrendszerek szeiz mik us felmérése során 
nem találtak a késő-miocén üledékeket elvető töréseket. A 
preholocén erózió nyomait azonban egyfelől a tektonika, 
másfelől éppen a kezdődő intenzív tavi abrázió tüntethette el. 

Az iszapfekü térképén a keleti medencét DNy-ÉK 
irányban átszelő hát iránya azonos a tágabb környékre, ezen 
belül is a Somogyi-dombságra leírt antiklinálisok és/vagy fő 
vetők irányával (Csontos et al. 2005, Fodor et al. 2005), 
feltételezhetjük tehát, hogy a jelenkorban is zajló tektonikai 
folyamatokhoz kapcsolható. Szintén figyelemreméltó, hogy 
az említett magaslatot észak felől határoló mélyedés több 
részből, a Cserny és Nagy-Bodor által leírt részmedencék¬ 
ből áll és a hát északi éle cikcakkosan megtört formát mutat, 
mert ez feltűnően hasonlít a Síkhegyi (2002, 2009) által a 
Balaton északi partjára és számos somogyi folyó völgyére 
leírt, transzpressziós elmozdulások által kiváltott rotáció 
létrehozta struktúrákhoz. 

A szűk értelemben vett tómedence területén korábban 
kimutatott jelenségekkel is össze lehet vetni az itt bemutatott 
eredményeket. A balatoni üledék áthalmozódásának álta¬ 
lánosan elfogadottnak tekinthető tendenciája, vagyis a 
finom szemcsés üledéknek az északi part közelében, a durva 
szemcsés üledéknek pedig a déli part és a marás között 
történő lerakódása (Entz & Sebestyén 1942) az általunk 
kapott eredményeken semmilyen formában nem mutat¬ 
kozott meg, az iszap felhalmozódása az áthalmozódási 

térkép (4. ábra ) tanúsága szerint ugyanis tóközépen a 
legintenzívebb, és mind az északi, mind pedig a déli part felé 
csökken. Feltételezhető tehát, hogy a meder általános 
topográfiai jellemzőit, vagyis az enyhe lejtést az északi 
parttól a déli part felé, és a marás alkotta „küszöböt” nem 
elsősorban az üledék áthalmozódása hozta létre az Entz és 
Sebestyén által leírt módon, hanem a tavat is kialakító 
eróziós és/vagy neotektonikai folyamatok. 

Ahogy már említettük, jelen munka során a szeizmikus 
mérésen nem terjedtek ki a marás és a part közötti sekély vizű 
sávra, és a korábbi vízi szeizmikus mérések (Cserny & 
Corrada 1990) során is csak a 2 méternél mélyebb vizű 
területek kerültek felmérésre (Cserny et al. 2004), de az 
akkor mért adatok alapján sikerrel találtak magyarázatot a 
marás kialakulására is. A déli part marásán az üledék¬ 
vastagság szinte mindenütt 2 méternél kevesebb (Cserny & 
Corrada 1990), holott a marás előtti legmélyebb sáv és a 
marás és a part közötti pad között a magasságkülönbség 
gyakran 3 méternél is több, és a legmélyebb részeken is van a 
fenéken holocén tavi iszap. A marás tehát a preholocén 
felszín (Cserny & Corrada [1990] által leírt, az általunk 
használt mérőhajóval nem megközelíthető) kiemelkedé¬ 
séből és az erre a hullámok megtörése következtében egy-két 
méteres rétegben lerakodott nagyszemcsés tavi üledékből 
áll. 

Sacchi et al. (1999) valamint Lopes Cardozo et al. 
(2002) a Balaton keleti medencéjén DNy-ÉK irányban 
végighúzódó, feltehetően oldaleltolódásos vetőt térké¬ 
peztek, amely jelen mérés szeizmikus szelvényein eltoló¬ 
dásoknál gyakori, bonyolultabb (szétseprűződő, helyenként 
meg-megszakadó) formában jelentkezik (Horváth 2003), 
és feltételezhetően a Holocén rétegeket is elveti (Lopes 
Cardozo et al. 2002). A kutatás jelen állása alapján e 
vetőzónára vonatkozóan vertikális elmozdulási komponens 
nem adható meg, ugyanakkor a medermorfológiát esetlege¬ 
sen befolyásoló vertikális elmozdulás sem zárható ki. Az 
azonban feltűnő, hogy az iszapfekü térképén (5. ábra) 
említett (NyDNy-KÉK) irányú markáns szintváltozás fő 
tengelye párhuzamos ezzel a vetővel, bár attól északra 
lényegesen eltolódott. A Balatonaligától Tihany felé húzódó 
kiemelkedő területek, bár nem függenek teljesen össze, de 
szintén egyenes vonal mentén rendeződnek. A háttól északra 
és délre elhelyezkedő mélyedések pontosan megfelelnek a 
Cserny & Nagy-Bodor (2000) által a Dryas II és Dryas III 
időszakra felvázolt résztavaknak, vagyis vélhetően az 
egységes tó kialakulása előtti állapotot tükrözik. Ezt 
támasztja alá az iszapfekü térképen (5. ábra) látható, őket 
délnyugatról határoló és különösen a déli „elő-medence” 
esetében viszonylag meredek fal, amely jellegében (de 
természetesen magasságában nem) hasonló az Enyingi¬ 
hátnak a Balaton partjával való metszésvonalában kialakuló 
magasparthoz. 

A Balatonszabadi-Balatonvilágos-Balatonkenese há¬ 
romszögben megjelenő, magasabban fekvő terület kiala¬ 
kulhatott napjainkban is zajló tektonikai folyamatok 
eredményeképpen is (Bendefy 1964), de valószínűbb, hogy 
az Enyingi-hát átöröklött, reliefjében szinte elhanyagolható 


formájáról van szó, vagy — amennyiben az Enyingi-hát 
kialakulása recensen is tart — e folyamat hozzájárulhat e 
mintázat kialakulásához. Ennek a formának a külső, ÉNy 
felé eső részén nagy üledékfelhalmozódást tapasztaltunk a 
vizsgált időszakban. 

Bár sem a tó vizének áramlásrendszerei, sem pedig a 
környék preholocén eróziós története nem tökéletesen 
ismert, mind az áthalmozódás, mind pedig az iszapfekü 
mintázatairól állíthatjuk, hogy nem magyarázhatóak kizá¬ 
rólag áramlástani, illetve eróziós jelenségekkel. A korábbi 
vizsgálatok során kimutatott neotektonikus formák azonban 
számos esetben hasonlóságot mutatnak a mederváltozás és 
az iszapfekü térképén felfedezhető topográfiai elemekkel. 
Ráadásul egyes helyeken a két térkép egymáshoz is hasonló, 
felvethető tehát, hogy az utóbbi évtizedek folyamatai esetleg 
a hosszú távú (ezeréves) folyamatok térbeli mintázatához 
hasonlóak. Ez ahhoz a jelenleg nem bizonyítható következ¬ 
tetéshez vezethetne, hogy az eredeti tómeder (az eróziós 
felszín) jelenlegi tengerszint feletti magasságát nemcsak az 
egykori kialakító faktorok (pl. szél, folyóvölgyek) határoz¬ 
zák meg, hanem időközben, tektonikusán is alakul. 

Ugyanakkor meg kell jegyeznünk, hogy a vizsgált 
időszakban az áramlási okokból történő lerakódás várhatóan 
egy nagyságrenddel nagyobb, mint a tektonikai eredethez 
köthető változás. 

A kapott adatrendszer számos kérdést is felvet. A tavi 
üledék alatti felszín topográfiája nem mutat a meder 
kialakulásának módjára utaló egyértelmű jeleket. Továbbra 
is vitatható, hogy milyen mértékben járult hozzá a jelenlegi 
Balaton kialakulásához differenciális kiemelkedés, szél¬ 
erózió, folyami erózió, illetve tavi abrázió. Az eróziós 
felszín topográfiája alapján nem cáfolható a jelenlegi tó 
helyén húzódó ősfolyamra alapuló elmélet sem. A további 
vízi szeizmikai mérések adatainak hasonló feldolgozása ki 
fogja terjeszteni a tavi üledék alatti felszín felderített 
területét, de ezt korlátozza az üledékben található gáz, 
illetve a mérőhajó merülése. Mivel a vízi szeizmikával 
felmérhető mélység a vízmélységgel arányos, a partközeli 
területek vizsgálata nem is várható. Az eddig felmért terület 
nem tartalmazza a tómeder azon részeit, ahol az üledék 
áthalmozódása várhatóan a legintenzívebb, nevezetesen a 
Zala torkolatának közelében és a Tihanyi-szorostól keletre 
és nyugatra elhelyezkedő területeket. A parti övben zajló 
felhalmozódásról sem nyertünk adatokat, pedig a tóba 
bejutó lebegőanyag egy része minden bizonnyal a náda¬ 
sokban, illetve a déli parti maráson ülepszik le. A meder¬ 
térképeknek a vizsgált területen történő összehasonlítása 
alapján számítható szedimentációs ráta tehát nem feltét¬ 
lenül felel meg az egész tóra jellemző átlagos szedimen¬ 
tációs rátának. A feliszapolódási viszonyok és a diszkor- 
danciafelszín topográfiájának részletesebb, pontosabb 
vizsgálatát a fúrási adatokkal való összehasonlítás tenné 
lehetővé. Az utóbbi évtizedek szedimentációs mintázata (4. 
ábra) és a preholocén felszín (5. ábra) térbeli mintázata 
rokonságot mutat egymással (7. ábra), de további, más 
módszerekkel végzett kutatásokra van szükség ahhoz, hogy 
ennek az okát megtaláljuk. 

Megállapítást nyert, hogy a holocén tavi üledék feküjének 
topográfiáj a rokonságot mutat a tó szűkebb környékének egyes 
felszínformáival, mint az Enyingi-hát vagy a cikcakkos lefu¬ 
tású meredek völgyek, ugyanakkor a felmért területen nem 
azonosítottunk olyan meridonális struktúrákat, amelyek szél¬ 
erózióra utalnának. Az iszapfekü egyes mélyedései értelmez¬ 
hetők folyóvölgyként, de mindent egybevetve a felszín nem 
mutat a tó keletkezési módj át egyértelművé tevő elemeket. 

A mederváltozások térképe és a tavi üledék feküjének 
domborzata szintén hasonlóságokat mutat egyes csökkenő 
vízmélységű területeken, ami arra enged következtetni, 
hogy a tó területe ma is tektonikai aktivitást mutat, és ez az 
aktivitás döntő szerepű lehetett a Balaton medencéjének 
kialakulásában. 


Köszönetnyilvánítás 


7. ábra. Az 1975 és a mérések időpontja közötti mederváltozás szintvonalai az 
iszapfekü magassági modelljére vetítve 

Az intenzív mederváltozások elhelyezkedése részben rokonságot mutat a preholocén 
felszín topográfiájával 

Figure 7. Contour lines of the elevation changesoftheLakefloorbetween 1975 and 
the seismic measurements projected on the elevation model of the discordance 
surface separating lacustric sediments andpreholocene layers 
The locations of intensive elevation changes show similarities to the topography of the 
preholocene surface 

Következtetések 

A Balaton keleti medencéjének vízi szeiz mik us felmé¬ 
rése által szolgáltatott adatokból kiszámítottuk a meder 
domborzati modelljét és a holocén tavi üledék feküjének 
felszínmodelljét. 


A kutatást az OTKA TS44765 és T47104, valamint a 
3B022-04 NKFP (BALÖKO) projektek anyagi támogatása 
tette lehetővé. A vízi szeizmikus mérési kampányok egy 
részében közreműködtek az Eötvös Loránd Tudományegye¬ 
tem és a University of Leeds geofizika szakos hallgatói 2004 és 
2007 között. A GeoGraphix szoftver a Landmark University 
Grant támogatásának köszönhetően került beszerzésre az 
ELTE Geofizikai Tanszéken. Köszönjük Szafián Péter és 
Hámori Zoltán tanácsait és aktív segítségét az eredmények 
feldolgozásában, továbbá Kiss Rózsa, Tímár Gábor, Tóth 
Tamás, és a mérések kivitelezésében résztvevő hajózó sze¬ 
mélyzet segítségét. Köszönjük továbbá a kézirat bírálóinak, 
Cserny Tibornak és Síkhegyi Ferencnek segítségét és 
tanácsait. 

A morphometric analysis ofthefault pattern ofthe Bakony Mountains: 
somé tectonic geomorphological implications 


Abstract 

The unique tectonic setting of the Pannonian Basin was recognised as early as 1900. In particular, the evolution and 
geologic characteristics of the outcropping pre-Cenozoic mountain ranges have been subject to detailed studies and 
prolonged discussions. Among these efforts, the Transdanubian Rangé occupies an important position because its well- 
preserved outcrops, (which are rare in the Pannonian Basin) make it possible to collect direct measurements of the fault 
striations and fault pláne orientations. The tectonic position of the Transdanubian Rangé provides the key to the link up of the 
Carpathian- Pannonian system to the Eastern Alps. It is interpreted as the uppermost thrust sheet of the Alpine nappe system 
that was emplaced in the Cretaceous. 

A key advance was made by the pioneering approach of Mészáros, who compiled a 1:100,000-scale structural and 
economic-geologic map of large parts of the Transdanubian Rangé in 1982 (northern and Southern Bakony and Balaton 
Highlands). This detailed work puts a major emphasis on the mapping of structural features, distinguishing their sense of 
movement and constraining the time of their activity. Unfortunately, the map itself has never been published. However, parts 
of the map which were important fór mining activities taking piacé at that time were produced in a summary paper (Mészáros 
1983). This study focuses on the correlation of the fault pattern with geomorphologic features. Integration of the original map 
of 1982 intő a GIS environment and subsequent tectonic geomorphological analysis reveals the close relationship between 
tectonics and the landscape evolution of the Bakony Mountains (Pécsi 1987). A selected set of study areas provides results fór 
further characterisation of the structural elements. 

A totál of five hundred faults were subdivided and, segmented intő two basic groups: one group consists of faults with 
spatially-related geomorphologic surface expression and the other group comprises tectonic elements nőt directly related to 
characteristic morphological features. These groups were further analysed on the basis of the properties assigned to them by 
Mészáros (direction of fault movement and age); the orientation patterns were compared to fault datasets from different 
authors fór the whole of Transdanubia. 

Orientation analysis of various classes of faults reveals a surprisingly uniform angular distribution: the overall orientation 
pattern in the Bakony shows a slight bút significant difference with respect to the generál orientation in Transdanubia. 
Azimuthal distribution of the faults mapped by Mészáros is bimodal and can be interpreted as orthorhombic sets of faults. 
Additionally, the strike of geomorphologically significant faults differs from the strike direction of geomorphologically non- 
visible faults by 15 to 20 degrees. 

Keywords: Transdanubian Rangé, Bakony Mountains, structural geologic map, tectonic geomorphological analysis, azimuthal 
distribution 


Összefoglalás 

A Pannon-medence egyedi tektonikus környezetét már az 1900-as években felfedezték. Kiváltképp a kibukkanó pre- 
kainozoos középhegységek földtani fejlődése és felépítése részletes tanulmányokra és hosszú vitákra adott alkalmat. A 
középhegységek közül a Dunántúli-középhegységnek jut kiemelkedően fontos szerep, többek között, mert jól 
hozzáférhető feltárásai vetősíkok és vetőkarcok közvetlen mérését teszik lehetővé. A Dunántúli-középhegység 
szerkezetföldtani helyzete kulcsfontosságú információt szolgáltat a Kárpát-Pannon térség és a Keleti-Alpok közötti 
átmeneti zóna kutatásában. Ezt ma az alpi takarók legfelső, krétában áttolódott egységének tartj ák. 

Mészáros 1982-es előremutató szerkezetföldtani összeállítása egy fontos alaptérképet szolgáltat kutatásaink 
számára. Az 1: 100 000-es léptékű szerkezet- és gazdaságföldtani térkép a Dunántúli-középhegység nagy részét lefedi, 

főleg az Északi- és a Déli-Bakonyra és a Balaton-felvidékre összpontosítva. Ez a részletes munka külön figyelmet szentel a 
szerkezeti elemek osztályozásának, nemcsak különbséget téve sokféle vetőtípus között, hanem azoknak korolását is 
dokumentálva. Magát a térképet sosem publikálták, viszont a folyamatban lévő bányászati tevékenység számára fontos 
részleteket és részlettérképeket egy összefoglaló ci kk ben tette közzé (Mészáros 1983). Jelen munkában a vetők és 
geomorfológiai elemek közötti kapcsolatra összpontosítottunk. Az 1982-ben készült eredeti térkép térinformatikai 
integrációja és tektonikus geomorfológiai elemzése a Bakonyvidék (Pécsi 1987) szerkezetföldtani és felszínfejlődése 
közötti szoros összefüggésre enged következtetni. A kiválasztott elemzési területek a szerkezetföldtani elemek további 
j ellemzését teszik lehetővé. 

Összesen félezer vetőt osztályoztunk két alapvető szempont szerint, szükség esetén a vető vonalát felszabdalva: az első 
csoport olyan vetőket foglal magába, melyeknek geomorfológiai megnyilvánulásuk dokumentálható; a második csoport 
nem mutat közvetlen összefüggést jellegzetes geomorfológiai változásokkal. Ezeket a csoportokat tovább bontottuk a 
Mészáros által hozzárendelt tulajdonságok (vető mozgásának iránya és kora) alapján és csapásirányukat össze¬ 
hasonlítottuk más szerzők szerkezetföldtani adatbázisaival az egész Dunántúli-középhegység területére. 

A különböző vetőosztályok csapásirány-elemzése meglepően egyveretű eloszlásokat mutat: az általunk elemzett 
vető-adatbázisokban a Bakonyban fekvő összes vető enyhe, de jól kimutatható iránybeli eltérést mutat az egész 
Dunántúlon megfigyelhető eloszláshoz képest. A MÉszÁROS-féle térképen dokumentált vetők csapásirány-eloszlása 
bimodális és romboéderes térbeli elrendezést mutat. A geomorfológiailag megnyilvánuló MÉszÁROS-féle vetők 
csapásiránya az egyéb vetők csapásirányától 15-20 fokot tér el. 

Tárgyszavak: Dunántúli-középhegység, Bakony, szerkezetföldtani térkép, tektonikus geomorfológiai elemzés, csapásirány-eloszlás 


Bevezetés 

A Dunántúli-középhegység (7. ábra ) és azon belül a 
Bakonyvidék (Pécsi 1987) takaros felépítését már a múlt 
század elején felismerték (Uhlig 1907, Strausz 1942). 
Később ezeket az ismereteket bővítették. így például 
Kázmér (1984) és Kázmér & Kovács (1985) a Dunántúli¬ 
középhegység kelet felé irányuló kiszökése mellett érveltek 
a Periadriai-vonal és a Defereggental-Anterselva-Valles- 
vonal mentén 400 km-re eredeti elhelyezkedésétől. 
Szeizmikus szelvények kiértékelése és felújult, miocénben 
keletkezett mélyszerkezeti elemek térképezése (pl. 
Rumpler & Horváth 1988, Tari 1996) a tektonikusán aktív 
Bakonyvidék képét támasztják alá. Recens vertikális 
kéregmozgások meghatározására irányuló geodéziai 
mérések eredményei a Bakonyvidék területére 0,3 és 0,5 
mm/év kiemelkedést mutatnak (Joó 1992). 


Ez a földtani környezet messzemenően alkalmas a szerke¬ 
zetföldtani folyamatok geomorfológiai megnyilvánulásainak 
vizsgálatára. A Mészáros által összeállított szerkezetföldtani 
térkép (2. ábra ) nemcsak arészletessége és területi kiterjedése 
miatt bizonyult alkalmas alaptérképnek, hanem a vetők 
osztályozása miatt alc söpörtök képzésére is alkalmas. A vetők 
fekvése, futása és kinematikája a külszíni fejtésekben és 
bányavágatokban végzett megfigyelések alapján nagy térbeli 
pontossággal dokumentált (Mészáros 1983). 

A tanulmányban nagy hangsúllyal szerepel az oldal¬ 
eltolódások jellemzése és korolása (7. táblázat). Főleg a 
bauxit-előfordulások elhelyezkedésében látta az oldalel¬ 
mozdulások meghatározó szerepét (Mészáros 1983). A 
NyÉNy-KDK-i csapású jobbos oldaleltolódások kelet¬ 
kezését Tari (1996) az albaira teszi. Felújulásukat több 
szerző a miocénbe helyezi (Csontos et al. 1992, Fodor et al. 
2005, Sasvári et al. 2007). Az oldaleltolódásokat szakításos 


1. táblázat. Mészáros áltálkor és jelleg szerint megkülönböztetett vetőtípusok. 
Tahié 1. Types offaultsfrom the map ofM észáros differentiated by age andfault type 

1. ábra. a) A kutatási terület 
áttekintő térképe (háttér: ár¬ 
nyékolt DDM10 dombor- 
zatmodell) a Bakony déli 
részének főbb posztpaleozoos 
szerkezeti elemeivel (Dudko 
1991) és a c ikk ben előforduló 
fontosabb helyrajzi nevekkel 
1 = Kab-hegy, 2 = Gulács, 3 = Szent 
György-hegy, 4 = Badacsony, 5 = 
Káli-medence, 6 = Marcal-me- 
dence. Szürke háttérrel rendel¬ 
kező számok: 7 = Dunántúli¬ 
középhegység, 8-12 = Bakony- 
vidék, 8 = Bakonyalja, 9 = Északi- 
Bakony, 10 = Déli-Bakony, 11 = 
Balaton-felvidék, 12 = Keszthelyi¬ 
hegység 

b) Mészáros (1982) szerke¬ 
zeti vonalai ugyanazon a 
háttéren összehasonlításkép¬ 
pen 

Figure l.a) OverView map of 
the study area (background: 
hillshaded DDM10 digital 
elevation model) with the main 
post-palaeozoic structures 
(Dudko 1991) and important 
location names mentioned in 
thetext 

1 = Kab HŰI, 2 = Gulács, 3 = Szent 
György Hill, 4 = Badacsony, 5 =Káli 
Basin, 6 = Marcal Basin). Numbers 
with grey background: 7 = Trans- 
danubian Rangé, 8-12 = Bakony 
Mountains, 8=Bakony Promontory, 
9=Northern Bakony, 10=Southern 
Bakony, 11 = Balaton Highlands, 12 
=Keszthely Mountains 
b) Structural features of 
Mészáros (1982) on the same 
backgroundforcomparison 

2. ábra. Mészáros (1982) szerkezetföldtani térképének térinformatikai rendszerbe integrált vektoradatbázisa 
Figure 2. Vectordatabase of the structuralgeologicmap ofM észáros (1982) 

törésekként értelmezi, melyek az eoalpi felső-kelet-alpi 
takarórendszeren belül nyesődtek le (Tari 1996). 

A Bakony vidék részterületein már korábban végeztek 
részletes geomorfológiai elemzéseket. Jordán et al. (2003, 
2005) szisztematikus digitális domborzati modell elemzést 
hajtottak végre a Káli-medence területén (7. ábra). Meg¬ 
állapították, hogy a Káli-medence alapja egységesen DNy- 
felé billen. Lejtőkitettség-elemzésük É-D és ÉNy-DK 
irányítottságé szerkezeti elemekre enged következtetni 
(Jordán etal. 2005). 


Földtani háttér 

A Bakonyvidéket számos szerző az észak-pannóniai 
terrénhez sorolja (Bállá 1984) és kipréselődését az alpi 
területről a kora-miocénben nagyméretű eltolódások (Rába- 
vonal, Balaton-vonal) mentén tekinti valószínűnek 
(Kázmér & Kovács 1985, Tari 1991, Csontos et al. 1992). 
Eredeti elhelyezkedése miatt a Bakony mind a Déli-Alpok, 
mind az Északi-Alpok szerkezeti jegyeivel rendelkezhet, 
vagyis pikkelyes és takaros szerkezeti felépítése is lehet 
(Budai etal. 1999; 7. ábra). 

A Bakonyvidék szerkezetileg (mostani elhelyezkedését 
alapul véve) az ÉK-DNy-i csapásé, hosszanti alpi feltoló¬ 
dásokat elvető, K-Ny-i csapásé oldaleltolódások által tagolt 
és miocén medencékkel szabdalt terület. Ezek a harántirányú 
oldalelmozdulások a Bakonyvidék markáns és fontos 
szerkezeti elemei. Mészáros (1983) térképén kiemelt szere¬ 
pet juttat a harántirányú, túlnyomóan jobbos eltolódásoknak. 
Néhány ilyen eltolódásos zónát már korábban felfedeztek (pl. 
Litéri-vető, Telegdi Roth- és Herendi-vető, lásd 7. ábra), 
fekvésük és elhelyezkedésük bizonyítottnak tekinthető 
(Pávai-Vajna 1930, Telegdi Roth 1935, Kókay 1976). 
Néhány egyéb jobbos oldaleltolódás Mészáros térképén 
ábrázolt futását viszont nem sikerült későbbi szerzőknek 
megerősíteniük. így például a Padragkúti-, illetve a Szőci- 
vonal Budai et al. (1999) térképén sokkal rövidebb, mint a 
MÉszÁROS-féle térképen található hasonló futásé és jellegű 
vetők. Fodor et al. (2005) vizsgálatai alapján a Padragkúti- 
vonal a litéri áttolódásos szerkezetben végződik el. Az Úrkúti- 
vonal Dudko (1991) és Budai et al. (1999) szerint végig¬ 
követhető a Balaton partvonaláig. Az oldaleltolódások mellett 
a feltolódásos szerkezetek Balaton partvonalával szinte 
párhuzamosan futnak és egy viszonylag keskeny zónára 
korlátozódnak. Fiatalabb szerkezetföldtani fejlődését tekintve 
a pannóniai üledékeket is érintő deformáció egy ÉNy-DK-i 
extenziós feszültségteret mutat, amely normál vetők mentén 
alakult ki (Budai et al. 1999, Kiss & Fodor 2007). 


A felszínfejlődés fontosabb állomásai 

A Dunántúli-középhegység domborzata összetett tekto¬ 
nikus fejlődése miatt erősen tagolt és több geomorfoló- 
giailag különböző egységre oszlik. Ezek között szerepelnek 
(i) maradványfelszínek, (ii) etchplainek (Csillag 2004), 


(iii) karsztfelszínek, (iv) sasbérc- és árok-szerkezetek, (v) 
késő-miocén bazaltvulkanizmushoz köthető felszíni formák 
(Juhász 2002). 

Jelenleg a késő-permig lehet a felszínfejlődési folya¬ 
matokat visszavezetni (Csillag 2004). Geomorfológiailag 
jelentős felszínformát a kréta és a középső-eocén során 
kialakult etchplainek képeznek, melyek szubszekvens 
eróziós folyamatok során részben lepusztultak (Csillag 
2004). 

A kainozoos tektonikus mozgásokhoz köthető felszíni 
formák az eocén tengeröböl kialakulása során részben 
eltemetődtek. Az öblöt körülvevő szárazulatokon a lepusz¬ 
tulás különböző mértékben hatott. Maga a terület egésze 
vetőkkel tagolt sasbérc és árok jellegűnek képzelhető el 
(Dudich & Kopek 1980). Az oligocén pedimentációs és 
eróziós folyamatok során ezek a sasbércek átformálódtak 
(Csillag 2004). A miocénben a meglévő felszínformák 
eltolódások mentén (pl. Telegdi Roth-vető; Sasvári et al. 
2007) elnyíródtak (Kókay 1996), és transzpressziós szerke¬ 
zetek mentén jelentős kiemelkedés is végbement (Csillag 
2004). A szarmata során a kiemelkedés folytatódott, ami 
erősen megnövekedett eróziós folyamatokhoz vezetett. A 
késő-pannóniaiban következő lepusztulási folyamatot 
(Kókay 1996, Csillag 2004) a pliocén vulkanizmus 
jelentősen befolyásolta. E vulkanizmus első fázisa során a 
lávafolyások már erodált felszíni formákat töltöttek ki és így 
részt vettek a felszín aktív formálásában. A második fázisban 
maguk a vulkáni felépítmények pusztultak le (Csillag 
2004). 

Fontos megjegyezni, hogy a kréta-középső-eocén 
etchplainek olyan mértékben átalakultak, hogy már nem 
mutatkoznak a mai geomorfológiában (Csillag 2004). A 
terület csaknem 1 mm/ év jelenkori emelkedését figyelembe 
véve (Joó 1992) az eróziós folyamatok feltehetően egy, a 
neoalpi szerkezeti mozgások által feldarabolt ősfelszínt 
takarnak ki a szarmata-pannóniai üledékfedő alól (Jámbor 
1980, Csillag 2004). A terület relatív kiemelkedése (a 
Kisalföldhöz és a Balatontól délre eső területekhez képest, 
lásd Joó 1992) a völgyek fokozatos hátravágódását eredmé¬ 
nyezi, és hozzájárulhat egyes morfostrukturális elemek 
kihangsúlyozódásához. 

Alapadatok 

Mészáros 1982-ben szerkesztett térképének színes, 
eredeti, kéziratos példányát szkennelés után megfelelő 
számú illesztőponttal EOV koordinátarendszerbe illesz¬ 
tettük. Az ezen araszteres alapon készült digitalizált vektor¬ 
adatbázis magába foglalja a litológiai poligonokat, a 
szerkezeti elemek polivonalait és a rétegdőlések pontszerű 
adatait a hozzátartozó attribútumokkal együtt (2. ábra). 
Mészáros bakonyi szerkezetföldtani térképét Tari szeiz¬ 
mikus szelvényekből levezetett szerkezetföldtani térképével 
(Tari 1996), és a zalai terület presenon felszínével és szerke¬ 
zeti vonalaival (Jocha-Edelényi 2005) vetettük össze. Az 
Északi- és Déli-Bakony és a Balaton-felvidék területén 

Dudko (1991) által szerkesztett szerkezetföldtani térképpel 
egészítettük ki a csapásirány-elemzéseket (7. ábra, a). 

Az árnyékolt globális SRTM domborzati modell alapján 
készült morfostrukturális elemek térképét (Horváth et al. 
2006a, b) összehasonlítási adatbázisként használtuk. Mivel 
az idézett két mű szempontunkból azonos adatbázist ír le 
(Horváth et al. 2006a magát az adatbázist és az eredmé¬ 
nyeket, Horváth et al. 2006b pedig a digitális képeket tartal¬ 
mazza). 

A geomorfológiai elemzés kiindulási adataként a terület 
10 m felbontású digitális domborzati modellje (Honvéd 
Térképészeti KHT, Magyarország) szolgált, amely 1:50 000- 
es szintvonaltérképek adatainak interpolációjából készült. 

Alkalmazott módszerek 

A terület elemzése során több szempontot is figyelembe 
vettünk: (i) a terület földtani és geomorfológiai fejlődés- 
történetét, (ii) geomorfológiai jellemzők halmozódásának 
vizsgálatát és (iii) tisztán eróziós és szerkezetföldtanilag 
meghatározott felszíni formák megkülönböztetését. Ezek 


közül a harmadik szempontot tekintettük a jelen kutatásban 
a legfontosabbnak. E megkülönböztetés során feltételeztük, 
hogy Mészáros szerkezetföldtani térképe terepi megfigye¬ 
léseken alapszik, és mint ilyet adattartalmát tényként 
fogadjuk el. Ebből kiindulva a domborzatmodell elemzése 
kifejezetten az ezen a térképen található vetők osztályo¬ 
zására és nem a vetők helyének vizsgálatára irányult (7. ábra, 
b). Továbbá e szerkezetföldtani térkép tartalmát használtuk 
vonatkoztatási alapként, amelyhez a többi szerző szerkezeti 
elemeit hasonlítottuk. Ezáltal többek között számszerűsített 
adatot tudunk szolgáltatni a térkép minőségének meg¬ 
ítélésére. Az összes, Mészáros 1982-es szerkezetföldtani 
térképén található vetőt, tekintet nélkül a vélhetően terepen 
megfigyelt elmozdulási jellegükre, két csoportba osztottuk: 
(i) geomorfológiailag megnyilvánuló és (ii) egyéb. Szükség 
esetén a vetőt két vagy több szakaszra bontottuk ( 3 . ábra). A 
MÉszÁROS-féle vetők darabolási alapjaként egy kompozit- 
képet használtunk, mely a terület lejtőszögtérképéből, az 
árnyékolt domborzatmodellből és a magassági szintvona¬ 
lakból állt. A 3. ábrán jól kivehető, hogy egy vető mentén a 
domborzat jelentősen változhat, a vető egy darabon 
völgyben, illetve annak közvetlen közelében fut, később 



Mészáros féle vetők: _ geomorfológiailag 

megnyilvánuló 

egyéb 


3. ábra. A MÉszÁROS-féle vetők darabolásának bemutatása a kutatási terület egy példaként 
kiemelt részterületén 

Ezt a geomorfológiailag megnyilvánuló és meg nem nyilvánuló szakaszokra történő darabolást az egész 
Bakony és Balaton-felvidék területére elvégeztük és az így keletkezett kétféle szakaszcsoportot a 
továbbiakban külön elemezzük. Háttér: árnyékolt DDM10 domborzatmodell és hozzátartozó 
szintvonalak 10 m szintközzel 

Figure 3. SplittingschemeoftheMÉszÁms-faults shown as an example fór apartof thestudy area 
This split intő segments with and without geomorphologic surface expression was donefór the entire Bakony 
and Balaton Highland area. The two distinct groups were further analysed separately. Background: 
hillshaded DDM10 digital elevation model and related contour lines with 10 m vertical spacing 

viszont nem köthető futásához semmilyen jellegzetes 
geomorfológiai felszínforma. Mint később látni fogjuk, ez a 
megfigyelés jól mutatkozik a két kategóriához tartozó 
lejtőszögeloszlásonis. A geomorfológiailag megnyilvánuló 
vetőszakaszok lejtőszögeloszlása bimodális trendet mutat, 
vagyis mind a völgyfenékhez köthető alacsony lejtő¬ 
szögeket, mind a völgy oldalaihoz köthető meredek lejtőszö¬ 
geket tartalmaz. A geomorfológialag meg nem nyilvánuló 
vetőszakaszok lejtőszögeloszlása sokkal egyveretűbb, 
túlnyomóan sík területre utaló alacsony lejtőszögértékeket 
tartalmaz. A kompozitképen ezáltal megbízhatóan ki 
lehetett választani a megfelelő kategóriába eső vetőszaka¬ 
szokat. A döntéshozatal Jordán et al. (2003) eljárása alapján 
történt, ami feltételezi, hogy szerkezeti elemek, illetve 
szerkezetföldtanilag meghatározott felszínformák jelleg¬ 
zetesen lineáris elemekként mutatkoznak. Ilyen elemek 
lehetnek eltolódások esetében egyenes gerincvonalak, 
egyenes völgyek, egyenes, váltakozó meredekségű lejtők. 
Normál vetők esetében egyenes, meredek lejtők, vagy a lejtő 
meredekségében bekövetkező változás, amely szintén egy 
lineáris trendet követ (Jordán et al. 2003). A többi szerző 
vetőadatbázisát nem hasonlítottuk össze a kompozitképpel, 
mivel jelen dolgozatnak e vizsgálat nem képezi tárgyát. 

Kiválasztott területeken, geomorfológiailag megnyil¬ 
vánuló vetőszakaszok mentén a digitális domborzati 
modell alapján a völgyek keresztmetszetét vizsgáltuk a Ár¬ 
index segítségével (Keller & Pintér 1996). A V f - index a 
völgy keresztmetszeti alakját számszerűsíti (4. ábra). A 
völgykeresztmetszet alakjának egyik szélső esete a teknő- 
völgy és Keller & Pintér (1996) szerint a völgy fenekén 
kanyargó és oldalirányban erodáló folyóra utal. A másik 
szélső eset a szurdokvölgy, mely a völgyben lezajló erős 
bevágódásra és egyúttal a terület erős (relatív) emelkedé¬ 
sére utal. 

A litológiai egységek geomorfológiai jellemzését az 
egész térképszelvény területére alkalmazott magasság- 
hisztogramokkal egészítettük ki, mivel ez a geomorfológiai 
elemzés egyik alapvető technikája. Ezt a vizsgálatot érde¬ 
mes megtenni, mert egyes kőzettípusok (pl. karbonátos 



4. ábra. A Főindex számítása (Keller & Pintér 1996 
után) 

Az ábra egy sematikus völgykeresztmetszetet mutat két 
különböző magasságú völgyoldallal. M v : völgyfenék magas¬ 
sága, Mji jobb völgyoldal magassága, M b : bal völgyoldal 
magassága, V s : völgyfenék szélessége 
Figure 4. Calculation of the V f -index or valleyfloor width 
to heightratio (modifiedafterK eller & Pintér 1996) 

The figure shows a schematic cross section of a valley with 
valley flanks showing different elevations. M v : elevation of 
valley floor, Mj! elevation of right valley fiánk, M b : elevation of 
left valley fiánk, V s : width of the valley floor 


kőzetek, alacsony viszkozitású lávából keletkezett vulkani¬ 
kus kőzetek) esetén fontos jelenségekre utalhatnak a 
magasság-hisztogramok tulajdonságai. Ez még akkor is 
igaz, ha — mint esetünkben — a területet jelentős részben 
érintette és érinti a bevezetésben már említett differenciális 
kiemelkedés. A magasság-hisztogramokat a digitális dom- 
borzatmodellből számoltuk Mészáros térképén ábrázolt 
egységes litológiájú területekre. A domborzatmodellből a 
kiválasztott litológiai egység területére eső részt kivágtuk és 
az azon a területen található magassági értékeket ábrázoltuk 
hisztogram formájában. 

Diszkusszió 

Magas sághisztogramok 

A magasságeloszlásokat kiválasztott, főbb litológiai 
egységekre készítettük el: a felső-triász (Fődolomit, Dach- 
steini Mészkő Formáció), alsó-jura (Kardosréti Mészkő) 
karbonátokra, felső-triász márgarétegekre (Veszprémi 
Formáció), oligocén képződményekre (Csatkai Formáció), 
miocén képződményekre és bazaltos egységekre. 

A karbonátos litológiai egységek (5. ábra ) esetében 
jellegzetes bimodális eloszlás mutatkozik: az eloszlás 
csúcsai 300 és 400 m tengerszint feletti magasságok körül 
fekszenek. Ez ugyan szerkezetföldtanilag befolyásolt elren¬ 
dezés — ugyanis Balatonfüredtől nyugatra a Fődolomit egy 
ÉK-DNy tengelyű szinklinális magjában települ (Budai et 
al. 1999) — viszont nem köthető az általunk vizsgált vető¬ 
mintázathoz. 

Az oligocén és miocén képződmények magasság¬ 
eloszlása (6. ábra) szintén enyhén bimodális. Az egységek 
fő magassági tartománya 200 és 230 m között fekszik, de 
egy alárendelt csúcs 300 m, illetve 350 m tengerszint feletti 
magasságnál világosan elkülönül. Az oligocén képződ¬ 
mények Mészáros térképén megoszlanak a Bakony ÉNy-i 
szélén fekvő Marcal-medence alacsony térszínei (7. ábra) 
és a Bakony vidék dombságának magasabb fekvésű 
területei között, amit a differenciális kiemelkedésnek 
tulajdonítunk. A miocén esetében megfigyelhető, hogy a 
Bakonyvidéken található félárkokban települ. Egy szép 
példa erre a Veszprém északi határában található miocén 
előfordulás. 

A márgarétegek (7. ábra) 150 és 320 m tengerszint feletti 
magasság között egyenletesen oszlanak el. Elterjedésük a 
Balaton-felvidék középső részén jellegzetes; a délkeleties 
lejtés és a kőzettípus nagyobb eróziós érzékenysége hatá¬ 
rozza meg a hisztogram alakját. 

Noha a bazalt (8. ábra) az előbbiekben tárgyaltaknál 
jelentősen kisebb területet foglal el, hisztogramja széles, 
lényegében egycsúcsú, de enyhén mégis bimodális jelleget 
mutat. A csúcs a tanúhegy-jelleghez köthető, míg a széles 
eloszlás és a másodlagosan gyakori magasságok a vulkáni 
képződmények korbeli és genetikai sokféleségéhez 
kapcsolhatók. így például a 100 és 200 m közé eső 
magassági tartományt a Tihanyi-félsziget, valamint a 

5. ábra. A karbonátos kőzetek elhelyezkedése és magassági hisztogramja 
Figure 5. Position andelevation histogram ofcarbonate lithology 

6. ábra. Amárga jellegű kőzetek elhelyezkedése és magassági hisztogramja 
Figure 6. Position andelevation histogram of marly lithology 

Litológiaí egységek 

7. ábra. Az oligocén és miocén képződmények elhelyezkedése és magassági hisztogramja 
Figure 7. Position and elevation histogram ofOligocene and Miocénéformations 

8. ábra. Abazalt, bazalttufa elhelyezkedése és magassági hisztogramja 
Figure 8. Position and elevation histogram of basaltic units 

Szigliget alacsonyan fekvő bazaltos térszínei alkotják. 280 
és 460 m között nagyjából egyenletes az eloszlás, 
ami a szabályos kúp alakú Kab-hegy (599 m; 1. ábra ) 
következménye. 

Vetők csapásirány-elemzése 

A következőkben a csapásirány-vizsgálat eredményeit 
elemezzük. A könnyebb áttekintés érdekében egy rövidített 
nevezéklistát vezettünk be, amelyet a 2. táblázat összegez. A 
3. táblázat áttekintést nyújt az elemzésben szereplő 
MÉszÁROS-féle vetők szakaszainak hosszáról és darabszá¬ 
mairól, mutatva a statisztikai elemzés robusztusságát. A 
feldolgozás és kiválasztás után a felszínformához köthető 
vetők csoportjába 695 szegmens tartozott 1420 km össz- 
hosszal. Az egyéb vetők kategóriájába 429 szegmens volt 
sorolható 867 km összhosszal. 

H06B, H06T: egész Dunántúl és Bakonyvidék. Már a 
H06T és a H06B jelű csoportok összehasonlítása is tanul¬ 
ságos eredményt hoz. Mindkét csoport keletkezéstől függet¬ 
len, viszont geomorfológiailag megnyilvánuló lineamen- 
sek, melyek egy adatbázisból származnak, csupán területi¬ 
leg osztottuk fel őket. Az Északi- és Déli-Bakonyra leszű¬ 
kített lineamens-rendszerben az ÉÉNy-DDK kissé keletie¬ 
sebb és egy elkülönülő ÉNy-DK-i komponens is megjelenik 
(9. ábra, b ). 

H06T, M83T: egész Dunántúl és MÉszÁROS-féle vetők. 
Az M83T érdemi eltérést mutat a H06T-től: a H06T-ben 


kevésbé jellemzőek a konjugált irányok (9. ábra, a és c ). A 
H06T fő ÉÉNy-DDK irányú lineamenseihez képest az 
M83T túlnyomórészt ÉNy-DK (alárendeltebben NyÉNy- 
KDK), konjugált iránynak pedig ÉÉK-DDNy csapású 
lineamenscsöpört tekinthető. Ez utóbbi a H06T-ben rend¬ 
kívül alárendelt. Az M83G irányeloszlása még sokkal 
inkább csúcsosabb, itt ÉNy-DK irány dominál és erős a 
konjugált iránynak interpretált ÉÉK-DDNy-i irány. 

M83T, M83G, M83E: a MÉszÁROS-féle vetők és a dom¬ 
borzat összefüggése. Az M83T és M83G lineamensek 
irányeloszlásában a feltolódások érdemben befolyásolják az 
irányeloszlás konjugált voltát (9. ábra, d-f). Az irodalom a 
geológiai szerkezetfejlődés során a bakonyi feltolódások 
aktív fázisát eoalpinak tekinti (Tari 1995), az oldal¬ 
eltolódások elvetik a feltolódások szerkezeti vonalait 
(Mészáros 1983, Dudko 1991). Ilyenformán a feltolódások 
képződése és fő aktív fázisa az oldalelmozdulásokhoz 
képest sokkal régebbi. 

Feltételezzük, hogy a geomorfológiailag aktív vonalak 
vagy fiatalabbak, vagy valamilyen okból felújultak és 
kipreparálódtak. A kipreparálódást nem tartjuk véletlen- 
szerűnek a vonalak erősen irányított irányeloszlása miatt. A 
Bakonyvidék kiemelkedése következtében az erózió által 
lepusztított felszínen kirajzolódnak az egykor fedett 
vetőrendszerek. A feltolódások geomorfológiai megnyil¬ 
vánulását vagy a feltolódások felszíni folyamatok általi 
kipreparálódásának köszönhetjük, vagy a feltolódások 
mentén felújult tektonikus mozgásnak. A geomorfológiailag 


2. táblázat. A felhasznált vetők tartalma és a szövegben használt rövidítése 
Table 2. Descriptions and used abbreviations ofthe investigatedfaults 


Tartalom 

Eredeti adat területe, térképi 
méretaránya 

Hivatkozás 

Részcsoport 

Rövidítés 


Bakony, 

1: 100 000 


Összes vető 

M831 

Szerkezetföldtani térképezés 

Mís/Áms (19S3) 

geomorfológiailag megnyílva nul ó 
egyéb 

MS3G 

MS3E 

SRTM-DDM -cn lérképe/cU 
murin strukturális elemek 

Pannon-meder cc, 

1: 100 000 -1:1 000 000 

Hüryátii et al. (2006) 

az egész Dunántúl területére 
a Bakony területére 

TÍ06T 

TT06B 

Szeizmikus szelvények értelmezése 
alapján 

Dunántúl, 

1: 1 000 000 

Tahi (19%) 

feltolódások, normál vetők, jobbos/balos 
eltolódások 

m 

Hidrológiai térképezés 

Zala, 

1: 500 000 

JOCHA-hDELÉNYt (2005) 

vetők általában 

J05T 

Szerkezetföldtani térképezés 

Balatourfelvidék, 

1: 363 636 

Dudko (1991) 

feltolod ások, normál vetők, jobbos/ balos 
eltolódások 

D91 


3 . táblázat. A MÉszÁROS-féle vetők statisztikailag jelentős osztályokra bontott darabszáma és az ezekbe az osztályokba tartozó vetők összhossza 
Table 3. Numbers and totál length ofsegments, which fali within statisticallymeaningful classes of theMÉszÁROS-faults 


Típus 

M83T 

MK3(j 

M83E 

Balos fiatalabb mozgások során vetővé felújult szuhhercini 

6 db 

5 db 

2 db 

oldaleltolódás 

33,36 km 

27,18 km 

6,18 km 

leitolódás 

47 db 

75,31 km 

33 db 

55,45 km 

17 db 

20,3 km 

Jobbos késő ncogéü oldaldtoiódás 

91 db 

396,04 km 

53 db 

163,04 km 

65 db 

234,25 km 

Vetőket megszabó jura törésvonal széles dörzsbreccsa zónával 

15 db 

26,61 km 

8 db 

10,25 km 

9 db 

16,35 km 

9. ábra. A feldolgozott MÉszÁROS-féle vetők rózsadiagrammjai és az összehasonlításhoz felhasznált morfostrukturális 
elemek (Horváth et al. 2006) elemek irányeloszlása 0-180° között, 5° -os felosztásban 

Figure 9. Rose diagram of the analysedMÉszÁROS-faults and the morphostructural elements (Horváth et al. 2006) between 0 and 
180°,binsizeis5° 


megnyilvánuló és a többi vető között jól kimutatható 
különbség van. A feltolódások esetében ez 20°-os, a job¬ 
bos késő-neogén vetőkesetében 5-10°-os eltérés mutatkozik. 

M83G, T96, D91: a MÉszÁROS-féle vetők és más szerzők 
által térképezett vetők. Ebben az összeállításban további 
osztályokra bontottuk a MÉszÁROS-féle vetőket és össze¬ 
hasonlítottuk őket más szerzők szerkezetföldtani adat¬ 
bázisaival (10. ábra). 

Mészáros geomorfológiailag megnyilvánuló késő- 


neogén jobbos oldaleltolódásainak csapásiránya jó össz¬ 
hangban van Tari (1996) által szeizmikus szelvényeken 
interpretált jobbos vetőivel (10. ábra, a). Fontos megfi¬ 
gyelni, hogy az M83G osztályon belül a jobbos vetők két 
csapásirányra oszlanak: egy KDK és egy DK irányú cso¬ 
portra. Ugyanakkor a T96-os csapásirányaiban is meg¬ 
figyelhető egy enyhén bimodális eloszlás (K és KDK). A 
D91-be tartozó vetők főleg a T96-os osztály keleti irányú 
vetőivel esnek egybe és az M83G KDK csapásirányú vetői 

Mészáros (1983) Mészáro&(1903) Mé szá (1983) 

késöneogén jobbos geomorfológiailag 

otdaleltűlódások megnyílván Jló feltolódás 


Tart (1995) Mészáros (1903) felúju!t balos oldaleítolódások 

jobbos eltolódások egyéb feitolódás geo morfológiailag 

- megnyilvánuló 

Dudfco (1991) Tan (1995). 

jobbos eltolódások feltolódások egyéb 

10. ábra. A MÉszÁROS-féle vetők összehasonlítása más szerzők szerkezetföldtani elemeivel 
Figure 10. Comparison oftheMÉszÁms-faults withfaultinterpretationsfrom otherauthors 


egy körülbelül 12°-os elfordulást mutatnak a T96 és D91 
osztályokba tartozó vetőkhöz képest. 

Az M83G, M83E és T96-os osztályokba tartozó felto¬ 
lódások egy veretű eloszlást mutatnak (10. ábra, b ), viszont 
itt is észrevehető egy 5-7°-os eltérés az M83G és a többi 
osztály között. 

Végül az M83G és M83E felújult balos vetői között ez az 
5-7°-os eltérés megint mutatkozik (10. ábra, c ). 


V f -index 

A völgykeresztmetszetre számolt V^-index értékei 0,06 
és 20,8 között váltakoznak. A kiválasztott területeken két fő 
trend figyelhető meg: egyrészt az alacsony, szurdokvölgyre 
tipikus V f -értékek szimmetrikus völgykeresztmetszeteknél 
mutatkoznak (pl. Ajkától keletre, a Csinger-patak mentén; 
11. ábra). Másrészt a magas, teknővölgyekre jellegzetes 



Vf-index: 0 0,1 - 1,2 Q 2,7-5,0 Q 3,2-14,1 

O 1,3-2,6 O 5,1 - 8,1 O 14,2-20,8 


egyéb 


20 szclvcnyszánn 


11. ábra. ACsinger-patak völgyének domborzati keresztszelvényei és azokfekvése az árnyékolt domborzatmodellen 

Akeresztszelvények számai a térképi nézeten is megjelennek az arra a szelvényre számolt V f -index színnel kódolt értékével együtt 

Figure 11. Cross sections of the valley of the Csinger Stream. The location of the cross sections is indicated on the hillshaded digital 

elevationmodel 

The numbers of each cross section arealsó shown on themap viewalong with the color-coded V f -index values 

értékek aszimmetrikus völgykeresztmetszetekkel párosul¬ 
nak (pl. Szentgál közelében a Cinca völgyében és Ajka- 
rendek közelében a Borsod-völgy mentén; 12. és 13. ábra). 
Bár a völgyaszimmetria egyes szerzők szerint utalhat 
deflációs eredetre is, jelen tanulmányban kifejezetten a 
Mészáros által észlelt, illetve interpretált vetőket és az 
azokhoz köthető formákat vizsgáljuk. így definíció szerint a 
formákat tektonikus eredetűnek tekintjük, nem zárva ki azt a 


lehetőséget, hogy egyes esetekben a formák kialakulásához 
eolikus folyamatok is hozzájárulhattak. 

Következtetések 

A MÉszÁROS-féle szerkezetföldtani térképből előállított 
térinformatikai vektoradatbázis további szerkezetföldtani és 



12. ábra. A Cinca völgyének domborzati keresztszelvényei és azok fekvése az árnyékolt domborzatmodellen 

A keresztszelvények számai a térképi nézeten is megjelennek az arra a szelvényre számolt Főindex színnel kódolt értékével együtt 

Figure 12. Cross sections of the valley of the Cinca Stream. The location of the cross sections is indicated on the hillshaded digital elevation model 

The numbers of each cross section are alsó shown on the map view along with the color-coded V f -index values 




geomorfalógi ailag megnyilvánuló Mészáros-vetők 
Mészáros- vetők |z3| szelvények sorszáma 

- morfotektonikus elemek {Horváth et aL, 2006) 

Vr-index , 0,1 -1,2 o 2,7-5,0 o 8,2 -141 

o 1,3-2,6 o 5,1-8,1 o 14,2 -20,8 


13. ábra. A Széles-völgy domborzati keresztszelvényei és azok fekvése az árnyékolt domborzatmodellen 
A keresztszelvények számai a térképi nézeten is megjelennek az arra a szelvényre számolt Főindex színnel kódolt értékével együtt 
Figure 13. Cross sections of the Széles Valley. The location ofthe cross sections is indicated on the hillshaded digital elevation model 
The numbers of each cross section are alsó shown on the map view along with the color-coded V f -index value 

geomorfológiai vizsgálatok elvégzésére megfelelő pontos¬ 
ságú. A térkép a Bakony vidék kutatásának egy fontos 
állomását képviseli. A Mészáros által alkalmazott vető¬ 
osztályozás a maga korában előremutató jellegű volt, noha a 
térkép földtani tartalma nem korunk modern felfogásait 
tükrözi. 

A térinformatikai vektoradatbázis és más szerzők 
szerkezetföldtani, ill. morfostrukturális adatbázisainak 
összehasonlításából kimutatható, hogy az Északi- és Déli- 
Bakony szerkezeti elemeinek fő csapásiránya az egész 
Dunántúl morfostrukturális elemeinek csapásirányához 
képest 10-15°-kal elfordul (H06B és M83T jelű csoportok a 
9. ábra a részén). Mészáros geomorfológiailag megnyil¬ 
vánuló jobbos eltolódásai is legalább egy ilyen nagyság¬ 
rendbe eső mértékkel (15°) vannak elforgatva más szerzők a 
Bakonyvidék nyugati előterében fekvő jobbos vetőivel 
szemben (10. ábra, a). A morfostrukturális elemek irány¬ 
eloszlását tekintve fontos szem előtt tartani, hogy ezen 
elemek keletkezése részleteiben nem tisztázott — lehet a 
tektonika, vagy más hatások eredménye. Jelen tanulmány¬ 
ban az irányok közötti eltérést indikáció szintűnek tekintjük, 
mélyebb okát további földtani, geomorfológiai, illetve 
morfometriai vizsgálatokkal kell kutatni. 

A MÉszÁROS-féle térképen található vetők és a dom¬ 
borzat között a Bakonyvidék területén statisztikailag kimu¬ 


tatható összefüggés létezik. Geomorfológiailag megnyilvá¬ 
nuló és nem megnyilvánuló szerkezeti elemek jól elkülönít¬ 
hető csoportokat alkotnak (9. ábra, c és 10. ábra). Ezért a 
szerkezeti elemek kipreparálódása sem tekinthető teljesen 
véletlenszerűnek. 

A index esetében a teknővölgyekre jellemző értékek 
csupán akkor figyelhetők meg, ha a völgy egyik oldala jóval 
alacsonyabb a másiknál és így erősen aszimmetrikus 
völgykeresztmetszetek keletkeznek. Az összes többi vizs¬ 
gált völgy szurdokvölgyekre jellemző értékeket mutat. Az 
értékek alapján a legjellegzetesebb szurdokvölgyek karbo¬ 
nátos kőzetekben és a Mészáros térképén ábrázolt vetők 
mentén fordulnak elő. 

Abstract 


Reconstructing the maximum extentof Laké Balaton (Transdanubia, Hungary) with 
respect to vertical crustal movements 


The quality and resolution of digital elevations models (DEMs) are rapidly improving and the analyses they provide are 
sutiable tools fór reconstructions. This study considers a reconstruction of the former inundation levels which characterize the 
maximum extent of lakes using DEMs and it focuses on Laké Balaton. However, the static filling algorithms which model the 
inundation in a DEM by a pre-set level often do nőt produce reliable results. To achieve more reliable models it is suggested 
that it is necessary to take intő account the results of repeated and precise levellings as well. According to these results, the 
northern shore and foreland of Laké Balaton is being uplifted, in contrast to the Southern one. The rate of this relative 
movement is a few tenths of a millimetre per year. Assuming the rate of uplift has been constant over the pást few millennia, in 
the Early and Middle Holocene the level of the northern embayments (especially the one far to the north at Tapolca) were lower 
by 2-3 metres compared to the Southern ones (especially the one fartő the south atNagyberek). Using this method (DEMs with 
repeated levellings) more reliable results can be obtained; this approach results in an outline of the laké which fits well to the 
lacustrine sediments mapped by Lóczy. Furthermore, there is still no overflow on the Southern edge of the watershed. The 
small differences between this outline and the extent of mapped lacustrine sediments, however, may reflect the small temporal 
variations of the vertical movements over the recent mi llennia. 


Keywords: Laké Balaton, water level change, digital elevation model, precise levelling, vertical surface movement, Holocene 


Összefoglalás 

A Balaton egykori, a tó legnagyobb kiterjedésére jellemző vízszint meghatározására kézenfekvő lehetőségként 
adódik az utóbbi időben egyre jobb pontossággal és felbontóképességgel jellemzett digitális domborzati modellek 
alkalmazása. A tómedence statikus kitöltése a domborzati modelleken beállított vízszintű elárasztással önmagában 
azonban nem hoz pontos eredményt. Az elárasztási modellek alkalmazásakor az utólagos függőleges kéregmozgásokat is 
figyelembe kell venni, a rekonstruált partvonalak ekkor mutatnak jó egyezéseket a geológiai térképeken jelzett tavi 
üledékek határával. Az ismételt szintezések eredményeként a tó északi partja és előtere a délihez képest emelkedik. E 
relatív elmozdulás mértéke évente néhány tizedmilliméter. E mozgás állandóságát feltételezve az elmúlt néhány ezer 
évben, a holocén elején, közepén az északi (elsősorban a messze kinyúló tapolcai) öblözetek szintje a déliekhez 
(elsősorban a messze kinyúló nagyberekihez) képest a mainál 2-3 méterrel mélyebben lehetett. Ezzel a megfontolással a 
statikus modellhez képest egyértelműen jobb eredményekhez jutunk; olyan tókörvonalat állíthatunk elő, amely a Lóczy 
által is térképezett tavi üledékekhez jól illeszkedik, ugyanakkor a déli peremen sem „csordul túl” a vízgyűjtő határán. Az 
így megállapított maximális tókiterjedés és a tavi üledékkel borított terület határának kismértékű eltérései emellett 
utalnak a mai, geodéziai úton meghatározott felszínemelkedési ráta időbeli változásaira is az elmúlt évezredek folyamán. 

Tárgyszavak: Balaton, szintváltozások, domborzati modell, szintezés, vertikális felszínmozgás, holocén 


Bevezetés 

A Balaton a földtani közelmúltban a mainál nagyobb 
kiterjedésű volt, és a legnagyobb kiterjedés megismerése 
végig meghatározta a tó kutatásának történetét (pl. Péch & 
Erdős 1898; Lóczy 1913; Bendefy 1958; Rónay 1969; 


Cserny 1993; Cserny & Nagy-Bodor 2000; Sümegi et al. 
2004,2008a; Bradák 2007; legújabban pedig Zlinszky & 
Molnár 2009). Geológiai értelemben a legegységesebben 
talán Lóczy remekbe szabott geológiai térképe (Lóczy 
1920) adja meg e kutatás földtani alapjait. Ezen a térképen 
(részben László [1913] nyomán), a „Tavi alluvium, 

mocsárföld” megjelölés adja meg a Balatont körülvevő azon 
területeket, amelyekn a tó legnagyobb kiterjedése idején 
üledékképződés folyt. A térkép vízszintes pontosságát a 
legújabb, GPS-alapú vizsgálatok is igazolták (Galambos et 
al. 2009). A Balaton tavi üledékeinek elterjedése nem 
azonosítható teljes mértékben a Balaton egykori part¬ 
vonalával. A Balaton építésföldtani térképezése során 
nagyszámú kézi fúrás rétegsorának vizsgálata alapján 
megállapítható volt, hogy tavi üledékek 107-108 m tsz. felett 
nem fordulnak elő egy Siófok melletti kis előfordulás kivéte¬ 
lével, ahol 110 m-en vékony tőzegréteg települ (Boros et al. 
1980, 1982). A geomorfológiai térképen magas színlő 
jelöléssel 110 m-nél húzta meg a tavi üledékképződés felső 
határát Csillag (1985), e szint fölött azonban a terepen és a 
topográfiai térképeken is elkülöníthető sávban ábrázolta a 
Balaton legmagasabb vízállásához köthető abráziós színlőt. 
Ennek felső határát a 2,5 m-es szintvonal-beosztású 
1:10 000-es topográfiai térképek felbontásához alkalmaz¬ 
kodva a 112,5 méteres szintvonalon húzta meg. Jelen vizsgá¬ 
latunkba bevontuk a MÁFI1:100 000 méretarányú geoló¬ 
giai térképművének megfelelő szelvényét (Budai & 
Scharek2000)ís. 

Napjaink részletes szintvonalrajzzal ellátott topográfiai 
térképei, de különösen a digitális domborzati modellek 
(Koós 1996, MH-TÁTI1992, Tímár 2003, Winkler 2003, 
Farr et al. 2007) új eszközt adtak e kutatásokhoz. Fölmerül a 
lehetőség, hogy a domborzati modellen a tó medencéje körül 
a mainál magasabb vízszintig történő kitöltéssel (Bates & 
De Roo 2000) rekonstruáljuk a korábbi maximális tókiter¬ 
jedés határvonalát (pl. Csongrádiné & Síkhegyi 2005). 
Szintvonalak alapján történt a korábbi tómedence lehatá¬ 
rolása a térség építésföldtani térképein és adatbázisain is 
(Boros & Cserny 1983, Cserny et al. 1997). A statikus, 
kizárólag a mai felszínmagasságon alapuló lehatárolás 
kismértékben ellenmondott az öblözetek részletes vizsgála¬ 
tának (Nagy-Bodor & Cserny 1998). A FóczY-féle tavi 
üledékek elterjedése és a mai felszínmagasságból rekonstru¬ 
ált tómedence legjobban a Tapolcai-medencében tér el. Míg 
a térkép szerint a Szent György-hegy sziget a tavi üledékkel 
borított térszínben, így feltehetően a Balatonnak is szigete 
volt, amennyiben a domborzati modellen olyan elöntést 
generálunk, amely a hegyet valóban szigetté teszi, az 
elárasztás a déli partvonal mentén, elsősorban a Nagyberek 
öblözetében a tavi üledékzónán jelentősen túlnyúlik, sőt a 
déli vízválasztó peremen túlcsorduláshoz vezet. 

Az utóbbi másfél évtized geodinamikai és geodéziai 
kutatásai ugyanakkor megoldást kínálnak e problémára. A 
recens vertikális kéregmozgások hatását az eddigi szerzők 
elhanyagolták. Jelen munkában kísérletet teszünk e hatás 
figyelembevételére és a következményeinek felmérésére. 
Eredményeink azt mutatják, hogy a vertikális kéregmoz¬ 
gásoknak akár mintegy tízezer éves skálán is lehet érdemi 
befolyása a Balaton kiterjedésére, és az ebből eredő hatás a 
fenti megfigyelésekre kézenfekvő magyarázatot adhat. 


Elméleti megfontolások 

A Kárpát-medence kialakulásának általános geodinami¬ 
kai modellje (Horváth 1993; a térséget illetően Síkhegyi 
2002, Sacchi & Horváth 2002, Fodor et al. 2005) szerint a 
posztrift fázisban (Horváth 1995) az elvékonyodott litoszfé¬ 
ralemez ismételt tektonikai inverzió során kompresszió alá 
került, helyenként felboltozódott, másutt pedig kisebb- 
nagyobb medencék jöttek létre (Horváth & Cloetingh 1996). 
Ilyenek az Alföld, a Kisalföld és a Dráva-mente, míg a 
Dunántúli-középhegység, így a Bakony és a tóhoz kapcsolódó 
Balaton-felvidékis afelboltozódási zónák közé tartozik. 

A folyamat mai is tart, sőt a legutóbbi idők kozmogén izo¬ 
tópos mérési eredményei és az azokon alapuló geomorfológiai 
értelmezések szerint a Dunántúli-középhegység egyes terüle¬ 
teinek kiemelkedési üteme lényegesen gyorsabb a korábban 
feltételezettnél (Ruszkiczay-Rüdiger et al. 2005a, b; 
Karátson et al. 2006,2007). Miközben már Fóczy (1913) is 
felismerte, hogy a Balaton környékén az azonos korú üledékek 
magassági helyzete eltérő, ezt a megfigyelést nem terjesztette 
ki a legfiatalabb rétegekre, valószínűleg azért, mert az ehhez 
szükséges szélső pontosságú geodéziai, szintezési adatok csak 
évtizedekkel később születhettek meg (Bendefy 1958). A fent 
említett geomorfológiai szintézisen alapulóan ugyanakkor 
Székely & Molnár (2008) legújabban a Bakony délnyugati 
végén és a Balaton körül található fiatal bazaltvulkánok bazalt- 
feküszintjének eltérő magasságát is a terület eltérő függőleges 
szintváltozásának üteméből vezetik le. A mintegy hárommillió 
éves bazaltvulkáni felszínekben mutatkozó több száz méter 
magasságkülönbség pedig tizedmilliméter/év nagyságrendű 
vertikális sebességkülönbségeketjelent. 

A felsőgeodéziában járatos szakemberek számára ez a 
mozgási sebesség nem jelent semmi meglepőt. A hazánkban 
az 1950-es években elvégzett felsőrendű szintezési munkák (az 
ún. BENDEFY-felmérés) és annak az 1980-as években történő 
felújítása (az ún. Joó-féle felmérés) magassági adatainak 
különbségéből érdekes kép rajzolódik ki hazánk függőleges 
felszínmozgására (Joó 1992,1996,1998). Eszerint a Bakony és 
a Vértes kiemelkedésének üteme jelenti a hazai maximumot 
(+1-1,5 mm/év), míg a legnagyobb süllyedést az alföldi 
nagyvárosok környékén, a rétegvíz- és kisebb mértékben a 
szénhidrogének kitermelése miatt felgyorsuló lazaüledék- 
kompakció miatt észleljük (Debrecen: -7 mm/év). Mivel a 
„nulla emelkedés” kérdése értelmezési problémákat okoz 
(részletesen lásd Gubler et al. 1992), a továbbiakban csak az 
egyes területeknek másokhoz képest értelmezett, relatív 
függőleges elmozdulását, illetve a számított ráták szignifikáns 
különbségeit vesszük figyelembe. Ennek megfelelően a 
Balaton környékén a fent említett néhány tizedmilliméter/év 
nagyságrend ajellemző. 

A fentiekből következően a tó maximális vízszintjéhez 
tartozó tókiterjedés helyreállításakor nem lehet csak a mai 
felszínmagasságokat használni, és azokat változatlan formá¬ 
ban a múltba vetíteni. Évi néhány tizedmilliméter pár ezer év 
alatt 1-3 méter magasságkülönbséget okoz, amely különösen 
akkor jelentős, ha vízszintes (és itt ez szó szerint értendő!) 
felszínek kutatását végezzük (Tímár et al. 2006). Ebben a 

munkában arra teszünk kísérletet, hogy a jelenlegi felszín¬ 
magasságokat a jelenlegi felszínmozgási ütem (7. ábra) idő¬ 
beli állandóságát feltételezve rekonstruáljuk a LóczY-féle tavi 
üledékek elterjedéséhez tartozó vízszintértéket. 

Adatok és módszerek 

A vizsgálatba vonható domborzati modellek közül az 
SRTM (,Shuttle Radar Topography Mission; Werner 2001, 
Farr et al. 2007), a HM Térképészeti Hivatal által forgalma¬ 
zott DDM-10 (MH-TÁTI1992) és a Földmérési és Távérzé¬ 
kelési Intézet DDM-5 (Winkler 2003, Tímár 2003) alkal¬ 
mazását fontoltuk meg. Ezek közül az ingyenes hozzáférésű 
SRTM használatát a kisebb térbeli felbontása és magassági 
megbízhatósága miatt elvetettük. 

A DDM-10 domborzati modell az 1:50 000 méretará¬ 
nyú katonai térképek 5 méteres alapszintvonalai és néhány 
felező ill. kisegítő szintvonal digitalizálásán alapul. 
Vízszintes felbontása 10 méter, a jelen munkában ehelyett 
50 méteres felbontást használtunk. A közel sík területeken a 
felező szintvonalak alapján a vertikális pontosság 2 méter 
körüli. 

A DDM-5 adatbázis térképeinek (FÖMI 1:10 000 
méretarányú topográfiai térképmű) alapszintköze a terü¬ 
letet érintő szelvények nagy részén 5 méter, 2,5 méteren¬ 
kénti felező, és 1,25 méter szintközű kisegítő szintvona¬ 
lakkal. Csak helyenként találkozunk egy méteres alap¬ 


szintközzel. Vertikális pontossága 1 méter körüli. E modellt 
célzottan, a Tapolcai-öblözet területén vontuk be a vizs¬ 
gálatba. 

A függőleges felszínmozgás vizsgálatához a Joó (1992, 
1996,1998) által közölt, a teljes Magyarországra megadott 
szintváltozási térkép szintvonalainak digitalizált változatát 
használtuk (7. ábra). A szintvonaladatokból készített rács¬ 
hálót a domborzati modellhez hasonló, 50 méteres rácsháló¬ 
ban készítettük el. Az adatrendszer digitalizálásából eredő 
hibákat nehéz becsülni, a szerzők megítélése szerint a 0,25 
mm/év és ezt meghaladó függőleges mozgássebesség¬ 
különbségek már szignifikánsak. 

A vizsgálatot Lóczy (1920) a Balaton környékét ábrá¬ 
zoló geológiai térképének bázisán végeztük el, melynek 
georeferálását Tímár et al. (2003) és Galambos (2009) 
módszerével készítettük. A térképen körberajzoltuk a „Tavi 
alluvium, mocsárföld” felirattal jelölt területnek a tómeden¬ 
cével összefüggő részeit úgy, hogy a turzások területét is a 
tóhoz rendeltük. A vizsgálatba bevontuk a MÁFI legújabb, 
1:100 000 méretarányú geológiai térképművének a tapolcai 
öblözetet bemutató szelvényét (Budai & Scharek 2000) is; 
ezen a „tavi üledék” ( lb Q h földtani index), illetve részben a 
„mocsári üledék” ( b Q h földtani index) jelzik a Balaton 
korábbi elöntési területeit. 

A vizsgálat szempontjából lényeges kérdés még, hogy a 
mikor volt maximális a Balaton vízfelülete. A rendelkezésre 
álló adatok, elsősorban Bendefy & Nagy (1969), ill. 
Cserny (1993,1997), továbbá Sümegi et al. (2008a, b) alap- 



1. ábra. ABalatontérségénekfüggőlegesfelszínmozgásirátájaJoó( 1992) szerint, mm/év egységben 

Vékony fekete vonal jelöli a Balatonhoz kapcsolódó tavi és mocsári üledékek kiterjedését Lóczy (1920) szerint. Amennyiben ezt tekintjük a tó maximális kiterjedésének, 
észre kell vegyük, hogye területet érintő függőleges mozgások helyről helyre változnak, az eltérés a tó többi részétől különösen Tapolca térségébenjelentős 
Figure 1. The verticalmovementofthesurfaceafterJoó(1992)in theBalaton area 

The lacustrine and marsh sediments connected to the Laké Balaton (after Lóczy 1920) are outlined by blackline. We interpret these régióm as the maximum extents ofthe laké. 
It can be seen that this area is affected by different vertical movementfrom piacé to piacé. This difference, with respect to the main area oftheformer laké, is most considerable in 
the region of Tapolca 

ján a maximális kiterjedés korát a jelenhez képest 9-11 ezer 
évvel ezelőttre tehetjük. A vizsgálatot a 0-15 000 év idő¬ 
szakra, ezer éves lépésközzel, vagyis minden ezredfordulóra 
végeztük el. 

Az alkalmazott módszer a fenti adatok felhasználásával a 
következő. A Balaton térségének domborzati modelljét 
pixelenként módosítottuk a Joó-féle magasságváltozási 
ütem és a feltételezett maximális kiterjedési kor szorzatával: 

H torM,y)=H Dm (x,y)-t„^xv(x,y) (1) 

ahol H korr (x,y) a korrigált magasság az (jt,y) koordinátájú 
pontban, H DTM (x,y ) a domborzati modell szerinti magasság, 
í max a maximális tókiterjedés becsült kora, v(x,y) pedig a 
pixelre vonatkozó éves függőleges (emelkedés esetén 
pozitív) felszínmozgás sebessége. Az így korrigált magas¬ 
ságokra végeztük el az elöntési vizsgálatokat, a balti tenger¬ 
szint feletti magasságokra vonatkoztatva. 

Az alkalmazott vizsgálati módszer a fentiek szerint 
geometriai: az eleve hibákkal terhelt domborzati modell és a 
függőleges felszínmozgás adatainak figyelembevételével 
kíséreljük meg a legjobb illeszkedést elérni az elöntés és a 
LóczY-féle térképen a tóval kapcsolatba hozható üledékek 
kiterjedése között. A modellnek két paramétere van, amely¬ 
nek a megbecslésére kísérletet teszünk: a maximális elöntés 
vízszintje és kora. 

Eredmények 

A fenti módszer által megadott eredményeket két 
térképen adjuk közre. A térképeken megjelöltük a Lóczy 
(1920) által megraj zolt tavi és mocsári üledékek kiterjedését. 
Feltüntettük az elöntés mértékét a Lóczy (1913) által meg¬ 
adott 109 méteres (2. ábra, a), és a Csillag (1985) által hasz¬ 
nált 112,5 méteres (2. ábra, b) szinten, a kéregmozgások 
figyelembevételével 0, 5000,10 000 és 15 000 évre vissza- 
korrigáltfelszínmagasság-értékekkel. 

Az eltérések a tó kerületének nagy részén nem jelen¬ 
tősek, azonban érdemi különbségeket tapasztalhatunk a 
Tapolcai-medencében, a Nagyberekben és Fonyód térsé¬ 
gében, továbbá a Zala völgyének a Kis-Balaton feletti részén 
(2. ábra, a és b). Érdekesség, hogy a Joó-féle adatbázis (Joó 
1992) által a Balaton középvonalában megadott minimum¬ 
érték (a környezethez képest értelmezett gyors süllyedés) 
visszakorrigálása miatt az alacsonyabb elöntési szinten 10 és 
15 ezer éves korrekció esetén sziget jelenik meg a tóban (ez a 
2. ábra a részén feltüntetett „Közép-balatoni-sziget”). A 
szerzők ezen süllyedésiráta-minimum megbízhatóságát, 
mivel az kevés helyen érint partot, így a magassági alapháló¬ 
zatnak csak kevés pontjához köthető, vitatják, e sziget(ek) 
létét nem látj ák bizonyítottnak. 

A 3. ábrán bemutatjuk a nagy felbontású DDM-5 dom¬ 
borzati modell segítségével becsült elárasztás kiterjedését, 
összevetve a terület ma használt földtani térképével (Budai 
& Scharek 2000). Észrevehetjük, hogy a Szent György- 
hegy északnyugati és keleti peremét a domborzati modellből 



2. ábra. A Balaton lehetséges kiterjedése (a) 109 méter (b) 112,5 méter 
tengerszint feletti vízszint mellett különböző időpontokban 
A Balatonhoz kapcsolódó tavi és mocsári üledékek kiterjedését a sárga vonallal körülvett 
terület jelzi. Figyeljük meg, hogy a déli part mentén a korabeli lehetséges partvonalak 
futása a 109 méteres vízszintre utal, emellett a legjobb illeszkedést a 10 ezer évvel ezelőtti 
korhoz tartozó vonal adja (SZGY=Szent György-hegy; SZ=Szigliget; a „Közép-balatoni- 
sziget” magyarázatát lásd a szövegben) 

Figure 2. The outline of thepossible extents of the Laké Balaton with the water level 
of(a) 109meters (b) 112.5 meters above sea level, at different ages 
Yellow line represents the limit of the lacustrine and marsh sediments connected to the Laké 
Balaton. Note that the Southern palaeo-coastlines állom the water level only at 109 metres and 
the most fitting coast-age occurs at 10,000 years before present (SZGY= Szent György Hill 
SZ=Szigliget; “Közép-balatoni-sziget"=“Mid-Balaton island”; an artefact resulted by the 
geometric approach ofthe study) 

a felszínmozgás sebességével korrigált elöntés meglepően 
jó egyezést mutat a tavi üledékek, illetve a legkeletebbi 
melléköblözet mentén a mocsári üledékek térképezett 
kiterjedésével. 

3. ábra. A tapolcai öblözet döntési modellje a nagyfelbontású DDM-5 
domborzati modell és a felszínmozgás alkalmazásával, a MÁFI 1:100 000 
méretarányú térképszelvényére (Budai & Scharek 2000) vetítve 
Sötétkék régió: elöntés a mai domborzat szerint (felszínmozgási korrekció nélkül), 109 
méteres tengerszint feletti magasságú vízszint esetén. Halványkék régió: 109 méteres 
tengerszintfeletti magasságú elöntés a felszínmozgások 10 ezer éves extrapolációjával 
Figure 3. Inundation model of the Tapolca embayment using the high resolution 
DDM-5 elevation model and the vertical crustal movements, projected to the 
1:100,000scalegeological map of Budai & Scharek (2000) 

Dark blue hue shows the inundation according to the staticfill to the level at 109 metres a. s. I. 
Light blue hue indicates the inundation according to the water level at 109 metres a. s. I. 
corrected by the vertical crustal movement extrapolation with the rangé of10, OOOyears 


Diszkusszió 

A legfontosabb észrevétel az eredményképekkel kap¬ 
csolatban az, hogy a jelenkori felszínmozgások korrek¬ 
ciójával előállított elöntési kép lényegesen pontosabban adja 
vissza a Lóczy-féle tavi és mocsári üledékek elterjedését, 
mint a korábban alkalmazott egyszerű, csak a mai felszín¬ 
magasságokon alapuló elöntési modellek. A megjelenő szi¬ 
getek (Tihany, Fonyód, Szigliget, részben a Szent György- 
hegy) egy része a történelmi időkben is sziget volt, ahogy ezt 
az elmúlt évszázadok térképei és leírásai mutatják (Irmédi- 
Molnár 1958, 1964;Hrenkó 1979; Plihál 2003; Csongrádi 
& Síkhegyi 2005, Mészáros 2005; Brezsnyánszky & 
Síkhegyi 2007; Székely et al. 2009). A korrekciós hatás 
természetesen elsősorban a tó középvonalától messze kiugró 
területeken, így a Szent György-hegy térségében és a Nagy¬ 
berek déli öbleiben jelentkezik. Érdekes illeszkedési helyszín 
még a Fonyódi-hegytől délkeletre húzódó korábbi partvonal. 
Meg kell jegyezzük, hogy Tihany, Szigliget és Fonyód sziget¬ 
jellegét az egyszerű elöntési modellek is megvalósítják, a 
Szent Gy örgy-hegyét azonban még részlegesen sem. 

A 2. ábra a és b része alapján megállapíthatjuk, hogy a 
Tapolcai-medencében a tavi és mocsári üledékek paleo- 
vízborítottságát a magasabb elárasztási szint és a korai (15 
ezer évvel ezelőtti) időpont adja vissza legjobban. A 


nagybereki és a Fonyód-környéki partvonalak futása 
mindazonáltal e lehetőséget kizárja. A déli part e kritikus 
szakaszain csak a 109 méteres elárasztás, illetve a 10 ezer 
éves, vagy ennél valamivel idősebb kor választása esetén 
kapunk elfogadható egyezést. Ez az eredmény a tapolcai 
paleo-partvonal lefutását is elfogadhatóan biztosítja, figye¬ 
lembe véve a térséget érintő, és alább részletesebben is 
említett szárazföldi szedimentációs folyamatokat. 

Az elért illeszkedés mindazonáltal nem teljesen pontos. 
Ennek többféle oka lehet: 

— Az alkalmazott domborzati modell vertikális pon¬ 
tossága az illeszkedés jóságát eleve korlátozza. 

— Az alkalmazott felszínmozgási adatsor pontossága 
korlátozott. 

— Az alkalmazott módszer nem veszi figyelembe a 
maximális vízszinttel jellemzett időszakot követő szárazföl¬ 
di üledékfelhalmozódást és eróziót. 

— A függőleges felszínmozgások a valóságban nem 
lineáris (nem állandó) jellegűek, mértékük helyről helyre és 
időben is változik. 

— A kérdéses képződmények nem feltétlenül egy korúak. 

A fenti faktorok közül a legutóbbi okozhatja a legna¬ 
gyobb — adott esetben szisztematikus hibát is hordozó — 
eltérést. A lokális hatások között érdemes megfontolni, 
hogy a szárazföldi üledékfelhalmozódás a Tapolcai-meden¬ 
ce területén jól nyomon követhető (Budai et al. 1999a, b). A 
felső-pleisztocén-holocén képződmények részben valame¬ 
lyest kiemelkednek, teraszhelyzetben települnek a völgyek¬ 
ben, mint folyóvízi-proluviális kavics, homok, részben 
belesimulnak a tavi üledékek térszínébe. Ez utóbbi jellemző 
példája a tó második legfontosabb tápláló vízfolyása, az 
Eger-víz hordalékkúpja, ami szinte összeolvad az egykori 
Balaton peremi, mocsári képződményekkel. Az 1:50 000-es 
földtani térkép összevonva folyóvízi-mocsári képződményt 
jelöl a völgy előtti területen (Budai et al. 1999a). Az Eger-víz 
korabeli torkolatánál fellépő üledékfelhalmozódás alapvető¬ 
en befolyásolja, hogy a Szent György-hegy szigetként vagy 
félszigetként rekonstruálható a bemutatott eljárással. A 
felső-pleisztocén-holocén proluviumok, folyóvízi-prolu¬ 
viális összletek a Tapolcai-medence peremén 115-120 
méteren fekvő felszínekre települtek a medence Ny-i részén 
Lesencetomaj és Törekpuszta között, valamint a Tapolcai¬ 
medence északi peremén, Tapolcától Ny-ra (Budai et al. 
1999a). Részletes vizsgálatok hiányában ezek pontos kora 
nem ismert, de nem zárható ki, hogy a legidősebb tavi 
szintekhez kapcsolódó heteropikus fáciesek. Az északi 
peremen kialakult hordalékkúp dél felé egy fiatalabb, a 
térkép szerint holocén hordalékkúppal érintkezik, amit a 
mocsári-tavi környezetű, holocén balatoni üledékek hatá¬ 
rolnak már dél felől. 

Rekonstrukciónkkal szemben leggyakrabban megfo¬ 
galmazott kritika az ismételt szintezésekből származtatható 
vertikális mozgási ráták viszonylag nagy bizonytalansága. 
Ezt részben elismerve ugyanakkor érdemes megjegyezni, 
hogy a Balaton térsége neotektonikai szempontból kifejezet¬ 
ten aktív, és az eltérések részben éppen az emiatt fellépő, a 
geodéziai adatok által szolgáltatott trendhez képest is 

helyről helyre változó vertikális mozgásokra utalnak. 
Nagyobb bázisvonal mentén, nevezetesen a két part közötti 
távon származtatható rátabeli eltérés véleményünk szerint 
mindenképpen szignifikáns. Pillanatnyilag jobb becslést 
nem lehet erre adni, a felszínmozgási adatok pontossága 
akkor lesz majd növelhető, ha megvalósul az ország újabb, 
legalább elsőrendű magassági felmérése. Ebben az esetben a 
mérési pontokon nemcsak kettő, de három időpontban mért, 
azonos alapszintre vonatkoztatott magassági adattal fogunk 
rendelkezni. Az eredményeket, különösen a maximális 
elöntés korát mindenképp érdemes egybevetni KÁZMÉRet al. 
(2005) dendrokronológiai, illetve Sümegi et al. (2008b) 
fúrásmintákból vett szemcseméret-, pollen- és mollusca- 
elemzési eredményeivel a Balatontól keletre elterülő fiatal 
süllyedék, a Sárrét területéről. 

A legújabb, elöntéseket előrejelző hidrológiai modellek 
(Di Baldassarre et al. 2009) bizonytalanságokat is tartal¬ 
mazó bemenő adatok esetén az elöntésnek nem a lehatárolását, 
hanem annak pixelenkénti valószínűségét adják meg. Ese¬ 
tünkben e módszer alkalmazása a jövőben mindenképpen 
javasolt, hiszen — amint azt korábban leírtuk—mind a dom¬ 
borzati modellek, de különösen a vertikális felszínmozgásokra 
vonatkozó adatok megbízhatósága erősen korlátozott. 

Összességében meg kell állapítanunk, hogy a vázolt mód¬ 
szer és az abból származó eredmények valójában egy helyről- 
helyre és időben is változó függvénynek, a vertikális felszín- 
mozgásnak a mai — részben bizonytalan — adatok alapján 
történő lineáris extrapolációja alapján tett becslésével 
készültek. Ez nyilván pontatlanságot fog eredményezni — de 
ez még mindig kisebb mértékű annál, mintha a vertikális 
felszínmozgást teljesen figyelmen kívül hagynánk. 

Következtetések 

A domborzati adatoknak a jelenlegi függőleges felszín- 
mozgás adataival korrigált változatán elvégzett elöntési 


modellek eredményeként az alábbi következtetésekre 
jutottunk: 

— Feltéve, hogy az említett üledékek lényegében egy ko¬ 
rúak, a Balaton a maximális vízszintjét (amely a Lóczy-féle 
térképen tavi és mocsári üledékkel jelölt, a tóval határos 
területeket öntötte el) mintegy 10 ezer évvel ezelőtt érte el; ez 
megfelel Sümegi et al. (2008) adatainak. 

— Ebben az időszakban a Balaton vízszintje a mai felett 
mintegy 4-5 méterrel, valamivel a Balti-tenger feletti 109 
méteres szint felett volt; ez megfelel Lóczy (1913) következ¬ 
tetésének. 

— A Dunántúli-középhegység peremén, a Tapolcai¬ 
medencében a mai kiemelkedési sebesség (0,25-0,5 mm/év) 
jó átlagértéknek tekinthető az utóbbi 10 ezer évre vonat- 
kozóan.Az alkalmazott geometriai modell szerint mindkét 
adat alsó becslés; a maximális elöntés kora a 10 ezer évet, az 
elöntési magasság pedig a 109 métert kismértékben meg¬ 
haladhatja. 

Mivel mind az alkalmazott domborzati modellek, mind 
pedig a felszínmozgási adatok pontatlansággal, ill. bizony¬ 
talansággal terheltek, vizsgálatainkat a Dl Baldasserre et 
al. (2009) által bevezetett valószínűségi elöntéstérképek 
előállításával tervezzük folytatni. 

The role ofwind erő sión in the surface development ofTransdanubia during the Quarternary 

Abstract 

The role of deflation in the Pliocene-Quaternary evolution ofTransdanubia (western Pannonian Basin) is one of the 
long-debated questions of earth Sciences in Hungary. The present paper investigates the importance of wind erosion in 
shaping the topography of the area using data collected from existing literature, field records and digital elevation models. 
With respect to the morphology of the fan-shaped system of N-S to NNW-SSE striking linear (“meridional”) valleys, the 
basaltic buttes of the Little Hungárián Piain and of the Tapolca and Kál Basins, the deflation hollows together with the 
relatively abundant ventifacts in the Transdanubian Rangé. In other words, from the Keszthely to the Vértes Hills and in 
the foreland of the Mecsek Mountains the morphology indicates the significance of deflation. Analogies from the Sahara 
suggest that deflation could have played an important role in the formation of the row of depressions now partly fiiled 
with shallow lakes in the south-eastern, lee-side foreland of the Transdanubian Rangé. Furthermore, the “meridional” 
ridges can be considered to be yardangs, while the valleys between them are wind channels. Naturally, during intervals 
with a climate similar to that in the Holocene, fluvial erosion, slope processes and, in the case of lakes, wave abrasion 
were alsó important factors in forming the present-day topography. The minimum exposure ages of wind-polished rock 
surfaces and OSL ages of the accumulated aeolian sands were used to date wind erosion. Chronological data indicate that 
in Transdanubia deflation must have caused considerable denudation in several phases at least during the last 1.5 millión 
years and sand movement recurred as laté as the early Holocene. 

Keywords: wind erosion, yardang, Pannonian Basin, Transdanubia, Quaternary 


Összefoglalás 

A defláció szerepe a Dunántúl területének pliocén-negyedidőszaki fejlődéstörténetében a hazai földtudomány régóta 
vitatott kérdése. Jelen tanulmány az irodalmi adatokat, a terepi észleléseket és a digitális domborzatmodell nyújtotta 
vizsgálati lehetőségeket kiaknázva tárja fel a szélerózió jelentőségét a terület felszínformálásában. A szélerózió jelentő¬ 
ségét igazolja a zalai és somogyi É-D és ÉÉNy-DDK-i csapású, legyezőszerű rajzolatot mutató „meridionális” völgy¬ 
rendszer morfológiája, a Tapolcai- és Káli-medence, valamint a Kisalföld tanúhegyei, a területen megfigyelt deflációs 
mélyedések, valamint a szélcsiszolta kőzetfelszínek és sarkos kavicsok relatíve nagy gyakorisága a Dunántúli-közép¬ 
hegységben a Keszthelyi-hegységtől a Vértesig és a Mecsek előterében. Szaharai analógia alapján a szélerózió komoly 
szerepet játszhatott a Dunántúli-középhegység DK-i, szél alatti előterében húzódó, ma részben sekély tavakkal kitöltött 
mélyedéssorozat és a „meridionális” hátak, geomorfológiailag deflációs maradékgerincek (yardangok) kialakításában, 
míg a hátak között levő völgyek a nemzetközi szakirodalom szóhasználatával szélcsatornáknak, Cholnoky eredeti 
kifejezésével szélbarázdáknak tekinthetők. A maihoz hasonló klímájú időszakok során természetesen a folyóvízi erózió, 
a lejtőfolyamatok, ill. a tavak esetében az abrázió is jelentős tényezője volt a jelenlegi domborzat kialakításának. A 
szélerózió időbeliségének meghatározására a szélcsiszolta kőzetfelszínek kozmogén izotópos kitettségi korát és a 
felhalmozódott eolikus homok OSL korát használtuk fel. Kronológiai adataink alapján a defláció domborzatformáló 
szerepe a Dunántúlon legalább az utolsó mintegy 1,5 millió év során több fázisban jelentős lepusztulást eredményezett és 
kisebb mértékű homokmozgással még az óholocén során is számolhatunk. 

Tárgyszavak: szélerózió, yardang, Pannon-medence, Dunántúl, negyedidőszak 

Bevezetés 

A szél eróziós szerepe a Kárpát-medence domborza¬ 
tának (7. ábra ) kialakításában a hazai geomorfológia egyik 
legrégebben vitatott kérdése. A defláció felismerése, nyo¬ 
mainak, hatásának kimutatása már a 19. század végi, 20. 
század eleji hazai publikációkban megtörtént (Papp 1899, 
Taeger 1909). Máig érvényes hatása azonban elsősorban 
Lóczy Lajos és Cholnoky Jenő munkásságának volt. 


Lóczy (1913) monográfiájában számos bizonyítékát mutat¬ 
ta be a dunántúli-középhegységi széleróziónak. Cholnoky 
munkái (Cholnoky 1918, é.n. a, é.n. b) ugyancsak meg¬ 
erősítik a szél felszínalakító hatásának jelenlétét a Dunán¬ 
túlon és a Balaton tómedencéjének kialakításában. Az 
általuk felismert deflációs formákat a pliocén kori meleg 
sivatagi klíma nyomaként értelmezték mindketten. Az 
irodalomban általában használt meridionális völgy elneve¬ 
zés ebből az időszakból származik. A későbbiekben 

1. ábra. A kutatási terület áttekintő domborzati térképe 

1 - Kisalföld; 2 - Dunántúli-középhegység (DKH); 2a - Vértes és Gerecse; 2b - Keszthelyi-hegység; 3a - Zala; 3b - Külső-Somogy; 4 - Mecsek 
Figure 1. Topography of the Transdanubian part ofthe Pannonian Basin 

1- Little Hungárián Piáin; 2- Transdanubian Rangé; 2a - Vértes-Gerecse Hills; 2b - Keszthely Hills; 3a - Zala Hills; 3b - Külső-Somogy Hills; 4 - Mecsek Mis 

Erdélyi (1961, 1962) a Bakony, illetve a Balaton tenge¬ 
lyével párhuzamos völgyekre a hosszanti, az ezekre gyakor¬ 
latilag merőleges völgyekre a keresztvölgy kifejezést hasz¬ 
nálta. Magyari et al. (2004) a meridionális völgyekre a 
haránt- vagy sugárirányú völgy kifejezést használták. Cik¬ 
künkben a meridionális völgy, keresztvölgy, harántvölgy, 
sugárirányú völgy tehát szinonimák, a hosszanti völgy 
kifejezést az ERDÉLYi-féle (1961,1962) értelemben használ¬ 
juk. A Tapolcai-medence tanúhegyeit, a zalai és somogyi 
meridionális völgyeket Lóczy és Cholnoky egyaránt a 
deflációs folyamatok eredményeként kialakult formáknak 
tartották. Cholnoky (é.n. b) a zalai és somogyi völgyek 
közötti hátakat (7. ábra 3a, b ) yardangként értelmezte, de 
fontosnak tartotta azok tektonikai preformáltságát (lásd 
Horváth & Dombrádi, jelen kötet). 

A későbbiekben a klimatikus geomorfológiai irányzat 
térhódításával párhuzamosan jelentősen háttérbe szorultak 
a defláció szerepét elismerő munkák a hazai geomorfológiai 
szakirodalomban. A pannóniai üledékképződés lezárulását 
követő, pliocén sivatagra vonatkozó bizonyítékok is erősen 
vitathatóak voltak, noha szórványos paleontológiái leletek 
megerősítették egy meleg, száraz időszak létét a pliocén 
során (pl. Hably & Kvacek 1998). A Pannon-tó feltöl- 
tődését követő, de a pliocént megelőző időszakban Jussi & 
Rook (2004) 400 mm/év alatti csapadékmennyiséget felté¬ 
telez az MN 11 időszakában, a késő-miocénben a Kárpát¬ 
medence Ny-i részén, míg kisemlősökre alapozott becslé¬ 
sek 600 mm/év értéknél több csapadékot tételeznek fel 
(Dam 2006). 

A pleisztocénre vonatkozóan a folyóvízi eróziónak a 
kutatók sokkal nagyobb szerepet tulajdonítottak a deflá¬ 
ciónál. A legtöbb vélemény szerint a szél hatása a pleisz¬ 
tocénben elsősorban a löszképződésre, másodsorban a 
jelentőségében igen alárendeltnek vélt futóhomok-képző¬ 
désre szorítkozott. Erre a szemléletváltozásra jó példa a 
Vértes környezetének esete. Taeger (1909) munkájában 
még kiemeli a szél deflációs szerepét, az éleskavicsok 
jelenlétét a vizsgált területen, azonban Ádám (1988) össze¬ 
foglaló munkájában a szél szerepét mindössze a lösz¬ 
képződésre redukálja. 

A szél eróziós és akkumulációs szerepének vizsgálata az 
alföldi futóhomok-területeken folytatódott, valamint Ma¬ 
rosi (1970) és Lóki (1981) belső-somogyi kutatásaihoz 
kapcsolódott. Itt Borsy (1977, 1993), Borsy et al. (1982), 
Kádár (1956,1966), Újházy (2002), Újházy et al. (2003), 
Gábris (2003) és Nyári & Kiss (2005) munkáit kell 
említeni; eredményeik nagyban hozzájárultak a homok¬ 
mozgások folyamatának és korának megismeréséhez. 

A Dunántúli-középhegységben (DKH) a földtani térké¬ 
pezés során sok helyen megfigyelhetők voltak a szél hatá¬ 
sának nyomai: szélcsiszolta kavicsok, futóhomokszemcsék 
a negyedidőszaki rétegekben, illetve helyenként futóho¬ 
mokrétegek (Bence et al. 1990). A futóhomokszemcséket és 
-közbetelepüléseket tartalmazó összleteket „fluvioeolikus” 
rétegekként írták le, amelyek — elsősorban a Dunántúli¬ 
középhegység északnyugati előterében — nagy területeket 
borítanak. Az eolikus üledékek azonban nem csupán 


folyóvízi, hanem proluviális, deluviális képződményekkel 
is keveredtek a negyedidőszak során, és ezért nem szeren¬ 
csés megoldás ezeket „fluvioeolikus” homok néven emlí¬ 
teni (Csillag et al. 2008). A térképezés mellett Jámbor 
(1967, 1973, 1992, 2002) nevéhez köthetőek azok a pub¬ 
likációk, amelyek a szél jelentős szerepét hangsúlyozzák a 
negyedidőszaki lepusztulási és üledékképződési folyama¬ 
tokban egyaránt. 

Az 1980-as évek végén kezdődött meg az a szemlélet- 
változás, ami fokozatosan a szél hatásának „rehabilitációjá¬ 
hoz” vezet. Ez szorosan kapcsolódik a „messinai krízis” 
felismeréséhez. A Földközi-tenger medencéjének a mio- 
cén-pliocén határ környékén ekkoriban feltételezett kiszára¬ 
dása ismét Lóczy Lajos és Cholnoky Jenő elméletére 
fordította a figyelmet. Ennek egyik első nyoma Pécsi (1986) 
munkájában olvasható, aki a meridionális völgyrendszer 
kialakulására vonatkozóan utalt a „messinai krízis” eset¬ 
leges szerepére, elismerve Lóczy és Cholnoky hasonló 
véleményének megalapozottságát és nem zárta ki a pliocén 
kori arid esemény lehetőségét és ennek geomorfológiai 
hatását. Ugyanakkor felvetette — a nagyszámú, LóczYtól 
napjainkig a pleisztocénbe sorolt éleskavics-előfordulás 
alapján — a száraz, hideg időszakok deflációban játszott 
szerepének a lehetőségét is. Schweitzer (1993,1997,2000) 
a késő-miocén-kora-pliocén korúnak tartott Bérbaltavári- 
um meleg-száraz időszakára teszi a sivatagi mázak, sivatagi 
mázas kavicsok keletkezését. Schweitzer (2000) szerint ez 
az időszak volt a „valódi, típusos hegy lábfelszínek képződé¬ 
sének kora”. Ugyancsak ebben az időszakban jelent meg két 
tanulmány (Bokor 1988, 1992), amelyekben a szerző mor- 
fometriai módszerekkel kísérelte meg igazolni a Tapolcai¬ 
medence és a Kisalföld bazalt tanúhegyeinek deflációs 
eredetét. Szerinte a tanúhegyeket déli szelek alakították ki, 
majd a pleisztocén glaciálisokban ÉNy felől fújó szelek 
formálták át, de természetesen a szél hatása mellett a többi 
külső erő is alakította a tanúhegyeket. 

Ezt követően váratlan irányból érkezett egy újabb argu¬ 
mentum. Az eolikus geomorfológiától távoli szakterülettel 
foglalkozó kutatók, szerkezetföldtani szakemberek munkái 
erősítették meg a deflációs hatás megkerülhetetlen voltát. 
Fodor et al. (2005a, b) és Bada et al. (2007) munkái meg¬ 
állapították, hogy a zalai és somogyi sugárirányú völgyek 
alapvetően nem tektonikus eredetűek, kialakulásuk lepusz¬ 
tulási folyamatok eredménye. Ugyanakkor a „hosszanti” 
völgyek esetében a szerkezeti meghatározottság igen való¬ 
színű. Eredményeik megerősítették Strausz (1942) terepi 
földtani észleléseken és Vajk (1943) geofizikai méréséken 
alapuló hasonló véleményét. A Dunántúli-dombság terüle¬ 
téhez domborzatában és felépítésében igen hasonló 
Gödöllői-dombság vizsgálata során Ruszkiczay-Rüdiger 
et al. (2007b, c; 2009) is megállapították, hogy a szerkezeti 
mozgások által érintett területek nem esnek egybe a 
domborzat nagyformáit jelentő ÉNy-DK-i irányú völgyek¬ 
kel és vonulatokkal, melyek a sugárirányú völgyrendszer 
legészakabbi részének tekinthetők. Ennek megfelelően e 
felszínformákat szélbarázdáknak és maradékgerinceknek 
tekinthetjük. Ugyanakkor az erre merőleges, a Dunántúl 

hosszanti völgyeinek csapásirányában húzódó völgyszaka¬ 
szok szerkezeti előrejelzettsége bizonyítást nyert. E rész¬ 
letes vizsgálat során tehát sikerült elkülöníteni a szerkezeti 
mozgások és az általuk befolyásolt folyóvízi erózió által 
kialakított formákat a döntően defláció formálta domborzati 
elemektől, mely analógia a Dunántúli-dombság területére is 
kivetíthető. 

A nagy kiterjedésű deflációs térszínek és yardangok 
kialakulásához természetesen a Kárpát-medencében a mai¬ 
nál szárazabb klímára, jelentősen csekélyebb növényborí¬ 
tásra volt szükség. Az arid, szemiarid területek deflációs 
folyamatainak ismerete nyújthat kiindulási alapot a Kárpát¬ 
medence ma már pusztuló deflációs formái keletkezési 
körülményeinek megértéséhez. Ilyen folyamatokat értelmez 
például Mainguet modellje (Mainguet 1972, Gutierrez 
2005); ő a szaharai homokkő vidékek vizsgálata alapján írta 
le a yardangok, lefolyástalan mélyedések és a környező 
kiemelt helyzetű területek elrendeződésének sémáját (2. 
ábra). Az uralkodó szélirányra közel merőleges hegy vo¬ 
nulatok megszakítják a szélerózió hatására kialakult, 
yardangok uralta morfológiai képet. A kiemelkedés árnyé¬ 
koló hatása lejjebb csak fokozatosan szűnik, így a yardang- 
rendszer az akadályoktól távolabb jelentkezik ismét. A 
DNy-ÉK csapású DKH ugyanolyan akadályt jelent a 
Dunántúlon uralkodó ÉNy-i szeleknek, mint a szaharai 
homokkőhegyek. A DKH DK-i előterében mindenütt jelen¬ 
lévő mélyedések és a somogyi völgyek és hátak ugyancsak 
jól párhuzamosíthatók Mainguet modelljével. A jelenlegi 
mérsékelt övi klímának megfelelően természetesen a 
deflációs mélyedések jelentősen átalakultak, a tavi abrázió 
hatása nem csak a Balaton és a Velencei-tó esetében 
módosította a mélyedések peremét, hanem kimutathatók kis 
abráziós színlők a Vértes előterében, a Csíkvarsai-rét déli 


peremén is (Csillag et al. 2008). Ugyancsak jelentősen 
átalakultak, eróziós és deráziós völgyekkel felszabdalódtak 
a nagy méretű deflációs maradékgerincek felszínei is. 
Ennek ellenére úgy tűnik, hogy a modell jól használható a 
hazai morfológia magyarázatához, és a defláció szerepét az 
újabb terepi kutatások eredményei is alátámasztják. 

Célok, módszerek 

A fenti előzmények után úgy véltük, hogy érdemes 
összegyűjteni a szélerózióra vonatkozó adatokat és azokat 
saját vizsgálatokkal kiegészítve értékelni. Bár a Kárpát¬ 
medence más részein is kimutathatók a defláció nyomai, a 
munkához a legalkalmasabb egyértelműen a klasszikus 
terület, a Dunántúl volt, ahol a szél eróziós hatása leg¬ 
erősebben jelenik meg a morfológiában. Ez utóbbinak több 
oka is lehet: e területen lehetett a legerősebb a szél, a terület 
nem süllyed, tehát a széleróziós felszínformák nem teme- 
tődtek be, a felszínen lévő laza pannóniai képződmények 
kedvezőek a deflációs formák kialakulásához, de ugyan¬ 
akkor néhány formáció képes a szélcsiszolási nyomok meg¬ 
őrzésére is. A deflációs jelenségek összeírása mellett célunk 
volt a vitatott eredetű nagyformák (szélalatti medencék, 
meridionális völgyek és hátak) kialakulásának lehetőség 
szerinti tisztázása, valamint a szélcsiszolta kőzetfelszínek 
kitettségi korának és lepusztulási sebességének megállapí¬ 
tása is. 

Tanulmányunk a széleróziós jelenségekre és eolikus kép¬ 
ződményekre vonatkozó irodalmi adatok mellett a Dunán¬ 
túli-középhegységben zajló földtani térképezés és az egyéb 
célirányos terepbejárások során szerzett ismeretekre, vala¬ 
mint digitális domborzatmodellek feldolgozására támaszko- 



2. ábra. a) Yardangok és deflációs mélyedések elhelyezkedése a Szaharában (Mainguet 1972 nyomán) és b) hasonló domborzati ebendeződés a DKH-Balaton- 
medence-Külső-Somogy területen 

1 - a mélyedést a kiemelt területtől elválasztó tereplépcső, 2 - tavi zóna, időnként közel recens, 3 - kis yardangok a mélyedés területén, 4 - az alacsonyabb lépcső pereme, 5 - yardangok 
a plató felszínén, 6 - maradékgerincek és szélbarázdák rendszere a yardangok mögötti területen 

Figure 2. a) Yardangs and deflation hollows in the Sahara (Mainguet 1972), compared to b) the Transdanubian Rangé - Balaton Highland - Külső-Somogy area 
1 - topographical step between the high and the depression, 2 - laké zone, sub-recent, 3 - small yardangs within the depression, 4 - edge of the lower topographical step, 5 - yardangs on the 
plateau surface, 6 - ridges and corridors behind the yardangs 

dik. A domborzatmodellek közül az áttekintő vizsgálatokhoz 
a Shuttle Radar Topography Mission (SRTM) domborzati 
adatbázisának 2., javított változatát http://srtm.csi.cgiar.org/), 
míg a részterületekhez a Magyar Honvédség Térképészeti 
Kht. 50 m-es vízszintes felbontású domborzatmodelljét 
(DDM-50) használtuk. A deflációs időszakok korának 
megállapításához kozmogén izotópos és OSL-méréseket 
végeztünk szélcsiszolta kőzetfelszíneken, illetve futóhomo¬ 
kokon. 


Eolikus képződmények, kis és közepes méretű 
deflációs formák 

Az uralkodó szélirányra közel merőleges csapásé DKH 
400-700 méter magas vonulata alkotja azt az akadályt, 
aminek szélalatti oldalán kialakult a jellegzetes elrende- 
ződésű deflációs domborzat. A Bakony, a Balaton-felvidék, 
a Vértes és a Gerecse vidékén több évtizede folyó földtani 
térképezés során egyértelműen megállapítható volt az 


eolikus üledékek és a deflációs formák jelenléte (Bence et 
al. 1990, Budai et al. 1999, Csillag & Fodor 2008, Csillag 
et al. 2008, Fodor et al. 2008). A térképezési munka egyik 
fontos eredménye a szélcsiszolta kavicsok és sziklafelszínek 
általános jelenlétének kimutatása a Jámbor (1992,2002) jól 
dokumentált összefoglaló munkájában közölteknél na¬ 
gyobb területen (7. ábra). A kavicsanyag legnagyobb része 
dolomit (5. ábra, a), kvarc, metamorfit, triász, jura és eocén 
mészkő, oligocénből áthalmozott kovásodott fásszárú 
növénymaradvány (3. ábra, b), calcrete és bazalt. A Káli¬ 
medence kőtengerein (Kállai Formáció) a szél által csiszolt 
felszínek napjainkig megőrződtek ( 3 . ábra, c), hasonlóan a 
Velencei-hegység kovás képződményein kialakult felszí¬ 
nekhez. Szél által kialakított sziklafelszínt a mezozoos és 
kainozoos karbonátos kőzeteken, jelenleg nem ismerünk, 
noha ilyen anyagú csiszolt kavicsok előfordulnak a DKH 
területén. A bazaltterületeken igen ritkák ezek előfordu¬ 
lásai, mindössze 2010 tavaszán sikerült megtalálnunk az 
elsőket az Agár-tetőn. A perm Balatoniéi vidéki Homokkő 
felszínén sem gyakori a szél által polírozott sziklafelszín, de 



3. ábra. Szélcsiszolta kőzetfelszínek 

a) szélcsiszolta dolomittömb a Vértes DK-i peremének hordalékkúpjában (Csákvár), b) szélcsiszolta felszínű kovásodott fatörzs a Vértes Ny-i hegylábfelszínén (Tatabánya), c) A Kállai 
Formáció szélcsiszolta sziklafelszíne (Papsapka-domb, Gyulakeszi), d) Vályús-barazdás, „sivatagi mázzal” borított deflációs felszín Balatonfelvidéki Homokkövön (Örsi-hegy, 
Badacsonyörs) 

Figure 3. Wind-polished rocksurfaces 

a) wind-polished dolomité clast within proluvial sediments inthe SE foreland of the Vértes Hills (Csákvár), b) wind-polishedsilicified wood on the western pediment of the Vértes Hills (Tatabánya), 
c) polished rock surface of the Kálla Fomration (Papsapka Hill, Gyulakeszi), d) grooved and wind-polished surface covered by desert varnish on Balatonfelvidék Sandstone (Permian, Örs Hill, 
Badacsonyörs) 

a Káli-medence DNy-i peremén, az Örsi-hegyen a tetőszint 
alatt megmaradt néhány több négyzetméteres szélcsiszolta 
felszín ( 3. ábra, d). 

A Keszthelyi-hegységben és a Vértesben előforduló 
nagy méretű, a felső-miocén Kállai Formáció konglome¬ 
rátumrétegeiből kialakult polírozott felületű tömbök egy 
része többé-kevésbé eredeti települési helyén, de min¬ 
denképpen kimozdított helyzetben található. A DKH terü¬ 
letén klasszikus, három oldalán lecsiszolt, valódi dreikanter 
ritkán fordul elő, azonban számos egyéb, a szél általi polí- 
rozást jelző mikroforma (Bourke & Viles 2007) ismerhető 
fel a kavicsanyagon. A vértesi terület éleskavicsaira igen 
jellemző barázdák Bourke & Viles (2007) szerint a formá¬ 
lódás korai szakaszát jelzik. A több szintben kialakult hor¬ 
dalékkúpok és a folyóvízi homokrétegek anyagában gyako¬ 
riak a futóhomokszemcsék, esetenként futóhomokrétegek is 
közbetelepültek a rétegsorokba. A hegységi területeken na¬ 
gyon gyakori az uralkodóan jól kerekített, polírozott felületű 
szemcsékből álló, deluviálisan részben vagy teljesen átmoz¬ 
gatott futóhomoklepel. A Vértes nyugati peremén (Császár 
környékén) ma már megkötött felszínű, 8-9(±l) ezer éves 
(Thamó-Bozsó et al. 2010) futóhomok-terület is talál¬ 
ható. 

A Mecsekben és környezetében széleróziós jelenséget 
(szélfújta kovásodott fatörzseket) először Vadász (1960, 
1963) említ a Kővágószőlős és Cserkút közti területről. 
Jámbor (1967) részletesen leírja az első éleskavicsleleteket, 
és foglalkozik a terület egyéb szélhatással kapcsolatos 
jelenségeivel is. Az újabb terepi vizsgálatok során új éles- 
kavics-előfordulásokat találtunk a Kelet- és a Nyugat-Me- 
csek előterében is. A csiszolt kavicsok anyaga túlnyomó- 
részt kvarcit és riolit, kisebb részben metamorfitok, kovás 
fatörzsdarab, kovás homokkő és limonitkonkréció. Ezek a 
hegységet és a hegylábfelszínt alkotó kőzetek anyagából, 
elsősorban a perm-triász alaphegységből, kis részben felső- 
pannóniai homokból származnak. A csiszolt kavicsok át¬ 
halmozott, fagyos talajkúszással átdolgozott löszből kerül¬ 
tek elő; ebből a tényből, valamint alapanyagukból is követ¬ 
kezik, hogy csak igen rövid távú szállítódást szenvedtek. A 
kavicsokat magában foglaló homokos lejtőlösz futóhomok¬ 
szemcséket is tartalmaz. 

A DKH felszínformáinak esetében nem történt meg a 
földtani képződményekhez hasonló részletességű térképe¬ 
zés, értelmezés. Ebből a szempontból újdonság a Vértes 
l:50 000-es földtani térképe, amely a képződményeken 
kívül formaelemeket, ezek között deflációs formákat is 
ábrázol (Fodor et al. 2008). 

A yardangok jellemző formái a Vértes környezetének. 
Az általában áramvonalas, irányított elrendezésű hátak 
kialakulása a völgyhálózat fejlettsége, iránya, jellege alap¬ 
ján nem magyarázható folyóvízi erózióval. Az eolikus 
homok és az éleskavicsok, csiszolt sziklafelszínek jelenléte 
ugyancsak mindenütt valószínűbbé teszi a dombok deflá¬ 
ciós eredetét. A yardangok többféle litológiájú felszínen 
jelennek meg. A Csatkai és Mányi Formáció mellett a Száki 
Agyagmárgán, a Kállai, Somlói és Vértesacsai Formáción, 
valamint számos pleisztocén képződményen (eolikus ho¬ 


mok, lösz, folyóvízi-proluviális, folyóvízi-eolikus rétegek) 
alakult ki ez a forma. Általános elterjedésük a negyed¬ 
időszaki képződmények esetében a II—III. teraszoknak meg¬ 
felelő késő-pleisztocén szint, de idősebb szintek anyagából 
is alakított ki a szél yardangot. Sok esetben a gerincet alkotó 
képződmény nem ismert, mivel azt fiatalabb deluviális, 
eolikus-deluviális üledékek fedik. A yardangok mérete 
változó. A legnagyobb ilyen forma a Móri-árokban található 
Fátó-hegy, ami kb. 2900 m hosszú, legnagyobb szélessége 
közel 600 m, szél felőli frontján közel 40 méterrel emel¬ 
kedik a mai völgy talp fölé (4. ábra, a). A löszön kialakult 
formák közül a legnagyobb és legjellegzetesebb a Fovas- 
berény melletti, szinte teljesen sík felszínű, kb. 1 km hosszú, 
a lejtőlábtól lejtőlábig 100-140 m között változó szélességű, 
mintegy 20 m relatív magasságú Kazal-hegy. Számos 
további, az 1 km hosszat meghaladó forma található a 
térképezett területen, részletes vizsgálatuk még nem történt 
meg. Hosszúság:szélesség arányuk általában 4:1-5:1 érték 
körül van. Ez sok esetben nagyon közel áll Halimov & 
Fezer (1989) megállapításához, a kik Közép-Ázsiában a 
legáramvonalasabb, kis méretű, max. 3 m magas yardangok 
(„low, streamlined whalebacks”) hosszúság/szélesség/ ma¬ 
gasság arányát 10:2:1 értékekkel írták le. Sajnos a nagyobb 
formákra a fenti szerzők nem adtak meg hasonló számszerű 
értéket, de feltűnő a vértesi és a sivatagi formák közelítően 
hasonló hosszúság/szélesség aránya. Vincent & Kattan 
(2006) szerint Szaúd-Arábiában a paleozoos homokkövön 
kialakult, általuk „megayardang” néven leírt formák hossza 
néhány száz méter, magasságuk 40 m. A formák irányí¬ 
tottsága is megerősíti a deflációs eredetet. A jelenlegi ural¬ 
kodó É-ÉNy-i szélirány (Kertész et al. 2005) és a yardan¬ 
gok hossztengelye jó egyezést mutat, míg a szerkezeti 
irányítottság nem mutatható ki hasonló egyértelműséggel 
(4. ábra, b; Csillag & Fodor 2008). 

A deflációs felszínek másik jellemző formaegyüttesét a 
különböző — gyakran lefolyástalan — mélyedések alkot¬ 
ják. A Vértes térképezése során számos deflációs eredetű 
mélyedést sikerült azonosítani (Csillag & Fodor 2008). 
Ezek mérete változatos a kis, legfeljebb néhány m átmérőjű 
széllyukaktól a nagyobb kiterjedésű deflációs mélyedé¬ 
sekig. Elterjedésük a hegységelőtér hegylábfelszíneihez 
kapcsolódik. A yardangokhoz hasonlóan oligocén, felső¬ 
miocén és felső-miocén-pliocén formációkon, valamint 
pleisztocén képződményeken is megjelennek ezek a 
formák. Deflációs mélyedések alakultak ki helyenként a 
lösz felszínén is, ezek közül a legnagyobb Fovasberénytől 
ÉK-re, a Rovákja területén található. Ennek hossza 
meghaladja a 600 métert, szélessége 100-130 m, mélysége a 
DNy-i határoló dombhoz képes kb. 3 m, az ÉK-i oldalhoz 
képest 7-8 m. A Vértes Ny-i előterében, az Által-ér völgyé¬ 
nek keleti oldalán és a Bársonyos nyugati előterében a 
folyóvízi-eolikus összleten gyakoriak a deflációs mélye¬ 
dések, aljuk nem ritkán a talajvízszint körül található, 
mocsarak, vizenyős területek alakultak ki bennük. Közülük 
a legnagyobb a Császár nyugati határában fekvő Mező-tó 
mélyedése. A kerekded forma átmérője kb. 500x900 m, a 
mélyedés alja a környező domboknál 10-15 méterrel 

4. ábra. Deflációs formák a Vértes környékéről 

a) deflációs formák a Móri-árokban, a Látó-hegy környékén (y = yardang); 

b) 1 - a Vértes földtani térképén ábrázolt yardangok irányítottsága, 2 - a földtani térkép 
szerkezeti vonalai, 3 - a győri meteorológiai állomáson 1992-2001 között, 10 m-es 
magasságban mért szélirányok eloszlása (Kertész et al. 2005, Csillag & Fodor 2008 
alapján); 

c) Deflációs felszín Magyaralmástól K-DK-re. A világos tónusú foltok a légifelvételen és 
a fényképen a Vértesacsai Formációra jellemző calcrete-ek. A szabálytalan, buckás 
felszínt lefolyástalan mélyedések és calcrete-tel fedett buckák alkotják, ami jól kirajzolódik 
a szintvonalak alapján is. A sík felszínen ez a domborzat folyóvízi erózióval, lejtő¬ 
folyamatokkal nem magyarázható, deflációval azonban igen. Az egyenetlenül cementált, 
változó vastagságú calcrete vékonyabb, gyengébben cementált részei estek áldozatul a 
széleróziónak. Jelmagyarázat: pd_Qp3-h = proluviális-deluviáis völgykitöltő üledék, 
d_Qp3-h = lejtőüledék, g_Qp3-hy = lejtőtörmelék, e_Qp31 = lösz, vM3-Pll = Vértesacsai 
Formáció, böT2-3 = Budaörsi Dolomit Formáció, < = a fényképfelvétel helye és iránya 
Figure 4. Deflation landforms in the Vértes area 

a) deflation features in the Mór Graben, near the Látó Hill (y = yardang); 

b) l- orientation of theyardangs depicted on the geological map of the Vértes Hills, 2-faults 
on the geological map, 3 - distribution of wind directions recorded at the meteorological 
station of Győr between 1992-2001 at an elevation of 10 m (Kertész et al. 2005) (based on 
Csillag & Fodor 2008); 

c) Deflated surface to the E-SE of Magyaralmás. Light patches in aerial photo and in the 
photo are calcretes of the Vértesacsa Fm. The irregular, hummocky topography is composed of 
small depressions with internál drainage and by calcrete-capped mounds, well displayed alsó 
by the contour lines. On the horizontal surface this relief cannot be explained byfluvial erosion 
or slope processes, bút can be attributed to wind erosion. The thickness of the non-uniformly 
cemented calcrete varies considerably; the weakly cemented and thin patches were removed by 
deflation. Legend: pd_Qp3-h = proluvial-deluvial valley fills, d_Qp3-h = slope sediments, 
g_Qp3-hy = slope debris, e_Qp3l = loess, vM3-Pll = Vértesacsa Fm, böT2-3 = Budaörs 
Dolomité Fm., < = location and direction of the photo 

mélyebben fekszik. A fiatal teraszfelszíneken szintén elő¬ 
fordulnak széllyukak. 

Különleges, igen változatos felszín alakult ki a szél 
hatására a Vértesacsai Formáció felszínén Magyaralmástól 
délkeletre. A formációt itt változatos kőzetösszetétel jel¬ 
lemzi. Calcrete, tarkaagyag, vörösagyag, homok egyaránt 
előfordul. így a területre csekély szintkülönbségű, de igen 
hepe-hupás domborzat a jellemző. Ahol a szél képes volt a 
felszínbe belemarni, kisebb mélyedések alakultak ki, míg a 
keményebb, cementáltabb kőzetek (calcrete) kis dombok¬ 
ként emelkednek ki környezetükből (4. ábra, c ). 

A Vértes délkeleti előterében a földtani felépítéséből 
következően geomorfológiai inverzióval kialakult deflációs 
mélyedések is találhatók. Kialakulásuk a glacis-k változó 
vastagságú üledéktakaróval fedett, illetve fedetlen állapotú 
felszíneinek köszönhető. A hegylábfelszínt alkotó felső- 
miocén-pliocén homokösszlet alacsonyabb részeire változó 
vastagságú proluviális hordalékkúpok települtek, míg 
máshol a kissé magasabb szakaszok nem fedődtek le. A 
deflációs időszakokban a durva proluviummal fedett fel¬ 
színt a szél nem tudta megbontani, azonban a fekü for¬ 
mációk uralkodóan homok összetételű rétegeit könnyen 
elhordta. így a hegylábfelszín korábban kissé kiemelkedő 
részei helyenként környezetük alá mélyültek, lefolyástalan 
mélyedéseket alkotva. Jó példa található erre Csákvártól 
ÉK-re kb. 4,5 km-re, ahol a kb. 600x200 méteres mélyedés 
a talajvízszintig hatolt, a jelenlegi felszín vizenyős, 
mocsaras térszín (Csillag et al. 2002, Csillag & Fodor 
2008). 


A szélalatti területek nagyformái 

A yardangok és a deflációs eredetű mélyedések nem 
csupán kis és közepes méretű formák a DKH környezetében, 
hanem kistáj méretűek is lehetnek (ilyen pl. a Marcali-hát). 
Bár elhelyezkedésüket, irányítottságukat és alapformáikat a 
szélerózió határozta meg, e nagyformák átalakításában a 
szél mellett a folyóvízi lineáris és areális lepusztulási folya¬ 
matok még jelentősebb szerepet játszottak, mint az eddig 
tárgyalt kis és közepes formák esetében. 

A zalai és somogyi sugárirányú hátak és völgyek kiala¬ 
kulását nem lehet külön tárgyalni a DKH szélalatti oldalán 
hosszan követhető sekély medencék láncolatától. Ez a 
mélyedéssor Mainguet (1972) modellje szerint ugyan¬ 
annak a folyamatnak köszönheti kialakulását, mint a sugár¬ 
irányú völgyrendszer (2. ábra). 

Szélalatti medencék 

A DKH délkeleti, szélalatti pereme általában nagy szint¬ 
különbségű, meredek lejtőket alkot. Ezek tövében sekély, 
tóval vagy nedves, mocsaras területtel kitöltött mélyedések 
sora található: a Kovácsi-hegyek mögött a Vindornyai- 
medence, a Balaton-felvidék mögött a Balaton részmeden¬ 
céi, a Bakony keleti részének előterében a Sárrét, a Vértes 
takarásában a Csíkvarsai-rét, a Velencei-hegység mögött a 


Velencei-tó mélyedése. Ezek területe 8 és 200 km 2 között 
változik, a viszonylag nagy felszínű medencék sem mélyeb¬ 
bek jelentősen a kisebbeknél. 

Ennek a medencesorozatnak a legnyugatabbi tagja a kb. 
8 km 2 területű Vindornyai-medence (5. ábra). A Kovácsi- 



5. ábra. A Vindornyai-medence és környékének DTM-je 
1 - völgytorzó, 2 - a Karmacsi-hát hegylábfelszínének gyökérzónája, 3 - a 6. ábra szel¬ 
vényvonala 

Figure 5. DEM of the Vindornya depression 

1 - valley remnant, 2 - rootzone of the pediment on the Karmacs ridge, 3 - location of the 
cross-section of Figure 6 

hegyek 340 m körüli magasságú, Ny-K-i csapású pereme 
alatt 130 m körüli magasságon kialakult mélyedést kitöltő, 
nagy szervesanyag-tartalmú, tőzeges üledékből és viszony¬ 
lag jól osztályozott, esetenként jól koptatott, eolikus szem¬ 
cséket is tartalmazó finom-aprószemű homokrétegekből 
álló összlet vastagsága sekélyfúrások alapján legfeljebb 3-4 
m. A medence kiformálódása a Kovácsi-hegytől délre 
húzódó, rendkívül kis lejtésű (1° alatti), a kb. 180 m-en 
található gyökérzónájától 160-170 m-ig eső, felső-miocén 
(pannóniai) homokból felépülő hegylábfelszínen indult 
meg. A deflációs medence mintegy 40-50 m vastag pan¬ 
nóniai rétegsor lepusztulásának az eredménye (6. ábra). A 
hegylábfelszínen egy (esetleg két) völgytorzó is felismer¬ 
hető (5. ábra 1.), amit a Vindornyai-medence kimélyülése 
után a medence felől hátravágódó völgyek völgylefejezéssel 
alakítottak ki. A medence Ny-i részén kisebb mértékű lehetett 
a deflációs kimélyülés, itt feltehetően már ekkor is létezett a 
legkeletebbi zalai meridionális völgy, a Hévízi-völgy (a 
Zalaszentlászlói-hát és a Kovácsi-hegyek-Karmacsi-hát vo¬ 
nulat között). 

Marosi & Szilárd (1981) szerint a Balaton-medence több 
szakaszban jött létre, véleményünk szerint jelentős részben a 
Vindornyai-medencéhez hasonló módon. Legerősebb hatását 
valószínűleg csak a mai tómedence részmedencéinek kihívá¬ 
sában fejthette ki a szél. A defláció a Balaton-medence kiala¬ 
kulásának korai szakaszában, a mai mederfenék felett 50-100 
méterrel fekvő, a Pannon-tóban lerakodott felső-miocén 
összleten kialakult, szintén 1° alatti lejtésű felszínen indult 
meg, ami a Bakony hegylábfelszíneként értelmezhető (7. ábra, 
8. ábra a, cl). E felszín maradványai a tómedencétől északra a 
Balaton-felvidék 200-250 méter magasságban található 
szintjei, valamint a tótól délre, 170- 180 m körüli tszf. magas¬ 
ságban több helyen előforduló, Balaton-felvidéki eredetű 
kavicsanyaggal fedett felszín-, ill. medermaradványok (pl. 
kőröshegyi téglagyár, Kretzoi & Krolopp 1977). A felszín 
kora a kőröshegyi fauna alapján a kora-középső-pleisztocén 
határára tehető (Kretzoi & Krolopp 1977). A felszínmarad¬ 
ványok összekötésekor természetesen figyelembe kell venni a 
vertikális mozgások hatását, így a Dunántúli-középhegység¬ 
nek a Somogyi-dombsághoz képest történt relatív emelkedé¬ 
sét is (Tímár et al. jelen kötet), ami e felszínek dél felé történt 
megbillenését okozta. 

A Nyugat-Mecsek déli lábánál a Pécsi-medence hasonló 
morfológiai helyzetben található, mint a DKH előtér¬ 


medencéi a hegységhez képest. A mind a Keleti-, mind a 
Nyugati-Mecsek előterében több helyen megtalált szél¬ 
csiszolta kavicsok, valamint a tágabb környezetben elő¬ 
forduló futóhomokrétegek mutatják, hogy itt is számolnunk 
kell a szélerózió felszínformáló hatásával. Ennek szerepe a 
medencemélyítésben azonban — vélhetőleg a kisebb szél- 
sebesség, illetve a süllyedés miatt — jóval csekélyebb 
lehetett, mint a Dunántúli-középhegység esetében, és leg¬ 
feljebb a medence központi részére terjedhetett ki. Pel- 
lérdtől Ny-ra, illetve Pécs-Tüskésréttől K-re ugyanis már 
megtalálhatók a Mecsekből lefutó, nagyjából É-D-i csa¬ 
pású völgyek és völgyközi hátak akár több 10 m-rel lezök¬ 
kent szakaszai (Sebe et al. 2008), melyek jelzik a tektonikus 
süllyedést és kizárják az areális deflációt. Egyelőre úgy 
tűnik, hogy a medence kialakulása kielégítően magyarázha¬ 
tó a Mecsekalja-öv, valamint a Görcsönyi-feltolódás menti 
tektonikus mozgásokkal (Sebe 2009), de nem zárható ki, 
hogy a középső rész mélyítésében — amely egyébként a 
deflációhoz kedvező helyzetben, a Nyugati-Mecsek legma¬ 
gasabb része, a Jakab-hegy és a Misina-Tubes-vonulat 
alkotta tömb lábánál helyezkedik el — szerepe volt a 
Mecseken átbukó szeleknek is. 

Sugárirányú hátak, völgyek 

Cikkünkben mint meridionális völgyekkel a somogyi 
völgyek közül a köröshegyi, látrányi, Szóládi-, szőlősgyöröki 
és somogyvári völgyekkel foglalkozunk (7. ábra), mivel e 
nagyobb völgyek esete perdöntő az eredetvitában. A hagyo¬ 
mányos felfogás szerint a kora-pleisztocén során a somogyi 
meridionális völgyeken keresztüljutott le a Balaton-felvidék 
völgyeinek vize a Kapósig, illetve más hosszanti völgyekig 
(Sümeghy 1955, Somogyi 1961, Szilárd 1965, 1967), ez az 
álláspont azonban megkérdőjelezhető. 

Az egykor a DKH-ból dél felé lefutó, középhegységi 
eredetű üledékek által bizonyított vízrendszer legkeletibb 
tagja a Kenese-Városhídvég (ma Szabadhídvég) kavicsme¬ 
der (Lóczy 1913) volt (7. ábra, 8. ábra, a), ami ma is egy 
igen enyhe, 1 m/km lejtésű, dél felé folyamatosan alacso¬ 
nyodó felszínen követhető 40 km hosszan. A városhídvégi 
kavicsösszlet „villányi-alsó-bihari” (Krolopp 1978) fauná¬ 
jának kora közel azonos a kőröshegyi téglagyárban talált, 
kora-pleisztocén végi medermaradványokéval (Kretzoi, 
Krolopp 1977). A somogyi meridionális völgyek északi 

6. ábra. A Vindornyai-medence és környéke É-D-i domborzati szelvénye 
A piros vonal a hegylábfelszín eredeti helyzetét jelzi 

Figure 6. N-S trending topographic cross-section of the Vindornya depression 
The red line shows the original position of the pediment 

7. ábra. A Balaton-felvidék és Somogy digitális domborzatmodellje 

1 - a kőröshegyi téglagyár, 2 - a téglagyári faunát tartalmazó rétegsort lerakó folyó feltételezhető folyásirányai, 3 - a meridionális völgyek kapturái, 4 - a meridionális völgyek völgyi 

vízválasztói, a-f - a 7. ábra szelvényeinek nyomvonalai 

Figure 7. Topography of the Balaton Highland and the Somogy Hills 

1 - brickyard of Kőröshegy (lower Pleistocene fauna), 2- supposed traces of the river that deposited the channel fülpreserved in the Kőröshegy brickyard, 3 - captures of the "meridional" valleys, 
4 - valley-floor divides of the "meridional" valleys, a-f- the sections ofFigure 1 


szakasza azonban a Balaton felé lejt ( 8. ábra, b-f), tehát a 
középhegységből lefolyó vizek — legalábbis a földtörténeti 
közelmúltban, a köröshegyi feltárás kora alapján már a kora¬ 
pleisztocénben — nem juthattak le rajtuk dél felé. A kőrös¬ 
hegyi völgy két vízválasztója ugyanis jóval magasabban 
(190-210 m) található, mint a kőröshegyi téglagyár 170-180 
m tszf. magasságban települő folyóvízi összlete ( 8. ábra, b ). 
Bár a meridionális völgyek délebbi szakaszai rendszerint 
valóban valamelyik hosszanti völgy felé lejtenek, morfoló¬ 
giájuk nem folyóvízi völgyképződésre utal. így például a 
Szóládi sugárirányú völgy 15 km hosszan kb. 150 m tszf. 
magas felszínt alkot ( 8 . ábra, c ) és más alaktani jegyekben is 


nagyon eltér a Koppány-völgy többi oldal völgyétől. Való¬ 
színű, hogy a Koppány fiatalabb völgye hátravágódása 
során érte el a Szóládi-völgy (eredetileg szélcsatorna) déli 
végét, hasonlóan a kőröshegyi völgybe kelet felől hátra¬ 
vágódott Jaba-völgyhöz (Szilárd 1965, 1967). Hasonló 
völgylefejeződés várható a Koppány völgye és a látrányi 
sugárirányú völgy esetében is (7. ábra, 9. ábra, 2.). A 
kőröshegyi egykori folyó tehát a Somogyi-dombság terü¬ 
letén feltehetően nem jutott át, azt ÉK vagy DNy felé 
megkerülte, esetleg becsatlakozott a kenese-városhídvégi 
mederbe. Ez egyben azt is jelenti, számolni kell annak 
lehetőségével, hogy a kora-pleisztocén végén, a középső- 

8. ábra. Domborzati szelvények a vizsgált területen 

a) Kenese-Városhídvég meder, b) kőröshegyi völgy, c) Szóládi-völgy, d) látrányi völgy, e) szőlősgyöröki völgy, f) somogyvári völgy, *a köröshegyi folyóvízi összlet feltárása 
Figure 8 . Topographical cross-sections 

a) Kenese-Városhídvég channel, b) Kőröshegy valley, c) Szólód valley, d) Látrány valley, e) Szőlősgyörök valley, f) Somogyvár valley, * the outcrop of thefluvial succession at Kőröshegy 


pleisztocén elején a Balaton-felvidékről (és Somogyból) 
lefutó völgyek egy, a Balaton-medence hossztengelyét a 
somogyi dombok északi peremén, 170-180 m tszf. magas¬ 
ságban követő völgy oldalvölgyei lehettek (7. ábra). Sajnos 
a szórványos fúrási adatok nem segítenek a kérdés eldönté¬ 


sében, azonban vannak hasonló morfológiai és települési 
helyzetben található folyóvízi rétegek Balatonőszöd kör¬ 
nyékén is (Cserny 1975, Papp et al. 1980). 

Az a kérdés joggal merül fel, hogy az ÉÉNy-ra futó 
somogyi eróziós völgyek lehettek-e a sugárirányú völgyek 

9. ábra. A Szóládi- és szőlősgyöröki völgyek vízválasztóinak környéke 

1 - a szőlősgyöröki völgy D-i kiemelt szélcsatornája, 2 - a Szóládi-völgy és a hátravágódó Koppány-völgy közötti 
keskeny vízválasztó gerinc 

Figure 9 . Topography near the drainage divide of the Szólód and Szőlősgyörök valleys 
1 - high elevation wind channel of the Szőlősgyörök valley, 2 - narrow divide between the Szólód valley and the beheading 
Koppány valley 


ősei. Ez ellen szól egyrészt az, hogy sugárirányú völgyek 
formája eltér a mai somogyi eróziós völgyektől, másrészt 
hogy a völgyek egy részének a völgyi vízválasztói alacso¬ 
nyabban vannak a kőröshegyi folyó egykori térszínénél, 
feltehetően fiatalabbak annál: ilyen pl. a fonyód-somogy- 
vári völgy (8. ábra, f). A szőlősgyöröki völgy esete ellent¬ 
mondásos, az alacsonyabb völgyi vízválasztó 170 m körül 
alakult ki, de ez eróziósán jelentősen átalakulhatott, a maga¬ 
sabb azonban 200 m fölötti szinten található (7. ábra, 8. 
ábra, a). 

Pusztán a mai tengerszint feletti magasságot figyelembe 
véve egyes völgyeken átjuthatott a kenesei mederrel azonos 
helyzetű vízfolyás. Somogy részletes földtani térképezé¬ 
sének hiányában nem ismerjük pontosan a Balaton-fel- 
vidéki eredetű, elsődleges helyzetű kavicsok elterjedését, 
települési helyzetét. Nem tudjuk, igazolható-e, hogy a meri- 
dionális völgyeken áthaladtak-e ezek a szállítási irányok, 
vagy a hátak magasabb tetőszintjén rakódtak le ezek a réte¬ 
gek, és csak másodlagosan halmozódtak át mélyebb szin¬ 
tekre. Erdélyi (1961, 1962) szerint a DKH-ból áthalmozott 
kavicsanyag a somogyi terület tetőszintjeinek vörösagyagos 
képződményeivel egyidős, azokkal azonos térszínen rakó¬ 
dott le. Ez a képződmény a Tengelici Formációba és/vagy a 
Paksi Lösz bázisán települő vörösagyagösszletbe sorolható. 
A kőröshegyi faunás összlet e tetők alatt kb. 100 méterrel 
települ a pannóniai üledékek felszínére. Ez magyarázható 
lenne későbbi szerkezeti folyamatokkal, de magyarázható a 
felszín általános lepusztulásával is. A szerkezeti megoldás 
azért problémás, mert a tetőszintek és a kőröshegyi fauna¬ 
lelőhely között szerkezeti elem (vető vagy redő) létét nem 
igazolta térképezés (Chikán et al. 1988) vagy más szerkeze¬ 
ti elemzés (Magyari et al. 2004) és a digitális domborzat- 
modell sem utal ilyenre. Amennyiben csak az általános 


lepusztulást vesszük figyelembe, akkor a tetők vörösagyag 
és DKH-i eredetű kavics összetételű képződményei a késő- 
pliocénben, kora-pleisztocénben keletkeztek, a kora- és 
középső-pleisztocén határán (kőröshegyi feltárás) már kb. 
100 méterrel az aktív alluviális térszín fölötti helyzetben 
voltak. 

A meridionális völgyek mai formáját a defláció mellett 
számos egyéb folyamat is alakította. A völgyek északi, a 
Balaton szintjében kiszélesedő völgyszája a Balaton maga¬ 
sabb vízszintje idején, a tó abráziós tevékenységének hatá¬ 
sára alakult ki, amit ma turzásgátak, rekesztőturzások 
választanak el a tótól (Csillag 1985). Geomorfológiai érte¬ 
lemben a limánokhoz nagyon hasonló formákról van szó. A 
völgyoldalakat részben periglaciális talajfolyások is alakí¬ 
tották. A Balaton felé néző, illetve a kaptúrák környezetében 
kialakult völgyszakaszokon a völgyoldalak tagoltságát eró¬ 
ziós mellékvölgyek alakítják ki, a sugárirányú völgyek itt 
eróziósán átformáltak. A defláció mellett löszképződés is 
történt a területen, ami hozzájárulhatott a völgyek részbeni 
kitöltéséhez. 

A völgyi vízválasztók környezetében, a legmagasabb 
topográfiai helyzetű szakaszokon a völgyoldalak kevésbé 
tagoltak, egyenes lefutásuk hosszan követhető. Ezek a 
völgytorzók morfológiailag inkább írhatók le szélbarázda¬ 
ként, mint folyóvízi eróziós völgyként. Ahol hosszú szaka¬ 
szuk maradt meg, mint a Szóládi-völgy esetében, ott több 
km hosszan gyakorlatilag nincs esésük ( 8 . ábra, c ). A 
völgytalpakon folyóvízi eróziónak nincs nyoma, széles, 
lapos völgytalpi felszínek alakultak ki. A völgyi 
vízválasztók 220 m és 150 m közötti tengerszint feletti 
magasságon vannak. 

A meridionális hátak területén a szél nem csupán a 
nagyformákat alakította, hanem részletek kialakításában is 

jelentős szerepet játszott. Ennek jellegzetes példái a 
vízgyűjtő nélküli, a völgyfőtől kezdve állandó szélességű 
szárazvölgyek, egykori szélcsatornák a hátak tetején, 
aminek jellegzetes példája a fent már említett szőlősgyöröki 
völgy D-i, magasan kiemelkedő területen kialakult szakasza 
(8. ábra, e; 9. ábra, L). A meridionális hátak feldarabolódá- 
sának egyik lehetséges módja a yardangok Mainguet 
(1972) által leírt deflációs feldarabolódása. 

A sugárirányú völgyek szélcsatornaként történt kialaku¬ 
lásával ellentétes álláspontot képviselt több kutató, akik 
szerkezeti okokkal magyarázták a völgyek kialakulását. Bár 
nem célunk, hogy részletesen elemezzük az összes ilyen 
véleményt, de röviden vázoljuk a szerkezeti magyarázatok 
gyengeségeit. Erdélyi (1961, 1962) szerint a sugárirányú 
völgyek a würm löszképződést megelőzően kialakult tekto¬ 
nikus árkok, amelyekben folyóvízi homok rakódott le. Az 
„árokelmélet” gyengesége, hogy meridionális völgyek nem 
hasonlítanak a jól ismert fiatal árkokra: túl keskenyek és 
egyenesek, szemben az igazi árkok cikcakkos geomet¬ 
riájával (Morley 1988) és nagyobb szélességével (Patton 
et al. 1994), a peremvetők gyakori átlépéseivel (Walsh et al. 
2003). Mi több, a fiatal árkok legtöbbször aszimmetrikusak, 
egy oldalukon van csak fővető, a meridionális völgyekre ez 
biztosan nem igaz. A „vetős megoldás” további problémája, 
hogy a vető hossza és elvetése arányban áll egymással (Walsh 
& Watterson 1992). A hosszú meridonális völgyekhez 
igen nagy elvetés tartozna, ami nem igaz (1. alább). Gerner 
(1992, 1994) úgy véli, hogy a sugárirányú völgyek a mai 
feszültségtérrel megegyező térben szerkezeti kontroll 
hatására jöttek létre. Ehhez azonban konkrét szerkezeteket 
nem mutat be, csak a mai feszültségmezőből és korábbi 
véleményekből von le következtetéseket, ami a tektonikus 
eredetet nem igazolja. Magyari et al. (2004, 2005) ugyan¬ 
csak tektonikus okokkal magyarázzák a meridionális 
völgyek kialakulását és ezt felszíni mérésekkel igyekeznek 
alátámasztani. Vizsgálataik eredményeként 3 „késő¬ 
negyedidőszaki” szerkezeti fázist különítettek el, amelyek 
közül szerintük a legidősebb, késő-pleisztocén KÉK- 
NyDNy-i kompresszió határozta meg a sugárirányú hátak 
és völgyek rendszerét. A völgyi vízválasztók kialakulását az 
ezt követő ÉÉNy-DDK-i kompresszió hatásával magyaráz¬ 
zák (Magyari et al. 2004, 2005). Bár e modell a völgyeket 
kompressziós eredetűnek tartja, mezoméretű kompressziós 
szerkezeteket alig néhányat dokumentál: alapvetően tágu- 
lásos szerkezetekkel dolgozik. Nem világos az sem, a meri¬ 
dionális völgyek szinklinálisok vagy felrepedt boltozattetők 
lennének-e. A redős eredet esetében is probléma van a 
völgyek hosszával és egyenességével: ilyen hossznál nagy 
amplitúdóval kellene számolni, ami viszont nem igazolt. 
Azt sem könnyű igazolni, hogy a késő-pleisztocén-holocén 
során 3 szerkezeti fázis lett volna: ilyen gyors változásra 
múltbeli példát nem ismerünk és geodinamikai háttere sincs 
megadva. 

Magyari et al. (2004, 2005) szerint a morfológiát alap¬ 
vetően meghatározó szerkezeti elemek, tehát következés¬ 
képpen a sugárirányú völgyek csak a késő-pleisztocénben, 
max. 125 ezer éve alakultak ki és viszonylag rövid ideig 


működtek folyóvölgyként, mivel még a késő-pleiszto¬ 
cénben kialakultak a völgyi vízválasztók is. A völgyek 
feltételezett tektonikus eredete és késői datálása kizárná 
vagy nagyon megnehezítené, hogy a völgyek feltételezett 
koránál idősebb kora-pleisztocén kőröshegyi meder a 
sugárirányú kőröshegyi völgyhöz kapcsolódott volna. 

A szerkezeti kontrollt elbizonytalanító, tektonikus pre- 
formáltság ellen szóló megjegyzésekhez hozzátehetjük, 
hogy a szeizmikus reflexiós szelvényeken nem ismerhetők 
fel a zalai meridionális völgyek peremén a szelvény felbon¬ 
tásánál nagyobb (kb. 15 m elvetésű) vetők (Fodor et al. 
2005a, b, Bada et al. 2003, 2004). Ruszkiczay-Rüdiger et 
al. (2007b, c 2009) a dunántúli meridionális völgyekhez 
hasonló, a Duna-völgy keleti oldalán található Gödöllői- 
dombság völgyrendszerét vizsgálva az ott húzódó „meri¬ 
dionális” völgyek és a szeizmikus szelvényeken leképezett 
szerkezeti vonalak között nem találtak szisztematikus 
összefüggést. Eredményeik alapján a Gödöllői-dombságot 
alkotó, itt már ÉK-DNy-i irányú „sugárirányú” hátak és 
völgyek nagy formái eolikus úton jöhettek létre. Ezek a 
megjegyzések és megfigyelések nem állítják, hogy a meri¬ 
dionális völgyek egyes szakaszokon nem lehetnek vetők 
(redők) által kialakítottak, de azt cáfolják, hogy a teljes 
völgyrendszer szerkezeti hatás révén jött volna létre. 

A meridionális völgyek folyóvízi eredete ellen szól, 
hogy olyan folyóhálózat nyomai nem ismertek a Balaton- 
felvidéken, mint potenciális forrásterületen, amely a völ¬ 
gyek kialakulásához önmagában elegendő lett volna. A 
Bakony dél felé tartó vizeinek jelentős részét az ÉNy-DK-i 
csapású Eger-patak gyűjti össze és vezeti le a Tapolcai¬ 
medence felé, és a völgyi helyzetben kialakult fekete-hegyi 
maarok (Auer et al. 2007) arra utalnak, hogy nagyjából 
hasonló irányú völgy létezett itt a pliocén során is. így a 
Cholnoky által képviselt elméletnél is határozottabban kell 
figyelembe venni a külső erők hatását, hiszen Cholnoky 
(é.n. a) a meridionális völgyeket tektonikus vonalak mentén 
a szél által kialakított formáknak tartotta, míg az új 
eredmények alapján a szerkezeti preformáltság nem játszott 
szerepet a völgyek kialakulásában. 

Más a helyzet a hosszanti völgyekkel. A terepi méré¬ 
seket (Magyari et al. 2004), morfológiai elemzéseket (Sík¬ 
hegyi 2002) alátámasztják a mélyebb szerkezetek elem¬ 
zései: a szeizmikus reflexió szelvények több völgyszakasz 
esetében igazolnak kb. 500 mélyen vetőket (Csontos et al. 
2005, Bada et al. 2007). Bár e vetők felszínig tartó szakasza 
nem leképezett, és jellegük sem mindig ismert teljesen, a 
hosszanti völgyek lefutását befolyásoló hatásuk valószínű. 

A deflációs folyamatok kora 
OSL- és helyben keletkező kozmogén izotópos 
mérések alapján 

Pleisztocénnél idősebb, felső-miocén-pliocén eolikus 
képződményeket a DKH környezetében jelenleg nem isme¬ 
rünk. Cailleux (1942) szerint a periglaciális övben a mai 
Szaharával ellentétben nem a száraz klíma, hanem a hideg 

volt meghatározó az eolikus folyamatok esetében. Újabb 
ökológiai vizsgálatok azonban a deflációt gátló növényzet 
életfeltételei szempontjából a relatív szárazságnak nagyobb 
jelentőséget tulajdonítanak, min t a hidegnek (Seppálá 
2004). A negyedidőszakban azonban ez a két feltétel több¬ 
ször ismétlődően fennállt, a deflációs folyamatok tehát 
szintén többször ismétlődhettek. A Keszthelyi-hegység 
tetőszintjén található, szélcsiszolta felszínű kvarcittömbök 
minimum 10 Be kitettségi kora elérheti az 1,3 millió évet, de 
legalább 680 ezer év (Ruszkiczay-Rüdiger et al. 2007a, in 
prep). A Tapolcai- és Káli-medencében végzett mérések 
alapján a Kállai Formáció magasabb helyzetű szélmarta 
kőzettömbjei akár 1,5 millió éve is a felszínen lehetnek, míg 
a medencék aljához közelebb eső kőzettestek csak később, a 
környező és őket befedő laza üledékek deflációja nyomán 
kerültek a felszínre (Ruszkiczay-Rüdiger et al. [in prep]). 
Az adatok természete és felbontása egyes deflációs idős¬ 
zakok elkülönítését sajnos nem teszi lehetővé, a defláció 
mértékéről azonban fontos információk nyerhetők. A 
helyben keletkező kozmogén 10 Be méréseink alapján a laza 
üledékekkel kitöltött Tapolcai- és Káli-medencék deflációs 
alacsonyodása átlagosan 40-80 m/millió év sebességgel 
zajlott, ugyanakkor az ellenálló, és ennek következtében 
kipreparálódó kvarcittömbök csupán 3,5-4 m-t pusztulnak 
évmilliónként. 

A Vértes D-i előterében kialakult nagy területű hor¬ 
dalékkúp anyagában gyakoriak az éleskavicsok és futó¬ 
homokszemcsék. A hordalékkúp kora maximum 48±6 ezer 
év (Thamó-Bozsó et al. 2008, Csillag et al. 2008), az eoli¬ 
kus hatás szinszediment vagy idősebb kell, hogy legyen. A 
yardangok egy része a Vértes előterében fiatal löszön 
alakult ki. A Lovasberény melletti Kazal-hegy löszösszleté- 
nek kora 17±2 ezer év (Mészáros 2007, Csillag et al. 
2008). A yardang kialakulása ez után történt, a pleisztocén 
végén, a holocén elején. A Császár környéki futóhomok 
buckák kora 8-9(+l) ezer év (Thamó-Bozsó et al. 2008, 
2010; Csillag et al. 2008), ami arra utal, hogy a deflációs 
folyamatok lehetősége a holocénben is adott volt, amit 
Gábris (2003) is kimutatott. A homokmozgás nem szűnt 
meg a történeti korokban sem, több periódusban is 
kialakultak futóhomok-területek. 


Diszkusszió 

A Dunántúl mai domborzatának kialakításában a szél 
deflációs hatásának meghatározó szerepe volt. A pleiszto¬ 
cénnél idősebb deflációt igazoló numerikus korra vonat¬ 
kozó adat nem áll rendelkezésünkre. A negyedidőszaki 
klímaváltozások több fázisban és csak korlátozott időtar¬ 
tamra tették lehetővé a szél eróziós hatásának megnyilvá¬ 
nulását, ezekben az időszakokban azonban a Dunántúlon 
nagy területre kiterjedő, jelentős anyagmennyiséget meg¬ 
mozgató deflációs folyamatok zajlottak. A deflációt erősítő 
tényezők közé kell sorolni a pliocénben már létező, a 
Kárpát-medencét keretező hegyvonulatokon kialakult 
„szélkapukat” (pl. Dévényi-kapu és környéke), ami vi¬ 


szonylag állandó szélirányokat biztosított földtani érte¬ 
lemben is hosszú időszakon keresztül. Ez az állandó irányú 
szél alakította ki a sugárirányú völgyek és hátak egységes 
rendszerét, határozta meg a Dévényi-kapu felé mutató, a 
felszín lejtésirányától független csapásirányukat. Ugyan¬ 
csak a defláció hatását erősítette — és erősíti napjainkban is 
— a Dunántúl felszínét alkotó kőzetanyag jellege. Uralko- 
dóan nagy vastagságú folyóvízi, tavi homokösszlet alkotja a 
mai domborzat felszínközeli részét. Ez egyrészt forrása 
lehetett a felszín lepusztításához szükséges homoknak, 
másrészt a csak lokálisan cementált kőzetanyag sokkal 
könnyebben kivéshető felszínt biztosított, mint bármilyen 
más, akár csak lazán cementált mészkő, homokkő anyagú 
környezet. Szintén erősítette a deflációt a DKH, és általában 
a Kisalföld és a Dráva közötti terület emelkedése. 

Brookes (2001) „deflációs ciklusa", valójában a 
deflációs felszínalakulás folyamata, 4 szakaszra osztható 
(10. ábra). E szerző szerint egy adott időpontban is kimu¬ 
tatható a formakincsben a szélfelőli oldaltól a szélalatti 
területek felé haladva a fejlettebb szakaszok morfológiai 
sajátosságainak átmenete a fejletlenebb szakaszokéba. Ez a 
szabályszerűség ilyen formában a Dunántúlon nem figyel¬ 
hető meg. ÉNy felől haladva a Kisalföld Brookes (2001) 
beosztása szerint inkább a deflációs felszínalakulás utolsó 
szakaszába sorolható morfológiát mutat, de természetesen 
nem lehet figyelmen kívül hagyni, hogy az időben beha¬ 
tárolt deflációs periódusok között a folyóvízi erózió is 
jelentős szerepet játszhatott. A Tapolcai-medence forma¬ 
kincsének esetében a meghatározó tényező a litológia, és — 
mivel nem ismerjük megfelelő méretű vízhálózat nyomait, 
ami a szállítást végezhette volna — a deflációnak jelentős 
szerepe lehetett a tanúhegyek környékén hiányzó mintegy 
300 m vastag pannóniai üledék eltávolításában. Az a tény, 
hogy a Tapolcai-medencében csak a Etológiái akadályok 
őrződtek meg a medence felszínéből kiemelkedve, arra utal, 
hogy ez a terület is a széleróziós felszínalakulás kései szaka¬ 
száig jutott. A szélalatti területek felé haladva a Vértes 
környezete például beilleszthető a modell tagolt, áramvona¬ 
las yardangokkal jellemzett „fejlett” (advanced) szakaszá¬ 
ba. A külső-somogyi sugárirányú völgyek és hátak össze¬ 
hasonlíthatók a „deflációs ciklus” kezdeti és érett formáival. 

Valószínű, hogy a deflációs formaegyüttes-típusok fent 
leírt elrendeződése a deflációs periódusok többszöri ismét¬ 
lődés ellenére sem mozdult el jelentős mértékben térben, 
habár erre Brookes (2001) modellje utal. Mivel nincs olyan 
kronológiai adat, mely szerint a „kezdeti” somogyi formák a 
többi deflációs felszínformánál fiatalabbak lennének, ezért 
azt kell feltételeznünk, hogy a deflációs folyamatok teljes 
egésze Somogybán nem ment végbe, hanem többször 
ismétlődve ugyan, de csak a kezdeti stádiumig jutott. 

Érdemes összevetni az egyes deflációs felszínalakulási 
szakaszokra jellemző formakincs elhelyezkedését a szél¬ 
irányra merőleges morfológiai hátak jellemzőivel és hely¬ 
zetével. A viszonylag alacsony Vértes előterében fejlettebb 
formákat találunk, mint a magasabb és kiterjedtebb 
Bakony-Balaton-felvidék esetében. A tektonikai elemek 
szintén szerepet játszhatnak, jó példa erre a fejlett forma- 

10. ábra. Az eolikus eróziós felszínalakulás négy szakasza Brookes (2001) alapján 

a - kezdeti, b - érett, c - fejlett, d - végső. A GoogleEarth programmal kivágott műholdfelvétel-részletek a Brookes (2001) cikkének alapjául szolgáló felszíneket ábrázolják 
Figure 10. The fourstages ofeolian denudation after Brookes (2001) 

a - juvenile, b - ma tűre, c - advanced, d - final. Crops from Google Earth correspond to surfaces described in the paper of Brookes (2001) 


kincsű Móri-árok, amely egy, a széliránnyal véletlenül közel 
párhuzamos szerkezeti árok, így szélcsatornaként működ¬ 
hetett. Hasonló fekvésű és földtani felépítésű a Tapolcai¬ 
medence is, itt azonban a bazalthegyek ellenálló litológiája 
a morfológia meghatározója. 

Mindebből arra következtethetünk, hogy a szélirányra 
merőleges hátak megléte, morfológiai és kőzettani jel¬ 
lemzőik azok a tényezők, melyek egyrészt megszabták az 
egyes területekre jellemző deflációs szakaszok forma¬ 
kincsét, másrészt előterükben rögzítették az egyes deflációs 
stádiumok felszínformáinak helyzetét. 

Következtetések 

Megfigyeléseink, térképezésünk és elemzésünk alapján 
arra következtetünk, hogy a Dunántúl, elsősorban a Dunán¬ 
túli-dombság, mai domborzatának kialakításában a szél 
deflációs hatásának meghatározó szerepe volt. így például 
a Dunántúl leglátványosabb felszínformái közé tartozó 
somogyi és zalai meridionális völgyek és hátak rendszere is 
alapvetően a szél munkájának eredményeképpen jött létre, 
a rendszer alapvonásainak — azaz a völgyek helyének, 
irányának és egyenes lefutásának — meghatározásában 
sem a tektonikus preformáltság, sem a folyóvízi erózió nem 


játszott lényeges szerepet. A kitartó és erős szelek kialaku¬ 
lásában a szárazföldi jégtakaróról lebukó hideg, sűrű leve¬ 
gő és az — elsősorban a nyári időszakban — lényegesen 
jobban felmelegedő Kárpát-medencei légtömegek közötti 
légnyomáskülönbségnek, valamint a hegységkereten átha¬ 
ladó szél csatornázódásának lehetett meghatározó szerepe. 
A szélerózió számos felszínformát, teljesen áramvonalas 
yardangokat (pl. a Vértes környékén), kevésbé áramvonalas 
maradékgerinceket és szélbarázdákat (pl. a „meridionális” 
völgyrendszer), deflációs mélyedéseket, emellett csiszolt 
sziklafelszíneket és éleskavicsokat hozott létre. A felszín¬ 
formák elhelyezkedését elsősorban a szélirányra közel me¬ 
rőlegesen megjelenő kiemelt morfológiai hátak kőzet¬ 
minősége és magassága befolyásolta. A legmagasabb hát 
szélalatti előterében jöhetett létre a legnagyobb deflációs 
mélyedésrendszer, a Balaton részmedencéinek a sorozata. 
Ugyanakkor a hátakat harántirányban (ÉNy-DK) metsző, 
fiatal és laza üledékekkel kitöltött szerkezeti árkokban (pl. 
Móri-árok) a széliránnyal párhuzamos deflációs felszínfor¬ 
mák jöttek létre. Az ilyen helyeken a Brookes-féle deflációs 
lepusztulás előrehaladott stádiumainak megfelelő forma¬ 
kincsjöhetett létre, és akár a formaelemek szélirányban tör¬ 
ténő „vándorlása” is lehetséges volt. Ugyanakkor a morfo¬ 
lógiai hátak árnyékában a deflációs stádiumok helye nem 
változott, és a formakincs fejlettségét a hátak magassága 

határozta meg, de soha nem jutott el a legfejlettebb 
stádiumig, Külső-Somogy esetében éppen csak a kezdeti 
deflációs szakaszt érte el, a maradékgerincek és szélba¬ 
rázdák rendszere („ridge and valley” rendszer) alakult ki, 
hasonlóan Mainguet (1972) modelljéhez. 

Eo-Alpine evolution ofthe Transdanubian Rangé in the nappe system ofthe EasternAlps: 
revival ofa 15 years old tectonic model 


Abstract 

Recently, several books on the geology of Hungary have reviewed the stratigraphy and structural evolution of the 
different megatectonic units using the principle of evolutionary cycles. The Transdanubian Rangé Unit (TRU) is 
considered by somé authors to be exceptional, because in this unit a complicated Laté Cretaceous to Eocéné stratigraphy 
is associated with a simple structure. Namely, the unit bordered by two boundary faults (the Rába and Balaton Lines) is 
supposed to have been affected only by block-faulting during the Eo-Alpine orogeny. 

In this paper the authors reiterate a counter-opinion which they first expressed more than 15 years ago. Based 
primarily on the interpretation of data from more than 150 hydrocarbon exploration wells and 2000 km of seismic lines. 
It is argued that the TRU is actually characterized by a nappe structure and situated at the top of the Austroalpine nappe 
pile, as envisaged by Uhlig (1907) more than a century ago. It is alsó suggested that the seismically- mapped thrust 
planes at the fully sedimentary-covered north-western fiánk can be tied to the traditionally recognised thrust faults on 
the exposed south-eastern fiánk of the TRU. This leads to a straightforward allochthonous model and provides an 
inference about the original (Laté Cretaceous to Eocéné) continuity of the Transdanubian Rangé and the Northern 
Calcareous Alps. 

Finally, the paper argues that the complex Laté Cretaceous stratigraphy of the TRU has been controlled by the 
development of flexural basins and highs in front of the advancing nappe systems. 

Keywoods: Transdanubian Rangé Unit, Austroalpine nappe system, Senonian flexural basins, seismic interpretation 


Összefoglalás 

A magyar földtani irodalom újabb összefoglaló munkáiban a rétegtani felépítést és szerkezetfejlődést nagytektonikai 
ciklusok szerint és szerkezeti egységenként tárgyalják. A Dunántúli-középhegységi-egység mezozoos képződményeinek 
sokféleségével és viszonylag egyszerű szerkezeti felépítésével tűnik ki az általános képből. Ez az egyszerűség több 
szerző szerint dominánsan blokk-tektonikával jellemzett, autochton szerkezetet jelent a Rába-vonal és a Balaton-vonal 
által határolt tektonikai egységben. 

Ebben a cikkben felelevenítjük több mi nt másfél évtizede megfogalmazott ellenvéleményünket a Dunántúli¬ 
középhegység szerkezetével kapcsolatban. Elsősorban a kisalföldi és a zalai medenceterületeken szénhidrogénkutatás 
céljából mélyített fúrások és szeizmikus szelvények értelmezése alapján amellett érvelünk, hogy a Dunántúli¬ 
középhegység takaros szerkezetű és a Keleti-Alpok szerkezeti hierarchiájában a legfelső allochton egységet képviseli, 
amint azt Uhlig (1907) több mint egy évszázada elképzelte. A Kisalföld alatt szeiz mik usán térképezett takaróhatárokról 
az a véleményünk, hogy azok a hegység alatt átnyúlva a Balaton-felvidéken megismert rátolódásokkal kapcsolhatók 
össze. Ezúton egy idealizált szerkezeti modellt vázolunk fel, amely egyszerűsített módon ábrázolja az eoalpi komp- 
ressziós fázisok hatására kialakult takarórendszert, valamint ennek a késő-krétától az eocén végéig tartó egybefüggését 
az Eszaki-Mészkőalpokkal. 

Végül amellett érvelünk, hogy a Dunántúli-középhegység mezozoos képződményeinek sokféleségét a több irányból 
feltolódó takarószerkezethez kapcsolódó, flexurális eredetű medencék és felboltozódások kialakulása és vándorlása 
irányította. 

Tárgyszavak: Dunántúli-középhegységi-egység, ausztroalpi takarórendszer, senon flexurális medenceképződés, szeizmikus értelmezés 

Bevezetés 

A Keleti-Alpok takaros szerkezetének első felismerését 
(Termier 1903) követően az elmúlt évszázad során egyre 
bővültek és javultak a geológiai és geofizikai adatok, ame¬ 
lyek bizonyító erejűvé váltak a hegység egész tömegének 
allochtonitására vonatkozóan (pl. Tollmann 1963, 1989; 
Angenheister et al. 1972; Lüschen et al. 2006). Az ausztro- 
alpi takarók származási helyét Argand (1924) zseniális 
korai modelljét követően a lemeztektonikai elmélet alap¬ 
vetően tisztázta. Ezúton lehet egyre jobb palinspasztikus 
rekonstrukciókat kidolgozni a Mediterrán-térségben ütköző 
Afrikai- és Európai-lemez, a köztük kialakult óceáni me¬ 
dencék, mikrokontinensek és szigetívek bonyolult történe¬ 
téről (Csontos & Vörös 2004, Schmid et al. 2008, Handy 
etal. 2010). 

A Dunántúli-középhegység nyilvánvaló alpi rétegtani 
kapcsolatai ellenére sokáig „kirívó exotikum” maradt az 
alpi hegységrendszerben és Uhlig (1907) nagyszerű korai 
felismerése ellenére allochton helyzetét „fantazmagóriá¬ 
nak” tartotta sok évtizeden keresztül a magyar földtudo¬ 
mány (Horváth & Dombrádi, jelen kötet). Ennek alapját 
nem feltétlen a szakmai szűklátókörűség, hanem a ténysze¬ 
rűség adta. Hagyományos földtani térképezéssel a Dunán¬ 
túli-középhegység nagy tömegének takaros helyzetét bizo¬ 
nyítani nehezen lehet: nagyobb területet kell vizsgálni és 
mélyebbre szükséges látni. 

Ez a cikk azt kívánja bemutatni, hogy a Dunántúli¬ 


középhegység és a Keleti-Alpok között elhelyezkedő me¬ 
denceterület szénhidrogénkutatása során született szeizmi¬ 
kus szelvények és mélyfúrási adatok integrált értelmezése 
vezetett el ahhoz, hogy megismerjük a Pannon-medence 
északnyugati aljzatának takaros felépítését (Horváth & 
Rumpler 1984, Tari & Bally 1990, Tari 1991, Horváth 
1993, Tari 1994,1996a, b, Mattick et al. 1996). 

Először a hagyományos rétegtani és tektonikai ismere¬ 
teket tekintjük át. Ezt követően a több mint másfél évtize¬ 
des értelmezéseinket és eredménytérképeinket aktualizálva, 
néhány reprezentatív szelvényt mutatunk be és felidézzük 
a terület eoalpi fejlődéstörténetére vonatkozó általánosí¬ 
tott modellt. Ennek során a kréta időszak középső szaka¬ 
szán fellépő kompressziós fázisokkal egyidejű és az azt 
követő senon medencefejlődést foglaljuk össze, és amellett 
érvelünk, hogy ennek fő jellegzetességeit is a takaros 
szerkezeti modell keretében lehet a legjobban megér¬ 
teni. 

Reményeink szerint korábbi munkáink felelevenítése és 
új adatokkal való kiegészítése hozzájárul a hazai szak¬ 
emberek — elsősorban a fiatalabb generáció — jobb tájé¬ 
koztatásához, s ezúton előrelépést serkent ebben a magyar 
föld szerkezetfejlődése szempontjából kritikus kérdésben. 
Kutatási területünk határait az 7. ábra mutatja, míg a 2. 
ábrán a használt korskálát, az eoalpi időszakon belüli fő 
orogén fázisokat és a Dunántúli-középhegység kréta-eocén 
litosztratigráfiai formációit foglaltuk össze (Haas 1994, 
Császár 1997). 



1. ábra. A kisalföldi kutatási terület szélesebb környezetének átnézetes geológiai térképe (Tari 1994) 
Figure 1. Schematic geological map of the research area (Kisalföld) and its surroundings (Tari 1994) 

2. ábra. Kréta-paleogén időskála és a Dunántúli-középhegység fő litosztratigráfiai formációi (Haas 1994, Császár 1997 után módosítva), 
valamint a Stíllé (1924) által definiált eoalpi kompressziós tektonikai fázisok 

Megjegyezzük, hogy a „középső-kréta” Magyarországon hagyományosan használt, de nem standard időrétegtani egység. Az egyes formációnevek mellett, 
vagy alatt látható számok jellemző rétegvastagságok méterben megadva 

Figure 2. Cretaceous through Palaeogene time scale and the main lithostratigraphic units of the Transdanubian Rangé with the indication of the 
typical thickness ranges (modified after Haas 1994, Császár 1997). Eoalpine orogenic phases defined by Stíllé (1924) are alsó shown 
Note that „Middle Cretaceous ’’ is only a locally used time epoch 


Hagyományos ismeretek a Pannon-medence 
északnyugati részének kréta-paleogén 
fácieseiről és szerkezetfejlődéséről 

A kréta középső és kései szakaszán jelentős komp¬ 
ressziós folyamatok zajlottak az Alpi-Tethysben: ekkor kez¬ 
dődött meg a Keleti-Alpok takaros szerkezetének a kiala¬ 


kulása. Paleogeográfiai rekonstrukciók szerint (3. ábra ) az 
Alcapa-egység az Adriai-orr homlokterében helyezkedett 
el. Adria nagymértékű és komplex kompressziós deformá¬ 
cióját a nyugati pereménél alátolódó Pennini-óceán, az 
északról szubdukálódó Magura-óceán és keleti peremén a 
Vardar-óceán konszumációját követően a Tiszai-Dáciai 
kontinenssel való kollízió határozta meg (Csontos & 

EOCÉN 



Takaróhatár 
Aktív óceáni hátság 
Szubdukciő, ill. kollízió 
■ Transzform perem 




Bri=Brianconnais 
EA=Eastern Alps 
EC=Eastem Carpathians 
SC=Southern Carpathians 
WA=Western Alps 
WC = Western Carpathians 
SMM=Serbo-Macedünian Massif 


kontinentális kéreg 

J mély rift/óceáni kéreg 

^-£7 Afrika relatív elmozdulása 
Európához képest 


a fi 

ykP j 


ALBAI 




APU 




3. ábra. Paleogeográfiai rekonstrukció, amely az Európai-lemez és az Afrikai-lemez közötti konvergenciazónában lévő mikrokontinensek és óceáni területek 
kölcsönhatását mutatja az eoalpi orogenezis (apti és albai) során, valamint a mezoalpi kontinens-kontinens kollízió (eocén) időszakában (Csontos & Vörös 2004 
után módosítva) 

Figyeljük meg, hogy az eocén végére alakult ki a kontinensek közé zárt Magura-óceán, amelynek területére préselődött ki az Alcapa és a Tiszai-Dáciái orogén kéregblokk 

Figure 3. Palinspastic restoration of the Europe-Africa convergence zone showing the interaction of Continental blocks and oceanic basins fór the Eoalpine period (Aptian 

and Albian) and the Mesoalpine period (Eocéné) (modified after Csontos & Vörös 2004) 

Note the formation of the land-locked Magúra Óceán at the end ofEocéné, which offered a free-space fór the extruding Alcapa and Tisza-Dacia crustal blocks 


Vörös 2004). A korai eoalpi takarókat lefedik a senon során 
lerakodott üledékek, amelyeket együttesen a kréta végi (lará- 
mi) kompressziós fázis gyűrt meg (2. ábra). Ezeket a terü¬ 
leteket az Alpokban Gosau-medencéknek hívják (Faupl et 
al. 1987). 

Az Alpok szerkezetfejlődésének következő markáns 
periódusa a mezoalpi orogenezis a késő-eocén és kora- 
oligocén folyamán, amelynek legfontosabb eseménye a 
Valais-óceán teljes konszumációját követően az adriai blokk 
és az európai kontinens kollíziója volt (3. ábra). A folytatódó 
kontinens-kontinens konvergencia eredményezte a neoalpi 
orogenezist. Ennek az oligocén végétől a késő-miocénig 
tartó időszaknak a legfontosabb eseménye az Alcapa- 
kéregblokk (és ennek részeként a Dunántúli-középhegység) 
keleti irányú extrúziója (Ratschbacher et al. 1991), vala¬ 
mint a Tiszai-Dáciai-kéregblokk nagy rotációval járó kipré- 


selődése volt (Bállá 1986). Mindezekkel együtt járt a 
kontinensek közé zárt (land-locked) Magura-óceán (3. áb¬ 
ra) szubdukciós hátragördülése és mindkét kéregblokk 
nagymértékű extenziós megnyúlása, azaz a Pannon-meden¬ 
ce kialakulása (Horváth 1993, Horváth et al. 2006). 

Kréta rétegtan és 
tektonika 

Kréta kompressziós szerkezetekről már a 19-20. század 
fordulója idején is tudomásunk volt a Balaton-felvidéken 
(Böckh 1874, Laczkó 1911, Lóczy 1913). Ezek kialaku¬ 
lásának pontos kora azonban napjainkig vita tárgyát képezi, 
de főképpen az a kérdés, hogy e kisléptékű szerkezetek a 
Dunántúli-középhegység egész tömegének alpi takaros 
felépítésére utalnak-e? 

A Bakony eoalpi kompressziójának kezdetéről és fő 
fázisának idejéről eltérőek a vélemények. Mészáros (1983) 
szerint a redőképződés kezdete az hauterivi-barremi határra 
tehető, hiszen a barremi képződmények helyenként diszkor- 
dánsan települnek a meggyűrt triász, jura, illetve neocom 
rétegekre. Mészáros (1971) nagy jura karbonáttömböket írt 
le a Tatai Mészkőből a Csehbányai-medence területén, és 
oldaleltolódások működését tételezte fel az apti során. 
Legtöbben (pl. Császár 1986, Fodor 1998) azonban a 
kompresszió kezdetét a kora-albaira, a Stíllé (1924) által 
definiált újkimmériai fázisra teszik. Az albai során az erősen 
karsztosodott mezozoos karbonátok felszínén bauxit 
(Alsóperei Bauxit) képződött (Mindszenty 1984, Maksi- 
movic et al. 1991). A karsztos felszínt az albaiban északkelet 
felől öntötte el a tenger (Császár 1986). Ez a fázis alig 
látszik elkülöníthetőnek a késő-albai ausztriai fázistól (2. 
ábra), amit Magyarországon tisiai fázis névvel is illettek 
(Fülöp 1964). Mások azt látták, hogy a gyűrődés még a 
cenoman képződményekre is teljes mértékben hatással volt, 
eszerint egy kompressziós fázis a késő-cenomantól a 
santoniig tartott (Dudko 1992a). Ez a Stíllé (1924) által 
definiált pregosauifázis (2. ábra). 

A 20. század elejére a földtani térképezés eredménye¬ 
képpen két fő szerkezeti zavarzóna vált ismertté a térségben. 
Mindkettő a Balaton-felvidéken található: az északabbi a 
veszprémi (Laczkó 1911, Erdélyi Fazekas 1943), a délebbi 
alitérirátolódás (Böckh 1874, Lóczy 1913, Teleki 1936). A 
rátolódások délkeleti vergenciájúak, csapásirányban több 
mint 100 kilométeren át követhetőek. Pávai Vájná (1931) a 
két fő rátolódáshoz kapcsolódó további torlódásokat 
értelmezett Lóczy (1913) térképe alapján és úgy vélte, hogy 
azok a neogén során felújultak és fiatal gyűrt szerkezeteket 
hoztak létre (1. Horváth & Dombrádi, jelen kötet). Dudko 
(1991, 1992b) a rátolódásokhoz kapcsolódó mikrotek- 


tonikus szerkezeteket vizsgálta és nem zárta ki azt a lehető¬ 
séget, hogy ezek a szerkezeti elemek nagyobb mélységben 
egy, a herciniai aljzatban feltételezhető lenyesési felülethez 
hajlanak. A két fő rátolódás mentén 1,5-2 kilométeres 
elmozdulást becsült, hozzátéve, hogy a valós érték ezt akár 
jelentősen meg is haladhatja. Ezek a munkák, valamint a 
legújabb szisztematikus földtani térképezés (Budai et al. 
1999) és tektonikai tanulmányok (Budai 1991, Fodor et al. 
2005, Kiss 2009) számos új eredményt hoztak a Bakony 
nagyszerkezetének megismerésében. 

Kőrössy (1981) vázolta fel először azt a kiterjesztett 
szerkezeti szelvényt, amely a szénhidrogén-kutató fúrások 
eredményei alapján a Bakony északnyugati fedett szárnyát 
és a Kisalföld aljzatát is ábrázolta. A 4. ábra szerint a 
Bakony délkeleti szárnya a Balaton-Darnó-vonalig tart és 
egy monoklinális szerkezetet alkot ÉNy-felé dőlő rétegek¬ 
kel és aLitéri-rátolódással. Ezzel szemben a hegység észak- 
nyugati szárnyát és a Kisalföld aljzatát meredek vetők 
darabolják fel. Ilyen a Rába-vonalnak nevezett határvető is, 
amely a Kőszeg-Mihályi-vonulat epimetamorf paláit vá¬ 
lasztja el a dunántúli-középhegységi paleozoos-mezozoos 
kőzetektől (Kőrössy 1958, 1965). Ez a blokk-tektonikát 
mutató szerkezet természetesen koncepcionális alapon szü¬ 
letett, összhangban a közbenső tömegekre jellemző „ ger¬ 
mán-típusú ” szerkezetfejlődési elképzeléssel (1. Horváth & 
Dombrádi, jelen kötet). 

Az alpi takaróegységekkel korrelálható kisalföldi me¬ 
dencealjzat szerkezetéről a szeizmikus szelvények azonban 
egészen más képet mutatnak. Már az első példák és értel¬ 
mezések világossá tették, hogy laposszögű és hosszan kö¬ 
vethető csúszási felületek ismerhetők fel, amelyek a pennini 
és ausztroalpi takarókat választják el (Horváth & Rumpler 
1984, Rumpler & Horváth 1988, Tari & Bally 1990, 
Horváth 1993). Lényeges hozzájárulást adtak a terület 



4. ábra. Korai földtani szelvény, amely a Dunántúli-középhegység fedetlen részének és a kisalföldi aljzatnak szénhidrogén-kutató fúrások segítségével megismert 
szerkezetét együtt ábrázolja (Kőrössy 1981) 

A vastag és vékony szaggatott vonalak az elsőrendű ill. másodrendű vetőket mutatják és alapvetően blokk-tektonikát szuggerálnak. Jelölések: Q=kvarter, Pa 2 =felső-pannóniai, Pa,=alsó- 
pannóniai, S=szarmata, B=badeni, Pg=paleogén, E=eocén, K 2 =felső-kréta, K,=alsó-kréta, T 12 3 =alsó-, középső- és felső-triász, P=perm, C=karbon, Pz=paleozoikum 
Figure 4. Early geological cross section showing a unified model of the exposed structuralfeatures and those inferred from hydrocarbon exploration wells fór the covered 
(Little Hungárián Piain) part of the Transdanubian Rangé (Kőrössy 1981) 

The thick and thin broken lines indicate the first- and second-order faults resp., and they suggest block-faulting as a main tectonic feature. Legend: Q=Quaternary, Pa 2 =Upper Pannonian, 
Pa,=Lower Pannonian, S=Sarmatian, B=Badenian, Pg=Palaeogene, E=Eocene, K L ,= Lower and Upper Cretaceous, T I 2 S =Lower, Middle and Upper Triassic, P=Permian, C=Carboniferous, 
Pz=Palaeozoic 

takaros értelmezéséhez az ELGI alapkutatásai keretében 
született mélyszeizmikus szelvények és magnetotellurikus 
szondázások (Ádám et al. 1984, Pápa et al. 1990), valamint 
a szénhidrogén-ipari kutatások (Pogácsás et al. 1989, 
Mattick et al. 1996). Az ipari adattömeget felhasználó, 
akadémiai igényű nagyszintézis mindezt további bizonyí¬ 
tékokkal egészítette ki és egységes keretbe foglalta (Tari 
1994,1996a, b). 

Mindezen geofizikai és geológiai adatok, valamint 
egybehangzó értelmezések ellenére nem volt egyetértés a 
nagyszerkezet kérdésében. Vezető földtani szakemberek 
összefoglaló munkái (Fülöp 1989, Haas 2001, Császár 
2005) csak a Keleti-Alpok takaróival megszakítatlan felszíni 
vagy felszínalatti kontinuitást képező rohonci, soproni- 
fertőrákosi és rábamenti képződmények takaros felépítését 
hangsúlyozták és a Rába-vonalat az allochton (Ausztroalpi) 
és autochton (Pelsói)-egység határvonalának tekintették. 
Császár (2005) véleményét sommásan fogalmazta meg: ,Az 
utóbbi időben ismételten felerősödni látszanak azok a 
vélemények, hogy a Dunántúli-középhegységi-egység nem 
egy kéregfragmentumként került kitolódásra a Déli- és az 
Északi-Alpok közötti pozíciójából, hanem takarót alkot. A 
környezetben példa nélkül állóan nagy vastagságú takarónak 
az egyéb alpi egységekről történt visszacsúszására vonatkozó 
elméletek ( Tari 1996a, b) azonban korántsem tekinthetők 
ténynek, jelenleg modellként értékelhetők csupán... Fodor et 
al. (2003) exhumálódással (keleti irányú lecsúszások 
sorozatával) magyarázza a Pohorje és az attól keletre eső 
terület kristályos tömegeinek és egyes hézagos mezozoos 
képződményeknek az előfordulását. Elégtelen adat miatt 
további, hasonló valószínűségű modellek születése várható az 
elkövetkező egy-két évtizeden belül.” 

A 3. fejezet azt mutatja be, hogy mennyi és milyen 
minőségű a rendelkezésre álló adattömeg. Ezt megelőzően 
azonban először a senon medencefejlődést tekintjük át. 
Ezután azt hangsúlyozzuk, hogy nem a Dunántúli-közép¬ 
hegységi-egység, hanem egy nagyobb kéregblokk, az 
Alcapa-terrén tolódott ki a Keleti-Alpokból, azt követően, 
hogy az már átesett két nagy hegységképződési fázison 
(eoalpi és mezoalpi orogenezis). 

Senon „ Gosau ”-medencék 

A mai Pannon-medence északnyugati részének senon 
medencéje, a Bakony tengelyétől északnyugatra helyez¬ 
kedik el, nagymértékben a neogén medence üledékes 
összletével elfedve (Fülöp & Dank 1985). A középső-kréta 
kiemelkedést és eróziót követően a campaniai során délnyu¬ 
gat felől tenger öntötte el a Bakony területét (Haas 1979). A 
transzgresszió előtt az addigra erősen karsztosodott felszín 
mélyedéseiben bauxitlencsék képződtek (Mindszenty et al. 
1988), melyeket kőszénbetelepüléses (Haas et al. 1986) 
szárazföldi üledékek fednek. A süllyedés és az ezzel járó 
transzgresszió során kialakuló lagunáris környezetben 
agyag és márga rakódott le. 

Figyelemre méltó, hogy a szárazföldi és lagúna fáciesű 
bazális üledékek elterjedését a presenon topográfia befolyá¬ 


solta. E topográfia rekonstrukciója a szárazföldi-lagunáris 
összlet vastagságán alapul, amit Ajka környékén számos 
szénkutató fúrásban meghatároztak. E fúrások rétegsorának 
részletes elemzése alapján a területet ebben az időben ÉK- 
DNy irányban elnyúlt magaslatok uralták, melyek mintegy 
250 méterrel emelkedtek az általuk közrezárt medencék 
fölé (Haas 1983). A szomszédos magaslatok távolsága egy¬ 
mástól átlagosan 10 kilométer lehetett. Érdekes módon ez a 
domborzat még a campani rudistás zátonyok megjelenését 
és térbeli eloszlását is meghatározta (Haas 1979). A kiemelt 
területeken a campani zátonyok közvetlenül a presenon 
aljzatra települtek, míg a köztük lévő mélyedésekben a 
zátonykifejlődés medenceüledékekbe megy át (Haas & 
Pálfalvi 1989). 

A campani végén a medence további, fokozatos mélyü¬ 
lésének hatására a zátonyok megfulladtak, és immár meden- 
ceszerte pelágikus márga rakódott le (Haas 1983). Ebben a 
márgában helyenként durva breccsából álló közbetelepü¬ 
lések figyelhetők meg, amelyek a szomszédos platformok¬ 
ról eredő törmelékkúpokként értelmezhetők (Haas 1999). 

A maastrichti során vékony aleurolit- és homokkőbete¬ 
lepülések jelzik a fokozódó üledékbehordást, ami már a 
kezdődő regresszió előfutára. A senon medence további 
fejlődéséről nincs információnk, mivel a paleocén és a kora¬ 
eocén során jelentős lepusztulás ment végbe. 

Amint arra Haas (1985) rámutatott, a senon összlet 
felépítése eltér a vele egyidejűleg lerakodott alpi rétegsoro¬ 
kétól, ezért nem te kin thető valódi Gosau-üledéknek. A zá¬ 
tonymészkő elterjedtsége és nagy vastagsága éles ellentét¬ 
ben áll a Keleti-Alpok Gosau-medencéinek uralkodóan 
törmelékes, flis jellegével (Faupl et al. 1987, Wagreich 
1995). Haas (1983) a magyarországi senon medencét epi- 
kontinentális medencének tekintette, de kialakulásának 
mechanizmusára nem tért ki. 

Az Alcapa-egység extrúziója 

A Dunántúli-középhegység és aMecsek-Villányi-hegy- 
ség között a jura lito- és biofáciesekben felismert markáns 
eltérést Géczy (1972) értelmezte először lemeztektonikai 
alapon. A Tethys-óceán afrikai, illetve európai pereméről 
származó kéregfragmentumok határait már Wein (1978) 
pontosan definiálta, de az Alcapa és Tiszai-Dáciai-egység 
elnevezések csak később születtek meg és váltak általá¬ 
nosan elfogadottá a nemzetközi szakirodalomban (Schmid 
et al. 2008). 

A Dunántúli-középhegység régóta ismert alpi kapcso¬ 
latait a permi és a triász képződmények korrelálása alapján 
Majoros (1980), ill. Kovács (1982) használta elsőként 
paleogeográfiai indikátorként, és a Dunántúli-középhegy¬ 
ség 4-500 km-es keleti irányú kiszökésére következtetettek. 
A korai lemeztektonikai rekonstrukciók mindegyike (Báldi 
1983; Royden et al. 1983; Bállá 1984, 1986) hasonló 
mértékű laterális mozgásokkal számolt a kainozoikum so¬ 
rán, amelyek eredményeképpen a két nagytektonikai egység 
Alcapa és Tiszai-Dáciai mai helyzetébe került. 

Mindezek fényében tektonikai szempontból visszalépés 

volt Kázmér & Kovács (1985) munkája, amennyiben az 
Alpokból kiszökő kéregfragmentumot a Dunántúli-közép¬ 
hegységre korlátozták és határaiként a Periadriai-Balaton- 
vonalat illetve a DAV-Rába vonalat adták meg. Értékesnek 
bizonyult azonban az a felismerésük, hogy a kiszökés 
eredményeként kialakult litofáciesbeli kontrasztokat még a 
paleogén képződmények is mutatják. Ezt az eredetileg 
BÁLDitól (1983) származó felismerést Csontos et al. (1992) 
fejtették ki részletesebben. 

Az Alcapa-egység keleti irányú kipréselődését 
Ratschbacher et al. (1991) jelentősen továbbfejlesztették 
azzal, hogy meghatározták e deformációt lehetővé tevő 
vetőrendszert a Keleti-Alpokban. Dinamikai szempontból 
legfontosabb eredményük annak kimutatása volt, hogy a 
„kipréselődés (extrúzió) ” azért adekvátabb kifejezés, mint a 
„kiszökés (escape)”, mert a folyamat lényegi eleme az alpi 
orogén zónában feltorlasztott, a takaróképződésen túljutott 
és megvastagodott orogén ék destabilizálódása és gravi¬ 
tációs összeomlása (kollapszusa). Ez az összeomlás keleti 
irányú extenzióval, kéregkivékonyodással és a Pannon¬ 
medence kialakulásával járt együtt (Horváth 1993). 

Mai tektonikai ismereteink biztos elemét képezi az alpi 
orogén zónából kipréselődő kéregblokk és a medence 
képződés folyamatának az összekapcsolása (Frisch et al. 
1998, Fodor et al. 1999, Horváth et al. 2006, Ustaszewski 
et al. 2008). Mindebből megkerülhetetlen logikai következ¬ 
ményként adódik az, hogy a takaros szerkezetű orogén 
övből kipréselődött Alcapa-kéregblokk és annak integráns 
részét képező Dunántúli-középhegység maga is takaros 
szerkezetű. A következő fejezet bemutatja azt, hogy ez nem 
csak logikus, hanem verifikálható következtetés is. 

Az Alpok és a Dunántúli-középhegység közti 

medenceterület aljzatszerkezete szeizmikus 
mérések alapján 

2000 km összhosszúságot meghaladó szeiz mik us szel¬ 
vény és közel 150 mélyfúrás adatait felhasználva született az 
a szintézis (Tari 1994), amelyre ebben a cikkben elsősorban 
támaszkodunk (5. ábra). Ezen túlmenően azonban figye¬ 
lembe veszünk hasonló célú más munkákat is (pl. Horváth 
1993, Mattick et al. 1996), valamint a kisalföldi-zalai 
aljzat szerkezetfejlődése szempontjából fontos újabb ered¬ 
ményeket (Dunkl et al. 1998, Redlerné Tátrai & Varga 
2001, Fodor et al. 2003, Glover & Ádám 2008). 

A kisalföldi és a szomszédos medencék presenon 
aljzatszerkezetét mutató térkép a 6. ábrán látható. A 7. ábra 
mutatja azt az eredmény térképet, ami alapján a Dunántúli¬ 
középhegység új szerkezeti modelljét felvázoljuk. Előbb 
azonban néhány jellegzetes szeizmikus szelvényt és ezek 
értelmezését mutatjuk be a tektonikai stílus illusztrálása és 
álláspontunk kifejtése céljából. A szelvények horizontális és 
vertikális skálájának az aránya megegyezik a standard ipari 
szelvényeken használttal (vagyis 1:20 000 horizontális 
skálájú ábrázolás esetén Is kétutas futási idő 12,7 cm). Ez az 
arány azért szerencsés, mert ekkor az 5-6 km/s intervallum¬ 


sebességgel jellemezhető mezozoos-paleozoos összletben 
gyakorlatilag nincs magasságtorzítás; a rétegdőlések és a 
vastagságviszonyok jól mutatják a valódi geometriát. 
Kivételt képez azonban a leghosszabb (Al) szelvény, mert 
ennek vízszintes skáláját a felére nyomtuk össze a bemu¬ 
tathatóság érdekében. A szeizmikus szelvények dátum¬ 
szintje a tengerszint felett 100 méterben helyezkedik el. A 
szeizmikus szelvényeket és színezett értelmezésüket az I-V. 
mellékletek mutatják. A szelvények helyszínrajzát a 7. áb¬ 
rán tüntettük fel. 

„A” szelvények 

A három bemutatott szelvény olyan területen helyez¬ 
kedik el a Kisalföld déli részén, ahol a Dunántúli-közép¬ 
hegységi paleozoos-mezozoos rétegek felett nagy területen 
senon képződmények vannak (Fülöp & Dank 1985). Ezek 
vastagsága azonban ezen a területen általában a szeizmikus 
felbontóképesség (kb. 100 m) közelében van, ezért nem 
válaszhatók el jól a középső-miocén szinrift képződmé¬ 
nyektől és szeizmikus fáciesei sem tanulmányozhatók. 
Kivételt néhány lokális árok képez az Al szelvény mentén 
(Nagytilaj-1, -2, -3, Vöckönd-2 és Zalaudvarnok-2 fúrá¬ 
sok) ahol bejelöltük a senon medenceüledékeket is. 

A mintegy 65 km hosszúságú Al kompozitszelvény a 
Rohonci-hegység előteréből DK-i irányba indulva, majd¬ 
nem a Keszthelyi-hegységig tart (7. ábra). A szelvény ÉNy-i 
vége felé meredeken emelkedő medencealjzatot a Szombat¬ 
hely Szo-II fúrás tanúsága szerint jura és alsó-kréta meta- 
morfitokból álló Penninikum alkotja, amely a Rohonci- 
ablakban a felszínre kerül. A szelvényen DK-i irányban 
kevésbé meredeken emelkedő medencealjzat homlokzati 
részén a Rádoc Rád-2 és a szomszédos nemeskoltai fúrások 
tanúsága szerint paleozoos fillitek találhatók, amelyek a 
felső-ausztroalpi Grazi Paleozoikummal korrelálhatok. A 
pennini összlet szeizmikus képe nagyon jellegzetes: a meta¬ 
morf dóm szárnyának felszínével párhuzamos rétegzettsé¬ 
get mutat több km vastagságban. Ennek a makroszkópos 
palásságnak a segítségével a Penninikum szeizmikusán 
könnyen azonosítható, és a szelvény alapján nem lehet 
kétség az iránt, hogy az mélyen benyúlik az ausztroalpi 
összlet alá. Az is világos, hogy az eredetileg a Penninikumot 
fedő ausztroalpi takarók a metamorf dóm kiemelkedése 
során arról lenyesődtek és keleties irányban lecsúszva 
hozták létre a medenceüledékekkel feltöltött jellegzetes 
félárok szerkezetet. A lecsúszás korát a félárok tengelyében 
lévő szinrift törmelékes összlet kora adja meg, ami kora¬ 
miocén (valószínűleg az ottnangi-kárpáti korú Ligeterdői 
Kavics Formáció, Császár 1997). A lecsúszó takarókat a 
Penninikumról lenyeső normálvető a valóságban erősen 
ellapul; a medence üledékek alján a dőlésszög közel 45°-os, 
ami a mezozoos-paleozoos kőzettartományban 20-25°-os 
értékre csökken. 

A szeizmikus kép teljes összhangban van a Rohonci- 
ablakban lévő Penninikum termokronológiai úton meghatá¬ 
rozott kitakaródási (exhumációs) történetével (Tari & 
Bally 1990, Tari 1996b, Dunkl & Demény 1997, Dunkl et 

5. ábra. A kisalföldi medencealjat szerkezetének vizsgálatához felhasznált szeizmikus szelvények és kutatófúrások helyszínrajza (Tari 1994) 

Figure 5. Location map of hydrocarbon exploration drill-holes and seismic sections used to map the structuralfeatures below the Neogen basin fül of the Little Hungárián 
Piain (Tari 1994) 

6. ábra. A presenon geológiai képződményeket és tektonikát mutató térkép a felszíni és a fedett szerkezetek egységesítése alapján (Tari 1994 után módosítva) 
Figure 6. Map showing the pre-Senonian rock units and tectonic features derivedfrom surface geology and subsurface interpretation (modified after Tari 1994) 


al. 1998). Eszerint a rohonci kőzetek progresszív metamor¬ 
fózisa középső-kréta korú és 10-12 km vastagságú takaros 
lefedés eredménye. A zöldpala fáciesű retrográd metamor¬ 
fózis 22 és 15 M év között kulmináló miocén kiemelkedés 
következtében jött létre. A tektonikus kitakaródás során a 
lenyeső vető feletti felső-ausztroalpi takarók ridegen, míg a 
feküt alkotó pennini kőzetek és a közvetlen fedőjét képező 
alsó-ausztroalpi egységek duktilisan deformálódtak. A 
makroszkópos szeizmikus rétegzettség valószínűleg ennek 
a duktilis folyásnak a következménye. 

Azonos tektonikai történet rekonstruálható a Periadriai- 
vonal mellett lévő Pohorje alsó-ausztroalpi metamorf 
masszívum vizsgálata alapján is (Sachsenhofer et al. 
1998). A Pohorje-hegység bázisos kőzetei ultranagy 
nyomású és magas hőmérsékletű (34-38 kbar és 750-850 
°C) metamorfózist szenvedtek a felső-ausztroalpi egy¬ 
ségekkel való takaros befedettségük során (Janák et al. 
2004, 2006). A nagyfokú milonitosodás és a zöldpala 
fáciesű retrográd metamorfózis a miocén során végbement 
tektonikus kitakaródás és gyors kiemelkedés eredménye. 
Ekkor csatolódtak és csúsztak le keleties irányban az 
ausztroalpi takarók, amelyek legfelsőbb tagja a Bakony 
(Fodor et al. 2003). 

Az Al szelvény mentén DK-i irányba haladva jutunk el a 
Vasvár Va-1 fúráshoz, ami dunántúli-középhegységi triász 
rétegeket tárt fel, hasonlóan mint a szelvény mentén 
következő Nagytilaj Nt-1, -2, -3, -4, Vöckönd Vö-2 és 


Zalaudvarnok Zu-2 fúrások. A szeizmikus szelvényen jól 
látható, hogy a paleozoos-mezozoos kontaktushoz tartozó 
vetősík lapos dőlésszögű, a Dunántúli-középhegység alá 
nyúló felületet alkot, amely mentén a hegység rátolódott a 
rábamenti epimetamorf palákra, azaz a Felső-Ausztroalpi- 
egységre. A rátolódás feletti Dunántúli-középhegységi-egy- 
ségben lévő további takaróhatárokat sejtet az A7 szelvény 
DK-i része, amelynek felszínén erősen lepusztult senon 
medencék láthatók. 

Az A2 szelvény az országhatártól kb. 1 km-re indul és a 
Nádasd N-l, valamint az Andráshida A-l, -3 fúrásokon 
áthaladva Keszthelyi-hegység felé tart. A szelvény teljes 
hosszában a Dunántúli-középhegység szerkezetét mutatja. 
Érdekes, hogy a szelvény ÉNy-i szélén 3,2 s futási idő alatt 
felismerhető egy a hegység alá lapos dőléssel benyúló 
összlet, ami jellegzetes szeizmikus rétegezettsége alapján a 
Penninikummal azonosítható. A Dunántúli-középhegy¬ 
ségen belül több laposszögű rátolódás jelölhető ki, amelyek 
közül a legfelső különösen markáns reflektornak mutat¬ 
kozik. 

A keresztirányú A3 -as szelvényen is ez a hullám¬ 
visszaverő felület dominál a dunántúli-középhegységi 
összleten belül. Ilyen markáns impedancia-kontrasztot csak 
tektonikus határfelület képezhet: egy takaróhatárt látunk, 
amelynek természetét a szelvény világosan dokumentálja. 
Nevezetesen a triász összletet feldaraboló lisztrikus normál 
vetők ezen a takaróhatáron kilapulva elvégződnek. A felső, 

7. ábra. A szeizmikus értelmezés tektonikai eredménytérképe, amely a kréta feltolódásokat, a neogén medenceképződéshez kapcsolódó lenyesési 
felületeket és más kis dőlésszögű normál vetőket, valamint a feltolódásokkal egyidejű és a középső-miocén során felújult oldalelmozdulásokat 
mutatja (Tari 1994 után módosítva) 

Aj-A 3 és B[-B 2 az I-V. mellékletben szereplő szeizmikus szelvények nyomvonalát jelzi 

Figure 7. Tectonic map derivedfrom seismic interpretation (modified after Tari 1994) 

Map shows the Cretaceous thrusts, low-angle detachmentplanes and other normál faults related to the Miocéné extension, and the strike-slips initiated duríng Cretaceous 
thrusting and reactivated in the course ofMiddle Miocéné synrift phase of hasin evolution. A-A :< and B-B } indicate the position of seismic sections shown in the Appendix 
I-V 

ridegen deformálódó kőzetek bázisán tehát egy duktilis 
siklató réteg van, amelyet nagy valószínűséggel a Fődolomit 
alatt lévő Veszprémi Márga képez. A szelvény közepén és 
ÉK-i szélén azonban egy-egy zavarzónát észlelhetünk, ahol 
ezt a siklató felületet átvágó és elvető törésvonalak látsza¬ 
nak. Térképi korreláció alapján megállapítható hogy ezek a 
Mészáros (1983) által térképezett és intraszarmata korúnak 
minősített, íves alakú jobbos oldaleltolódások sorozatába 
illeszthető szerkezeti elemek. Az A3 -as szelvény közepén 
látható eltolódást Nagytilaji-vetőnek nevezzük, míg a szel¬ 
vény ÉK-i szélén látható törészóna a Mészáros (1983) 
térképén jelölt Sümeg-Zánka vonalában húzódó eltoló¬ 
dással korrelálható. A szeizmikus szelvény alátámasztja a 
földtani térképezéssel meghatározott vetőműködési kort: az 
oldalelmozduláshoz kapcsolódó vetők átmetszik a középső¬ 
miocén üledékes kőzeteket, de a pannóniai rétegeket nem, 
vagy csak alig érintik. 

„ B ” szelvények 

Két keresztező szelvényt mutatunk be az előzőektől ÉK- 
re kb. 60 km távolságban. A dőlésirányú B1 szelvény hossza 
mintegy 40 km. A Mihályi-hát felett kezdődik, áthalad a 
Kenyéri- és a Dabronyi-részmedence felett, majd leképezi a 
Bakony felemelkedő ÉNy-i szárnyát. A B2 szelvény közel 
csapásirányú, és a Dunántúli-középhegység senonnal vasta¬ 
gon fedett szárnya fölött halad. E szelvények segítségével jól 
illusztrálhatjuk a neogén-kvarter medencekitöltő üledékes 
kőzetek rétegtani felépítését, a senon medence szeizmikus 
fácieseit, valamint a dunántúli-középhegységi triász-paleo- 
zoos aljzat tektonikáját. A csapásirányé B2 szelvény a 
Dabrony-1 szénhidrogénkutató fúrás közelében metszi a.BJ 
szelvényt és a fentieken túlmenően alkalmas még a bakonyi 
íves oldalelmozdulások leképezésére is. 

A B1 szelvény ÉNy-i szélén a Rábamenti metamorfit 
vonulat legkiemeltebb része, a Mihályi-hát látható. A szel¬ 
vény áthalad az Mihályi M-20 és -22 jelű fúrásokon. A hát 
gerince alatt 2,8 s kétutas futási időnél (kb. 6 km mély¬ 
ségben) jellegzetes szeizmikus képe alapján felismerhető a 
Penninikum, amely felett tehát a Mihályi-hát epimetamorf 
paleozoikuma takarót képez. A hát délkeleti szárnya egy 
lapos dőlésszögű normál vető, amely a metamorfit össz- 
leten belül jött létre; a levetett szárnyon is a rábamenti 
fillitek találhatók 10-15 km szélességben, de az értelmezés 
szerint majdnem a középvonalában egy becsípett triász 
pikkely található. A paleozoikum felett markáns reflek¬ 
torral jelentkezik a Dunántúli-középhegység alatt húzódó 
közel vízszintes, sőt látszólag DK-felé emelkedő takaró¬ 
határ. Az e fölött elhelyezkedő Dunántúli-középhegységi - 
egységen belül további három rátolódási sík jelölhető ki. 

A B2 keresztszelvény a Dabrony Da-1 fúrástól mintegy 
2 km-re ÉNy-ra, a mélyebb helyzetű pikkely felett halad, 
amelynek alját képező takarósík a két szelvény metszés¬ 
vonalában 2,9 s kétutas futási időnél található. A kereszt- 
szelvényen a takaróhatár markáns reflektor, amelynek ÉK-i 
irányban elvégződését (a takaró frontját) jól lehet követni 
(vö. 7. ábra). A szelvény ÉK-i felén meredek dőlésű és 


mélyre hatoló vetőköteg látható, amely a Telegdi Roth- 
vonallal azonosítható. A szeiz mik us kép összhangban van a 
vető jobbos oldalelmozdulásos jellegével és középső¬ 
miocén korával (Mészáros 1983). 

A B1-B2 szelvényekkel illusztrált terület fontos jelleg¬ 
zetessége a vastag (akár 1000 m) senon poszttektonikus 
rétegsor, amelyet a Dabronyi-részmedencében több fúrás is 
harántolt (Cell-Ny-1, Cell-1, Vi-1, Da-1, Ncsd-1; 
Kőrössy 1987,1988). A senon rétegsor jellegzetes szeizmi¬ 
kus képpel rendelkezik. Uralkodóan a Polányi Márga által 
felépített felső rétegösszlete transzparens megjelenésű, míg 
közvetlenül a presenon aljzat felett markáns reflektorok lát¬ 
hatóak, melyek változatos litofáciesekhez kötődnek. Eze¬ 
ken belül néhány zátonyszerű képződmény több szelvényen 
azonosítható. A zátonyok valószínűleg Ugodi Mészkőből 
épülnek fel, és elsősorban az aljzat topográfiai magasla¬ 
taihoz köthetők. Említést érdemel, hogy egy lokális kifejlő- 
désű intrasenon diszkordanciafelület több szelvényen is 
megjelenik rálapolódási felszínként a senon felső, márgás 
egységén belül (. B1 szelvényen 25-30 km között, IV. 
melléklet, ill. kinagyítva 8. ábra). 



8. ábra. A B1 szelvényen jelölt rész kinagyítása egy valószínű mészkőzátony 
(sötétebb zöld tartomány) és a kapcsolódó intrasenon diszkordanciafelület 
(piros vonal) bemutatására 

Figure 8. Zoom of the middle part of profilé B1 (see box in Appendix IV) to show a 
possible reef build-up (Ugod Limestone) and the associated intra-Senonian 
unconformity (dark green and red-resp.) 

A Dunántúli-középhegység idealizált eoalpi 
nagyszerkezeti modellje 

Ebben a fejezetben a 7. ábrán látható tektonikai térképet 
kombináljuk az áttolódási síkok geometriájáról szerzett 
szeizmikus információval és a hagyományos ismeretekkel, 
majd felvázoljuk a terület idealizált nagyszerkezeti modell¬ 
jét, amely a Dunántúli-középhegységet a Keleti-Alpok taka¬ 
ros rendszerébe illeszti. 

A középső-kréta kompressziós fázisok vastag paleozo- 
os-triász-jura-neocom rétegsort deformáltak. Ez a rétegsor 
kőzettanilag nagyon heterogén. Vannak benne olyan réte¬ 
gek, amelyek erősen agyagosak, palásak vagy evaporitosak, 
s emiatt jó siklató felületek lehettek, míg más ellenállóbb 
képződmények a kompressziós szerkezetek rámpáit bizto¬ 
síthatták. A 9. ábra a részén a legegyszerűbb (egyszeres) 
áttolódás kialakulásának alapmodellje látható. Amennyiben 
egy kompressziós feszültség hatása alatt lévő rétegsorban 
törés következik be, a kialakult vetősík összekapcsolhat egy 

9. ábra. a) Egyszeres áttolódás kialakulásának klasszikus modellje (Boyer & Elliott 1982). b) A Dunántúli-középhegység egyszerűsített rétegsora, valamint 
három j ehemzőnek gondolt alapeset a takaros szerkezet kialakulásához szükséges siklatófelület-rámpa- siklatófelület geometriára 
Az ábra jobbszélén lévő rétegsorok az így létrejött takaros szerkezeteket illusztrálják 

Figure 9. a) Classical model fór the formation of a single thrust (Boyer & Eluott 1982). b) A simplified stratigraphy of the Transdanubian Rangé, three potential 
flat-ramp-flat systems (denoted by 1, 2 and 3) and the related thrusts 


mélyebb és egy magasabb szinten (akár a felszínen) lévő 
siklatásra alkalmas réteget. Ezen a sík-ferde-sík geomet- 
riájú felületen a felső rétegösszlet lecsatolódik (detachment) 
és nagymértékben (akár több száz kilométert) rátolódik az 
alsóra. Ennek során a ferde, s emiatt rámpának nevezett 
vetősík felett jellegzetes antiklinális szerkezet alakul ki, és a 
,.fiatal az idősebben ” vagy az „idősebb afiatalabbon ,, relá¬ 
ciójú tektonikus rétegtöbbszöröződések (takarók) jönnek 
létre. 

A takaros szerkezetek nagymértékű bonyolultságát több 
tényező együttesen okozhatja. Például az, hogy két fix 
siklató felület között újabb rámpák alakulnak ki, általában 


sorrendben az előtér irányában haladva (9. ábra a részén 
látható szaggatott vonal). Ekkor egymásra pikelyeződött 
rámpa antiklinálisok (ún. duplexek) jönnek létre. Egy másik 
tényező, ami a szerkezeteket jelentősen komplikálja az az, 
hogy több, eltérő vastagságú és mélységű sík-rámpa-sík 
geometria jön létre (9. ábra, b ), s ezek térben és időben 
változó működése alakítja ki az öregének belső geometriáját. 

A dunántúli-középhegységi képződményekben lévő 
valószínű lecsatolódási-siklató felületeket mutatja a 9. ábra, 
b. Figyelmet érdemel, hogy ezek a szintek jól összevethetők 
a Déli-Alpokból (Laubscher 1985, Doglioni 1992, 
Schönborn 1992) és az Északi-Mészkőalpokból leírtakkal 

(Eisbacher et al. 1990, Linzer et al. 1995). Három alap¬ 
esetet tartunk fontosnak. Az 1. jelű azt szemlélteti, amikor a 
mélyebb helyzetű siklató felületet a Veszprémi Márga, a 
sekélyebbet pedig a felszínen, vagy annak közelében lévő 
alsó-kréta képződmények biztosítják. Ez az áttolódási geo¬ 
metria magyarázza az egymásra torlódott Fődolomitréte- 
geket (9. ábra, b részének B oszlopa). A 2. jelű azt mutatja, 
amikor az alsó siklató felület a paleozoos palákhoz kötődik 
és a felső felület helyezkedik el a Veszprémi Márgában. Ez a 
geometria olyan áttolódásos szerkezeteket eredményez, 
amelyeknek a fő jellemzője a középső- és alsó-triász rétegek 
tektonikus ismétlődése. A 3. jelű azt a lehetséges geometriát 
mutatja, amikor mindkét siklató felület és az azokat össze¬ 
kötő rámpa a paleozoikumon belül található, s ezúton a 
metamorf palák egymásra tolódnak. 

Megállapíthatjuk, hogy a Bakony kisalföldi szárnyán a tri¬ 
ász rétegekben látható ( A2 és B1 szelvények), laposan a hegy¬ 
ség alá követhető áttolódásokhoz elsősorban a Veszprémi 
Márga szolgáltatta a siklató réteget. Az ezen a rétegen átto¬ 
lódott pikkelyek fő tömegét a rideg Fődolomit és a Dachsteini 
Mészkő alkotja. Ebből és a siklató felületek geometriájából 
kézenfekvőén adódik az a lehetőség, hogy a Balaton-felvidé- 
ken térképezett fő áttolódásokat, azaz a Litéri- és a Veszprémi- 
áttolódást, a kisalföldi szárnyon megismert áttolódásokkal 
összekapcsoljuk, s így alkossuk meg a tektonikailag idealizált 
dunántúli-középhegységi takaros modellt (10. és 11. ábra). 

Ennek fontos eleme, hogy a régóta megfigyelt (Mészáros 
1971,1983) en echelon elrendezésű kettős szinklinális szer¬ 


kezet (Tés-Halimba és Devecser-Sümeg) magyarázatot 
nyer. Terepi megfigyelésekkel nagyon nehéz a monoton 
kifejlődésű Fődolomitban feltolódásokat észlelni, de a 
szeizmikus értelmezésből adódó meglepően nagy (akár 5-6 
km) vastagság csak egymásra tolódás során jöhet létre. 
Modellünkből az is következik, hogy a terepen észlelhető és 
Mészáros (1983) által oldalelmozdulásként leírt bakony- 
béli vető valójában egy „hátratorlódás ,, (backthrust), ahol a 
Fődolomit a Dachstein Mészkőre csúszik rá (Kiss & Fodor 
2005, Kiss 2009). Hasonló szerkezeteket többet is észleltek 
az Északi-Mészkőalpokban (Linzer et al. 1995, Auer & 
Eisbacher 2003). 

Értelmezésünk szerint a dunántúli-középhegységi nagy¬ 
szerkezet kialakulása két fő fázisban történt (2. ábra). Az 
apti kompresszió (újkimmériai fázis) felelős a Fődolomit¬ 
nak önmagára, a Dachsteini Mészkőre, illetve Szilvágy és 
Csesztreg környékén még a jura képződményekre való 
felpikkelyeződéséért. Az ÉNy-i vergenciájú takaros nagy¬ 
szerkezet pedig az albai során (ausztriai fázis) jött létre. 

Végül a 11. ábra b részének értelmezése szerint a Zalai- 
és Szlovéniai-medence aljzatában található Mura-vető egy 
nagy középső-miocén korú lecsatoló vető. Ez kézenfekvővé 
teszi, hogy a lecsatolódással egyidőben kiemelkedő Pohorje 
metamorf masszívumon található felső-ausztroalpi takaró¬ 
foszlányokat közvetlenül korreláljuk a Dunántúli-közép¬ 
hegységgel (Haas et al. 2000, Fodor et al. 2003). 

Ez a korreláció általánosítható. Kipréselődés előtti, 
eredeti helyzetében a Dunántúli-középhegység a Periadriai- 

10. ábra. A Dunántúli-középhegység idealizált takaros modellje térképi nézetben (Tari 1994) 
Figure 10. Idealized nappe structure of the Tmnsdanubian Rangé in map view (Tari 1994) 

11. ábra. A Dunántúli-középhegység idealizált takaros modellje dőlésirányú (a) és csapásirányú (b) szelvényben (Tari 1994) 
Figure 11. Idealized nappe structure of the Transdanubian Rangé in dip(a)and strike (b) section (Tari 1994) 


vonaltól közvetlenül északra helyezkedett el (Frisch et al. 
1998) és a Dráva-vonulat legfelső pozícióban lévő ausztro- 
alpi takaróroncsaival együtt közvetlen kapcsolatban volt az 
Északi-Mészkőalpokkal (72. ábra). Az egykori eoalpi mész¬ 


kőtakaró folytonosságát az oligocén során pusztító erózió 
szakította meg, amely egy nagykiterjedésű antiklinórium 
kialakulásához vezetett (Augenstein plató, Tollmann 
1987). 

12. ábra. Egyszerűsített szerkezeti szelvény annak illusztrálására, hogy a késő-oligocén eróziót megelőzően a Bakony és az Északi- 
Mészkőalpok egybefüggő takarót képeztek az orogén szerkezeti hierarchia tetején (Tari & Horváth 2006) 

Figure 12. Simplified structural diagram to illustrate the proposed continuity of the Northern Calcareous Alps and the Bakony Mts before the 
Laté Oligocene erosion and Miocéné extrusion of the Alcapa block (Tari & Horváth 2006) 

Az eoalpi fejlődéstörténet 
rétegtani áttekintése 

Ebben a fejezetben fő vonásaiban áttekintjük a Dunántúli¬ 
középhegység eoalpi fejlődését. Ennek érdekességét az adja, 
hogy a Dunántúli-középhegységet az alpi orogén szerves 
részének tekintve, nemcsak takaros szerkezetének kialakulá¬ 
sát tartjuk paleogeográfiai helyzetéből következően szükség- 
szerű folyamatnak, hanem azt is, hogy sztratigráfiai viszonyait 
is ez az orogén fejlődés határozta meg. Ennek legfontosabb 
mechanizmusát a takaros áttolódással együtt járó flexurális 
medence és előtéri kiemelkedés képződése adja meg (13. 
ábra). 

A mechanizmus lényege az, hogy az áttolódó takarók 
terhelésének hatására az orogén előtere rugalmas lemezként 
flexurálisan deformálódik. Azaz, a takarófront előtt aszim- 


Az eoalpi kompresszió hatására elsőként létrejött defor¬ 
máció a gerecsei neocom medence kialakulásában nyilvá¬ 
nult meg (14. ábra, a). A korábban passzív peremen kialakult 
tithon karbonátplatform megfulladása a kelet felől közeledő, 
a Vardar-óceánt fokozatosan bezáró takarófront mozgásának 
lehetett az eredménye. Korábbi elképzelések szerint a 
neocom rétegsor a Dunántúli-középhegység középső részén 
lepusztult (Császár & Haas 1984). Modellünk alapján e 
képződmények hiányát elsősorban a nyugat-délnyugat felé 
haladó előtéri kiemelkedésen bekövetkező üledékképződési 
szünet eredményezte. 

Az apti korszakra a vardar-előtéri mélyedés tovább 
mozdult nyugat felé (14. ábra, b) és így folytatódott a barré- 
miben megindult gerecsei flisképződés (Lábatlani Homok¬ 
kő). Ezzel egyidőben a felső-ausztroalpi takarórendszer 
mentén a rövidüléses deformáció az előtéri medencét kitöltő 


Előtéri flexuróik progradációja 


Takaróképződés progradációja 


Előtéri kiemelkedés Előtéri medence 



Kiemelkedés Medence Aktív Inaktív 

tengelye tengelye fel tolódás feltolódás 

13. ábra. Flexurális medence és előtéri kiemelkedés kialakulása és vándorlása progradáló takaróképződés hatására szelvényben (a) 
és térképi nézetben (b) 

Figure 13. Formádon and migration ofa flexural basin and high due to the load ofadvancing nappe system shown in section (a) and map 
view(b) 


metrikus behajlás (előtéri medence), e mögött pedig 
kiemelkedés (előtéri boltozat) jön létre. Úgy a negatív, 
mint a pozitív hajlításos szerkezeti forma térben nem 
állandó helyzetű, hanem e flexurák laterálisán vándorol¬ 
nak a takarófront előrehaladásának megfelelően (13. 
ábra). Ennek következtében az új takarók a korábbi előtéri 
medencében képződnek, így az előtéri üledékeket felgyű¬ 
rik, sőt megemelik és magukkal viszik. Ezúton az ún. 
„ háton-hordott ” (piggy-back) medencék alakulnak ki. 
Különböző irányokból közeledő takaróképződés során az 
előtéri szerkezetek bonyolult egymásra hatása jöhet létre. 
Ilyen terület volt az Adriai-orr homlokterében lévő 
Alcapa-egység, s annak részét képező Dunántúli-közép¬ 
hegység is (3. ábra). 


képződmények felé kezdett harapózni. Ehhez a fázishoz 
köthetőek a Zalai-medence délnyugati vergenciájú pikke¬ 
lyei. Ezt az értelmezést a Felső-Ausztroalpi-takaró grazi és 
gurk-völgyi paleozoikumából számos mikrotektonikai 
megfigyelés is alátámasztja, amelyek alapján a legkorábbi 
eoalpi takaros áttolódások iránya nyugat-északnyugati volt 
(Ratschbacher 1986, 1987; Neubauer 1987; Fritz 1988). 
Az elmozdulás radiometrikus mérések alapján 120-130 
millió évvel ezelőttre tehető (Kralik et al. 1987, Fritz 
1991). A Mihályi-háton mért 116-123 millió éves K-Ar 
korok (Árkai & Balogh 1989) szintén az eoalpi komp¬ 
resszió legkorábbi szakaszát jelezhetik. Úgy tűnik, hogy a 
nagy területen elterjedt Tatai Mészkőre ez a deformációs 
fázis már nem volt hatással. 

14. ábra. Vázlatos térképsorozat (a-d), amely a különböző irányból progradáló takarókat, a flexurális medencéket és kiemelke¬ 
déseket mutatja a Dunántúli-középhegység és a Keleti-Alpok területére a neocomtól a senon időszakig (Tari 1994) 

Figure 14. Schematic map seriesfór the timeperlődfrom the Neocomian to Senonian (a-d)showing the nappes advancingfrom different 
directions and the related flexural features in the region of the Eatern Alps and Transdanubian Rangé (Tari 1994) 


Az albaiban a korábbi NyÉNy-KDK irányú kompressziót 
ÉÉNy-DDK irányú váltotta fel (14. ábra, c ). Mivel a Keleti- 
Alpok eoalpi takaróinak mozgásiránya lassan fordult el 
(Ratschbacher 1986, 1987), ez a váltás itt is fokozatosnak 
tűnik. Az albai során, a velencei antiklinálissal együtt alakult 
ki a Dunántúli-középhegység elsőrendű szinklinálisa. Az 
északnyugat-délkeleti rövidülést jobbos törésként működő 
oldaleltolódások sorozata vette fel. A továbbra is aktív 


Vardar-árok hatását a gerecsei Köszörűkőbányai Konglome¬ 
rátum proximális törmelékkúpjai jelzik. Az ezeket befogadó 
előtéri mélyedés fokozatosan a mai elhelyezkedés szerint 
délnyugati irányba tolódott el, felülbélyegezve a vázolt 
kompresszió hatását. Valószínű, hogy a kora-albai során az 
előtéri kiemelkedés is tovább mozgott délnyugat felé a 
Bakony térségéig, ahol felszínén az Alsóperei Bauxit 
Formáció képződött. Az ezt fedő, uralkodóan folyóvízitől 

sekély tengeriig terjedő fáciesű albai üledékek elterjedése a 
Dunántúli-középhegység másodrendű szinklinálisaira korlá¬ 
tozódik (Császár 1986). A cenomanra a kompressziós 
deformáció lelassult és a Pénzeskúti Márga képződését 
követően a terület egésze kiemelkedett és szárazra került. 

A santoni során egy másik hajlításos medence kezdett 
behatolni a mai Pannon-medence északnyugati részére 
délnyugati irányból (14. ábra, d). Ez az alpi Gosau-me- 
dence, amit tektonikus helyzetéből és rétegtani viszonyaiból 
következően háton-hordott medencének tartunk. Üledékes 


fáciessorozata alapján a bakonyi senon medence a hajlításos 
medence délkeleti peremének feleltethető meg. 

A Kisalföldön, a Zalai-medencében és a Bakony észak- 
nyugati peremén szoros kapcsolat figyelhető meg a pre- 
senon takaros aljzat kiemelkedései és a campani Ugodi 
Mészkő zátonyainak elhelyezkedése között (Haas 1983, 
1985). Modellünk alapján a paleotopográfiát az eoalpi taka¬ 
rók geometriája és a takarót alkotó kőzetrétegek erodál- 
hatósága alakította ki, végső soron tehát a senon litofáciesek 
elhelyezkedése is erre vezethető vissza (15. ábra). 


a) 



SANTONI-CAMPANI 



15. ábra. Illusztráció az eoalpi takarórendszer kialakulását követő senon medencefejlődés megértéséhez a Dunántúli¬ 
középhegységben (Tari1994) 

A jellegzetes morfológiájú takarórendszer hátán kialakult szárazföldi-lagunáris medencéket fokozatosan öntötte el a tenger a santoni során 
(a). A tengeri medencékben márga, a kiemeltebb hátakon zátonymészkő képződött. A takarórendszer reaktiválódása következtében ezek 
nagy része feldarabolódott és durva törmelékeket szolgáltatott a környező kibillent medencékbe. A transzgresszió térhódításával a tengeri 
üledékképződés vált uralkodóvá a campani során (b). Ezt a larámi kompressziós eseményt a márgákon belül unkonformitás jelzi 
Figure 15. Artistic impression illustrating the formation of the Senonian hasin in the Transdanubian Rangé (Tari 1994) 
Geometry of the nappes and the erodability of rocks controlled the morphology of the Continental and maríné basins (a). Laramian orogenic event 
changed this morphology and destroyed carbonate build-ups leading to intercalation of coarse conglomerate and the subsequentformation of an 
unconformity within thefine-grained maríné sediments (b) 

Értelmezésünk szerint a senon medence kialakulá¬ 
sához szinszediment tektonikai mechanizmus is kapcso¬ 
lódott. A tektonikai akti vitásnak jele a néhány szeizmikus 
szelvényben (pl. B1 és B2 ) megjelenő, intrasenon disz- 
kordanciafelület, mely a Polányi Márgán belüli rála- 
polódási felszínként értelmezünk. Szinszediment akti¬ 
vitásra utalhatnak emellett a Bakony pelágikus Polányi 
Márga Formációjából leírt, 100 m vastagságot is elérő 
breccsatestek, azaz a Jákóhegyi Breccsa Tagozat (Haas 
1979, 1999). Ez a breccsa az Ugodi Mészkő közelben 
elhelyezkedő zátonyairól származó karbonáttörmelékből 
áll. Véleményünk szerint az intrasenon diszkordancia és a 
feltárásokban is megjelenő Jákóhegyi Breccsa kiala¬ 
kulása ugyanazon tektonikai folyamathoz köthető (75. 
ábra). 


A 16. ábra részletesebben mutatja a campani Jákóhegyi 
Breccsa (Góczán 1964) és az intrasenon diszkordancia 
kialakulásának valószínű forgatókönyvét. Eszerint komp- 
ressziós esemény hatására (larámi fázis) reaktiválódtak a 
középső-kréta takaróhatárok, ami a meredekebbé váló 
lejtőkön a sekély tengeri karbonátok medence felé történő 
áthalmozódásához vezetett (16. ábra, b). A takarófrontok 
átmeneti emelkedése, és az ezt kísérő breccsaképződés után 
folytatódott a Polányi Márga lerakódása, létrehozva a 
szeizmikus szelvényeken észlelt rálapolódásokat az addigra 
megfulladó zátonyok peremén (16. ábra, c). Érdekes módon 
az egyidejűleg kialakuló olaszországi Lombardiai-meden¬ 
cében is leírtak a Jákóhegyi Breccsához hasonló képződ¬ 
ményt (Missaglia Megabed) nyíltvízi rétegsoron belül 
(Bernoulli et al. 1981). 

16. ábra. Részletes rajz annak illusztrálására, hogy a takarórendszer reaktiválódása hogyan vezetett a 
Polányi Márgában lévő durvatörmelékes lerakódások és az azt követő unkonformitás kialakulásához (Tari 
1994) 

Figure 16. Scheme to illustrate the Laramian reactivation of nappes and the formádon of a clastic wedge and 
unconformity in the maríné Polány Mari (Tari 1994) 

Összegzés és következtetések 

Izolált szigethegységeink mezozoos rétegtani korrelá¬ 
ciója a környező hegységek azonos korú képződményeivel a 
magyar nagytektonika évszázados problémája volt. Ennek 
látványos első sikerei vetették fel a kardinális kérdést: jelent- 
e a nyilvánvaló kőzetkifejlődésbeli rokonság egyúttal 
hegységszerkezeti hasonlóságot is? 

Lóczy és követői erre határozott nemmel válaszoltak, 
midőn a plasztikusan deformálódott alpi hegyláncoktól 
markánsan különböző, az alpi időszak során blokkosán 
feldarabolódó merev közbenső tömeget képzeltek el az 
alpi-kárpáti-dinári hegységkoszorú belsejében. A francia 
tektonikai „új hullám ” hatására Uhlig (1907) mobilista 
koncepció alapján magyarázta a Kárpátok alpi fejlődés- 
történetét, és a Dunántúli-középhegységet az ausztroalpi 
takarórendszer legfelső tagjának nyilvánította. 

A geofizikai vizsgálatok az utóbbi évtizedek során arra 
jutottak, hogy a Pannon-medence kérge és litoszférája 
vékony, hőmérsékleti gradiense és hőáramértékei magasak, 
földrengései sekélyek és kis-közepes méretűek, amely meg¬ 
figyelések egymást erősítve a környezeténél melegebb, s 
reológiailag puhább (plasztikusabb) köztes területet 
bizonyítottak. Döntő mértékben a szénhidrogén-kutatás 


szeizmikus mérései és fúrási adatai mutatták meg, hogy a 
medencealjzat zónás felépítésű, amelyet eredetileg jelen¬ 
tősen különböző paleogeográfiai pozícióban lévő kőzet¬ 
tartományok kompressziós feltorlódása hozott létre. Mind¬ 
ezt kiegészítve az újabb hazai és külföldi tudományos 
eredményekkel széleskörű konszenzus alakult ki abban, 
hogy a Pannon-medence aljzata az alpi orogén szerves 
részét képezte, s medencévé alakulását az eoalpi takaró¬ 
képződésen átesett orogén ékek (Alcapa és Tiszai-Dáciai) 
keleti irányú kipréselődésével együtt járó extenziós meg¬ 
nyúlás eredményezte. 

Ebbe a nagytektonikai folyamatba semmiképpen nem 
illeszthető be egy a takarók közé ékelődő, autochton 
szerkezetű Dunántúli-középhegységi-egység, amelyet nagy- 
szerkezeti választóvonalak (mélytörések) határolnak le. 
Egy ilyen közbenső tömeg relikvia feltételezése nemcsak 
logikailag ellentmondásos, hanem a megfigyelési tény¬ 
anyag alapján is megkérdőjelezhető. A javasolt allochton 
modell a 77. ábrán látható és annak sarokelemei a követ¬ 
kezők: 

— A Keleti-Alpok Pannon-medencével határos területe¬ 
in felszínen lévő pennini és ausztroalpi takarók folytatódnak 
a Kisalföld aljzatában és a takaróhatárok lapos dőlésszögű, 
markáns szeizmikus reflektorok, amelyek térképezhetők. 

17. ábra. Földtani-geofizikai szelvény a Kisalföld ÉNy-i szegélyétől a Dunántúli-középhegység déli pereméig kéregkutató és ipari szeizmikus mérések, mélyfúrási 
adatok, geológiai térképek és gravitációs modellszámítás alapján 

Ajelmagyarázatban az egyes képződmények után megadott számok a modellszámítások során használt sűrűségeket mutatja kg/m 3 egységekben (Szafián et al. 1999) 

Figure 17. Geological-geophysicalprofilé across the Kisalföld Basin and the Transdanubian Rangé derivedfrom interpretation of seismic sections. 

Drill-hole data and gravity modelling studies ( Szafián et al. 1999). In the legend the numbers attached to each formádon gives the densities in kg/m 3 to arrive at a goodfit between observed and 
calculated Bouguer-anomalies (see in the top of figure) 

— A Dunántúli-középhegységi-egység peremén és az 
azon belül észlelhető hasonló geometriájú szeizmikus ref¬ 
lektorok ugyancsak takaróhatárként értelmezhetők. 

— Nem létezik, tehát a Dunántúli-középhegységi-egy- 
séget lehatároló mélytörés (Rába-vonal) és indokolatlan a 
Dunántúli-középhegységet önálló nagytektonikai egység¬ 
ként kiemelni természetes környezetéből, az ausztroalpi 
takarórendszerből. 

A fenti tényanyag alapján a következők valószínű¬ 
síthetők: 

— A Dunántúli-középhegység kisalföldi szárnyán ész¬ 
lelt vetők összekapcsolhatók a Balaton-felvidéken térképe- 
zettekkel. 

— A hegység utólagos (posztsenon) deformációk nél¬ 
küli képe a 11-12. ábrákon látható idealizált szerkezettel 
közelíthető. 

— A Dunántúli-középhegység bonyolult kréta rétegtani 
fejlődését a több irányból közeledő takarófrontok terhelése 
által generált flexurális deformációs mechanizmus alapján 
lehet magyarázni. 

— A hegység eredeti helyén a legfelső-ausztroalpi taka¬ 
rórendszer integráns részeként fizikai kontinuitást képezett 
az Északi-Mészkőalpokkal, amelyet a kora-oligocén erózió 


és az Alcapa kéregblokk azt követő kipréselődése szakított 
meg. 

képződmények, Pz: epimetamorf paleozoos palák (Rábamenti Metamorfitok) 
Appendix /. Uninterpreted and interpreted version of seismicprofileA1 

II. melléklet. Az/12 jelű szeizmikus szelvény eredeti és értelmezett változata. A szelvény helyszínrajza a 7. ábrán látható 
Jelkulcs az I. melléklettel megegyező 

Appendix II. Uninterpreted and interpreted version of seismicprofile A2 
Fór legend see Appendix I 

III. melléklet. Az A3 jelű szeizmikus szelvény eredeti és értelmezett változata. A szelvény helyszínrajza a 7. ábrán látható 
Jelkulcs az I. melléklettel megegyező 

Appendix III. Uninterpreted and interpreted version ofseismic profilé A3 
Fór legend see Appendix I 

IV. melléklet. A B1 jelű szeizmikus szelvény eredeti és értelmezett változata. A szelvény helyszínrajza a 7. ábrán látható 
Jelkulcs az I. melléklettel megegyező 

Appendix IV. Uninterpreted and interpreted version of seismicprofilé B1 
Fór legend see Appendix I 

V. melléklet. A 52 jelű szeizmikus szelvény eredeti és értelmezett változata. A szelvény helyszínrajza a 7. ábrán látható 
Jelkulcs az I. melléklettel megegyező 

Appendix V. Uninterpreted and interpreted version of seismic profile B2 
Fór legend see Appendix I 




































































